
GEORGE DEM. LOGHIN 


Autorul Şi regizorul 


Raportul dintre text și regie a format în ultimele patru decenii ale secolului 
nostru obiectul unor ample discuții. Oamenii de teatru au dezbătut atit în publi- 
cistică, cit şi în adunări pe plan naţional și chiar internaţional, problema primor- 
dialităţii în arta scenică. Încercind să răspundă întrebării: dramaturgul sau 
regizorul este principalul factor în crearea spectacolului ? — soluțiile defineau în 
acelaşi timp şi limitele atribuţiilor artistice ale celor două instanțe de creație 
aflate în dispută. Examinind diversele soluții propuse pentru rezolvarea sus- 
amintitei dileme, observăm două direcţii deosebite în modul de a pune problema. 

O primă direcție se referă la acel curent de opinie care, caracterizat de 
tendința afirmării primatului uneia din cele două instanțe de creație pe care le 
discutăm, sfîrşea prin a nega cu totul rostul celeilalte, transformind astfel pri- 
matul în dictat. În numele acestei idei au activat acei regizori ce susțin, prin 
teorii extravagante şi printr-o practică scenică de mult compromisă, că opera 
dramatică nu e decit un pretext pentru înscenare. O asemenea „concepție“ regizo- 
rală a obligat pe nefericitul prinț al Danemarcei să imbrace fracul, pe Shylock să 
devină erou de melodramă într-o inscenare în care textul shakespearean era 
adaptat necesităților regizorale de a înfățișa în spectacol „pitorescul Veneţiei“, 
ca şi pe atiția alți eroi ai literaturii dramatice deposedați de identitatea creată de 
dramaturg, pentru a sluji elucubraţiilor regizorului atotstăpinitor al scenei. 

Ca o reacție firească impotriva acestor, regizori, dramaturgii au simţit nevoia 
să-şi pună la adăpost opera de mutilări scandaloase. Dar o parte dintre ei, pornind 
de la ideea justă a respectului datorat de regizor textului, limitează obiectivul 
punerii în scenă la o simplă operaţie de execuţie a indicaţiilor autorului, negind 
astfel rolul personalităţii creatoare a regizorului în arta spectacolului. În această 
teorie se manifestă, in fond, aceeași tendință pe care o semnalam mai sus, de a 
transforma primatul în dictat. 

Abordarea problemei în chip unilateral a dus, după părerea noastră, la confu- 
zia dintre primat şi dictat. Dacă ținem seama că spectacolul de teatru — de la 
apariția lui și pînă astăzi — este rodul colaborării artistice dintre mai multe instanţe 

de creaţie, în rindul cărora, în mod obligatoriu, se cuprind și cele două puse de 
noi în discuţie: poetul dramatic şi regizorul, vom observa că nu este posibilă 
tratarea unilaterală a raportului dintre text şi regie. 

lată de ce ne alăturăm celei de a doua direcții manifestate în punerea pro- 
blemei relaţiilor dintre creatorul textului şi cel al spectacolului, direcție ce, recu- 
noscind primatul textului în arta teatrală, atribuie regizorului rolul de tălmaci al 
operei dramatice prin mijloace scenice specifice, unele chiar neindicate de autor, 
dar întotdeauna astfel alese, incit imaginea artistică să contribuie la transmiterea 
emoţionantă a mesajului piesei. 

Pentru a demonstra justețea acestei teze, mi se par necesare citeva precizări. 
O sumară incursiune în istoria teatrului ne va ajuta să le facem. În același timp, 
intenționăm să spulberăm opiniile ce au circulat de curind și în publicistica noastră, 
că regia ar număra atiția ani de existență ciți s-au scurs de la apariția școlii din 
Meiningen. Regia a apărut odată cu primul spectacol de teatru, fiind părtașă de-a 
lungul veacurilor la izbinzile și eșecurile artei scenice. 

Trebuie să observăm însă de la bun început că, în vreme ce contribuția dra- 
maturgului în spectacol s-a bucurat în decursul existenței teatrului de.o delimitare 
constantă și precisă a obiectivelor sale creatoare — şi anume compunerea textului 
ca bază a reprezentației dramatice —, cea a regizorului a cunoscut variate atribuţii 
artistice. În dorința de a corespunde cerințelor textului și condiţiilor tehnico-orga- 
nizatorice ale artei scenice, regizorul și-a asumat, de la o epocă la alta, diverse 
sarcini de creație. Conţinutul și forma dramaturgiei au hotărit, din antichitate și pină 
în vremurile noastre, preocupările profesionale ale regizorului, delimitind, impreună 
cu stadiul de dezvoltare al tehnicii în arta scenică, sfera de activitate a acestor 


preocupări. s 
Astfel, poetul dramatic al antichității a hotărit — prin conținutul şi forma 
operei — obiectul artei regizorului contemporan lui, obligindu-l să se ocupe de 


problemele pedagogiei artei actoricești și, alături de condiţiile tehnice ale teatrului 
antic, el a impus și limitele acestei activități. Structura operei sale, pe de o parte, 
dimensiunile amfiteatrelor, pe de altă parte, fac posibile existența măștilor ca 
mijloc de expresie al artei actoricești și orientarea jocului scenic spre atitudinile 
statuare şi recitarea inaripată a vensului. 

Apariția misterelor, forma spectaculoasă pe care o impunea această drama- 
turgie  reprezentației. teatrale, condițiile create prin prezentarea spectacolelor în 
piețele publice şi prin îmbogățirea tehnicii scenice, iată cauzele ce fac din regizorul 
teatrului medieval un născocitor de trucuri tehnice și un minuitor de grandioase 
ansambluri actoricești. Experiența acestor regizori ne arată, în același timp, că 
deși mijloacele de înscenare se află intr-un vădit progres din punct de vedere 
tehnic, arta punerii în scenă e mult inferioară față de cea a antichităţii, fiindcă ea 
slujea o dramaturgie al cărei regres artistic a fost din plin subliniat de istorie. 

Faptele mai sus comentate ni se par de o semnificaţie deosebită pentru 
discuția noastră. Ele definesc raportul de strinsă interdependenţă între arta drama- 

turgului și cea a regizorului. Acest raport decurge din înseși funcțiunile pe care 
cei doi creatori le îndeplinesc în arta spectacolului. 

Dramaturgul construiește pe baza realității sociale problematica și eroii piesei, 
stabilește poziția ideologică față de materialul de viaţă zugrăvit de el, alege stilul 
şi genul de tratare potrivit personalității lui. Scriind piesa de teatru, el aduce 
în spectacol elementele de bază ale artei: ideea, întimplările de viață, oamenii, pro- 
cedeele tehnice cu ajutorul cărora realizează compoziția dramatică a operei. lată 
de ce regizorul, ca și toți ceilalți factori care contribuie la făurirea artistică a 
spectacolului, își sprijină munca sa de creație pe opera dramaturgului. 

Dependența de opera dramaturgului nu scuteşte cituși de puțin pe regizor 
de un proces de creație propriu. În cadrul acestui proces, textul constituie motivul 
de bază al inspiraţiei sale artistice. Lumea zugrăvită de poetul dramatic se reflectă 
în conștiința artistică a regizorului în chip subiectiv. Regizori care stau pe aceeași 
platformă ideologică, pornind de la dezvăluirea, în înscenarea lor, a unei idei de 
bază, comună, ajung la spectacole cu particularități distinctive deosebit de în- 
semnate. Stanislavski și Zavadski au pornit în montarea tragediei shakespeariene 
Othello de la ideea credulității maurului. Şi totuși, spectacolele lor se disting prin 
particularităţile compoziției artistice. Aceste particularități definesc însăși perso- 
nalitatea regizorului. Ele se nasc pe baza înțelegerii operei într-un anumit chip, 
legat de fondul aperceptiv al artistului creator. Dincolo de înțelegerea logică a 
acţiunii piesei, a faptelor personajelor și a sensului lor ideologic, regizorul ca artist 
este emoționat de valorile textului într-un anume chip, corespunzător ecoului ce-l 
stirneşte în el freamătul de viață ce alcătuiește individualitatea operei respective. 
În funcţie de aceste date sint alese și mijloacele cu ajutorul cărora regizorul 
transmite publicului concepţia sa artistică. 

Așa stind lucrurile, mi se pare că nu este util a limita creația regizorală cu 
prescrieri care interzic în numele primatului textului folosirea unor soluții scenice, 
specifice artei spectacolului și nu dramaturgiei, neindicate de autorul dramatic. 
Este însă absolut necesar să se cerceteze măsura în care mijloacele scenice folosite 
de regizor în spectacol corespund unei juste concepţii regizorale, unei întemeiate 
direcții ideologice și unei autentice emoții artistice, izvorite din însăși structura operei 
dramatice. 

Mijloacele artistice alese de Ionel Olteanu în înscenarea dramei lui Hașdeu, 
Răzvan și Vidra, ni se par a fi în complet acord cu opera dramatică. Spectacolul 
de la Teatrul Municipal se distinge fundamentaj de reprezentările scenice din trecut 
ale piesei în discuție. Se distinge în primul Ei datorită modului în care regizorul 
a înţeles valorile ideologice şi emoţionale ale piesei, tălmăcindu-le în imagini artistice 
originale și autentice. Alegerea actorilor, gruparea personajelor, construcția deco- 
rurilor, coloritul costumelor, lumina, în sfîrşit toate mijloacele de care dispune un 
regizor pentru compunerea artistică a spectacolului dezvăluie din plin valorile 
textului, pe baza unei concepții regizorale solide şi militante. Pentru a sublinia 
caracterul popular al lui Răzvan, Ionel Olteanu intregește interpretarea lui Septimiu 
Sever prin rolul pe care-l acordă în spectacol scenelor de masă. În primul cînt, 

mulțimea se grupează în jurul lui Răzvan atrasă de sentințele pe care acesta le 
rostește cu atita minie impotriva împilatorilor celor obidiţi. În scenă, e o forfotă 
ce definește din punct de vedere plastic înseși căutările și dorințele de eliberare ale 
poporului. Pentru ca în cel de al doilea cint gruparea plastică a personajelor să 
ne arate că ne aflăm in fața acelei părți a poporului ce-și afirmă cu intransigenţă 
voința de libertate. Întreaga compoziție plastică cîştigă în măreție datorită cadrului 
decorativ în care se desfășoară acțiunea tabloului. Cu cîtă subtilitate dezvăluie Ionel 
Olteanu în celelalte cinturi desprinderea treptată a lui Răzvan de tovarășii săi de 
luptă, sub influența Vidrei. Relaţiile dintre personaje sint clarificate nu numai prin 
jocul actorilor, dar și prin compoziţii -plastice cu valoare de simbol, în care însăși 
culoarea costumului devine un mijloc sugestiv. 

Un asemenea mod de inscenare fereşte teatrul de cenușiul care nu odată a 
constituit izvorul unor îndreptățite proteste. Mai grav însă decit cenușiul este osten- 
tația cu care unii regizori incearcă să-și justifice prezența în spectacol. Transformarea 
mijloacelor de expresie ale artei scenice în scopuri în sine nu are nimic de-a face 
cu afirmarea personalității regizorului în spectacol. Dacă între mijlocul folosit și 
structura operei dramatice nu există o corespondenţă, dacă nu putem fi convinşi că 
necesitățile textului au cerut un anume mod de tratare regizorală în spectacol, e clar 
că regizorul a greșit. Ce legătură poate fi intre piesa lui Aurel Baranga Arcul de 
triumf şi mijloacele folosite de regizorul H. Eliad în montarea ei pe scena Teatrului 
de Stat din Ploeşti ? Fără îndoială că e greu să aplici acestei piese o tratare sim- 
bolistă alambicată și obscură, care! încurcă şi îngreunează desfășurarea acțiunii scenice. 

Dezbătind problema relației dintre text şi regizor, Stanislavski observa în arti- 
colul său Arta actorului și arta regizorului: „...in opoziţie cu alți oameni de teatru, 
care consideră orice dramă numai ca material pentru prelucrarea scenică, eu mă 
situez pe punctul de vedere că, cu ocazia punerii în scenă a oricărei opere dramatice 
importante, regizorul și actorii trebuie să năzuiască la însuşirea cit mai exactă şi 
„mai profundă a spiritului şi concepției dramaturgului, iar nu să substituie acestei 
concepţii, concepţia lor proprie“. 

Spiritul și concepția dramaturgului trebuie căutate în mesajul de viață al operei, 
în gindurile şi sentimentele pe care reprezentația dramatică trebuie să le trezească 
in spectator, în stilul şi specia piesei, în descifrarea caracterelor eroilor şi în 
sensul social al faptelor lor. Că aceste elemente sint învestite să reprezinte pri- 
matul textului în spectacol ne-o demonstrează înseși înscenările lui Stanislavski. 
Elocvent, în acest sens, rămîne tabloul din Othello, în care Iago izbutește să-l com- 
promită pe Cassio. 

Această afirmație justifică din plin planul înscenării inventat de regizor. Ea 
ne vorbeşte despre indatorirea celui ce pune în scenă piesa de a valorifica acele 
elemente ale acţiunii care clarifică spectatorului concepția operei dramatice. În înde- 
plinirea acestei îndatoriri, regizorul se foloseşte de mijloacele specifice artei sale, 
tălmăcind acţiunea piesei în imagini artistice sugestive și convingătoare. Aceste 
imagini, pentru a prinde viață, cer alegerea unui anumit actor, a unui cadru deco- 
rativ adecvat, a unei mise-en-scene adinc grăitoare. În limitele concepției autorului 

și în slujba ei, regizorul e liber să opteze pentru o anumită imagine artistică și pentru 
mijloacele cu ajutorul cărora creează aceste imagini. 

În întîlnirea creatoare dintre regizor și dramaturg, individualitatea artistică 
a operei dramatice poate determina nu numai alegerea mijloacelor scenice, dar chiar 
şi metodele de creație. Oare, nu cumva realismul compoziţiei lui Cehov şi Gorki, 
cu eroi în care firescul vieții se imbină cu semnificațiile sociale majore, a contribuit 
la căutările lui Stanislavski pentru descoperirea binecunoscutei metode a acţiunilor 
fizice ? Istoria M.H.A.T.-ului, atit de bogată în fapte ce ne dovedesc că -Stanislavski 
a pornit în munca regizorală de la necesitățile impuse de textul dramatic, rezultatele 
excepționale pe care metodele de creație descoperite și aplicate de el le-au dat în 
inscenarea pieselor lui Cehov şi Gorki ne îndeamnă să răspundem afirmativ întrebării 
noastre. 

Înainte de a încheia observaţiile cu privire la relaţiile dintre dramaturg şi 
regizor în procesul de creație al spectacolului, am vrea să discutăm două probleme 
ce ni se par de o actualitate deosebită. 

Prima se referă la atitudinea regizorului față de textul clasic. Este el obligat 
să reprezinte în spectacol acest text integral, sau i se admit anumite concentrări 
ale scenelor sau chiar ale tablourilor piesei ? Răspunsul la această intrebare variază, 
după părerea noastră, de la operă clasică la operă clasică. Așa, de pildă, Moliere 
udă prin structura intimă a operei sale, prin tehnica în care este exprimată această 
cperă — nu cere în mod necesar intervenţii în text. Cu totul altfel se petrec lucru- 
rile cu un autor ‘cum este Schiller, a cărui compoziție dramatică te îndeamnă la 
concentrarea monoloagelor, la evitarea repetărilor, la ordonarea acţiunii principale 
a piesei. Îndemnul trebuie practicat cu prudența cerută de respectul față de con- 
cepția dramaturgului şi de unitatea poetică a operei. Prescurtările regizorului trebuie 
să nu lezeze cu nimic sensurile ideologice ale textului și să păstreze intact stilul 
artistic al autorului. 

Cea de a doua problemă priveşte colaborarea dintre regizor şi tînărul autor 
dramatic. i 

De la Eschil și pînă în vremurile noastre, dramaturgia s-a format în strinsă 
legătură cu fenomenul teatral. Sint numeroase cazurile de autori dramatici a căror 
măiestrie s-a dezvoltat în strîns contact cu slujitorii scenei. În această colaborare 
creatoare trebuie căutat sensul ajutorului pe care regizorul il poate da tinărului 
autor dramatic. Am vrea însă să precizăm limitele acestui ajutor. 

Ca membru în consiliile artistice ale cîtorva teatre, am întîlnit uneori piese 
artificiale prin problematica și conținutul de viață abordate de autor. Asemenea 
piese cu greu pot fi îndreptate de regizor în munca cu autorul dramatic. Oricit 
s-ar strădui regizorul, în afară de cazul că este el însuşi dublat de un drama- 
turg, nu va putea înlocui nici lipsa de inspirația artistică a autorului, nici nepu- 
tința acestuia de a extrage din viață faptele emoționante și caracteristice. 

Rodnică devine colaborarea regizorului cu autorul dramatic atunci cind acesta 
din urmă a izbutit să creeze poezia unei vieți autentice şi emoționante, chiar dacă 

nu a găsit modalităţile cele mai nimerite de exprimare. În definirea acestor moda- 
lităţi, regizorul poate și trebuie) să-l ajute pe autorul dramatic. 

Practica scenică mi-a confirmat pe deplin adevărul acestei afirmaţii. Lucrind 
la spectacolul Mireasa desculță, am putut da o mină de ajutor nuvelistului Siito 
András şi poetului Hajdu Zoltán, pe atunci debutanţi intr-ale dramaturgiei. Efica- 
citatea acestui ajutor au consemnat-o şi ei într-o publicație, deci sint ferit de 
impresii unilaterale. 

îndrăgostit de caracterul eroilor piesei, de viața autentică ce mustea în 
fiecare replică, de viziunea poetică a autorilor, am început lucrul cu colectivul 'artistic 
discutind fiecare personaj, fiecare fapt de viață, fiecare scenă în parte. Pe încetul, 
am început să ne dăm seama de unele defecţiuni de construcție ale piesei. Discutam 
despre aceste slăbiciuni în prezența autorilor. La inceput mai timizi, apoi, cind am 
văzut că nu se simt de loc stingheriti de criticile noastre, am dat atacul din plin. 
Se propuneau diverse variante pentru soluționarea unei -scene sau pentru intregirea 
unui personaj. Împreună cu autorii, alegeam cea mai bună variantă. A doua zi, ei se 
prezentau la repetiție cu textul îmbunătăţit. Așa a prins contur cea mai frumoasă 
figură de țăran mijlocaş din literatura noastră dramatică: Cociș Mihai. Tot așa 
s-au limpezit inadvertențele de caracter ale lui Szuniog. Şi pe baza aceleiași colabo- 
rări au fost individualizate, prin replici caracteristice, personajele din masă. Ca 
rezultat al discuţiilor dintre autori și regizor, tabloul final a fost plasat din interior 
în exterior, aducind ca părtaş la serbarea colectiviștilor, peisajul satului ardelean, 


ajutind totodată — prin lărgirea spaţiului scenic — la compoziția plastică necesară 
creșterii acțiunii dramatice a piesei. 
Am mai lucrat şi cu alţi autori dramatici — înainte și după colaborarea cu 


Stito și Hajdu — dar gindul meu s-a oprit asupra lor pentru că, în împlinirea operei 
dramatice, s-a stabilit între noi acel climat, acea comuniune de idei absolut indis- 
pensabile pentru reuşita ajutorului dat de regizor tinărului dramaturg. 


CAMIL PETRESCU 


Despre unele probl erne 


Repetiții plicticoase; obositoare 


Foarte des am auzit în ultima vreme formulate plingeri ale actorilor — și chiar 
a unui fost director al Teatrului National — că repetițiile pieselor care se studiază au 
devenit tot mai plictisitoare, tot mai obositoare, uneori (ca la pregătirea — anul 


trecut — a unei mari drame shakespeariene) de-a dreptul penibile, exasperante. 
Mărturisesc că la început n-am prea înțeles despre ce e vorba. Ce vreti? Repetițiile 
unei piese cu roluri grele nu sint ceaiuri dansante sau cocteluri... Munca de creație & 
fost totdeauna, și sub orice formă, grea și, fizic, istovitoare. Cere aplicatie, încordare, 
control şi informaţie, uitare de sine, lipsă de vanitate puerilă şi mai cu seamă 
răbdare, voință crincenă. Nu e loc pentru plictiseală. 

Am căutat să aflu mai de-aproape despre ce e vorba și, din explicaţiile care 
iu s-au dat, am înțeles că la numeroase repetiții bintuie o pisălogeală cruntă, 
aducind un plus de oboseală nejustificată, inutilă, datorită lipsei de orientare, de auto- 
ritate, de aptitudini şi de personalitate creatoare a regizorilor respectivi, care pierd 
luni întregi pornind pe un drum greşit, ca să se întoarcă mofluzi de unde au plecat, 
silindu-i pe interpreți s-o ia de la început. 

Sistemul marelui Stanislavski n-a fost cunoscut la noi de la început în forma 
lui cea mai indicată, ci a fost dintii apanajul unor pretinşi bine-informați și atot- 
știutori, care s-au oferit să facă, pretindeau ei, operă de pionieri, mai mult după 
ureche și după crimpeie de articole, traduse și cunoscute la întimplare. Cind Comi- 
tetul de artă de pe vremuri a încurajat înființarea „cercurilor Stanislavski“, săli 
întregi de auditori plini de bunăvoință ascultau uimiți și fără să priceapă mare lucru, 
parada de paragrafe înnădite şi pasiunea înnoitoară a erudiților improvizați. Cum 
se întimplă adesea, un sistem atit de bogat ca al strălucitului creator al M.H.A.T.-ului 
a ajuns la noi prin ceea ce avea mai putin esențial și caracteristic, ba chiar prin ` 
unele laturi ale lui discutabile și efectiv generatoare de interminabile discuții. În 
modul acesta lăutăresc, „lucrul la masă“, munca de explicaţie, chiar şi a celui mai 
neînsemnat rol, condusă fără o vedere clară, de oameni greşit orientati, îngimfați ca 
niște vrăbioi savanți pe ramuri periferice, au devenit plictisitoare, obositoare fără 
rost. În modul acesta, și-a pierdut din interes la noi una din cele mai rodnice 
școli din istoria teatrului. Rişniţe de vorbe goale, analize puerile, reveniri plicti- 
sitoare, încăpăținări prelungite au dus la dezgust pentru repetiție și studiu, la spec- 
tacole neconcludente, precare. A trebuit să vină la București trupa M.H.A.T.-ului 

însăși, ca să se vadă despre ce e vorba, care anume pot fi și sint roadele unui studiu 
îndelung, lucid, rezultatul în clipe de artă ale unei aplicații integrale, de un devota- 
ment fără margini. 

Dar vorba aceea: Şi acum ? Ce e de făcut acum? 

Trebuie să spunem din capul locului că abandonarea metodei lui Stanislavski 
în studiul pieselor ar fi o mare greșeală. Adică, vrem să spunem mai precis, că 
acum, după ce ani de zile am aplicat cu mai multă sau mai puțină seriozitate, cu mai 
puțină pricepere decit ar fi fost îngăduit, un foarte aproximativ sistem Stanislavski, 
nu trebuie să șovăim în adoptarea învăţăturii adevărate a excelentului dascăl de regie. 
Trebuie să ne întoarcem spre el cu toată dragostea şi în același timp cu spirit critic, 
adică, fără să reluămi și acea eronată analiză a actelor reflexe. (Căci actele reflexe își 
pierd caracterul de îndată ce sint supuse nu numai analizei, dar chiar și atenţiei.) 
Să tinem, de asemenea, seamă că sistemul lui Stanislavski e genial în îndrumarea 
actorilor în mari şi mici roluri de compoziție, în realizarea atmosferei, pe cind 
cimpul de manifestare al marilor roluri de temperament rămine încă deschis. 

Ar fi cea mai mare greșeală să nu ne dăm seama de ce tocmai pentru noi, 
cunoașterea învățăturii creatorului Teatrului de Artă, urmată de încercarea de a o 
aplica lucid și cinstit, poate fi de un nebănuit folos, poate ridica la mari înălțimi 
nivelul general al teatrului rominesc. Dacă n-ar fi decit ideea de studiu însuși, de 
înțelegere complexă a unui rol, de bogăţie a tipizării, de creare a atmosferei, de poezie 
copleșitoare a unor subtilități în nuanțe, și şovăiala n-ar trebui să încapă. 

Am vrea să arătăm de ce tocmai la noi ar fi de folos să se iînrădăcineze senti- 
mentul intim, concepția despre necesitatea de a studia intens, îndelung, devotat, fără 
toane și plictiseală, o lucrare dramatică superioară. 

Să ne fie îngăduit să vorbim mai jos despre unele stări din trecut — din 
acel trecut în teatru pe care, cu instabilitatea care ne caracterizează, sărind dintr-un 
geam în celălalt, am şi început să-l găsim nu numai glorios, dar și perfect, propu- 
nindu-ne să ne întoarcem cit mai curind la ceea ce a fost. 

Cred că pot afirma că, în genere, nu exista mai de mult la noi noțiunea stu- 
diului unei piese și nici nu i se simțea nevoia. Pentru mai multe motive. 

Mai întîi, 95% din roluri erau sub posibilitățile interpreţilor, aşa că ei luau 
cunoștință de ele la „prima vista“. În genere, nu jucau decit piese în care ei găseau 
roluri care „să le vie ca o mănușă“, pentru că publicul în asemenea roluri îi dorea. 
[i vrea pe ei, pe interpreţi — pe care-i iubea foarte mult — şi aplauda mai ales cind 
ii afla așa cum îi știa el din alte piese. Vrea să se desfete privindu-i la nesfirșit 
pe scenă. În asemenea caz, tendința vedetei era „să aducă orice rol la ea“, să se 
răsfeţe în spectacol cit mai mult, jucindu-se pe sine însăși. Asta, ani de zile... 
Citeodată, 20 sau 30 de ani. Rareori, întoarsă din călătoria de vară din străinătate, 
vedeta își modifica ușor jocul, așa cum îl văzuse la creatorul rolului, cu care știa 
mai dinainte |că seamănă mult, cum, de altfel, i-o spunea lumea întreagă. În ase- 
menea condiţii, studiul unei piese se reducea pentru regizor la facerea unei distribuții 
cu vedete și la preocuparea realizării unui decor senzațional. Unul dintre cei mai 
străluciți regizori dintre cele două războaie „n-a ținut“, cred, niniodată o piesă 
mai mult de două săptămini în lucru. În timpul acestor două săptămini, interpreții 
principali își învățau rolurile acasă singuri — căci n-ar fi tolerat pentru nimic în 
lume să li se arate ceva în fața colegilor — iar el alerga pe la ateliere, ba și pe la 
magazinele din oraș, organizind decorurile. Cum avea un gust extraordinar al deco- 
rației, cum călătorise fastuos şi văzuse multe și cum, în genere, punea piese pe care 
le privise atent mai înainte în străinătate, cum aducea și note, premierele sale erau 
mai toate succese. Dacă-i mai răminea timp liber, între alergăturile prin oraș şi 

ateliere, venea şi la repetiție, unde în genere moțăia, căci se culca seara tirziu. 
Aşa că, despre ce „studiu“ ar fi putut să fie vorba? 

Erau, fireşte, şi piesele clasice cu roluri vizate și wsate am de zile. Atunci, 
actorul care urmărea un asemenea rol, îl studia într-adevăr ani dă zile, dar il 
studia informindu-se în particular, de unul singur, cum a fost el jucat în trecut, 
şi. alegindu-și o variantă mai mult sau mai puțin cunoscută. Nu-l „studia“ în nici 
un caz sub conducerea regizorului. Nu rareori, cînd actorul arăta şi puțin dor de a 
vedea personal, regizorul triumfa ca musca la arat 

De altfel, prin tradiție şi temperament, actorul în genere nici nu avea concepția 
studiului şi nici nu s-ar fi priceput cum să studieze. Din vremurile cind se dădea 
o premieră în fiece săptămînă, „invățarea'“ rolului era acelaşi lucru cu „,memorizarea'“ 
rolului, împănat cu accente găsite la întîmplare, acasă, Repetiţiile aveau de scop 
doar „să-i pună rolul pe limbă“ şi să învețe de la regie și de la colegi, care îi este 
locul în orice clipă pe podea, pe platou. „Eu ce fac în timp ce el vorbeşte ?“ sau 
„Eu urc sau cobor ?“, sau „Intru pe ușa asta sau pe cea din fund ?“, ori „Se leagă 
(mişcarea) sau nu se leagă?“ ș.a.m.d. ir ii 

În timp ce unii actori erau în scena, ceilalți „dau şuete“ în foaier, sau la bufet, 
dacă era bufet, işi povesteau reciproc necazurile domestice ori îşi aranjau unele 
chestiuni personale pe la direcție, sau pe la casierie. 

Cind regizorul se încurca și nu-i arăta actorului „dacă urcă sau coboară“ sau 
„ce face el cind partenerul vorbeşte“, era un adevărat scandal. (Dacă era un regizor 
novice, fiindcă de cei cu autoritate nu se lega nimeni.) Scandal era și cind parte- 
nerul, în loc să-și turuie cu „dicțiune“ rolul, îl „juca pe pauze”. Faptul era consi- 
derat ca o „lucrătură“, ca un act de dușmănie, fiindcă interpretul literalmente 
nu ştia ce să facă în timpul în care vorbea celălalt. Rolul, după concepția lui, era 
făcut exclusiv din vorbe, doar din replicile lui și dacă nu izbutise pină în cele din 
urmă să refuze să joace într-o piesă cu scene în care mai vorbeau mult și alții, 
ori dacă nu izbutise, ca vedetă, să taie din replicile partenerilor, sau să și le treacă 
la rolul său propriu (cum se întîmpla adesea, oricît ar părea de necrezut), atunci, 
făcea tot ce putea ca să dea piesa peste cap din răzbunare. Veneau piesele peste 
cap ca la moară. Pagubă prea mare nu era. Dacă din zece piese,-din zece încercări, 
izbutea una singură, atunci și paguba artistică, și paguba morală, și cea materială 
erau acoperite cu prisosință. De pe urma unui succes, se putea vegeta ani de zile. 

Dacă din vina regizorului, care nu studiase acasă și nu-și făcuse metodic un 
caiet de regie, așa cum își făcea de pildă înțeleptul P: Gusty, repetițiile se prelun- 
geau mai mult de două săptămini, numărul sporit de așa-zise repetiții nu era totuși 
de nici un folos pentru lucrarea dramatică. Pină cind nu simțea că piesa se apropie 
de premieră, pină cînd nu vedea că direcția este hotărită s-o joace (căci asta nu 
era totdeauna sigur și s-au văzut destule piese scoase din repetiție), actorul tot nu 
încerca nici măcar să memorizeze rolul. 

„— Ce s-aude, frate,-.cind trece porcăria asta, că freacă scena de două luni ? 
M-am plictisit de-mi vine să-nebunesc de așa pisălogeală. Tărăgănarea asta e semn 
prost. Auzi, două luni! 

— Trece vinerea viitoare... 

— Cum ? Ceee? De unde șipină 'unde? Asta-i scandal... Cum o să treacă 
vineri, dacă eu nici nu ştiu rolul... ? Speram că nu se mai joacă. 

— S-au dat afişele la tipografie... iți spun precis. Avem generale luni. marti 
şi miercuri.“ 

Pină joi dimineață, pină vineri rolul era amețit într-o viteză nebună, nopți 
întregi, acasă. 


‘ Li 
a. 


II 


Erau și excepţii ? Desigur, dar destul de rare. Mai ales cînd nu dispuneau de 
vedete, unii regizori puneau mult zel. Pe de altă parte, Paul Gusty avea reputația 
că orice s-ar fi întimplat, nu dădea drumul unei piese care nu era gata. A devenit 
memorabil faptul că „a ținut“ trei luni în loc Puterea întunericului, care a și fost 
un foarte mare succes. La el, învățau toți rolurile, de rușine... şi pe nesimtite făceau 
uneori şi creaţii. Paul Gusty a fost el însuși un adevărat creator de actori, așa cum 
am mai spus, dar fireşte, mai mult în comedie, unde mergeau și înclinațiile sale. 
Se pricepea la „tipuri“ și era neintrecut la distribuția rolurilor în comedii sau în 
piesele de ținută intelectuală, ca, de pildă, în Shakespeare sau în piesele lui Ibsen. 
dar şi aci mai mult în cele care nu implicau roluri mari de dramă. 

Ceea ce rămîne este că, în genere, în trecut, regizorii și interpreții nu studiau 
piesele, actorilor nu le plăcea „să se întindă“ repetițiile, se enervau cînd vedeau 
că se face în fiece zi același lucru: „„Urcă, acum coboară etc.“, adică mai nimic. 
incepeau „să se plictisească“ şi să saboteze cu îndirjire piesa, înjurind-o pe culoare 
şt în cabine. Oamenii, după cinci zile de repetiție efectivă, își pierdeau răbdarea, se 
gindeau la altceva, luptau pentru alte roluri. 


x 


Chiar ușa cum s-a repetat, fără prea mult cap și după un sistem pe care nimeni 
nu-l cunoștea, în ultimii zece ani s-au făcut în teatrul rominesc progrese foarte 
mari în studiul rolurilor de compoziţie și s-a realizat o varietate mai vie în jocul 
actorilor. N-are nici un sens să se arunce acum copilul odată cu apa murdară din 
băiță. Trebuie să se studieze din nou, serios, sistemul lui Stanislavski şi să se scoată 
din el tot ceea ce e de scos. Se va descoperi abia atunci enorm de mult. Personal, 
am dorit încă de prin 1939 o şcoală de regie rominească, menită să completeze con- 
cepțiile regizorale ale lui Stanislavski cu o vedere mai științifică despre actele reflexe 
și cu o depășire a compoziţiei și a atmosferei, o „regie concretă și axiologică“* 
pentru rolurile net intelectuale, de excepțional temperament și de mare intensitate 
dramatică. Timpul și împrejurările nu mi-au îngăduit să lucrez așa cum aș fi vrut. 
N-am găsit sprijinul și înțelegerea necesară. Nu știu nici dacă voi mai avea măcar 
timpul să pun la punct volumul II: Modalitatea artistică a teatrului, în care sînt 
expuse principiile acestei regii concrete, aziologice, substanţiale, care vizează — ca să 
râminem şi să dăm exemple din cadrul școlii rominești — piese și eroi, care dăinuie 
în volume, dar nu s-au jucat pînă azi: Jocul ielelor, Act venețian, Danton. Nejucate, 
pentru că nici nu s-ar fi putut, și nici nu s-ar putea juca fără o asemenea regie. 
care e firește deosebită de metoda și tehnica sistemului Stanislavski. 


H. ZALIS 


Nicolae Filimon — cronicar dramatic 


Omul acesta, căruia nu i-au rămas străine nici un fel de preocupări artistice, 
a fost, pentru epoca sa, un îndrumător, în felul său, inimitabil. Funcţionar guver- 
namental şi publicist, horticultor amator şi comentator politic, cronicar muzical și 
nuvelist, în fine, romancier de mare talent — cine-și poate dori mai multe aptitu- 
dini, o mai certă polivalență ? Sfera lui de preocupări, poate unică printre contem- 
porani, era şi mai largă, dacă alăturăm însușirilor pomenite pe cea de cronicar 
teatral, despre care vom aminti acum. Filimon era într-adevăr o figură rinascentistă 
intr-o perioadă de rapidă dezvoltare a culturii noastre. Neobosita lui trudă pe ogorul 
literelor romineşti îmi pare ca o reţea de canale aplicate pe o suprafață imensă; 
suprafața aceasta e însăşi cultura şi arta rominească într-un veac de afirmare 
a conștiinței naționale. Din sudoarea acestor strădanii se vor ivi mănoase recoltele 
viitorului. În fiecare bob rumen, în fiecare spic, vom regăsi ceva din avintul primelor 
începuturi. 

Un astfel de inceput a făcut Filimon şi în direcţia orientării tinerei mișcări 
teatrale romineşti. Criteriul său de apreciere este realist și descinde din sensul 
moral, adînc educativ, pe care Filimon îl atribuia genului dramatic ca parte integrantă 
a literaturii. Sub acest raport, comuniunea de idei și de atitudini îl apropie de 
fruntașii revoluției pașoptiste. Din aceeaşi familie spirituală cu Boliac, I. Ghica, 
C. A. Rosetti, Kogălniceanu, Alecsandri, Ionescu de la Brad, Filimon n-a incetat să 
proclame, prin sensul întregii sale activităţi, rostul social al artei, aptitudinea ei de 
a deştepta in oameni setea de justiție, libertate şi adevăr. 


Era o vreme cind disoluția boierimii, a aristocrației feudale se împletea cu 
afirmarea tot mai decisă a noii clase de îmbogăţiți: burghezia. Epoca e de tranziție 
şi nu de cotitură. 

De bună seamă că teatrul într-un asemenea climat trebuie să joace un rol 
dintre cele mai eficiente. Cu bun simţ, el își va judeca epoca în' adevărata ei lumină 
şi va scoate la iveală, în special, defectele oamenilor. Va fi o oglindă pentru fizio- 
nomia lor morală. Hotărit lucru, asemenea obiective nu erau prea ușor de atins, cu 
atit mai mult cu cit un astfel de teatru nu putea să treacă nepăsător peste critica 
aşezărilor prost intocmite și a moravurilor decăzute, nu putea să nu rostească 
adevăruri neplăcute exploatatorilor. 

Într-o scrisoare mai veche, adresată prin 1840 unui prieten, Vasile Alecsandri 
exprimase limpede necesitatea socială a unui asemenea teatru născut din avintul unor 
conștiințe progresiste. „Fiindcă la noi — spunea V. Alecsandri — nu posedăm incă 

libertatea tribunei, nici arma zilnică a jurnalismului, am proiectat să-mi fac din 
teatru un organ spre biciuirea moravurilor rele și a ridicolelor societății noastre.“ 
După înăbuşirea revoluției burghezo-democratice de la 1848, Alecsandri rămîne cre- 
dincios acestui ideal: „Fac piese de teatru în care spun o mulțime de ocări celor 
care le merită și ele plac publicului. Teatrul e singura tribună ce ne-a rămas și 
profit de dinsa pentru a întreține unele simțăminte pe care stăpînirea caută să le 
sugrume. Lucrul acesta reuşeşte mai bine decit jurnalismul. Jurnalele sint citite, 
dar la reprezentații vine lumea și capătă idei. Asta e lucru mare“. 

Alecsandri avea dreptate. Acesta era și punctul de vedere al lui Filimon, pentru 
care teatrui nu avea rațiune de a fi dacă nu răspundea acestui comandament 
a! timpului: dezvăluirea minciunii şi a silniciei odată cu strigătul de libertate și 
justiţie socială. 

Lui Filimon, i-a rămas întotdeauna străin conceptul schopenhautrian, potrivit 
căruia mesajul artei trebuie să fie asocial şi atemporal. Nu în nepăsare, în neu- 
tralism  transcedental işi află arta temeiurile ei, ci în redarea adevărului istoric 
şi psihologic, născut din ciocnirea unor caractere, cu elanuri și căderi, cu pasiuni 
şi interese concrete, determinate. În afara acestui adevăr, arta se veştejeşte și se 
usucă ca o floare smulsă din pămîntul ce o hrănea, fără putinţa de a mai transmite 
senzația vitalității, imaginea autentică a vieții obiective. 

Scriind despre un vodevil, Prăpăstiile Bucureștilor de Matei Millo, Filimon rapor- 
tează personajele la modelele lor din realitate. Cind asemenea modele există, dar 
în piesă ele au fost deformate, criticul desface mecanismul eroilor şi le dovedeşte 
lipsa de logică interioară, ori pur și simplu natura artificioasă. Filimon împărtășește 
ideea că un text dramatic poate fi util socialmente nu numai dacă e bine scris, 
izbutit artisticește, ci și dacă atacă o instituţie sau o idee retrogradă, dacă dărimă 
o superstiție și minează un privilegiu. 

Teatrul nu este numai mistrie, dar și dinamită. 

Privită din acest punct de vedere, critica lui Filimon se asociază cu tendința 
de promovare a specificului național, pentru care militează neabătut criticul. 

Tunsul Haiducul, vodevil de S. Mihalescu, ar permite după titlu să aducă în 
scenă crimpeie din viața cunoscutului haiduc. Practic, nu se întîmplă așa. Autorul a 
făcut o adaptare după o dramatizare franțuzească şi Tunsul Haiducul poate fi un 
Capitaine Bayard sau, în sfîrşit, un pirat ca Bougainville, dar de loc haiduc romin care 
a luat calea codrului pentru rațiuni foarte precise, strict sociale, nu dintr-un capriciu 
de-a dormi cumva în aer liber, în mijlocul naturii pitoreşti și ospitaliere. Filimon 
conchide că teatrul e chemat să se inspire din specificul național, altminteri nu va 
„deştepta în inima rominului sentimentul patriotismului, al gloriei şi virtuţilor stră- 
bune“. („Țăranul romin“ nr. 9 din 7 ianuarie 1862.) 

Haiducia este o expresie a revoltei populare și, scoasă arbitrar din cadrul 
istoric ce a produs-o, e ca o plantă de la tropice, mutată la Polul Nord. Începe 
prin a părea exotică şi sfirşeşte în deplina indiferență a celui ce o contemplă. 
Evident, Filimon condamnă în numele menirii sociale a artei asemenea exerciții 
diletante. a 

Cind realitatea nu e înțeleasă de dramaturg, iar la rindul său acesta îl face 
și pe spectatori să o înțeleagă deformat, Filimon critică autorul și îi reproşează 
fără reticențe opacitatea viziunii. Astfel stau lucrurile cu drama Lipitorile satului 
de V. Alecsandri. („Țăranul romin“, nr. 3 din 26 noiembrie 1861.) 

Criticul observă simplu, fără afectare savantă, că intriga lasă de dorit, iar 
canavaua piesei este exterioară temei propuse, e „străină“. Cu toată dorința de a 
putea consemna îmbogățirea repertoriului național, Filimon dezaprobă orientarea ideo- 
logică a piesei. Cu piese care limitează în spirit şovin lipitorile satului la cîțiva 

străini, scoțind din culpă boierimea autohtonă, nu se poate realiza un repertoriu 
compus din piese de „concepţiune adevărat romînă“, singurul mijloc, după cum 
spunea Filimon, capabil să dea un relief mai mare literaturii noastre dramatice. 
Cronicarul subliniază faptul că in această piesă dramaturgul a privit problema 
mizeriei ţăranilor de pe o poziție de clasă, 
limitată ca orizont. Într-alt foileton din 
„Țăranul romin“, la începutul lui ianuarie 
1862, cronicarul notează  „...precum s-a 
reprezentat la noi (Don Juan — n.n.) n-a 
împlinit decit partea cea mai puţin însem- 
nată din sacra misiune a teatrului, adică a 
delectat publicul, fără să graveze în inima 
lui oroarea în contra viciului; mai adaug 
iarăși că spre a reprezenta la noi piesele 
clasice, trebuie ca artiștii noștri să cunoască 
arta dramatică în toată întinderea ei, să 
aibă idei solide despre tradițiunea fiecărei 
școale în parte, despre etnografie și mai 
cu seamă despre viața intimă și manierele 
particulare ale eroilor ce-i va reprezenta“. 
Cronicarul încheie această pledoarie pentru 
un teatru realist, cerind crearea unui re- 
pertoriu permanent — condiție de bază a 
dezvoltării dramaturgiei naționale în spi- 
ritul  oglindirii veridice a adevărului vieții. Nu pierdem prilejul de a aminti, 
cu cuvintele cronicarului, relația pe care acesta o stabilea indreptățit intre ideea 
unui repertoriu cu piese originale rominești și autenticitatea tipurilor reprezentate, 
reliefarea pe plan caracterologic a specificului național. 

Desigur că asemenea obiective nu puteau fi atinse decit prin conlucrarea auto- 
rilor cu oamenii de teatru. Astfel, într-alt articol, Filimon, discutind stagiunea 
ce se deschide, îi cerea lui Millo, sub a cărui direcție activa Teatrul Naţional, să 
dea interpretării pieselor „forme mai estetice, mai fidele adevărului, artei dramatice 
şi bunului simț“. („Țăranul romin“, nr. 26 din 6 septembrie 1862.) 

Preocuparea pentru atingerea unui nivel artistic inalt al reprezentării scenice 
nu a stins in Filimon niciodată grija pentru etica artistului, pentru ţinuta sa morală. 
Mercantilismul a fost dat nu o dată în vileag, iar Matei Millo a fost din această 
cauză dezavuat cu toată fermitatea pentru concesiile făcute în vederea obținerii 
unor ` rețete care, drept preț, cereau mai totdeauna dureroase abdicări estetice in 
favoarea gustului dubios al protipendadei. Unde duceau programele păgubitoare de 
acest fel o spune însuși Filimon intr-un articol despre rosturile și perspectivele 
primei noastre scene. „De citva timp, avem durerea de a vedea cum se veștejește 
din zi în zi teatrul național sub înriurirea omoritoare a spiritului de speculațiune 
ce bate din partea direcţiunei“. Şi mai departe: „În locul pieselor care formează 
gustul, luminează mintea, avem numai piesa de cele cu mare spectacol, cu trăsnete și 
fulgere, cu focuri bengalice și sperietori, cu draci care trag tutun în ciubuce de antin 
și cu imanele de chiHlimbar și cu cite alte momele inventate pentru a ademeni 
pe nătingi şi a-i face ca să dee bani spre a le vedea“. („Țăranul romîn“, nr. 36 
din 25 noiembrie 1862.) 

Precum se vede, maculatura dramatică era taxată sever. Filimon a făcut și pe 
această cale un mare serviciu literaturii noastre, supraveghiindu-i creşterea prin în- 
depărtarea toxinelor de arborele ei sănătos și tinăr. Dovedindu-se intolerant pentru 

tot ce era pseudoliteratură, Filimon a contribuit într-o perioadă de formaţie și de 
dibuire, de încercări infructuoase și de experiențe, la formarea gustului artistic al 
publicului. Pentru asta, nu-i putem fi decit recunoscători astăzi. 

Totdeauna, în epocile ei de creștere, literatura a avut nevoie de un serviciu 
de salubritate — iar Bielinski adăuga : şi de corecție. Filimon a fost în acest sens 
o întreagă și complexă instituţie în acțiune, mereu energic, pasionat, devotat artei 
realiste, îndrăgite şi legate de popor. 

Misiunea sa și-o definește el singur într-un articol programatic, apărut în „Naţio- 
nalul“ (nr. 99 din 20 noiembrie 1858). „Criticul, fie teatral sau de orice altă specialitate 
— mărturiseşte Filimon — trebuie mai întii de toate să fie bine inițiat în specialitatea 
sa, să studieze cu profunditate subiectul: ce voiește a critica, și în expunerea criticei 
ce va face să arate adevărul fără  parțialitate sau pasiune, căci altfel el devine poate 
şi fără voia lui, un calomniator sau un adulator.“ Cu alt prilej, cronicarul relevă 
ca o preocupare de căpetenie a breslei necesitatea relevării specificității artistice, de 
viziune şi de gen, a mesajului scrierii dramatice: „Jurnalistul teatral cată să lupte 
neîncetat... și mai cu seamă în contra șarlataniei acreditate şi prezumţioase care sfișie 
partiturile muzicale,  ...schimbă titlul pieselor și escamotează operele teatrale, cu 
ințelesul lor caracteristic...“ („Ţărafiul romin“, nr. 14 din 11 februarie 1862.) 

Înalta accepție dată noţiunii de artă se asociază la Filimon cu acea calitate a 
frumosului autentic de a indemna la reflecţii, de a lărgi orizontul spiritual al oameni- 
lor. Cind observă: „Un lucru n-am făcut şi era de mare trebuință a-l face; opera 
italiană la noi, ca pretutindeni, formează un teatru de lux care se frecventează de 
oameni avuţi ce pot şi trebuie a-și plăti plăcerile lor; de aceea credem că ar fi mai 
bine ca subvenţia ce se dă acestui teatru să se dea celui Naţional și pe dinsul să-l 
îi luat guvernul sub tutela sa, căci de la dinsul națiunea întreagă așteaptă mult din 
toate punctele de vedere“, subliniază tocmai aptitudinea artei naţionale, cultivate in 
mase largi, de a sluji societatea în aspiraţia către progres. Acesta e punctul de vedere 
al criticului și el nu oboseşte să releve de fiecare dată, cu o anume ostentaţie, 
perfect justificată într-o perioadă de căutări și pionierat, finalitatea artei, caracterul 
ei umanist, capabil să ne îmbogăţească moral și să ne înalțe prin cunoaştere. Discutind 
operele Nabucodonosor și Rigoletto, Filimon profită de prilej pentru a evidenția valoarea 
unei pagini „in care pateticul și imitațiunea pasiunilor prin muzică sînt împinse pînă 
la un mare grad de elevaţiune“, dar şi mediocritatea relativă a altora, ce-l supără prin 
absența sau superficialitatea gîndirii muzicale : „Restul este compus în mare parte 
din melodii capabile de a incinta numai pe auditorii ce le ascultă, cu urechea, deară 
nu și pe cei ce caută în muzică distracțiunes spiritului“. („Independentul“, nr. 4 din 
6 octombrie 1861.) 

Aceeași concepţie realistă o găsim și în analizele sale dramatice. Autenticitatea 
personajelor nu poate fi scoasă decit din studiul realităților înconjurătoare. Numai 
în asemenea împrejurări, eroii exprimă căutările contemporaneităţii. În transfigurarea 
artistică durabilă, regăsim judecata lucidă, pătrunzătoare a scriitorului și noi o 
putem revendica în măsura în care actele eroilor ni se adresează și nouă, ne in- 
struiesc prin experienţele, căderile și înălțările lor. În acest spirit, care nu este 
unul moralizator în sens îngust didactic, plicticos, apreciază Filimon utilitatea re- 
prezentării vodevilului lui Millo, Prăpăstiile Bucureștilor : „Privită din punctul de 
vedere al moralei și al instrucţiunei, piesa aceasta conţine în sine şi bine și reu. 

Ne indeamnă la o alegere“. lată folosul. „Falsul patriot, femeia depravată, jucă- 
toriul de cărți, parvenitul rădicat pe ruinele protectorului seu, în fine comersantul 
şi cămătariul care minează societatea printr-un comerț mai puţin onest decit al 
tilharilor de păduri, găsesc în această piesă un spectacol magic în care se reflec- 
tează toate crimele lor“. (Țăranul romin“, nr. 1 din 12 decembrie 1861.) Tendinţa 
morală a vodevilului este de îndată luată în dezbatere. Firescul cu care se mișcă 
în scenă personajele, strălucirea dialogului nu-l mulțumesc pe cronicar decit în 
măsura în care substanța textului dramatic se revelă ca „o oglindă a vremii“, cu 
ceea ce „agită, e arzător“ pentru umanitate. Fără a avea aerul că ţine să reamin- 
tească ceea ce au spus alții inaintea lui, Filimon reactualizează prin fiecare notație 
a sa, vorba de duh a unui ilustru scriitor răzvrătit şi amar în ironie, Voltaire: 
„Venim la teatru ca spectatori, dar e bine să plecăm mindri în primul rind că 
sintem oameni“. 


Fidelitatea față de adevărul artistic, față de transfigurarea datelor obiective, 
extrase din observația vieţii, este reclamată de critic ca un dat fundamental, de 
însemnătate vitală, pentru veracitatea oricărei interpretări. Abaterile sint sancţionate 
drastic, întrucît arta implicind selecție îşi primejduieşte înriurirea socială prin 
abdicarea de la adevărul istoric şi psihologic, singurul izvor viu de autentică emoție 
artistică, generator de confruntări și primeniri morale. Cind în I barbiere di Seviglia 
(„Naţionalul“, nr. 98 din 11 decembrie 1860) aria „La calunnia“, cintată de Don Basilio, 
e interpretată de signor Ascanio cu „gesturi manierate și o mulțime de mișcări 
silite şi contrarii bunului simț“, Filimon denunţă în rigiditatea interpretării absența 
nuanțelor convingătoare, firești, reclamate de jocul de scenă al rolului. Principiul 
de a cere actorului libertate nestingherită în mișcări nu ţintește numai la obser- 
varea ținutei exterioare. El pune în lumină cerința, de fapt mult mai prețioasă, 
a intuirii şi reprezentării notei fundamentale, individualizante, a ceea ce constituie 
personalitatea lăuntrică a personajului întruchipat. Cind e vorba de o eroină roman- 
tică, senzuală, pătimașă, Filimon reproșează cintăreţei că vocea ei are „mai mult 
mecanismul unui instrument decit pasiunea sufletului“, dar remarcă încintat un joc 
de scenă plin de naturalețe, care îmbină însușirile vocale cu gesticularea expresivă 
și cu dicțiunea liberă și grațioasă în recitative. („Naţionalul“, nr. 12 din 16 ianuarie 
1859.) În schimb, chiar cînd e vorba de o solistă cu reputație ca demoazela 
Gianfredi, el nu ezită să-i critice jocul din Lucrezia Borgia de Donizetti. (,„,„Naţiona- 
lul“, nr. 2, ianuarie 1858.) „Lucrezia nu e un temperament sanguinar. Făptura îi e 
pătrunsă de amorul matern pentru Gennaro“. Prin urmare, d-ra Gianfredi trebuie 
să dovedească „mai multă simţibilitate către Gennaro“. Cind se ignoră această 
particularitate emotivă a alcătuirii ei interioare, rezultatul e mediocru. 

Preocuparea criticului pentru realismul interpretării nu poate fi desprinsă de 
aceea pentru autenticitatea decorului și a costumațţiei. Principiul de la care pleacă 
cronicarul este că atit decorul, cit și costumația nu trebuie să intunece ideea 
transmisă de textul dramatic, ci să-l servească prin sugestie plastică. Caracterul 
excesiv de opulent, fastuos cu risipă, al unor decoruri este condamnat. Lumea nu 
vine la teatru pentru „exibiții ornamentale“ sau pentru „caprițiul vestimentar“ al 
vreunui croitor. Atît decorul, cit şi costumația colaborează sau ar trebui să co- 
laboreze, potrivit părerii lui Filimon, la „esactitatea desemnării caracterelor“. De 
aceea, el deplinge cu prilejul vizionării unui spectacol la teatrul italian, costumaţia 

anacronică și eterogenă: „Am văzut cu destulă surpriză decoraţiuni de stil gotic 
german, acolo unde urma să domine stilul roman din sec. XV —, pe spaniolii din 
opera Il Trovatore i-am văzut îmbrăcați în costume italiene din mediul ev, iar pe 
italienii din timpul pontificelui Alessandro Borgia învestmintați cu uniforma de 
arlechini“. Aceeași lipsă de autenticitate o semnalează în Jianul, în portul național! 
al Eufrosinei Popescu, care apare ca „o tînără imposibilă cel puţin pentru teara 
noastră“. („Țăranul romin“, nr. 6, 17 dec. 1861.) De aceea, criticul recomandă oame- 
nilor de teatru „a lua dintre costumele etnografice pe acelea care. reprezintă mai 
bine obiceiul de inveştmintare naţional și pot mai lesne să incinte imaginaţiunea 
publicului“. („Țăranul romin“, nr. 9, 7 ianuarie 1862.) 

Din tot ce s-a scris despre Filimon ca om de teatru, am aflat că a fost 
un pregătit deschizător de drumuri. Adevărat, dar incomplet! A fost, pe drumul 
unei arte ce se infiripa, un înaintaş la noi, dar mă grăbesc să adaug: şi un rafinat. 
Fuzionau într-însul inteligența unui profesionist exigent, cu dăruirea generoasă 
ş' clarvăzătoare a unui mare iubitor de artă și frumos. 


FLORIN TORNEA 


Romantism la alegere... 


Spectacolul Romanticii de la Teatrul Tineretului și piesa cu același titlu a 
cuplului Petru Dumitriu-Sonia Filip au fost tratate, cel puțin pînă acum cind scriem 
aceste rînduri, cu unanimă severitate de critica noastră teatrală. Această severitate 
insă îşi conturează liniile cu nuanţe variind vizibil de la pornirea aprig reprobativă 
a unora, pînă la formula candidă „nu știu, n-am văzut“ a altora, mai puţin dispuşi 
la afirmaţii peremptorii — deci, poate hazardate — ori mai puțin dibaci în judecăți 
nici calde, nic: reci (sau şi calde și reci), deci echivoce... Dar nu e mai puțin 
adevărat că această severitate, indiferent de formulele in care se exprimă, demon- 
strează impotriva Romanticilor (piesa şi spectacolul) o semnificativă și generală luare 
de poziție, față de caracterul, să-i socotim deocamdată, la suprafață, amorfic, în care 
și autorii și, vrind-nevrind, directorui de scenă şi protagoniștii au ridicat, dezbătut, 
dezlegat și servit una dintre cele mai actuale şi mai de seamă probleme de viață 
ale tineretului nostru. 


Problema aceasta nu e o simplă chestiune de stil, de comportament, o chestiune 
de circumstanţă, de acomodare; ci una de integrare participativă la viață, o chestiune 
de pătrundere substanţial etică a perspectivelor vieții proprii și a ambianţei de viață 
în care te afli la începutul carierei tale de om al zilelor noastre; e o chestiune 
de răspundere şi de afirmare a ta, într-o misiune istorică, revoluţionară, care, 
împlinind-o, te realizează pe tine însuți. Această misiune e adînc și tulburător roman- 
tică. Deoarece inţelesul adinc al romantismului acesta este: a cuceri viața, a da sens 
vieţii, a te integra în acest sens al vieţii, a face din viață și din sensul ei, o cauză 
a propriilor tale elanuri şi visuri. Acest înțeles a fost dintotdeauna dat romantismului. 
Ceea ce părea cindva evaziune — se spunea: romantică — din viață era în realitate 
zbor spre atingerea și trăirea în sensurile ei mari, visate, dar — pe atunci — nein- 
tilnite aievea. Distincția între ieri și azi, pe tărimul acestui concept al romantismului, 
e cantitativă. Azi sintem mai aproape de viața pe care romanticul de ieri o visa 
numai. Azi o avem lingă noi, germinindu-ne şi, deopotrivă, chemindu-ne s-o naştem 
şi să trăim în numele și spre înălțarea ei. Altă distincție derutează și primejduieşte. 

A înţelege de pildă problema romantismului, cum o face N. Massim (directorul 
de scenă al spectacolului), ca pe o „intrebare etern umană“ (pină la urmă de esență 
mărunt individualistă), ce se abate ciclic — din generație în generație — asupra 
omului și se rezolvă de la| generație la generație, ca o „ghicitoare“ (sic! vezi articolul 
„lată ce vrem să-ţi spunem“ de N. Massim în caietul-program la spectaco!), pe 
calea unei opțiuni reci între mai multe soluţii simultan propuse și succesiv incercate, 

inseamnă a risca un întreit păcat: de concepţie, de artă, de simţ cetățenesc. (E 
adevărat că dornic a valorifica în litera și în spiritul lui, textul propus de Petru 
Dumitriu şi Sonia Filip, regizorul N. Massim a înțeles și a pus in scenă textul, 
după voia și după îndemnul autorilor piesei. Păcatul nu e așadar indivizibil.) 

În ce privește concepția, Romanticii ne oferă în adevăr, în felurite maniere — 
declarative şi plastice — o seamă de accepţii date romantismului. Le înșirăm în or- 
dinea enunţării şi susținerii lor în piesă. 

Întii: romantismul mătuşei Luiza — senil paseist, dispus la melancolia romanțelor 
de inimă albastră, alimentat de satisfacţiile gratuite ale lecturilor neocavalereşti 
din anumite romane de alcov și din coloanele senzațional-mondene ale presei de 
altădată — înclină spre dubla confuzie cu romanţțiosul și romanescul. 

În al doilea rind: romantismul lui Daniel Cristian nihilistu'! — prea suspect 
în această atitudine de bravadă în fața vieţii, pentru a nu ascunde în dosul unei poze 
cinice a .„dezinteresului“* absolut față de orice, a dorului de „libertate și dreptate 
absolută“, nu o simplă neînțelegere și neaderenţă la disciplina etică a vieții de azi, 
nici poate o structură intim refractară ei, ci o precisă și calculată pornire duşmă- 
noasă iîmpotrivă-i. Croit pe măsura aparentă a unui „Jean de la lune“ al tenebrelor, 
Daniel Cristian profesează un aşa-zis romantism al fantasmelor și ostentațţiei luna- 
tice, al unor claustrări din viață, ce se vor mirifice, dar care, în realitate, se complac 
ca în nişte elemente propice, în abjecţie și imund. Familia de idei a lui Daniel se 
îmbogățeşte cu categoria umană a unui Popescu-Christos, cîntărețul alcoolizării lui 
dumnezeu, şi a unui Georgică, moșier declasat, care configurează — mișcat și el de 
aburii beției — înlăuntrul romantismului insular al lui Daniel, o nuanță suplimentară : 
„adevărata libertate e moartea... să aruncăm totul în aer, să crape toți cu dv. ın 
cap...“ Această nuanţă se explică numai prin raportarea la o fostă stare socială, de 
care mai amintesc doar monoclul, aroganţa furioasă şi regretul unei copilării petrecute 
cindva in ambianța dulce a siestelor estivale la conac, sieste legănate de melopeea 
viriitului de greieri şi a glasului vătuit al slugilor de la curte... Nici Verlaine, nici 
Rimbaud, atit de familiari lui Daniel, nu pot, bineînțeles, să fie patronii unui ase- 
menea romantism care, iarăși, printr-o nefericită confuzie, ne este oferit ca atare. 

În al treilea rind, Andrei Ionescu e, împreună cu gazetarul hamletizant Eugen. 
reprezentantul accepției pe care am numi-o luminoasă și sănătoasă a romantismului. 
Andrei vede romantism pretutindeni ; numai că, după cum afirmă el, acest romantism 
nu se afişează, „e ascuns“; e! dă vieții o varietate care o face să apară „uneori 
splendidă, alteori cu necazuri, adesea grea, întotdeauna adevărată“. E romantismul 
construirii vieții, construit el însuși pe încrederea în viață, pe trăirea ei intensă, 
pasionată. E romantismul realităților și perspectivelor socialiste, în care te realizezi 


ca om, luptind, muncind, iubind. Din cele spuse de Andrei — nu şi din cele făptuite 
— și din cele spuse mai apoi de enciclopedistul Eugen — nici acestea confirmate 
de fapte, ci numai de coincidențe —, romantismul acesta este însă mai degrabă 


romantismul vieții văzute în roz, ușor pretabil la o a treia confuzie, cu viziunea 
idilistă a realităților. De aceea, poate, limitat la enunţțări, Andrei nu izbuteşte să 
ciuntească nici cu vorba și mai puţin cu fapta (ci numai cu sprijinul prea evident 
al autorilor), virful nihilist al acului cu care Daniel se angajează, într-un schimb de 
replici, să spargă „balonul de săpun“ al afirmațiilor rivalului său la inima Marinei 
Şerbu. 

Aceste, cel puţin trei, accepţii diferite uate romantismului sînt mișcate <a 
într-o competiţie axiologică de către autorii Romanticilor. Așa așezate, pe același 
plan discursiv, lăsind doar ca înfăţişarea fizică și vestimentară a acelora ce le animă 
pe scenă, grima sau grimasa lor, accentul lor impins spre caricare sau patos să le 

valorifice —, cele trei moduri romantice sint oferite drept tot atitea soluţii dezorien- 
tării pe care o incearcă eroina Marina Şerbu. 

Nu discutăm dacă eroina apăsată de cenușiul și searbădul vieţii, pe care a 
năpădit-o pînă la obsesie mucedul și lipsa de rost a lumii, poate fi o) eroină a zilelor 
noastre, la noi. A ne opri la chestiunea aceasta ar însemna să descoperim un viciu 
iniţial, anihilant, întregii ţesături dramatice pe care o discutăm. Ar însemna să 
invinovăţim pe autorii Romanticilor că au pornit să dezbată -o falsă problemă și că 
au tras astfel din ea concluzii lipsite de interes, dacă nu de sens. Primim de 
aceea ca bună premisa. Marina Şerbu, studentă și fiică de oameni cumsecade 
(mama ei e medic), se pomeneşte la finele studiilor sale, desprinsă de momentul 
istoric și social in care a crescut și a fost educată, străină de orice înriurire 
pe care ar fi putut-o încerca în contact cu realitățile contemporane. Viaţa de uni- 
versitate, profesorii pe care îi audiază, colegii pe care îi are zi de zi alături, pro- 
blemele pe care aceşti colegi — unii activiști in U.T.M., alții membri de partid 
— le agită între ei, strada cu preocupările şi gindurile omului de rind, munca 
şi îndeletnicirile mamei la spital, toate acestea sa petrec în afara ei, nu o ating 
în nici un fel. Marina Şerbu a ajuns la virsta marilor întrebări despre rosturile 
lumii şi ale vieţii, fără nici un fel de, cum se zice, fond aperceptiv. Cugetul ei, 
golit de orice orizont, dar dornic să se împlinească în vreun fel, se lasă de aceea 
sedus rînd pe rind și de-a valma de cele trei soluții romantice ce-i vin în întimpi- 
nare, și tot rind pe rind sau de-a valma, aceste soluții se dovedesc ineficiente. 
Marina Şerbu rămine pină la sfirşit stăpina propriei sale hotăriri, aceea de a-și 
sfirși studiile şi de a se inchina profesiunii sale, cu sufletul coclit, străbătut de 
ceea ce se numea în miezul secolului trecut vague à Pâme... Nu ne întrebăm, 
nici la acest final, în ce măsură, cu disponibilitățile sufletești de care dă dovadă, 
Marina Şerbu ar putea nu numai să se închine, dar şi să slujească real- 
mente viitoarea ei profesiune de învăţătoare... În orice caz, acest vague à l'âme 
pare a. nu 'fi înţeles de nimeni din jurul ei, decit de mătușa Luiza. Mama eroinei, 


Scenă din actul II 


medic, socoate că poate risipi stările de 
goliciune și anxietate ale fiicei, prin cer- 
cetarea pulsului, a greutăţii limbii, prin- 
tr-un phenacod... Daniel Cristian, amicul ei 
— şi, mai mult decit amicul ei, iubitul ei, 
pină la ţişnirea în scenă a lui Andrei — 
nu-i satisface dorul de plenitudine sufle- 
tească cu visările lui lunatice și cinice. 
Andrei, care în piesă cade ca o lovitură 
de teatru, iar în inima ei, ca o lovitură 
de trăsnet, nu izbutește nici el mai mult, 
cu toată lumea nouă pe care ţine s-o 
reprezinte şi făgăduieşte să i-o arate. El 
o va lăsa și mai săracă şi mai dez- 
amăgită, pe planul aspirațiilor ei spre 
realizare. (Ceea ce se întîmplă în finalul 
piesei — dulcea împăcare — e happy-end, 
Mircea Anghelescu (Daniel Cristian) şi Doina şi nu discutăm.) Singură mătușa Luiza, 
Tuţescu (Marina) într-o scenă din actul III acest ridicol personaj de culoare mai mult 

decit de conținut, apasă pe un buton 
valabil în toată problematica Marinei: „Din ce vrei să plingă o fată la 23 de ani ?* 
Toată risipa de paradoxe, de ispite, de insinuări, de arguţii, de invective şi excla- 
mații patetice, emise în legătură cu necesitatea romantismului în viață şi pe care 
o vedem revărsată de-a lungul celor șase tablouri din Romanticii, se reduce, în fapt, 
la o oarecare neliniște adolescentină, căreia i se dau proporţii. Marina e în pragul 
iubirii ; doreşte să iubească; sfirşește prin a iubi. Aceasta e toată problema ei. 
E gata să se căsătorească cu Daniel în momentul în care apare Andrei. Efectele 
acelui fenomen pe care Casanova, dacă nu mă-nșel, îl numea fulmen d'amore, sint 
surprinzătoare : Marina uită de mirajul vorbelor şi fanteziei lui Daniel, de „insula“ 
lui; Andrei se uită pe sine şi — jumătate de oră după ce o cunoaşte, din întim- 
plare, pe Marina — lasă cortina să cadă pe sărutul prelung al viitoarei lor comu- 
niuni. (Ibrăileanu reproşa lui Mihail Sorbul o scenă asemănătoare, ca lipsită de 
simţul și de logica realităților — deşi era vorba, în cazul lui Sorbul, de o Tofană, 
patologic dispusă la agresivități erotice, și de un Rudy, experient călător prin 
inimile fragile şi primitoare ale femeilor. Ceea ce însă nu e nici pe departe cazul 
Marina-Andrei. Dar această obiecție e numai parantetică.) Legătura de dragoste 
intre Marina şi Andrei e o legătură, din păcate, „confortabilă“ numai pentru unul 
din parteneri (pentru Andrei). Împrejurarea aceasta — fireşte, nu fără consideraţii 
care stau în picioare, privind caracterul şi moralitatea soțului ei — o 
determină pe Marina să rupă temporar (ne-am închipuit, la vreme) legătura cu 
soţul ei şi să incerce — într-o echivocă ipostază, în patul lui Daniel — „insula“ 
acestuia... Marina va părăsi însă foarte curind și „insula“. Actul ei firesc — in- 
toarcerea acasă; hotărîrea ei firească — afundarea în studii pentru a se crea 
pe sine utilă societății cresc însă pe solul aceleiași obsesii: dragostea. Andrei e 
statornic în inima ei. Plecarea de lingă dinsul (deși se petrece după intempestiva 
vizită a lui Daniel în orizontul industrial unde ea se mutase, căsătorită) nu a fost 
părăsire ci, dimpotrivă — dacă ne gindim la lecţia parabolică a bătrinei Erzsi 
néni — o zgilțiire adusă confortului revoltător în care se complăcuse, iubind, 
Andrei; o chemare adresată acestuia la reciprocitate în dragoste. Cariera peda- 
gogică, căreia i se consacră Marina, e o consecinţă salutară, dar indirectă și in 

orice caz periferică în dezlegarea proble- 
mei sufletești a Marinei, dezlegare vădit 
vodevilescă, in pofida căderii melodrama- 
tice în genunchi a soțului spăsit... 
Numai că, iată, problema dragostei 
— problema de substanță a piesei pe 
care o discutăm — e cu totul altceva 
decit problema romantismului. Cine şi ce e 
romantic în toată această piesă? Răs- 
punsul rămine în aer pentru că, ne dăm 
seama, nici o probiemă reală, în toată 
osatura dramatică a piesei, nu-l cerea. E 
ceea ce ne face să credem că însuși 
titlul — Romantici — dacă nu ascunde o 
enigmă, ascunde poate un fond amuzat 
de ironică luare în bloc sau de repudiere 
vija pior. ja Pomi tatei, ri sami Mircea Anghelescu (Daniel Cristian), N. Motoc 
ţiile, cu toate  contuziile semnalate şi (George) şi Florin Vasiliu (Poetul boem) 


întilnite în piesă. E limpede, dincolo de într-o scenă din actul IH 
orice presupuneri, că tema inițială — 
repetăm de mare însemnătate şi actualitate — a rămas chircită la un pretext, 


întins discursiv pe cele șase tablouri ale piesei și frustată de liniile precise ale unui 
conflict de viață, vrednic de ea. De aci, pentru compensare, oscilarea autorilor — 
și, datorită lor, a directorului de scenă — între extremele genului şi manierelor 
dramatice. Comedia de toate gradele și -nuanțele — de la farsa grotescă pină la 
vodevilul de salon, trecînd cu ușurință prin forme ale vulgarității care ating tri- 
vialul caracteristic unui înmormîntat teatru de revistă, astăzi cu greu imaginabil 
pe o scenă de estradă sau de circ — își dă mina cu obosita dramă tezistă și lacri- 
mogenă, cu tehnica stingace a intrărilor și ieșirilor operetistice din scenă etc. etc. 

Necristalizată tema, nesurprins filonul unui conflict care să poată susține o 
dramă propriu-zisă, rezolvarea amorfică a acțiunilor prin minuirea contrastelor 
era de neocolit, cum de neocolit, pentru susținerea teatrală a acestor acțiuni și a 
personajelor care mai mult au de debitat decit de trăit, mai mult de ilustrat decit 
de reprezentat, era încărcarea scenei cu ispite de efect, de a doua mină, exterioare 
şi fabulei — cită este — a piesei, străine — oricum — și izvoarelor emoţionale 
autentic artistice. Nu e desigur lipsit de semnificație faptul că, la asemenea În- 
cărcare a scenei, au colaborat unii actori cu autorii textului. Nu ne întrebăm in 
ce măsură era util (cărei demonstraţii?) acel duo sportiv Kiki și Johny (care 
nu putea în nici un caz face parte nici măcar din familia de gindire a lui 
Daniel) în piesa închinată romanticilor noştri de azi. Nu întrebăm nici în ce 
măsură etalarea bogată a limbajului argotic în care se complac aceștia e de natură 
să aibă forța satirică, fără îndoială dorită de autori. Dar ne intrebăm ce adaos 
folositor (eventualei demonstraţii satirice) puteau aduce pe scenă Ion Ciprian şi 
Ion Cosma cu cintecul lor despre florile care „e copii 'de pom“? Nu întrebăm 
unde ar fi putut duce dezgustul poetului Daniel față de propria lui familie de 
convingeri (în clipa cînd o are pe Marina la el în „insulă“), reabilitarea sa ca om? 
în ochii cui? Dar întrebăm ce rost are numărul clovnesc-acrobatic pe care com- 
parșii lui Daniel îl exersează. Nu cumva pentru a îndoi confuzia ce planează in 
jurul convingerilor lor net dușmănoase cu minimalizarea lor prin mai puțin decit 
ridicolul scontat ? Nu cumva pentru a oferi unor elemente actoricești dăruite, ca 
Florin Vasiliu şi N. Motoc, prilejul de a-și ineca în cabotinaj chemarea și virtuțile ? 

Un regret fără margini ne stăpineşte la gindul că protagoniștii au fost nevoiţi 
să se caute și să se realizeze în personaje, pa o atit de barocă țesătură dramatică. 
Doina Tuţescu a intuit just problema eroinei pe care a încarnat-o. Cel puțin, în pre- 
gătirea rolului. A pornit integrarea sa în rol — după cum mărturisește — retrăind 
arghezian clocotul tînăr şi otrăvit de lingoare al „fetei dorului”. Dar drama Marinei 
este greșit să fie înțeleasă ca o dramă a amorului. Ce] puţin formal, autorii Roman- 
ticilor interzic o asemenea interpretare. Dar ce alta îi impun, pentru a se desface 
de lianele- discursive în care o încurcă? Doina Tuţescu s-a mişcat de aceea 
intr-o continuă căutare de a-şi împăca propria ei viziune cu ceea ce îi oferea, în 
textul jucat, fantoma unei.idei şi a unui caracter. A. fost de aceea fals patetică, 
fals veselă, fals emoţionantă. (S-ar putea inlocui fals prin hibrid; un joc hibrid 
e însă tot un joc fals.) Strădaniile Doinei Tuţescu aveav măcar un punct de plecare. 
Cornel Girbea nu a avut această fericire. A avut la îndemină toată recuzita „eroului- 
pozitiv-cu-pete“, căruia nu-i displace. să inoate prin apele bătrine ale melodramei. 
Bine distribuit, pentru a plasa cu efect replica: „sint gras“, — Gheorghe Oprina 
n-a avut prea multă vreme pentru. a depăși stadiul platitudinii simpatice; așa 
după cum Emilia Cozachievici, în trei apariții de o clipă, n-a putut găsi subtext 
îindestulător unor replici de circumstanță și mai puţin a putut găsi prilejul de a 
desena un caracter din aceste replici. Dacă asemenea subtext și asemenea prilej 
a  întimpinat pe-alocuri rolul lui Nicolae Motoc — acel „prince Georges“ cu 
nostalgia ţiriitului de greier la conacul pierdut —, ele au fost copleșite de ambiția 
stridențelor comice, fără haz satiric însă, ambiţie care pare să fi încercat deopotriva 
pe autorii piesei, ca și pe regizor, ca și pe protagonist. Asemenea stridențe 
— adeseori frizind gustul artistic îndoielnice — vorbesc însă, mai cu seamă, de o 
ascunsă lipsă de siguranță în utilitatea și forța uman demonstrativă a rolului. A 
rolului lui George, ca și a rolului de „poet boem“ (dublat de remarcabile, dar 
deprimante însușiri de acrobat), în care a fost distribuit Florin Vasiliu. În fața 
acestor stridențe, a rezistat spre un binemeritat elogiu, mătușa Luiza (Victoria 
Mierlescu), a cărei prezență şi evoluţie scenică, mustind de vervă și adresă satirică. 
a iscat reale și îndelungi ecouri printre spectatori, deși ele s-ar fi dorit mai curind 
într-un spectacol de operetă. Relevăm cu elogii similare momentul dialectal, savuros. 
pe care l-a oferit Maria Burbea în Erzsi néni, din păcate cu rosturi autonome față 
de restul piesei și indicate, ca și în cazul Victoriei Mierlescu, într-un bun scheci 
la Teatrul de Estradă. Oricum, Maria Burbea a fost o fericită aruncare de culoare 
pe cenușiul întins care stăpinea scena mobilată de frămintarea superficială a lui 
Cornel Gîrbea, în problemele lui personale (față de Doina Tuţescu), și în problema 
lui profesională (față de G. Angheluţă — acesta, în apariția fugară a unui „negativ“ 
de mult văzut şi adînc repudiat...). Spre culoare s-a orientat și Mircea Anghelescu 
(Daniel Cristian), temător poate că greutatea rolului său — croit pe verbigerație 
și poză infatuată și cinică — n-ar fi putut fi altfel susținută. Mircea Anghelescu 
a scăpat însă din vedere un filon preţios, în rolul său, din păcate, singurul în 
piesă. Poetul Daniel Cristian trăieşte o fierbere lăuntrică nemărturisită, care abureşie 
insă cu o vizibilă tentă umană fața și mişcările lui, mai cu seamă în clipele cind 
este să cîştige sau să piardă pe Marina Şerbu. Ne aflăm iarăși — cu opoziție Daniel- 
Andrei, negativul-pozitivul — în fața unui vechi tandem care umanizează în chip 
valabil pe plan artistic dar greu acceptabil pe plan moral, aripa negativă a tande- 
mului. Să fi dorit Mircea Anghelescu să-și umbrească propriu-i personaj pentru 
a nu reteza și mai mult din ceea ce era oricum teșit în opusul său, Andrei? Daniel 
a fost, indiferent de răspuns, în notă. Nu în nota rolului său, ci în nota caracte- 
rului incert şi pestrit în care a fost conceput întreg spectacolul, în nota de 
amalgam și amorf în care a fost poate nu gindită, dar construită piesa. 


VALENTIN SILVESTRU 


Personaje care nu apar 


Pentru a făuri caracterele, a le pune în relaţie, pentru a dezvălui viața 
sufletească a eroilor, a explica rațiunile acţiunilor lor și a-i face să acţioneze, 
pentru a stabili legăturile între caractere și mediu, in sfirșit, pentru a transmite 
în chip emoţionant o idee, autorul de teatru n-are la indemină decit dialogul. 
Cit de bogat e graiul omenesc, dacă de mii de ani, pe mii de scene, mii și mii de 
personaje pot să stea de vorbă în așa fel incit lumea să nu se plictisească de ele! 
Numai că, se înțelege, eroii dramei nu discută orice le vine în minte, ci tocmai 
despre acele lucruri care hotărăsc un moment al vieţii lor; din schimbul de 
replici, se ţese necontenit în fața ochilor spectatorilor o pinză fină, pe care e 
zugrăvită în figuri și culori diverse o părticică a universului nostru. 

Pe lingă faptul că dispune exclusiv de dialog, dramaturgul e limitat şi in 
timp : teatrele şi spectatorii tuturor vremurilor s-au pus de acord parcă asupra 
duratei mijlocii a unei reprezentații teatrale și — fie cu clepsydra, fie cu orologiul 
electric — au impus-o întotdeauna autorului. Aşadar, condiționat de factori neinlă- 
turabili, materialul dramatic se sublimează în anumite forme, in raport cu anumite 
legi. Marii dramaturgi au creat dialogul cu severă economie și l-au pus aproape 
pe de-a-ntregul în slujba personajelor care susțin conflictul. Aproape pe de-a-n- 
tregul, pentru că, uneori, eroii își permit digresiuni parantetice, anecdote, referiri 
şi lungi aluzii neutile. Dacă Don Bartholo nu și-ar expune principiile conservatoare 
privitoare la starea secolului său, evoluția conflictului comic în Bărbierul din Sevilla 
n-ar  lincezi. Dacă maiorul von Tellheim ar fi mai zgircit cu expozeele repetate 
asupra crezului său moral, Mina von Barnhelm n-ar cășuna prestigiului lui Lessing- 
Dar chiar dacă întirzie intrucitva dezvoltarea conflictului spre deznodămint, ase- 
menea completări fac parte îndeobşte din lumea piesei, întregesc tabloul general 
și nu pot fi rostite decit de un anumit erou și nicidecum de un altul. 

Așa şi cu personajele lucrării dramatice clasice: dialogul e purtat de ele 
privitor la ele. Dacă prin intermediul cutărui erou, autorul apelează la personaje 
care nu vor apărea pe scenă, ori face referiri la ele, inseamnă că imprejurarea s-a 
născut cu necesitate din condiţiile dramatice existente. Dacă sint create cu măies- 
trie, personajele care nu apar, intervenind indirect în acțiune sau avind rolul de a 
întregi caracterizarea altora, vor putea fi definite la analiză prin trăsături fizice 

ori morale, ca şi cele ce evoluează pe scenă. Regele Franţei, restabilind drepturile 
de proprietate ale năpăstuitului Orgon și dezavuindu-l definitiv pe perfidul Tartuffe, 
e însăși condiția deznodămintului ales de Molière, şi orice actor și l-ar putea 
prefigura pornind de la datele furnizate de autor. Prietenul petersburghez căruia 
Hlestakov ii expediază nostima corespondență e de asemenea lesne reconstituibil, 


chiar dacă n-ar fi să se întrebuinţeze alte trăsături decit cele sugerate de amicul 
aflat pe scenă, 


În compunerea armonioasă a unei piese de teatru, personajele care nu apar 
sînt chemate la viață de replicile spuse pe scenă, dar cu mare economie. Ele nu 
ornamentează construcția dramatică, ci sint incluse în structura piesei, atunci cind, 
prea strimtă pentru a-i permite să exprime tot ce voiește, forma teatrală îl silește 
pe scriitor să insereze în dialog oameni și fapte ce n-au încăput pe scenă. 


* 


În scrierile dramatice ale lui Ion Luca Caragiale, mişună o faună pitorească 
și diversă de personaje care nu apar, dar există cu necesitate, dispuse cu admirabilă 
măiestrie în compoziția fiecărei piese, ocupind anume locuri în tipologia comediilor 
caragialiene. Tache Pantofarul din O noapte furtunoasă adaugă note definitorii lui 
Jupin Dumitrache, Chiriac, Nae lIpingescu, relațiilor dintre stăpin și servitor, dintre 
negustorul cuprins şi polițaiul servil; apoi contribuie la înțelegerea politicii pe care 
o face Titircă-lnimă-Rea, a raporturilor sociale existente în sînul burgheziei şi la 
accentuarea ridicolului gărzii naționale. Chiriac e zelos în îndeplinirea datoriei. 
Întrucît Tache Pantofarul de la Sfintul Lefterie „nu vrea să iasă miine la ezirciţ 
cu nici un preț“, pretextind că-i bolnav, sergentul propune să fie adus cu mandat. 
Prima reacție a lui lIpingescu, ca om al legii, e de îndoială. Dacă-i bolnav (poate 
— așa o fi!) să aducă „ceferticat medical“. Dar nu, lucrurile nu stau așa: Chiriac 
a fost la el „in persoană“ și a constatat că celălalt îi prezintă numai „un rezon 
fără motiv“, așa că „trebuie să-i dăm mandat, pentru ca să-l iau miine dimineaţă“. 
„Să-i dăm — conchide Jupin Dumitrache — să-l iei! Ăla-i de-al ciocoilor, îl știu 
eu ; cit a umblat dinsul fel și chip să scape de gardă...“ Ipingescu, ca amic politic 
al cherestegiului, îşi aminteşte numaidecit că îl are şi el pe lista neagră: „Şi eu 
il am insemnat pe musiu Tache la catastiful meu ; e finul lui Popa Tache“. „Ei! 
Vezi !* De vreme ce amindouă căpeteniile s-au pus de acord, Chiriac nu mai are 
nici o îndoială: „Lasă-l că nu se sfințește el cu mine, jupine, îl pocăesc eu...“ 
Soarta pantofarului e pecetluită. În actul următor, e divulgat și procedeul, tipic de 
altfel pentru acele vremi: „Miine — zice Chiriac — trebuie să mă scol la patru 
ceasuri. Are să vie gornistul, să mergem să luăm doi oameni din companie, ca să 
ridicăm pe Tache pantofarul de la Sfintul Lefterie“. „Apoi mi-a spus leliţa Safta 
— își aminteşte Veta — că-i bolnav de lingoare“. „Ce treabă am eu cu boala lui” 
ce, eu sint bolnav? nu mă privește pe mine. Îl am pe listă, trebuie să se prezante 
la ezirciț“. Chiriac nu e numai zelos; odată hotărîrea luată, el devine orb și surd. 
În garda naţională, e numai sergent, dar mai tirziu, în armata regulată, ar fi ajuns 
fără îndoială la gradul de plutonier-major. Tache pantofarul se ivește prima oară 
în dialog în scena a doua a actului I, în expoziția piesei deci; iar ulterior, în) prima 
scenă a actului II, cind, referindu-se la el, Chiriac iși poate îngădui o pornire eroică 
față de Veta și, pe de altă parte, un motiv de a pleca totuși bărbătește| din iatacul 
dulce al amantei. 

Ghiţă Țircădău are alt rol în piesă. Dacă prin Tache, Caragiale împlineşte 
caracterizarea omului politic şi căpitanului de gardă naţională, Dumitrache Titircă, 

prin Ţircădău cunoaștem mai bine un aspect al eticii sale, concepția despre familie, 
atitudinea față de rude. Referirile la Ţircădău conturează în principal biografia 
Ziţei şi constituie legitimarea amorului cu Venturiano, atit din punctul ei de vedere 
cit şi al lui „nenea“. Cind vine vorba despre cumnat, Jupin Dumitrache părăseşte 
tonul zeflemitor cu care discutase despre pantofar. E o problemă serioasă, de 
familie, care i-a adus multă amărăciune : „Om stricat, domnule. Păi de ce am des- 
vorțat-o pe Zița de el, gindești ? Nu mai putea trăi cu mitocanul, domnule...“ și 
mai departe: „N-o mai maltrata, domnule, măcar c-o vorbă bună. Mă rog, odata 
ce nu e bărbatul levent, ce fel de casă să mai fie și aia ?* ...„Om fără ambiţ, 
domnule, nu ţinea la onoarea lui de familist !* Chiriac și Ipingescu sint ceva mai 
prudenți cu chestiunea, oricum, e vorba de o fostă rudă a jupinului. Sergentul 
semnalează că pe „nea Ghiţă nu l-a putut găsi gornistul de loc“ și, departe de a 
propune mandat (Ţircădău e și negustor, nu se cuvine!)), hotărăște circumspect 
să-i trimită încă o dată gornistul, cu bilet. La portretul aspru pe care i-l face Titircă 
fostului cumnat, Ipingescu aprobă din cind în cind rezervat, „rezon“, și-și amin- 
tește doar că, în împrejurarea cind pastramagiul a tratat-o pe Zița cu insulte 
şi bătaie, el, comisarul, i-a „incheiat procestul-verbal, atuncea noaptea“... 

Povestind Vetei despre întilnirea neașteptată de pe maidan cu fostu-i soț, 
Zita se autocaracterizează minunat: „Pardon, domnule, zic, n-am deaface cu 
dumneata, şi mai intii cind e la o adică, nu sint văduvă, sint liberă, trăiesc cum 
imi place, cine ce are cu mine ! acu mi-e timpul : jună sint, de nimini nu depand, 
şi cînd oi vrea, imi găseşte nenea Dumitrache bărbat mai de onoare ca dumneata“. 
lar după întreruperea Vetei: „Nu era de mine; eu sint o persoană delicată“... 
dar cind mitocanul o face atentă c-o să vegheze să nu se inhăiteze cu vreun altul, 
ci eventual să se ducă la minăstire, cum s-a lăudat la „trebunar“, persoana deli- 
cată iși iese din fire: „„Mitocane, pastramagiule! la polițiune ! vardist! nene Dumi- 
trache !... „Am avut țațo parte că a sărit nenea Dumitrache și cu Nae Ipistatul! 
aminteri, mitocanul scosese șicul de la baston pentru ca să mă sinucidă...“ 

Şi Tache Pantofarul, și Ghiţă Ţircădău, avind funcții dramatice evidente, mai 
ales în expoziția comediei, fiind ei inșiși definiți prin anumite trăsături particulare, 
reproducindu-li-se replici rostite în realitatea intimplărilor din piesă, trăiesc ca 
personaje, deși nu apar, și au toate atributele unor caractere dramatice construite 
de autor ca atare. 

De aceea nici nu i-a fost prea greu regizorului Jean Georgescu să le dea viață, 
impreună cu actorii, pe ecran, în filmul creat după comedia lui Caragiale: Tache 
pantofarul, un cirpaci de botine, năpăstuit de sărăcie, de boală și de ifosele ser- 
gentului de gardă, invocă în zadar opulentului Chiriac trupul stors de lingoare, 
martorii, popa care l-a spovedit şi grijit, așteptind să-i dea ortul... Ţircădău, 
ebrietat, violent, tip de fante virstnic, pornit pe scandal, negustor — de! — prin 
urmare îmbrăcat mai acătării, cu bastonul în care ascunde lama primejdioasă, învirtit 
provocator prin văzduh... 

„Becherul“ lui Agamiță Dandanache din O scrisoare pierdută, imprudenta 
„persoană însemnată“ care şi-a uitat scrisoarea de amor în pardesiu, explică erupția 
surprinzătoare a ilustrului descendent al familiei de parlamentari romini în arena 
politică a judeţului de munte. Nu rămine nici un dubiu asupra faptului că metoda 
santajului era acreditată în politica de partid, nu numai la nivelul judeţean al lui 
Caţavencu, ci de aici, pe toată scara, pină la centru. Imbecilizat, străin de ce se 

petrece în jurul lui, Dandanache e brusc lucid, de cum își amintește de unul din 
mijloacele cu care probabil de la patruzeci și opt familia lui izbutește să „se aleagă“. 
Existența becherului nu-l caracterizează numai pe neonestul Agamiţă, ci are darul 
de a sugera că atmosfera politică a locului unde se petrece acțiunea şi armele 
politice ale partidelor adverse trebuie înțelese ca reprezentative pentru întreaga 
atmosferă politică a ţării. Cu ajutorul unui personaj care nu apare, lumea restrînsă 
a piesei e proiectată fără echivoc pe fundalul istoric general. 

S-ar putea da și alte exemple din comediile lui Caragiale (și evident, nu 
numai dintr-ale lui), de unde să reiasă că majoritatea covirşitoare a personajelor 
care nu apar (în unele piese, toate aceste personaje) au un rol efectiv, există în 
piesă şi sint caracterizate şi ele, de cele mai multe ori, cu forța artistică proprie 
autorului. 

De obicei, ele sint pomenite in expoziția generală a piesei sau în prezentarea 
unui personaj ce va apărea. Pe Popa Pripici, din gașca lui Caţavencu, îl descrie cu 
vioiciune Pristanda la începutul Scrisorii pierdute, cind se stabilesc din punct de 
vedere dramatic premisele conflictului. Becherul lui Dandanache e pomenit în 
actul IV, odată cu apariția candidatului venit de la centru și referirea la el constituie 
partea cea mai importantă a prezentării acestui personaj. După ce am cunoscut-o 
bine pe Zita şi prin Ţircădău, în actul II personajul acesta dispare, nu mai in- 
teresează. 

Autorul nu situează personajele care nu apar în afara relațiilor existente în 
piesă ; ele sint amintite şi descrise totdeauna de personajele care apar, conform 
cu caracterele acestora, atrase deci și în acest tel în țesătura dramatică. Povestind 
despre amicii politici ai lui Caţavencu, polițaiul, slugarnic, vrind să-i facă plăcere 
prefectului, îi caricaturizează. Venerabilul Trahanache reproduce mereu, cu respectul 
lui integral pentru „prințipuri'“, sentențioasa frază a fiului de la Facultate. Chiriac, 
după ce a tatonat cu înțelepciune opinia jupinului, privitoare la Tache pantofarul, 
relatează foarte drastic intilnirea lui cu presupusul delicvent, pentru a-şi dovedi 
conștiinciozitatea desăvirșită. 

Se poate spune că personajele care nu apar iși îndeplinesc rolul lor acționind, 
căci însăşi relaţia dintre ele și personajele existente în piesă, care le cheamă ia 
viaţă, e o relație dinamică, esențialmente dramatică, ceea ce nu numai că realizează 
profiluri clare personajelor care nu apar, dar creează totodată situații admirabile 
de o mare plasticitate. Se poate adăuga la această remarcă și faptul că personajele 
care nu apar sint conturate mai totdeauna de Caragiale printr-un dialog comic, 
reprodus — fie purtat de cel care-l reproduce, fie auzit de el — deci tot cu un 
mijloc propriu lucrării teatrale. 

Ivindu-se în text cu necesitate din însăși dezvoltarea caracterelor şi relaţiilor 
dintre ele, contribuind la caracterizarea eroilor, la concretizarea situațiilor, la evo- 
luția conflictului, personajele care nu apar pe scenă sint create cu atita plasticitate 
de un bun autor dramatic, încît rămîn vii în mintea spectatorului, el nu le mai 
desprinde de universul piesei. 


x 


Exemple de folosire cu eficiență dramatică a personajelor care nu apar pe 
scenă pot fi găsite şi în dramaturgia contemporană. Dar mai adesea, autorii noştri 

nu acordă prea mare însemnătate principiului economiei piesei de teatru şi de 
aceea dialogul e de prea mulie ori încărcat peste măsură cu povestiri în care sint 
pomeniți mereu alți oameni; chiar dacă digresiunile de acest soi nu ţin totdeauna 
acțiunea în loc, ele obligă spectatorul să-și încarce memoria cu denumiri de personaje 
şi locuri, pe care apoi le așteaptă în zadar să mai revină. În piese mai vechi, se 
întimpla ca autorul, ori de cite ori avea nevoie de ilustrarea unei idei ori de 
evidențierea unei trăsături noi a eroului, să aducă un personaj nou, ori să facă apel 
la un personaj care nu apare. În asemenea cazuri, personajele care nu apar îl scot 
pe spectator din atmosfera piesei, slăbesc interesul publicului pentru dramaturgia 
spectacolului, constituind o excrescenţă pe trupul lucrării dramatice şi denotinăd 
slăbiciunea talentului compozițional al autorului. 


În piesa lui Mihail Davidoglu Schimbul de onoare, luăm cunoştinţă din prima 
scenă de prezența unui ministru în incinta uzinei ,„,Metalurgul Roșu“. Secretara 
„directorului adjunct Stratulat dă această veste muncitorilor care fac anticameră. 
După citeva replici, aceeași secretară comunică la telefon că „tovarășul ministru a 
părăsit uzina“. Lucrătorul Haralambie îşi exprimă admirația pentru carcasa de 
turbină prototip, turnată de Moş Culai, pe care l-a felicitat „și ministrul“. În scena 
următoare, dintre Anghel şi Stratulat, acesta din urmă își critică directorul general 
că s-a angajat „față de tovarășul ministru“, fără să cunoască realitățile fabricii, 
iar citeva replici mai încolo, înțelege de la celălalt că „ministrul presupune...“ 
planul uzinei sub posibilitățile ei reale. Nu cu mult mai tirziu, în convorbirea zu 
Panait Şerban, Stratulat aminteşte că pe Tomescu „l-a felicitat și tovarășul mi- 
nistru“, pentru ca după citeva minute, cind muncitorul fruntaș se opune expedierii 
a opt motoare defecte, Stratulat să exclame: „Cum asta ? Tovarășul ministru ştie 
că planul a fost îndeplinit sută la sută, inclusiv motoarele. Așa i-am comunicat...“ 
Şi după două replici: „Dacă ar fi așa cum spui tu, înseamnă să fiu compromis și 
înaintea masei și mai ales inaintea tovarășului ministru“. 

Cu toată frecventa lui pomenire, ministrul nu reușește de loc să capete chip. 
El e numit ca personaj, dar există numai ca funcțiune, adică reprezentant abstract 
al puterii de stat. Aportul lui la desfășurarea acțiunii e nul, deși autorul a inten- 
ţionat să se sprijine pe el. Cu efort de gindire, se poate presupune că la lupta 
pentru sporirea producției în uzină a contribuit și sarcina trasată de ministru 
conducerii fabricii. Spre sfîrşitul actului II, directorul general rostește „cifra de 
50%, la care s-a oprit şi tovarășul ministru“. Referirea însă este aici hotărît 
inutilă, intrucit posibilitatea creşterii randamentului uzinei cu acest procent 
fusese afirmată, ca perspectivă, de un inginer tînăr din fabrică și era în general 
însușită de mulți muncitori. De ce a avut oare nevoie autorul de persoana minis- 
trului ? Dacă, cumva, pentru a sugera conducerea directă într-un spirit înaintat, de 
către forul de stat, a unei mari întreprinderi, atunci lucrul nu s-a realizat artistic, 
ci numai s-a afirmat. Personajul acesta care nu apare încarcă de prisos scenele 
unde e amintit. 

Altă intenţie a prezidat la apariţia membrilor familiilor unor personaje din 
aceeaşi piesă. A existat cindva credința — se întrevede şi in Schimbul de onoare 
— că eroii pot fi individualizați şi umanizaţi în literatură prin aluzii la familie, 
notarea adăugită a unor amintiri din copilărie, convorbiri telefonice, în orele de 
repaus, cu prieteni uitaţi... Procedeul ducea de fapt (şi mai duce și azi, uneori, 

din nefericire) la dezumanizare, căci el rezultă din considerarea vieții omului, ca 
fiind parcelată în cel puţin două activități: una productivă, avintată, dirză şi 
alta personală, casnică, intimă, lirică. Unii autori își judecau după chipurile pro- 
priilor personaje şi spectatorii, pretinzind că scriu comedii ușoare fără idei, din 
nevoia de a „descreţi“ frunțile oamenilor muncii, gindind probabil că în timpul 
celor opt ore de lucru oamenii muncii stau „increţiți“, iar cind sună sirena, 
aleargă fără noimă după orice posibilitate de a se „descreţi“. Autorul Schimbulur 
de onoare încearcă evident, cu bună intenție, să ne descopere cit mai complet 
viața personajelor principale; mijloacele folosite compromit însă adesea scopul 
şi personajele care nu apar pe scenă nu pot da nici un ajutor celor ce se 
prezintă în faţa spectatorilor. Directorul general al uzinei, Anghel, e înfățișat ca 
un bun conducător, principial, apropiat de muncitori, îndrăzneț și în acelaşi timp 
cumpătat, omul faptei şi nu al vorbei etc. Ca să nu rămînă dator cu informaţi: 
asupra vieții sale „personale“, e obligat fără nici o necesitate dramatică să aibă 
următoarea convorbire telefonică (trece la telefon și face un număr): „Iulia 
dragă. (rizind) Eu mai întirzii puțin. Bine, bine. Dacă vrei să m-aștepţi, așteaptă-mă, 
dar culcă-l pe Petruț! (ride) Bine, bine. Te sărut. (A închis telefonul. Apoi, lui 
Docan, care se reintoarce) Am făcut o treabă bună cu Tomescu la turnătorie...“ 
Atita tot în toată piesa. E ușor de observat nu numai inconsistența Iuliei și a 
lui Petruț ca personaje — la urma urmei, poate nici nu e nevoie ca ele să capete 
neapărat extindere — dar și falsitatea situației. Într-o convorbire cu Panait, 
Stratulat lasă să se înțeleagă că cunoștințele soției sale, Georgeta, n-au să-i placă 
muncitorului, pe care-l invitase la el. lată, apoi, o discuție telefonică Stratulat- 
Georgeta (ridică receptorul): „Georgeta ! (supărat) Ce vrei, dragă? Spune repede. 
Sint la directorul general, n-am timp (enervat). Dacă tot pleci, ce mă mai întrebi? 
Ţi-am spus de atitea ori că nu-i mașina noastră. Bine, bine, bine, ţi-l trimit! 
(lasă telefonul; lui Manoliu) Ce să-i fac ? Femeie tînără; toată ziua singură, se. 
plictisește“'. E lesne de dedus din toate împrejurările în care e pomenită soția lui 
Stratulat, că e o femeie fără preocupări, care se infruptă fără scrupule din bunurile 
întreprinderii, învață franceza cu nevasta inginerului dușman de clasă. Portretul 
ei moral e întrucitva mai clar ca al altor personaje care nu apar. Dar ce rol mai 
poate avea ea în caracterizarea soţului, de vreme ce directorul adjunct se dove- 
dește în timpul acțiunii și la deznodămint un om cu păcate mult mai mari 
decit acelea pe care i le-ar putea împrumuta nevasta lui? 

În piesa lui Mihail Davidoglu, personajul mecanicului-șef, atras vremelnic în: 
încercarea de sabotaj, are oarecare contur pentru că întreprinde o acţiune carac- 
teristică în planul piesei. Cit timp n-a fost găsit, uzina rămine în întuneric şi se 
cer eforturi mari pentru reparaţie, care nici măcar nu va aduce la timp lumina: 
și energia electrică necesară. De îndată ce mecanicul-șef se întoarce la fabrică și-și 
recunoaște greșeala, sabotorii încep a fi descoperiţi, defecțiunea e înlăturată rapid, 
conflictul se precipită spre încheierea-i logică. Însă, în afară de aceasta, multe din 
personajele care nu apar nu au înțeles. Anghel, Stratulat, Manoliu îşi pomenesc 
nevestele ; despre nevasta lui, Patraulea spune că o să-i facă plăcere să-l mai 
vadă slăbind ; Lenuţa, consoarta lui Tomescu, o să se uite la el „ca la un cireș 
copt“ cind va vedea că aduce turnătoria în fruntea uzinei (Tomescu, pudic şi 
modest, replică: „nu-i vorba de lauda nevesti-mi. Am primit sarcina, am s-o 

indeplinesc“), dar personajele acestea cărora nu le putem pretinde să deţină 
neapărat sarcini artistice importante, nu-și indeplinesc rolul de a concentra atenția 
asupra ideilor urmărite de autor ci, fără voia lui, o dispersează, neaducind măcar 
— să zicem — elemente pitorești, ori de divertisment în spiritul piesei, ori de 
contrast (un moment comic într-o situație tragică, o clipă relaxată înainte sau 
după o hotărire fundamentală). 

În piesa mai recentă, Împărătița lui Machidon de Tiberiu Vornic şi Ioana 
Postelnicu, un personaj care nu apare, Năstăsica, are un rol insemnat. Ea pro- 
voacă asasinarea chiaburului Eftimie de către nepotul său Ilarie, se arată a fi o 
desfrinată şi, pînă la urmă, se dovedește părtașă la fărădelegile bandiţilor din sat, 
cărora le-a dat casa să se întrunească. Autorii creează aici o figură interesantă 
din lumea satului și îi conferă virtuţi de caracter dramatic. Dar pe lingă Năstăsica, 
se risipesc în piesă numeroase figuri fără nici o însemnătate, făcîndu-i lucrării 
marele deserviciu de a-i slăbi tensiunea dramatică. O scenă în casa Machidonilor: 
Maria (tresare ca atinsă de bici): „Anica lui Trivale-i mai mare ca mine. S-a 
măritat deunăzi a patra oară. Ştii ce om și-a luat. Catinca lui Feștilă fuge de 
colo colo-n ţintirim cu ulcica de tămiie pe la mormintele răposaţilor. I-o ajutat 
dumnezău să birue pină acum trei inşi... Apoi Irina...“ Machidon (stupeşte scirbit 
şi se ridică înfierbintat): „Ptiu, bătu-v-ar ielele de tartorițe! Astea-ţi urlă ție-n 
cap ? Să te iei după Anica lui Trivale ? După alea de s-au pustiit oamenii în lume 
de spaima lor ? Crezi că am să mă aburc pe cal și să mă tot duc ca Ilie Trivale? 
(zguduit) Ţi-ai pierdut minţile, Mărie!* Maria (stăpinită, vorbește sever, rar): 
„Omu zice multe la năcaz... Nu mă iau după Anica, Machidoane. Am și eu cap.“ 
Deci înseși personajele renunță la referirile anterioare, denunțind gratuitatea dia- 
logului și inutilitatea acelor personaje care sint pomenite aici și nu vor apărea pe 
scenă. Se vede treaba însă că așa trăiesc și discută de mulți ani Maria și Machidon 
Olteanu, pentru că, după nu prea multă vreme, se vor face referiri anecdotice, 
discursive la un teolog care ar fi peţit-o fără succes pe Maria Olteanu în tinerețile 
ei ; Arvinte, oaspete și rudă, va povesti la rindu-i o lungă istorie” contra supersti- 
țiilor, cu totul în afara piesei, cu „lleana“ lui, „cantorul ăl bătrin Alexe“, „Iancu 
Fudulu cu un ied în brațe“. În actul II, Eftimie și Aftanasie discută despre per- 
sonaje care nu apar, în așa fel incit e greu de priceput cam cine sint şi ce 
legături au cu destinul eroilor principali. 

Eftimie și Aftanasie stau deci de vorbă despre alţii, Prigorie, Neacșu, Iorgu 
(unii par să fie mai importanţi, alții mai puţin), nu ca niște personaje dramatice 
ci ca oameni fără treabă, incetinind fără ţel ritmul conflictului — pentru că nimic 
Gin ceea ce discută și-și închipuie nu se va întimpla în piesă și nu va avea vreun 
ecou. În actul următor, vor fi pomeniţi colectiviștii „puturoși“ Neagu și Pandrea 
— fără nici o contribuţie la acțiune —, apoi iar Anica lui Trivale și, împreună 
cu ea, Măriuța Bobeș, Vuţica lui Todiraș, Irina și, pe urmă, un „Ioniță din comisie“, 
cumnatul lui Cumpănașu — toți încilcind firele urzite din actul I sau incepind 
altele pe care le lasă neterminate, dezlinind în mod discursiv subiectul, slăbind 
vigoarea conflictului, scoţindu-ne din lumea piesei şi purtindu-ne cu vehiculul 
descripţiei etnografico-sociologice, la întîmplare şi peste tot, prin satul rominese 
de azi. 

Chestiunea personajelor care nu apar pe scenă mi se pare a fi în strinsă 
legătură cu măiestria făuririi personajelor care apar, constituind o problemă unică, 

foarte veche, aceea a valorii caracterelor în teatru. Desigur, se pot ridica la acest 
capitol şi multe alte probleme. Nu toate personajele care nu apar au aceeași 
importanţă. Apoi, sint necesare diferențieri în raport cu genul: personajul care 
nu apare, in comedie (cum îl vede autorul și cum îl vede însuşi eroul care-l 
pomenește) şi în dramă. Mai departe, personajele care nu apar, aflate în expoziția 
piesei (ca în Lumina de la Ulmi de Horia Lovinescu), sau ca factori de rezolvare 
a conflictului, ori ca purtători — dinafara scenei — ai mobilului conflictului 
(ca Ion Gheorghe — in Ziariștii de Al. Mirodan), deci în funcții dramatice diferite 
după natura pe care le-a conferit-o autorul. Și altele. 

Nu e numai o chestiune de dramaturgie. Dar în teatru, dată fiind obligaţia 
obiectivă a  cuprinderii unui univers întreg în dialog, cerințele celei mai severe 
economii în construcția artistică, a formelor laconice, a expresiei lapidare — care 
hotărăsc şi soarta transpunerii piesei —, ridică poate cu mai multă ascuțime 
ca în alte domenii ale literaturii chestiunea soluționării cu măiestrie a persona- 
jelor care nu apar pe scenă, dar care în nici un caz nu trebuie să... dispară din 
memoria spectatorului. 

Dictonul latinesc poetae fingunt a fost deseori tradus în diverse limbi în înțe- 
lesul că „poeții scornesc“. Nu sint într-adevăr rari cei ce susțin că între opera de 
artă şi realitate e un hiat deplin sau că, dacă această operă reproduce realitatea, 
apoi o reproduce exagerat, caricat, denaturat, fără rigoare și consecințe, adică in 
fond nu o reproduce deloc. Voitorii de rău ai operei de creație puneau mina pe ce 
găseau şi nu le-a fost greu să observe, de exemplu, că poeții folosesc în atelierul 
lor instrumente ca- hiperbola sau alegoria. Hiperbole, alegorii: exagerări, denaturări, 
iată ce ar fi operele de artă, toate şi în întregul lor. 

Cei mai buni dintre creatori şi esteticieni au respins astfel de vederi ca 
pe niște proaste ipoteze de lucru. 

Socotim că este de actualitate răspunsul pe care l-a dat în această privință 
marele scriitor clasic rus N. Saltikov-$Şcedrin. Fragmentul pe care îl reproducem 
din satira Pompadurul luptei sau farsele viitorului (Opere, vol. IV, ed. rusă, 1951), 
puternic ancorat în realitatea vremii în care a fost scris, biciuiește autocrația 
țaristă și, în acelaşi timp, afirmă și argumentează strinsa legătură dintre opera 


de artă şi realitate. Elementele luate în dezbatere de Saltikov-Şcedrin — exa- 
gerare, realitate, libertate și necesitate — au o anumită dezvoltare dialectică, apă- 
rind în raporturi specifice fiecărei epoci. Nu mai puțin — sau chiar de aceea -— 


ideile estetice exprimate limitat-istoric în acest fragment sint susceptibile de 
generalizare teoretică. 

Şcedrin relevă că „exagerarea“ e mai frecventă în realitate decit în literatură, 
literaturii fiindu-i propriu „simțul măsurii și al decenței“. Literatura, arta selec- 
tează între datele realității și mici nu sînt capabile să reproducă corespunzător 
exagerările cite sint' în realitate. Aceasta nu este numai o constatare, ci pentru 
literatură şi artă, constituie chiar o normă. În literatură — și în creația artistică, 
în genere — exagerarea este problemă nu de fond, ci de formă și ea apare 
numai prin raportarea operei de creație la realitatea obișnuită. 

Dar  Saltikov-Șcedrin precizează că mai este o altă latură a realității, o 
„altă realitate“, tot atit de îndreptățită, deși nu tot atit de vizibilă. Dacă realitatea 
„obișnuită“ a unui personaj este înfățișarea, faptele și vorbele lui, cealaltă reali- 
tate o constituie gindurile lui (și expresia lor trunchiată). Necesitatea obiectivă 
și subiectivă (Şcedrin se referă la lipsa de libertate de sub țarism) face ca aceste 

două laturi ale realității să nu se acopere, să nu se contopească. Sub aparentu 
exagerare, ființează tendința justă a artistului de a surprinde în realitatea comună 
unumite fapte, chiar mărunte şi trecute cu vederea, și de a ajunge cu ajutorul 
lor la „realitatea cealaltă“. Cunoașterea laturii ascunse, mai greu vizibile, a „celei 
de a doua realități“ modifică imaginea ce ne-o facem despre personaj pe baza 
datelor realității obișnuite. „A doua realitate“ „e singura măsură de apreciere com- 
pleză a omului, fiindcă ea este dinamică, durează, se dezvoltă, privește spre 
viitor şi va izbucni masiv în chiar realitatea obișnuită. Realitatea obișnuită se dove- 
dește, în comparaţie, firavă, amorfă, statică. Denaturează, exagerează efectiv acea 
literatură (noi i-am zice naturalistă) care prezintă în „cronică pură“ numai episoa- 
dele realității „obișnuite“ a personajului. Tendința de a prezenta realitatea com- 
plex, inclusiv cea de a doua latură a ei, este — arată Şcedrin — o metodă de 
creație  „desăvirșit realistă“. 

Sint departe de a putea fi trecute cu vederea aceste idei ale lui Saltikov- 
Șcedrin asupra literaturii și artei realiste: ele constituie un răspuns anticipat 
și la... exagerările — pe bună dreptate criticate în ultimul timp — asupra locului 
și rolului exagerării înseși în literatură și artă. 

Fără să se refere anume la genul dramatic, argumentarea estetică a lui 
Scedrin este cu totul valabilă şi pentru acest gen, îndeosebi pentru comediografia 
satirică. 


Ştiu : urmărindu-mi povestirea, cititorul îmi va reproşa exagerarea. Daţi-mi 
voje! — va spune el — parcă noi nu-l cunoaștem destu! de bine pe Feodor 
Pavlici Kratikov ? Desigur, nimeni nu va incerca să nege că e un băiat nostim, 
in unele privinţe chiar incintător, însă și încîntarea își are limitele ei, pe care nici 
chiar omul cel mai nerușinat nu e în stare să le încalce. Ei, pentru care pricină 
să se lepede Fedenka de satană ? Nu va dori, mai curind, s-o cunoască? De unde 
să-i vină in cap s-o înalțe pe domnișoara Volșebnov la rangul loanei d'Arc? 
Nu se va grăbi el oare, dimpotrivă, s-o înalțe pe Ioana d'Arc cea adevărată, dacă 
i-ar încăpea pe miini, la rangul domnișoarei Volșebnov ? 


Oricit de trainice ar putea să apară aceste obiecţii, îmi permit să cred 
că ele nu sint decit rodul unei neînțelegeri. Se vede că cititorul așază pe primul 
plan forma povestirii și nu fondul ei, că el consideră drept exagerare ceea ce de 
fapt e o alegorie, că, în sfirșit, alergind după realitatea obișnuită, palpabilă, el 
pierde din vedere o altă realitate, tot atit de reală, care, deşi iese mai rar la 
suprafață, n-are mai puţine drepturi de a fi recunoscută decit faptele concrete 
cele mai grosolane și mai bătătoare la ochi. 

Investigaţiei literare i se supun nu numai faptele săvirşite de om fără nici 
o piedică, ci şi acelea pe care acesta le-ar săvirși, fără-ndoială, dacă ar putea sau 
ar îndrăzni. Şi nu numai cuvintele pe care omul le rostește, ci şi acelea pe care 
nu le rostește, dar pe care le gîndeşte. Dezlegați-i omului mîinile, daţi-i liber- 
tatea de a-și spune gindul intreg, și în fața dumneavoastră nu va mai apărea, 
întru totul, același om, cunoscut din viața de toate zilele, ci unul întrucitva diferit, 
în care lipsa constringerii impuse de fățărnicie și de alte conveniențe va scoate 
la suprafață, cu o neobișnuită pregnanță, trăsături ce rămăseseră neobservate 
pină atunci. Dimpotrivă, va impinge pe ultimul plan ceea ce constituia, la o examinare 
superficială, caracteristica principală a omului. Însă asta nu va fi nici exagerare, nici 
denaturare 2 realității, ci doar dezvăluirea unei alte realități, căreia îi place să se 
ascundă îndărătul faptului obișnuit și care e accesibilă numai la o observare foarte, 
foarte atentă. Fără această dezvăluire nu e posibilă reproducerea omului întreg, 
nu e posibilă o judecată dreaptă asupra lui. Trebuie să surprindem toate potenţele 

ascunse în el și să vedem cit de persistentă e tendința lui de a săvirși fapte la care 
renunță de nevoie în viața curentă. Îmi veţi spune: ce ne priveşte dacă un anume 
individ se abține de la înfăptuirea unor anume acţiuni, de voie sau de nevoie; 
pentru noi e suficient că nu le va săvirși... Dar, păziți-vă! astăzi el se abține 
intr-adevăr, însă miine împrejurările îl vor favoriza şi va săvirşi neapărat tot 
ceea ce altă dată păstra cu grijă în gindul său ascuns. Şi atunci va fi cu atit mai 
crud cu cit mai apăsătoare a fost frinarea celor gindite și tăinuite cu strictețe. 

Sint de acord că, în realitate, Fedenka n-a făcut și n-a vorbit prea multe 
din cite l-am silit să facă și să vorbească, dar afirm că el a gindit fără doar şi 
poate toate acestea, şi, prin urmare, le-ar fi făcut și le-ar fi spus dacă ar fi putut 
sau ar fi îndrăznit. Această împrejurare este pentru mine pe deplin suficientă 
pentru a recunoaște povestirii mele un caracter realist desăvirșit, cu totul străin 
da orice element fantastic. 

Multe ni se par exagerări pentru că acordăm prea puțină atenție celor ce se 
petrec în jurul nostru. Realitatea ne-a devenit prea familiară, iar noi înşine ne-am 
dezobişnuit să ne dăm seamă chiar și de observaţiile pe care desigur le facem. 
De aceea, atunci cînd literatura denumește lucrurile cu termeni întrucitva diferiți 
de aceia pe care ne-am obișnuit să-i întilnim in viața de fiecare zi, credem că e 
scorneală. 

De fapt, însă, scorneala se întilneşte mult mai des în realitate decit în lite- 
ratură. Literaturii prea îi e propriu simțul măsurii și al decenței pentru ca să-și 
poată asuma sarcina de a reproduce cu exactitate caricatura realităţii. În zadar 
s-ar strădui literatura să trivializeze și să denatureze realitatea ; în fața acesteia 
va ceda și cea mai îndrăzneață capacitate de denaturare. Falsificatori, caricaturiști ! 
exclamă oamenii miopi. Dar să indice ei limitele prostiei și josniciei la care să nu 
ajungă realitatea, să înțeleagă și să aprecieze ei, măcar o dată în viață, ceea ce le. 
aude urechea și le vede ochiul la fiecare pas! 

Dacă aș fi povestit viața lui Fedenka sub forma unei pure cronici a episoa- 
delor de relief din activitatea lui, cred că cititorul ar fi mai indreptățit să-ma 
reproşeze denaturarea, deși în povestirea mea n-ar exista născocire nici cît negru 
sub unghie. Nimic nu e mai necorespunzător adevărului decit adevărul luat în sensul 
acceptat de majoritatea oamenilor. Dacă am judeca după povestirile cronicarilor, care 
redau numai faptele nude, poate că Fedenka ar trebui calificat răufăcător. Acesta 
e adevărul majorităţii. Așa ceva insă nu e adevărat, fie numai pentru faptul că dacă 
Fedenka ar fi un răufăcător in toată legea, atunci locuitorul din Navoznii n-ar mai 
putea exista. Mai mult: răufăcătorul are un sistem, iar Fedenka n-are la indemină 
decit o omletă ; răufăcătorul nu va ieşi în arenă fără a se fi pregătit dinainte, 
fără a fi căutat locurile cele mai potrivite pentru a-și așeza otrava. Fedenka, însă, 
nu numai că nu e pregătit pentru nimic, dar are toate trăsăturile unui minz scăpat 
din grajd. El nechează și scurmă pămîntul fără să ştie pentru ce. De aceea, exa- 
minîndu-l, mă conving că trăsătura lui principală este naivitatea, agravată de nivelul 
scăzut de dezvoltare și, în consecință, capul lui e plin de aiureli, care, după împre- 
iurări, dobindesc un caracter pozitiv sau negativ pentru localnici. Multe din aceste 
aiureli sint atit de fantastice încit el însuși caută să le ascundă, însă eu îl prind 
cu o jumătate de cuvint, mă folosesc de orice aluzie absconsă, de orice impuls de 
moment şi, printr-o serie de eforturi, pătrund cu fermitate în lăcașul unei alte 
realități, neobișnuite, tainice, care constituie singura măsură pentru aprecierea 
complexă a omului. Nu ştiu dacă eforturile mele sint încununate de succes, dar 
sint convins că procedeul meu, in orice caz, trebuie recunoscut ca fiind just. 

Ce vaioare are lupta cu fantomele, angajată cu atita ușurătate chiar de cel 
mai naiv dintre pompaduri ? 

Ce valoare are ideea că cetățeanul unui oraș nu este decit un obiect admi- 


nistrativ, ale cărui pretenții pot fi retezate toate, dintr-o dată, prin trei cuvinte: 
nu-i treaba ta! 


Oare asta nu e caricatură ? 

Şi cine zugrăvește această caricatură ? Oare nu realitatea însăși? Oare nu 
ea e aceea care se autodemască, la fiecare pas, în exagerări? 

„Din  Egorevsk ni se comunică...“, „Din Belebei ni se comunică..“, „Din 
Pronsk ni se comunică...“ Învăţaţi, în sfirşit, să citiți, domnilor! 

Luaţi măcar ca punct de plecare știrea: „Din Pronsk ni se comunică: ieri 
pompadurul nostru, fiind la vinătoarea organizată în cinstea lui de către unul din 
proprietarii locului, a rupt coasta unui păstor...“ și mergeţi mai departe. Dacă astăzi 
e posibilă și nepedepsită o asemenea acțiune fantasmagorică, atunci întrebaţți-vă ce 
proporții va lua- această fantasmagorie miine? Nu vă opriți la clipa prezentă, 
priviţi în viitor. Veţi obține un tablou întreg al fantasmagoriilor care, poate, nu se 
afirmă încă în realitate, dar care fără-ndoială nu vor întirzia să apară... 


Oricum ar fi, repet: nu există caricatură... în afară de aceea pe care o pre- 
zintă însăşi realitatea. 


(In romineşte de Eugen Naum) 


AER A e R PEPE ProT A" T 


Gala Galaction: „Rita Crăiţa'“ 


În generoasa formaţie a talentului său literar, Gala Galaction a abordat și 
genul dramatic — fără ca prin aceasta să-și fi schimbat preferința pentru epică 
—, dindu-ne în 1942 fantezia dramatică în trei acte, Rita Crăița. 

Această lucrare din maturitatea autorului, pe care o readucem astăzi înaintea 
cititorului, ne impune un cadru de analiză mai larg decit acela prilejuit de o 
simplă recitire. În adevăr, problemele izvorite din ea sint deosebit de importante 
din punct de vedere social și apoi piesa evocă oameni față de care Gala Galaction 
păstrează incă din fragedă copilărie sentimente adinci, sincere, de o gingașă 
duioșie. El însuși ne mărturisește undeva: „În Didești, fusese un schit de călu- 
gări. Foștii robi minăstireşti, ţiganii, au fost  întiii mei prieteni. Aceasta, iarăși, 
poate să-și fi avut însemnătatea sa în dezvoltarea mea ulterioară. Oricum, atunci 
trebuie să fi deprins eu sensul noțiunii de „rob“, de om neliber, și tot atunci, 
sau poate nu cu mult mai tirziu, sensul noțiunii de „libertate“, pe care mizeria 
şi incultura în care trăiau ţiganii o falsificau și, de fapt, o anulau“ (Între revoltă 
şi contemplație, „Contemporanul“ nr. 85 din 14 mai 1948). 

Printre acești copii de robi, va fi trăit aievea și cea care i-a inspirat autorului 
pe Rița Crâăița, ţiganca plină de caracter, voință, demnitate, această figură feminină 
de un remarcabil contur, menită să șteargă imaginea peiorativă atit de convențională, 
ce se întruchipa cindva în expresia rostită cu suficiență și dispreț: „țigancă“. 

Ce anume avea să-i trezească autorului, la virsta de 63 de ani, o amintire 
scumpă din copilărie era tocmai noua prigoană ce se abătuse asupra acestui năpăs- 


tuit neam, ţinut la marginea societății, printre gunoaie, aceste figuri pitorești care 
de veacuri însoțesc viața poporului nostru, la bucurii și la dureri. Sintem în anii 


de rătăcire ai războiului, în 1942, în toiul persecuțiilor rasiale. Deportări masive 
sint poruncite de cirmuire. Flăminzi şi goi, disprețuiți și maltrataţi, ţiganii sînt 
smulși din sălașurile lor, așa sărăcăcioase cum erau, şi duși pe drumuri fără sfirşit 
spre un singur ţel, exterminarea. 

Gala Galaction a suferit, desigur, nemărginit, aflind de noua nenorocire 
abătută asupra celor pe care el i-a sprijinit intotdeauna, i-a cunoscut și a înțeles 

că numai condiţia lor socială inferioară era pricina inapoierii lor. Fondul lor uman 
— căci acesta este aspectul de care se ataşează cel mai mult autorul — este bun. 

Rita Crăita este aşadar o încercare de a zugrăvi adevăratul chip al ţiganilor 
ŞI, în acelaşi timp, de a arăta condiția lor socială și felul cum aceasta le-a înriurit 
structura sufletească. Dar piesa este in același timp un protest social faţă de 
vitregia represiunilor rasiale, și dacă acțiunea ei se situează pe la sfirşitul veacului 
trecut este pentru că autorul a intenționat să ne dea panorama largă a intregului 
calvar al acestor oameni, foști robi, ţinuţi pe moșii pentru o mincare, muncitori 
cinstiţi şi devotați atunci cind sint lăsați să-și închege un cămin, să-şi croiască 
o viaţă. 

Acţiunea piesei se desfășoară în casa boierului Grigore Clabudeanu din Măli- 
nești. E spre sfîrşitul verii şi satisfacția unei recolte bune se răsfringe asupra 
atmosferei din casă, imprimindu-i o tihnă iîmbelşugată. 

În actul I, facem cunoștință pe rind cu toate personajele piesei, pe care 
autorul le înmănunchează cu prilejul vizitei ce are loc la Clabudeni. Îi cunoaștem 
acum pe membrii familiei lui Grigore Clabudeanu, pe Lisaveta, soția lui, și pe fiul 
lor, Andrei. Sosesc apoi, ca musafiri, Ilie Penovici, un mare arendaş cu soția lui, 
Nedelea, și cu cele două fiice, Clara și Ecaterina. Mai vine și Nicola Leventi, un grec, 
mic arendaș, de asemenea cu soția, Xantipa, cu fiul Menelau și fiica Aglae. Savel 
Rosmarin, scriitor, un prieten de-al lui Menelau, se atașează grupului de musafiri. 
Abia către sfîrşitul actului, este introdus personajul principal, Riţa, care vine la 
casa boierului în fruntea tarafului și a intregii șatre de țigani, al cărei obiectiv era 
de fapt să cerșească o oală de lapte bătut și puţin mălai. 

Primul act lasă impresia unei „vederi“, în care copiii respectivilor arendași, 
oameni cu stare și cu grijă de viitor, atit pentru ei cit și pentru odraslele lor, sînt 
puși parcă laolaltă, ca să se cunoască și să-și lege soarta -prin căsnicie. Sub forma 
ghicitului în ghioc, Rița indică în realitate scopul acestei vizite și tot ea declanșează 
acțiunea principală a piesei. Rița este în dragoste cu tînărul Andrei Clabudeanu și 
acesta, sub pretextul că îi face portretul, caută să o aibă mereu lingă el, spre 
nemulțumirea mamei lui și a slugilor din casă, jupineasa Joița și Năsărimbă. care 
nu-i văd cu ochi buni pe ţigani. 

Vizita acestor musafiri cu odraslele lor, ajunse la virsta cind trebuie să se 
căpătuiască, declanșează în Riţa, venită nu numai sub pretextul să cinte şi să 
danseze în faţa lor, o adevărată criză sufletească, o trezire la realitate. În actul II, 
Rita — care de două săptămîni lipsea de acasă stind la bunica ei, în alt sat — se 
intoarce şi se intilneşte în pădure cu Andrei. Este momentul culminant a! piesei, 
cind explicaţiile celor doi îndrăgostiți scot la iveală deosebirile de vederi dintre ei, 
deosebiri ce reflectă foarte bine situația socială în care se petrece acțiunea și din 
care este scos crimpeiul de viață ce alcătuiește subiectul piesei. Rița hotărăşte să 
rupă această legătură în care — cu toate ofertele generoase de căsătorie și de 
emancipare, făcute de Andrei — ea nu se simţea decit umilită. După aceasta, Rița 
şi lăutarul Pantelie, care o iubeşte, dispar din ţară. Actul III ne readuce în casa 
Clabudeanu, după trei ani. Bătrinul boier zace paralizat, Menelau și Rosmarin s-au 

căsătorit, „așa cum le era scris“, cu cele 
două fete ale lui Penovici, căpătuindu-se 
prin grija socrului lor. Numai Andrei 
şovăie, așteptind reapariția Crăiței şi a- 
mînă mereu căsătoria cu Aglae, invocind 
boala tatălui său. Rița și Pantelie, în- 
torşi din străinătate cu nume franţuzite, 
stirnesc o adevărată senzație, iar Andrei 
folosește prilejul pentru a încerca s-o 
silească pe Rița să-l urmeze undeva în 
străinătate, să fie a lui. Intenţia lui ră- 
mine deșartă în fața intransigenţei Riţei 
şi a bătrinului boier Grigore, care se 
ridică de pe patul de suferință pentru a 
spune fiului său că „asta, nu se poate“. 
Conflictul piesei se axează astfel pe 
legătura sentimentală dintre Riţa, vătă- ua ” ii 
şița țiganilor de pe moșia lui Grigore, şi Gala Galaction (sculptură de I. Ludo) 


Andrei Clabudeanu, venit de la invățătură din Elveţia. Autorul a vrut fără îndoială 
să pună față în față două lumi: a asupriţilor și a asupritorilor și, din felul cum 
conduce acțiunea, tinde să dovedească un fapt cert, anume că problema nu poate 
fi rezolvată prin soluţii limitate, ea comportă un cadru mai larg, trebuind să fie 
rezolvată pe plan social, în ansamblu. Condiţiile sociale, economice și educative vin 
să  conlucreze la soluționarea unei astfel de probleme. Prin simple concesii 
individuale, cele mai multe fiind soluții de compromis în cel mai bun caz — ca 
acelea propuse de Andrei Clabudeanu —, nu se poate ajunge la o rezolvare. Şi ca 
supratemă, se degajă cu claritate un fapt cert: relaţiile dintre cele două lumi 
constituind în primul rind o problemă de ordin social, rezolvarea nu poate ti 
decit structurală. Rița este simbolul demnităţii, sinteza calităților acestui neam 
obijduit, lipsit de drepturi și împovărat doar de obligaţii, cu stigmatul disprețului 
drept semn al luării lui în seamă. Pentru frumoasa țigancă, soluțiile de compromis 
nu pot fi decit invitaţii la renegare, in timp ce pentru Andrei ele reprezintă calea, 
mai sinuoasă și mai puţin dăunătoare lui, de a o aduce in lumea din care face el 
parte. De aceea, Riţa se emancipează singură, cu propriile ei puteri, ajungind 
pînă la urmă să-și spună cuvintul ei înțelept de pe poziții de egalitate. 

O analiză a personajelor piesei ne dă şi mai bine imaginea celor două lumi. 

Bătrinul Grigore Clabudeanu este un boier de modă veche și tradiționalist, 
care vrea să se înfățișeze ca om de omenie, cu vederi mai largi decit ale altor 
boieri. În realitate, el n-a făcut altceva decit să opteze pentru o soluție mai practică 
în relaţiile de la stăpin la slugă. Crezul lui este limpede exprimat atunci cînd 
spune: „Mă port cu ei cu dreptate și cu omenie... și cu țiganii mei și cu toate 
neamurile lor, lingurari, ursari, zavragii. Acum vreo douăzeci și cinci de ani, nu 

ziceam şi nu (făceam așa... Am avut cu ei lupte grele... Ne-am fugărit şi ne-am 
vinat unii pe alţi: prin toate pădurile de primprejur... Dar cu stăruință şi cu drep- 
tate, i-am domolit... Ăștia de aici sînt vechi ţigani miînăstirești... Eu am luat locui 
miînăstirii care îi avea robi... Trebuie să ai grijă de ei, mai cu seamă iarna. Ţiganul 
nu ştie să agonisească pentru iarnă... li hrănesc iarna şi ei îmi muncesc vara. 
Sînt destul de ascultători, da? trebuie să ţii friul strîns...“ 

Se poartă deci cu dreptate, dar cu dreptatea lui de stăpin care trebuie să 
țină friul strîns. lar omenia, în cazul acesta, este mai degrabă formula care îngăduie 
o cît mai lungă somnolență a celor conduşi. 

Mai puţin subtilă, soția lui, Lisaveta, își mărturisește fără ocol vederile ei 
inapioate, atunci cînd îi vorbeşte fiului ei: „N-o lăsa pe Riţa să se înnădească! 
Ţiganii din firea lor sint destul de obraznici... Tatăl tău și cu mine ne-am mincat 
amarul cu ei timp de peste douăzeci de ani... Şi-i cunoşti şi tu, de ajuns și de rămas, 
că doar ţi-ai petrecut copilăria cu ei pe malurile Vezii... Nu uita că nu mai ești 
în Italia, ori Elveţia... Precum singur spui, acolo este altă lume și alte legături 
între oameni... Gindește-te la casa noastră, la mine, la tatăl tău... și mai ales ia 
tine, care miine poimiine, iei în mină treburile moșiei“. 

Andrei, fiul lor, este tipul de fecior de bani gata, venit de la studii din 
străinătate cu unele idei mai „moderne“, mai generoase, dar care, atunci cînd vrea 
să le aplice, se lovesc de tiparele rigide ale realității din ţară. În această situație, 
el nu face altceva decît să recurgă la soluții sentimentale, toată generozitatea şi 
înclinarea spre combaterea unor prejudecăți de castă răsfringindu-se numai asupra 
femeii de care se simte atras. În realitate, ofertele pe care le face îi sînt favorabile 
doar lui, spre a realiza împăcarea cu cei din lumea sa: „Îţi scot paşaport — iii 
spune el Riţei — îți dau bani, te trimit în Italia... Vreau să iei lecții de la meşterii 
teatrului, să-ţi deschizi ochii şi să vezi ce este lumea și străinătatea... Şi să te 
faci alta, să te miri și tu de tine... Şi cind o fi vremea, te aduc în ţară, cioplită, 
învățată, actriță mare...“ lar mai departe: „Vreau să mă cunun cu tine! Dar nu 
se poate acum, numaidecit, la noi la biserică, între ţiganii tăi şi părinții mei... Ne 
vom cununa în ţară străină: Ne vom cununa în taină! Cind vei ajunge actriță cu 
nume mare, îmbrăcată boierește, vorbind limbi străine, se va schimba fața pămin- 
tului !* (sublinierea noastră). 

Toate concesiile pe care Andrei crede că le face pe plan social sint în realitate 
oferite numai Riţei şi nu-și au altă justificare decit afecțiunea pentru ea. De altfel, 
el hu priveşte în viitor, refuză să se gindească la felul cum vor evolua lucrurile și, 
cind Rița ii aminteşte acest aspect, el îi răspunde: „Riţo, dreptatea ta de peste 
10, 20 de ani nu poate să stingă focul meu de azi! Mi-ești dragă, Riţo! Nu vreau 
să ştiu azi cîtă dreptate vei avea tu cind mi-or ieşi ştepi albi în barbă...“ 

Din tabăra Clabudenilor, s-ar cuveni să mai vorbim despre cei doi arendași, 
Leventi şi Penovici, cu familiile lor. În afară insă de Menelau și de scriitorul Ros- 
marin, toți ceilalți sint aproape numai niște simple prezențe scenice, destul de vag 
conturate. Menelau este un închipuit, care în vorbire folosește o frazeologie amintind 


40 


uneori de Rică Venturiano. Rosmarin se comportă ca un vinător de zestre şi face 
paradă de cosmopolitism. 

Ajungem, în sfîrşit, la figura centrală a piesei, Rița care, evident, și-a atras 
toată afecțiunea autorului. Riţa este, în primul rind, sinceră — cu sine și cu cei- 
lalți. Nu se lasă amăgită de vorbe mari și chiar în dragoste îşi păstrează rațiunea. 
Ştie să-și curme afecțiunea atunci cind trebuie să impiedice umilirea. Priveşte 
lucrurile și pe oameni cu multă pătrundere, cu rațiune și luciditate. Ceea ce con- 
trastează puternic cu trăsătura mistică, fatalistă, superstițioasă, pe care i-o imprimă 
pe. alocuri autorul. În realitate, Riţa împinge acțiunea spre deznodămintul dorit de 
ea, nelăsînd nici o clipă ca soarta să decidă în voia ei. Credem mai degrabă că din 
nevoia de culoare locală a adus autorul aceste elemente de fatalitate și de super- 
stiție, pe care, în treacăt fie zis, ţiganii le convertesc cu talent în surse de ciştig, 
atunci cînd pot, spre a-și împlini nevoile lor materiale. 

Riţa vorbeşte cu adevăr și priveşte mai departe decit cei din jurul ei: „Boier 
Andrei, să vorbim pe șleau... Dumneata ești dintre boieri... eu dintre sălbăticiuni. 
Eu ştiu ce ştiu ca o sălbatică... mă gindesc și trăiesc și mă port ca neamul meu 
şi ca tata şi ca mama... Dumneata ești boier și te imbraci nemțește... Cum trăieşti, 
cum măninci, cum vorbeşti : cu mine nu te nemerești...* lar mai departe îi spune lui 
Andrei: „Şi eu ce făceam cu țiganii mei? Că se chiamă că sint vătășița lor... Cind 
ar fi venit la mine la curte, eu cum i-aș fi primit ?... Ca nevasta dumitale, ori ca 
vătăşița lor?“ Apoi continuă: «Asta e, boierașule! ...Cind boierul își dă în petec, 
ca un boier, toată lumea zice: „Boieru' tot boier !“... Dar cînd ţiganul ajuns boier 
işi dă în petec ca un țigan, toată lumea îi dă cu tifla: „Ţiganu' tot ţigan!» 

Riţa este vătășița acestor oameni. Este însuşi simbolul calităților și aspirațiilor 
lor și de aceea ea nu se vinde și nu se transformă în funcție de perspectiva de a 
trece pragul castei boierești. 

Ne îngăduim aici o paranteză, spre a face o paralelă cu altă figură de țigancă 
din literatura universală : cu Preciosa din nuvela exemplară a lui Cervantes, Jitanilla. 
Conflictul din piesa lui Galaction şi acela din nuvela lui Cervantes este asemănător. 
Preciosa este tot ţigancă și tot dansatoare, cintăreață și ghicitoare laolaltă. De o 
frumusețe răpitoare, ea cucerește inima unui tînăr nobil spaniol, care o cere in 


căsătorie. Înainte de a-i da vreun răspuns la această propunere, Preciosa cere 
tinărului nobil să vină printre ţigani, să trăiască alături de ei şi să-i cunoască, 


să le vadă felul de viaţă. Cervantes a ales însă un deznodămint care poartă pecetea 
vremii lui, făcind ca Preciosa să-și descopere originea nobilă, ceea ce justifica în 
ochii societății de atunci căsătoria ei cu tinărul aristocrat. La distanță de veacuri, 
aceeași problemă a căpătat la Galaction o altă rezolvare: Riţa se emancipează, 
rămiînînd între ai săi, alături de ei, soarta ei fiind și a lor. Ceea ce vom sublinia 
este faptul că Riţa și Preciosa, deși de obirșii atit de diferite, trăite insă în aceleași 
condiţii şi primind aceeași educație, dovedesc calități asemănătoare. 

Încheind analiza piesei lui Gala Galaction, vom sublinia în primul rind carac- 
terul ei pitoresc, plin de farmec, pe care ţi-l sugerează mai ales redarea acelor 
crimpeie din viața și obiceiurile ţiganilor. Credem chiar că la sfîrşitul actului I și 

în actul II — care în intenția autorului trebuiau să aducă conflictul pe un prag 
de mare intensitate dramatică — abundența acestui element pitoresc diluează dra- 
matismul, încetinește ritmul acțiunii. Piesa e insă construită pe citeva momente de 
intensitate, în care autorul dă dovada calităților sale deosebite de scriitor. 

Deși pe alocuri declamatorie și uşor melodramatică, Rița Crăița trăieşte prin 
sinceritatea și autenticitatea pe care le degajă, prin poezia pe care o conţine. 

Conflictul este simplu și condus cu siguranță spre deznodămint, dar în privința 
conturării personajelor autorul pare preocupat să dea relief, mai ales Riţei, în 
detrimentul celorlalți. Este de asemenea de reținut patosul cu care este redată lupta 
ţiganilor pentru dobindirea drepturilor elementare, deși sub acest raport Răzvan 
şi Vidra cunoaşte o mai mare intensitate, un conflict mult mai adincit de către 
autor. 

Publicată în 1942, în anii războiului și persecuțiilor, Rita Crăițta capătă valoare 
de protest social, de autentică atitudine democratică. Scrisă cu nerv și cu preocu- 
pare de veridic, piesa — deși aduce o problemă astăzi rezolvată — trezeşte interesul 
atit prin ţinuta ei artistică și mai ales prin mesajul de umanitate pe care il conține, 
cit și prin vigoarea cu care este conturat personajul feminin, Riţa. 

Mircea ALEXANDRESCU 


D | S te u Ţ [o 
„despre d „Naţional“ 


Deziderate 


De cind am rămas fără casa noastră cu sacre amintiri, s-au perindat cîțiva 
directori care n-au uitat să ne transmită, prin programul lor, grija nemăsurată 
de a ne reclădi teatrul, de a ne realiza visurile. După ce bătrinul teatru nonagenar 
s-a prăbuşit sub bombele dușmane, vechea gardă a Teatrului Naţional a trebuit să 
vadă cu durere cum o parte din cadrele ei au fost desprinse pentru a forma nucleul 
altor teatre. Era normal să se purceadă la o reimprospătare a cadrelor teatrului, 
prin aducerea altor elemente valoroase de pe alte scene. Dar criteriile n-au fost 
tocmai fericite în selecția efectuată, nici la așa-zisul „export“ și nici la „import“. 

În mod normal, colectivul Teatrului Naţional ar fi trebuit să se consolideze, 
în scopul de a realiza cea mai puternică formaţie de teatru, deoarece aci se păstra 
-- prin vechiul nucleu — tradiția teatrului rominesc. Pentru aceasta, era necesar 
să fie readuse dinafară, mai intii, vechile cadre „naționale“, care se refugiaseră 
pe scenele teatrelor particulare. Ar fi fost un fel de „intoarcere a fiului risipitor“ 
pentru că — să recunoaștem — aceste valoroase elemente au părăsit prima noastră 
scenă, atrase de mirajul „capitalist“ al scenelor particulare. Să nu uităm, bunăoară, 
că gajul pe trei seri al unui actor din teatrul particular era egal cu salariul pe 
o lună al actorului de la Teatrul Naţional! Şi cu toate acestea, majoritatea 
marilor actori nu şi-au părăsit scena lor săracă, dar dragă. În altă ordine de idei, 
trebuiau să fie încadrați în acest colectiv tinerii cei mai bine înzestrați și cei mai 
apropiați de stilul clasic al Naţionalului ; iar dintre actorii celorlalte scene, cei care 
se puteau incadra tradiţiei și educaţiei artistice a bătrinului colectiv. În felul acesta 
s-ar fi consolidat şi alte colective puternice, alături de Naţional, organizate pe 
stiluri bine definite. 


Din cauza mutaţiilor făcute în Teatrul Naţional, actori de stilul Naţionalulu 
nerechemaţi sau îndepărtați — dintr-un motiv sau altul — au fost nevoiţi să-și 
dăruie talentul pe alte scene. Această împrejurare n-a rămas fără îinriurire asupra 
moralului lor, deoarece fuseseră în mod arbitrar desprinşi de lăcașul lor de artă 
unde au lăsat amintirea unor valoroase creații — pentru a deveni „corepetitori“ 
intr-un colectiv prea tînăr; actori tineri valoroși, așijderea, au fost îndepărtați, 
deși le revenea sarcina de a prelua linia marilor lor înaintași în viață, lingă care 
era firesc să joace pentru a-și însuşi astfel — şi numai așa — marea tradiţie; 
și, ce este mai grav, singurul regizor deținător al tradiției Naţionalului și al școlii 
marelui nostru regizor Paul Gusty, Ion Şahighian, a fost indepărtat, în anii lui de 
maturitate, din mijlocul unui colectiv in care crescute și se formase. 

* Fără sală de teatru, fără o conducere unitară (cîți directori, atitea conduceri), 
în care directorii să-și treacă unul altuia făclia, cu un colectiv risipit și mozaicat, 
cu regia lipsită de sprijinul direct al singurului legatar al școlii Naţionalului, Tea- 
trul Naţional nuj putea redeveni el însuşi. Este adevărat că în colectivul nostru s-au 
incadrat actori de certă valoare și regizori buni dinafara cadrelor noastre vechi, 
dar simţim lipsa celor mai sus semnalaţi, care reprezintă linia tradiției primei noastre: 
scene. Nu trebuie să ne încălzim pină la incandescență de succesul nostru la Paris. 
Un succes mare, evident, dar care nu face decit să confirme că Teatrul Naţional 
și-a regăsit, în spectacolele transportate la Festivalul Internațional, linia lui firească. 
Privit însă în activitatea lui globală, Teatrul Naţional prezintă o varietate de stiluri, 
de multe ori în același spectacol, un repertoriu sărac și inconsistent, o indisciplină 
de muncă şi — ce e mai grav — generaţii de actori nesudate ori sudate artificial. 
Ce să mai spunem de acele spectacole care, datorită succesului lor de „casă“ 
(Gaiţele lui Al. Kirițescu), nu mai sint supravegheate, merg în virtutea inerției și, 
de la un spectacol la altul nu se mai intilnesc aceiași actori în scenă! Mai poate 
prezenta un asemenea spectacol garanţia unei expresii artistice ? Mă îndoiesc. 

Unde este marele repertoriu de altădată, care determina atit de riguros profilul 
Teatrului Naţional ? Orice stagiune începea cu un mare clasic romin (Alecsandri, 
Hașdeu, Caragiale, Delavrancea, Davila, Sorbul, Peretz etc). Nu lipseau nici marii 
clasici universali, care nu trebuiau să aștepte un an în repetiții. Niki Atanasiu, într-un 
articol (publicat în „Lupta de clasă“ nr. 10/1956) constată cu amărăciune că avem 
un repertoriu „pe hirtie“, şi acela alcătuit în pripă: „Condiţiile de realizare însă, 
posibilitățile practice nu au fost pregătite din timp, nu au fost studiate temeinic. 
Figurează într-adevăr în acest repertoriu piese de Ibsen, Shaw, Shakespeare, Molière. 
Dar există oare timpul și condiţiile necesare pentru pregătirea lor în această sta- 
giune ?“ Pe de altă parte, literatura originală contemporană își face cu greu drum pe 
prima noastră scenă. De ce? Nu cumva pentru că regizorii noștri studiază piesele 
acestea gindindu-se numai dacă „merg“ sau nu spre premii de stat? Nu cumva 
fug de lucrările dramatice originale contemporane și se refugiază la clasici pentru că 
li e teamă de răspunderea profesională care, evident, e mai mare, sub raport regizoral, 
pe un material virgin, decit pe drumurile amplu bătute ale clasicilor? Ori, poate 
fiindcă o parte din literatura aceasta e încă slabă, schematică, cu temele și per- 
sonajele trase in serie? Cred că aceste ipoteze au un simbure de adevăr. Aș vrea 
să semnalez un fapt îngrijorător, referitor la ultima ipoteză, anume un fel de 
„misoginism“ de creaţie al autorilor noştri dramatici, care — așa cum îl semnala 
mai de mult Gorki, într-o discuție pe marginea literaturii tinere — se face sensibil 
prin lipsa femeilor sau slaba lor participare ca personaje ale dramaturgiei noastre. 
Prea multe piese cu prea mulți bărbați și prea puţine femei. Oare, femeia nu s-a 
emancipat decit în viața cea de toate zilele ? Nu cunosc capodopere care să nu 
aibă femeia ca izvor de sentimente și element-nucleu în desfășurarea conflictului. 
Ce dumnezeu? ! Autorii noștri au uitat să iubească? Să înveţe atunci de la clasici, 
ca Shakespeare, Molière, Racine, Cehov, Tolstoi, Alecsandri... 

Ipotezele expuse mai sus (și care marchează criza noastră de repertoriu) pun, î 
ansamblul lor, problema consiliilor artistice. Dacă fiecare din aceste ipoteze, luate 
in parte, scoate in evidență responsabilitatea regizorului sau a autorului dramatic, 
ce hram poartă atunci consiliul artistic, în care sint întruniţi laolaltă autori, critici, 
actori, regizori şi directorul de teatru ? Consiliul artistic al Teatrului Naţional este 
direct răspunzător de stadiul actual al repertoriului, fiind lipsit de un sistem practic 
de lucru, bine determinat. Repertoriul, așa cum s-a procedat pină acum, nu s-a 
făcut niciodată plecind de la profilul teatrului. De altfel, Teatrul Naţional nici nu 
a izbutit pînă azi să-și facă un profil al său. Repertoriul se face pe regizori. Dacă 

conducerea teatrului nu va ieși de sub influența acestui primat exagerat al regi- 
zorului, în teatrul în care pînă şi contabilul este mai ascultat decit actorul, Teatrul 
Național va ajunge să sd tirască ca o reptilă, in loc să-și ia zborul de vultur pentru 
care a fost hărăzit. 

Repertoriul nu trebuie să se facă nici pe puterile regizorului, nici pe criteriul 
ghicitorii „a fi sau a nu fi premiat de stat“, cum se procedează acum, nici pe 
interesele „vedetelor“, așa cum se proceda altădată. Repertoriul trebuie intocmit 
pe profilul clasic al Teatrului Naţional și pe posibilitățile actorilor. Aceştia trebuie 
utilizați pe măsura valorii lor și în măsura în care -sînt cei mai solicitați de rol. 
Este necesar, în acelaşi timp, la distribuirea elementelor tinere, să se țină seamă 
de pregătirea „cadrelor de schimb“. Amintesc, între alţii, de directoratul lui Corneliu 
Moldovanu, cind s-a văzut preocuparea de creştere a actorilor generației următoare, 
care trebuia să înlocuiască pe marii maeștri în viață. Cei tineri erau puși să joace 
alături de modelele lor, să le dubleze pe acestea, ca să-și însușească astfel măiestria 
necesară. Așa a fost format George Calboreanu alături de C. Nottara; Al. Critico, 
alături de Aristide Demetriad; cel ce semnează aceste rinduri, alături de N. Soreanu; 
G. Baldovin, alături de V. Toneanu; aşa a fost pregătit Ion Sîrbu, alături de Iancu 
Petrescu ; Ion Manu, alături de Belcot... 

Marii noştri actori n-au fost și nu sint puși în valoare de repertoriul actual 
ŞI s-a creat, în mod indirect, o falsă poziție a tinerei generaţii și o şi mai falsă 
teorie a succesului în teatru; neavind de unde învăța, de vreme ce actori mari ca 
Păltățeanu s-au risipit de multe ori în roluri episodice, tinerii noştri actori socotesc 
că succesul în teatru se datorește vinătorii de roluri prime. Iarăşi îl citez pe Niki 
Atanasiu, care atacă frontal problema generaţiilor în teatru: „Există încă la unii 
tineri părerea că marii actori ies la iveală la noroc, atunci cind sînt încercați în 
marile roluri. Se poate întîmpla și asta. Dar, de obicei, măiestria actoricească se 
capătă printr-o muncă asiduă, îndelungată și tenace, prin învățătură și maturizare, 
prin studierea creatoare a maestrului preferat“. Același lucru îi învăţăm şi noi, 
dascălii, la Institut, pe viitorii actori care, cind au ajuns în teatru, nu mai dau peste 
maeştri decit la casierie, în ziua lefei... A studiat cineva în Teatrul Naţional tehnica 
creatoare a marilor actori din vechea gardă ? Nu zic a... maeștrilor, fiindcă la ora 
actuală, sînt prea mulți maeştri în teatru, în special în jurul a 30 de ani (nu de 
teatru !). Nu s-a gindit nimeni s-o facă. Dar ce să mai vorbim, cind presa de 
specialitate e plină de măiestria tuturor, a regizorilor tineri și foarte tineri, a 
scenografilor etc., numai de măiestria actorilor nu se scrie uneori decit „post 
mortem“. Constat cu surprindere că, peste tot, regizorul este socotit o „personalitate ` 
complexă“, ca și cum actorul ar fi lipsit de personalitate. Nu cred că această 
„personalitate complexă“, pe care a căpătat-o regizoarea M. Sadova, i-a lipsit actriței 
M. Sadova. S-a spus mereu că lancu Petrescu era un actor incult și fără perso- 
nalitate. Este o eroare gravă și o cumplită injurie ce i se aduce acestui mare actor, 
care n-ar fi fost atit de mare, dacă nu avea o mare personalitate artistică, datorită 
căreia actorul acesta a dat autenticitate plastică şi profunzime de gindire eroilor 
pe care i-a întruchipat. 

Teatrul Naţional se deosebeşte de toate celelalte teatre apuse sau în viaţă, 
prin tradiția lui. Dacă insă repertoriul se face ignorind linia acestei tradiții, dacă 
teatrul nu mai are un profil ci mai multe, dacă actorii mari — depozitari ai acestei 
tradiții — sint cu economie utilizați, probabil fiind socotiți... casabili, dacă condu- 
cerea teatrului și consiliul artistic sint sub influența teoriei „personalității complexe“ 
a regizorilor, dacă nu -se continuă în teatru munca pe care au dus-o profesorii cu 
elevii la Institut — atunci ceea ce a mai rămas din moștenirea vechiului Teatru 

Naţional se va irosi cu timpul, iar Teatrul Naţional va deveni un teatru oarecare, 
fără un stil propriu şi fără un rol cultural specific. 

O problemă asupra căreia trebuie să se insiste este problema tineretului. Întim- 
plător, cîțiva din actorii Teatrului Naţional sint și profesori la Institut, unde au 
pregătit citeva serii de actori tineri, actualmente în cadrele Naţionalului și ale altor 
teatre. Noi i-am învăţat într-un fel, iar Teatrul Naţional (şi teatrele, în genere) 
le-a șters multe din învățătura noastră. Mie mi-a dat mult de gindit constatarea 
pe care am făcut-o aflindu-mă în fața unor actori tineri care nu mai păstrează 
aproape nimic din etica artistică a studenţilor de ieri. Ce s-a întimplat ? Nu cumva 
noi i-am îndrumat greşit, invățindu-i să nu fie mulțumiți de munca lor niciodată, 
să considere că viaţa actorului e prea scurtă pentru a-și însuși toate tainele 
măiestriei, să înveţe de la maeştrii lor, să nu uite că arta care nu se dezvoltă 
pe o disciplină personală nu se poate realiza ? Sau, poate, au prins în teatru năra- 
vuri care vor lăsa urme în generația tînără, și anume: îngimfarea după primul 
succes, goana după roluri mari, fuga de ucenicie, ireverența sau lipsa de interes în 
fața maeștrilor, indisciplina în repetiții și spaima ori refuzul de figuraţie, deși figurația 
a fost totdeauna școală pentru marii actori. 

Cine a greșit ? Eu cred că vinovatul principal e teatrul, care nu le-a creat 
acele condiţii de viaţă artistică, de care le-au vorbit dascălii din Institut. În loc 
să intre într-un atelier de creaţie, tinerii absolvenţi s-au trezit angajaţi într-o 
cursă după succese facile. Pe bună dreptate — și-au spus ei — bătrinii maeștri, 
care au gustat din plin bucuriile rampei, n-au decit să rămînă în cor, de vreme 
ce în cor i-am găsit! E timpul tineretului să se afirme! Numai că aceasta e o 
concepţie mult prea... atletică despre artă. Teatrul nu este o artă musculară, care 
să se bazeze numai pe vitalitatea actorului, ca o funcție a vîrstei lui. Maria Filotti, 
la 73 de ani, se dezdoia cind intra în scenă, devenea uriașă, se răscoleau vulcanii 
în pieptul ei supt de bătrinețe. Ciţi tineri, falnici în culise, nu devin mici şi dispar 
după ce au intrat în scenă? A stat de vorbă conducerea teatrului (care n-a găsit 
decit soluţii de circumstanță pînă acum) cu actorii din teatru, care sint în acelaşi 
timp și profesori la Institut, despre problema aceasta tot atit de importantă pe cit 
de delicată? Cine-i poate cunoaște mai bine pe actorii tineri, decit vechii lor 
profesori ?... ; 

Tinerețea lor este, biologic, refractară şederii în bancă, statului pe loc. Elanul 
lor caracteristic îi împinge să facă salturi îndrăznețe, să prindă orice moment de 
afirmare. De aceea, se ataşează de tot ceea ce le poate crea, în teatru, posibilitatea 
“de a sparge anonimatul. Ei sint grăbiţi și preferă să meargă alături de regizorii care 
le dau roluri, decit în pasul domol al vechilor actori care le dau.. sfaturi. 


x 


Teatrului Național i-a lipsit fără îndoială, omul de teatru, care să concentreze 
în mîinile sale toate forțele instituției. Omul acesta trebuie să-i determine profilul, 
să-i dea un repertoriu de prestigiu, să refacă cadrele cu actorii potriviți stilului 
și profilului său, să se ocupe de promovarea judicioasă a tineretului, descoperind 
cu grijă pe urmașii marilor actori de azi, să-i scoată din anonimat pe vechii actori 
care sint nepotrivit utilizaţi, să readucă pe vechii actori ai Naţionalului, scoşi în 
mod nejustificat de la vatra lor, să-l readucă pe Ion Şahighian, al cărui loc de 
regizor este cu prisosință acolo unde a primit taina meseriei de la Paul Gusty, 
şi să înceapă a ridica din temelie un nou Teatru Naţional, care să nu se deose- 
bească prea mult de celălalt... Numai așa se va mai putea vorbi de Teatrul Naţional. 
Altfel, fără templu de artă, fără autoritatea unui regizor din școala lui Gusty, 
cu cadrele mari risipite şi cu un colectiv numeros, dar neunitar — în care bătrinii 

nu sînt satisfăcuţi, iar problema tineretului nu s-a putut încă rezolva —, teatrul 
acesta nu va fi decit un mare ansamblu, fără tradiție, fără stil, cu viitor desigur, dar 
fără trecut. 

Teatrul Naţional are, de curind, un nou director. Numirea lui Ion Marin Sado- 
veanu a fost primită cu simpatie și incredere de cadrele actoricești, noul director 
fiind un vechi om de teatru și un mare animator. Nu ne indoim că dinsul, care 
cunoaște — tot atit de bine ca și noi — toate problemele acute ale bătrinei 
noastre scene, care cunoaște actorii şi puterile lor artistice și care păstrează 
amintirea neștearsă a marilor noastre tradiţii, va înțelege că noul său directorat 
este legat funciarmente de rezolvarea marilor deziderate ale Teatrului Naţional. Să 
fie într-un ceas bun! 

Ion FINTEȘTEANU 


| n aşteptare 


S-a împlinit un an de cind, în teatrele din Moscova și Leningrad, am mers 
pe urma lucrurilor cunoscute din lecturi, povestiri și a visurilor legate de firea 
artistului. În imaginația mea, fiecare teatru se contura într-un anume fel, legat 
de tradiție, de repertoriul și actorii care l-au insuflețit. 

Inima mi-a bătut mai puternic atit la M.H.A.T., în casa Teatrului de Artă, in 
timp ce pășeam pragul pe care de atitea ori l-au trecut Cehov și Gorki, Nemirovici- 
Dancenko și caldul suflet al lui K. Stanislavski, cit şi la Teatrul Mic, cu venerabila 
clădire străjuită de statuia în bronz a lui Ostrovski, autorul și dascălul, ale cărui 
opere dramatice și tradiție de artă actoricească constituie noblețea și stilul unuia din 
cele mai perfecte colective artistice. 

La fel am simţit cum minunatul Leningrad ar fi mutilat în frumuseţea lui 
arhitectonică şi spirituală, dacă locașurile de teatru ar fi fost distruse, iar colectivele 
artistice, cu adinci rădăcini în tradiţia culturală a ţării, reduse la spații improprii 
repertoriulu și stilului ansamblului de dramă sau operă. | 

Vizionind spectacolele și pe marii actori sovietici, gindul mă purta spre talen- 
taţii actori ai teatrului rominesc, în stare să dea viață cu vigoare și poezie figurilor 
de eroi interpretați strălucit de actorii Uniunii Sovietice. 

Şi totuși... știam că mă mint, că nu se poate obține spectacol fără fisură, că 
„ceva“ stingherește munca la Teatrul Naţional: şi că acel „ceva“ se datorește în 
primul rînd lipsei unei săli și a unei scena care să adăpostească un ansamblu şi un 
repertoriu al cărui prestigiu să nu fie minimalizat de puținătatea mijloacelor de comu- 
nicare a spectacolului. 

Actuala sală Comedia, cu toate îmbunătățirile ce i s-au adus (foaiere, cabine, 
adincirea și înălțarea scenei, magazia de decoruri) rămîne un teatru de salon prin 
excelență, în care actorii nu se pot, depărta de rampă mai mult de 4—5 metri fără 
riscul de a nu ma: putea fi văzuți, deoarece raza vizuală a lojilor laterale nu 
cuprinde decit o treime din scenă, iar decorul nu poate utiliza spațiul scenic dincolo 
de minuscula deschidere de şase metri, cit are rampa, de la un arlechin la altul. 
Şi atunci cind spargi acest spaţiu de dincolo de rampă, profită de el numai specta- 
torul din centrul sălii, pentru actori fiind o zonă de neutilizat, de vreme ce nu se 
pot ascunde permanent pentru o bună parte din public. 

Acest neajuns explică în mare măsură repertoriul care a stat la baza activităţii 
companiilor particulare, ale căror forțe actoriceşti ar fi putut ataca, prin pregătirea 
și talentul lor, repertoriul antic şi shakespearian. Dar acest repertoriu cerea spațiu 

pentru mişcare, aer pentru decor. Eforturile costisitoare şi nerăsplătite ale lui 
Tony Bulandra şi ale asociaţilor săi, imboldiți de dorul de a crea eroi din marea 
dramaturgie, trebuiau . echilibrate prin reprezentarea comediilor şi dramelor potri- 
vite cadrului adecvat. 

Desigur, un text se poate comunica și de pe un podium improvizat, dar nu 
și un spectacol cu valorile scenice cerute de text. Glasul, gestul și raporturile 
dintre personaje înscrise în spaţiul scenic sint strins legate de stilul operei şi de 
natura sentimentelor ei. 

În van îşi strigă Lear disperarea, dacă el dispare din ochiul spectatorului 
după trei pași făcuți din centrul scenei la dreapta sau la stinga. Furtuna se în- 
timplă undeva, prea în fund, independentă, iar legendarul rege rămîne în afara ei: 
trupul lui chinuit nu se micşorează, profilat in imensitatea spațiului scenic; spec- 
tatorilor nu li se oferă potențialul tragic al furtunii din om şi din cosmos; totul 
se reduce la o frămintată mișcare pe loc, la o agitaţie intr-un cadru în care 
spațiul şi decența impun gestul și tonul măsurat. Această sufocare a unui spațiu 
scenic artificial împinge la rezolvări care pot apărea uneori ca extravaganţe regizo- 
rale, ele nefiind, în fond, decit nevoia de a dilata spațiul pentru susținerea mo- 
mentului tragic. 

În articolul său din nr. 7 al revistei „Teatrul“, tov. Simion Alterescu are o 
emoţionantă evocare „a ridicărilor de cortină din impunătoarea sală distrusă a 
Teatrului Naţional, unde se păstra climatul cultural al marilor înaintași, spiritul 
real al artei teatrale naționale, făurite în zeci şi zeci de ani de osteneala scriito- 
rilor noștri dramatici, de marii noștri actori“ şi consideră lipsa de solemnitate 
a actualelor scene ca una din cauzele carenţei de fior dramatic a spectacolului față 
de realizările teatrului. Dacă am insistat asupra acestui aspect al problemelor 
legate de bunul renume al primei noastre scene, e pentru că, după umila mea 
părere, de acesta depind multe din scăderile de nivel ale Teatrului Naţional, pe 
care cu toții îl iubim. Instituția aceasta așteaptă scena propice menirii ei adevărate 
şi care se va transforma din nou, prin repertoriu și printr-o strinsă etică profe- 
sională, în nava plină de măreție, în stare să înfrunte marele repertoriu universal 
și să păstreze la loc de cinste glorioasa dramaturgie rominească. În cadrul cinci- 
nalului, din grija conducătorilor noştri pentru destinele artei, este înscrisă şi 
studiată începerea construirii sălii Teatrului Naţional, pe scena căruia vor răsuna 
din nou glasurile tuturor actorilor mari ai ţării. 

Acea zi trebuie să o aşteptăm pregătindu-ne sufletește pentru a fi demni de 
ea și perfecționindu-ne măiestria, pentru a putea face față misiunii noastre. 

A pregăti această zi inseamnă a insufla viață tuturor sectoarelor instituției 
şi a vădi o mare grijă pentru omul și locul pe care îl deține. Dacă cerem 
spectatorului ingăduință pentru cadrul în care activăm, nimic nu scuză abaterea 
de la primatul textului de calitate, slaba reprezentare, lipsa de gospodărire, lipsa 
de prevedere în repentoriu şi, mai ales, politica îngustă în asigurarea cadrelor 
majore, prezente şi de viitor ale teatrului: actori, regizori, decoratori, tehnicieni. 

Așa cum reiese din articolul fostului director al Teatrului Naţional, tov. Vasile 
Moldovan, forurile superioare trebuie să ajute teatrului să ridice nivelul cadrelor, 
infuzînd viață colectivului, completind locurile, rămase — deocamdată — fără 
urmași prin dispariția prematură a șase mari actori. Teatrul are un tineret valoros, 
dar nu toate genurile de roluri îşi au reprezentanţi în tinăra generaţie, iar nevoile 
repertoriului nu pot fi reduse la posibilitățile unui număr restrins de eroi. Subți- 
rimea spectacolelor de comedie de la Naţional, deservite strălucit, dar pină la 
extenuare, de o echipă cu care orice teatru s-ar mindri, constituie o biruință, pe 
care o dorim repetată mereu în dramă şi tragedie. 

Rostul şi prestigiul primei scene a țării sint umbrite, dacă verbul eroic, întrari- 
pat al marilor tragedii, al teatrului shakespearian, al figurilor din trecutul neamului, 
al repertoriului contemporan — nu întruneşte acele forțe dramatice actoricești care 
să ducă mesajul artei majore în inima spectatorului, să-l electrizeze, să-l îmbăr- 
băteze, să-l înnobileze. Pentru aceasta, politica de cadre a Teatrului Naţional nu a 
fost întotdeauna destul de chibzuită; lucrurile au mers, de multe ori, cam la voia 
întimplării. Nu a existat preocuparea pentru un repertoriu axat pe valorile exis- 
tente şi nu s-au adus în teatru — cu excepția lui Toma Dimitriu, recent încadrat, 
dar detașat încă la Teatrul Municipal — acele forțe mature și tinere de actori 
cu care să se poată îndrăzni, cu sorți de izbindă, jucarea oricărui repertoriu. 
E drept că Teatrul Naţional are posibilitatea de a asigura o foarte bună distri- 
buţie feminină pentru orice rol de tragedie, dramă sau comedie. Este știut insă 
că piesele, în majoritatea lor, necesită femei în distribuție abia în proporție de o 
treime.  Necesităţile majore privesc pe interpreții masculini. Nu întimplător — 
după trei ani de la dispariția atit de prematură a lui Mihai Popescu — Romeo, 
Bălcescu şi atitea roluri pe care acest actor le-ar mai fi putut juca au rămas 
fără interpret. g 

Teatrului Național trebuie să i se atribuie de preferință acele elemente acto- 
riceşti care nu frinează dezvoltarea lui artistică, care pot face ușor pasul spre 
desăvîrşire şi prin care repertoriul permanent îşi păstrează nivelul şi suflul de 
mare artă. Aşa cum, în trecut, scriitorii și oamenii de cultură au stat de strajă 
ia ridicarea prin voinţa și iubirea lor a Teatrului Naţional, tot așa, acum, Ministerul 
Culturii şi Uniunea Scriitorilor trebuie să vegheze pentru sprijinirea primei Scene 
rominești. Astăzi, ansamblul Naţionalului s-a aciuit într-o sală creată pentru alt 
scop decit acela de a suplini golul născut datorită unei pribegii lungi a acestui 
colectiv. Pină la construirea noii săli, să veghem la ridicarea nivelului etic și artistic 
al purtătorilor faclei aprinse de toţi iubitorii de artă și cultură ai acestei țări. 

Marietta SADOVA 


Remedii - 


Cu dorința curată de mai bine, îndrăznesc să înșir citeva cuvinte despre 
destinul Teatrului nostru Naţional. Privesc în urmă spre cei patruzeci de ani de 
activitate în slujba primei noastre scene, alături de Constantin Nottara și de Paul 
Gusty, şi cred că aş lipsi de la datoria mea dacă m-aș retrage într-o comodă și 
prudentă tăcere, lăsind să se irosească fără folos roadele unei experiențe de o 
viață întreagă. Teatrul Naţional, de care nu m-am despărțit sufletește niciodată, 
a rămas scump inimii mele, iar acum cind cariera mea de regizor este pe sfirșite, 
pot să spun lucrurilor pe nume, fără să fiu bănuit nici de idei preconcepute, nici 
de patimă personală. 

Să începem cu începutul. Cu lipsa care cred că a fost cea mai adinc simțită. 
lată. Teatrul Naţional nu mai are astăzi un local propriu și de 12 ani 
e un tolerat în casă străină. Sălbăticia hitleristă i-a distrus cinstita lui gospodărie 
şi l-a azvirlit pe drumuri, cu decoruri și costume, în căutarea unui adăpost. L-a 
găsit, pină în cele din urmă, și s-a instalat cum a putut, punind în lucrare varul 
și mistria, dar chiar după ce și-a reluat activitatea întreruptă, lucrurile nu mai 
semănau cu ceea ce fuseseră. Un azil improvizat nu poate inlocui căminul în care 
s-a păstrat o datină. Zidurile au sufletul lor, cum spune poetul latin: sunt lacry- 
mae rerum.. 

Vechea clădire a Teatrului Național nu era, desigur, un monument arhitectonic 
de o frumusețe deosebită și avea, fără îndoială, destule cusururi. Sala devenise 
neîncăpătoare pentru marea afluență a publicului de astăzi, iar maşinăria scenei. 
lăsa mult de dorit. Decorurile erau purtate pe miini și instalarea unei scene tur- 
nante nu era posibilă din pricina lipsei de degajamente. Dar sala avea o acustică 
minunată, egală poate cu aceea a Scalei din Milano, iar scena însăşi, oferind o 
deschidere destul de largă și o bună adincime, permitea cele mai cuprinzătoare 
şi mai fastuoase montări, cu planuri spațioase şi bogate mișcări de ansamblu. Era 
loc destul pentru Puntea SuspineJor şi aveau unde să se adune la sfat boierii cu: 
barbă rară ai Moldovei. Acest cadru generos, prielnic marilor spectacole, s-a 
pierdut. Fără a atribui o putere miraculoasă atmosferei spirituale in care se pre- 
zintă o realizare artistică, nu cred, de pildă, că spectacolele Comediei Franceze ar 
fi tot atit de impresionante, dacă Fedra sau Cidul s-ar muta din casa lui Molière- 
într-un „teatru de buzunar“, sau dacă maestrul George Georgescu ar consimţi să 
dirijeze Simfonia a IX-a într-o sală de cinematograf. 

Edificiul Teatrului Naţional constituie, fără îndoială, o problemă esenţială, în 
vederea înlăturării greutăților ce stau în calea colectivului său artistic. Dar această. 
problemă, se ştie, a fost luată în seamă de forurile guvernamentale şi de partid 
— şi ea iși va găsi, sintem încredințaţi, urgenta rezolvare. Pină atunci insă, înda- 
torirea celor chemaţi direct la îndreptarea şi redresarea Teatrului Naţional este- 
de a se strădui să pregătească pe plan artistic condiţiile prielnice acestei redresări.. 
Clădirea Teatrului Naţional să găsească aceste condiţii satisfăcute, în momentul în 
care slujitorii lui vor fi chemaţi să oficieze in ea. 

Privind din nou înapoi ca să învăţăm de la precursori, vom înțelege că Teatrul 
Naţional a avut totdeauna o bună tradiție și un stil propriu, de la care nu s-a 
depărtat. E tradiția și stilul lui Vasile Alecsandri și al lui Matei Millo, al lui 
I. L. Caragiale și al lui Alexandru Davila, al lui Barbu Delavrancea și al lui Con- 
stantin Nottara, al lui Aristide Demetriad şi al lui Paul Gusty, ctitorii primei: 
noastre scene și slujitorii ei cei mai credincioşi, care în ciuda amestecului nepri- 
ceput al politicianismului rău-nărăvit, cu toate răsturnările de directori urmind 
după fiecare schimbare de guvern, au reușit de-a lungul anilor să menţină o linie 
de consecvență artistică şi o continuitate de concepție, care n-ar fi trebuit să se 
piardă cu niciun preț. Cum să se păstreze, însă, acest stil și această tradiţie, cînd 
vechii actori ai Teatrului Naţional s-au imprăștiat în alte diferite formaţii, iar 
prima noastră scenă a primit de la fostele teatre particulare un aflux de ele- 
mente noi, care au adus, firește, talentul lor incontestabil, dar au venit cu o altă 
concepție, cu o altă linie de interpretare, cu un alt stil. Coeziunea care se realiza 
altădată în pregătirea unui spectacol la Teatrul Naţional, și mai cu seamă legă- 
tura vie intre actorii începători și inaintașii lor astăzi s-au destrămat. Teatrul 
Naţional a fost, dincolo de sălile de curs ale conservatorului, o școală de creștere: 
a cadrelor şi de formare a elementelor tinere, oferind noilor veniți în templul. 
Thaliei posibilități nelimitate de a-și însuşi meșteșugul, artei dramatice după mo- 
delul fruntașilor din generația veche, care nu pregetau să îndrume primii pași ai 
celor sortiți să-i înlocuiască într-o zi. Cu multă mihnire am văzut cum au căzut 
sub ochii noștri unii din cei din- urmă reprezentanţi ai acestui stil ales și ai acestei 
nobile tradiții și cum alții s-au înstrăinat de la matcă. Unii au plecat pentru 
totdeauna dintre noi, ca N. Băltăţeanu și Sonia Cluceru; alții au fost .ispitiţi de- 
noi lumini ale rampei, ca George Vraca care azi e la Teatrul Armatei, sau Al. Cri- 
tico, Valentineanu, A. Pop Marțian, atrași spre asfințit de Teatrul Tineretului.. 

Ceea ce spun despre actori se potrivește tot atit de bine regizorilor. Actorul 
urmărește pe seama lui firul unei tradiții de interpretare, regizorul stringe însă în. 

mina lui toate ițele. Paul Gusty a fost, mai bine de o jumătate de veac, paznicul 
neostenit al bunelor deprinderi moştenite. Dar urmașii lui și continuatorii lui au 
plecat, fără să lase cuiva grija focului din altar. A trebuit, astfel, să se pună în 
scenă la Teatrul Armatei, Despot Vodă de un regizor străin de montarea clasică 
a Naţionalului şi cu actori lipsiți de cunoaşterea trebuincioasă a stilului tradițional 
imprimat de înaintaşi rolurilor istorice. De ce nu a putut Naţionalul să monteze 
marile noastre capodopere ? Să constatăm cu toată sinceritatea că prima noastră 
scenă a rămas fără regizor pentru teatrul clasic! Fără supărare! Tovarășul Sică 
Alexandrescu, minunatul dirijor al Scrisorii pierdute, cu fantezia lui inepuizabilă 
în înfiriparea unui spectacol vesel, atit de priceput în tălmăcirea oricărui text de 
comedie, a recoltat cu Regele Lear'un eşec, care desigur nu l-a mirat, fiindcă 
nici temperamentul său, nici însuşirile sale artistice excepționale, nici experienţa 
cîștigată în atitea intreprinderi norocoase nu i-au dat prilejul să aprofundeze 
problemele de regie ale dramei și ale tragediei clasice. O vorbă de spirit franțu- 
zească spune că nici cea mai frumoasă fată din lume nu poate să dea decit ce are. 

Perspectivele ameninţă, așadar, să fie sumbre, dacă nu va interveni o schim- 
bare. Un director de scenă ca Paul Gusty, ca să ne mai intoarcem încă o dată la 
acest neegalat’ animator al scenei rominești, primea pe lingă el, ca pictorii din 
vremea Renașterii, pe ucenicii mai tineri care năzuiau să prindă de la el tainele 
meşteșugului. Aceştia au învățat multe privind cum lucrează meșterul mai virstnic 
decit ei. Astăzi, nu se mai face în teatru asemenea ucenicie de regizori. Unde sint 
elevii învățăceilor de ieri, care au ajuns la rindul lor meșteri? 

Am amintit în treacăt despre repertoriul clasic. Revenim. Părăsirea literaturii 
clasice înseamnă nici mai mult nici mai puţin decit nesocotirea însăși a rațiunii 
de a fi a Teatrului Naţional. Era o vreme cind Shakespeare, Racine, Moliere, 
Schiller, Hugo, Tolstoi, Cehov, Gorki nu lipseau de pe afișul Teatrului Naţional, 
oaspeți obișnuiți, ţinuţi în mare cinste şi găzduiți după cum se cuvine. E o fişie 
de vreme, care ar face bine să se întoarcă. Teatrul Naţional nu poate să-și impro- 
vizeze repertoriul cu piese culese la intimplare, după preferințele meșteșugărești 
ale regizorului dornic de succese uşoare sau după capriciul de vedetă al unui 
actor  cap-de-afiş. Menirea Teatrului Naţional rămine reprezentarea operelor de 
valoare ale literaturii universale — inclusiv lucrările dramatice originale — iar 
faptul că ani de-a rindul repertoriul clasic a rămas mai mult în grija biblioteca- 
rului constituie o gravă eroare și o abatere de la menirea primei noastre scene. 

Alegerea repertoriului Teatrului Naţional ar trebui să intre în atribuţiile unui 
organ de critică şi selecție, care lipsește. Actualul consiliu artistic, alcătuit mai 
cu seamă din regizori și actori, reprezintă in chip fatal o concepţie profesională 
de multe ori îngustă. Comitetul de lectură de altădată, care cuprindea fireşte și 
pe imputerniciţii actorilor, era alcătuit din membri ai Academiei, profesori ai 
Facultății de litere, scriitori, care veneau din lumea preocupărilor lor cu o altă 
viziune estetică şi cu o prețuire mult mai justă a valorilor literare. Ar fi oare 
atit de absurd să pretindem ca, la injghebarea repertoriului Teatrului Naţional, 
să aibă un cuvint de spus şi reprezentanții celor mai de seamă așezăminte de 
cultură din R.P.R.? Le-ar sta rău actorilor şi regizorilor să ceară sfatul unor 
cărturari ca G. Călinescu, Tudor Vianu, Camil Petrescu, Victor Eftimiu, M. Sorbul, 
Zaharia Stancu şi atiția alții ? 

Așadar, ce-i de făcut? Pentru fiecare suferință, leacul potrivit. lar pentru 
cea dintii, primele măsuri au și fost luate: în cadrul celui de al doilea plan cincinal, 
clădirea Teatrului Naţional va fi refăcută. 

Faima artistică a Teatruiui Naţional se cuvine a fi, de asemenea, restaurată. 
Actorii care au fost imprăștiați sau pensionați — dar incă in stare să aducă o 

contribuție valoroasă prin jocul lor impregnat de stilul Naţionalului —. actorii care 
au slujit prima noastră scenă cu credință și îi cunosc obiceiurile, să fie readuși 
în jurul vetrei părăsite, refăcindu-se un colectiv din cei mai străluciți actori ai 
generației menite să păstreze stilul de artă şi tradiția de interpretare a Teatrului 
Naţional. Conservatorul nostru, pe care l-au ilustrat dascăli ca Vellescu, Pascaly, 
Nottara, Aristizza Romanescu, Lucia Sturdza Bulandra, va trebui să aibă în vedere 
cu mai multă luare-aminte pregătirea elementelor capabile să răspundă cerinţelor 
de interpretare a unui repertoriu clasic. Fiecare teatru, dar mai ales Teatrul Na- 
tional, revizuindu-și programul de învățătură artistică, va trebui să-şi creeze un 
studio experimental, pentru desăvirşirea pregătirii viitorilor actori și regizori de 
calitate, după pilda vestitelor trei studiouri ale inovatorului Stanislavski. 
Repertoriul Teatrului Naţional va trebui. să fie alcătuit din capodoperele dra- 
maturgiei universale și din piesele rominești de înaltă ținută literară, făcindu-se 
apel, pentru alegerea lor, la prețioasele lumini ale unor îndrumători calificați. 
Teatrul Naţional va trebui să-și reciștige prestigiul în parte pierdut, să-și 
regăsească stilul lui propriu şi să-și continuie marea lui tradiție a interpretărilor 
realiste, deosebindu-se de celelalte teatre în primul rind prin valoarea lucrărilor 
reprezentate şi în al doilea rind prin măiestria desăvirșită a înscenării. Numai astfel 
va reuși să-și îndeplinească misiunea şi să corespundă așteptărilor marelui public 
dornic de cultură. Fiindcă, în definitiv, teatrul nu există nici pentru actorul care 
culege aplauze, nici pentru regizorul pe care il laudă critica, ci pentru spectato- 
rul care plăteşte. E personajul principal al oricărei piese. Să ne gindim puțin și la el. 
Victor BUMBEȘTI 


Cauze. 


În ultimii ani, presa noastră a adăpostit adesea în paginile ei discuții asupra 
activității Teatrului Național, pomenind despre „profilul“, despre „obligațiile“ sau 
„menirea“ acestei instituții. Încercind acum să intru într-o astfel de dezbatere, 
stau şi-mi pun intrebarea: ce inseamnă profilul Teatrului Naţional? Aș vrea sá 
dau o formă acestei noțiuni, să găsesc cuvintul-imagine care s-o definească pregnant. 

Nu ştiu de ce, cind e vorba de profilul Teatrului Naţional, oricit aș încerca, 
oricît m-aș strădui, imi apare înaintea ochilor aceeași imagine, una singură: cele 
patru arcade pe care se sprijinea fațada vechiului edificiu. Am sentimentul că 
silueta aceasta sugera adevăratul profil al acestui așezămint de cultură. Cred că nu 
mă înșe!l atunci cînd spun că, pentru noi toţi, ideea Teatrului Naţional este legată 
de imaginea vechiului teatru din Calea Victoriei, lăcaș al adevăratei arte teatrale, 
martor credincios al dezvoltării culturii rominești. i 

Mă întreb: pentru un tînăr de azi, pentru un adolescent care n-a văzut nici- 
odată vechea clădire a teatrului, care este chipul arhitectonic pe care imaginația sa 
il asociază acestui templu al artei ? Poate, teatrul din Pasajul Comedia, înghesuit 
intre dărîmături şi — de cîțiva ani — străjuit de mormane de moloz ? Ori. poate, 
așa numitul „Studio“, cel mereu împodobit cu cununa zarzavaturilor din Piața Amzei ? 
Pun problema profilului arhitectonic pentru că, după părerea mea, neajunsurile 
prin care a trecut Teatrul Naţional în ultimii ani s-au dovedit a fi cauzate și de 
ipsa unui local demn de ceea ce, pentru noi, trebuie să însemne primul teatru 
al țării. 

Lipsa unui local corespunzător a determinat, în primul rînd, un repertoriu 
din care marile piese lipsesc aproape cu desăvirșire. În afară de citeva excepții, 

Teatrul Naţional s-a limitat la formula unui repertoriu de teatru de cameră. Pe 
de altă parte, lipsa localului a dăunat nu numai scenei, dar și sălii şi foaierelor 
de repetiţii. Spectatorul care intră astăzi în sala de spectacole a Naţionalului nu 
mai întilnește nimic din măreția trecută, din tradiţia și amintirea vechilor slujitori 
ai teatrului. Imaginaţia lui nu mai este impresionată de vestigiile glorioase ale 
începuturilor artei noastre teatrale. Același fenomen se întimplă cu actorii: repetind 
în foaiere improprii, în care cu greu se creează un climat favorabil unei bune pre- 
gătiri a spectacolelor, în care nu se mai plimbă umbrele lui Millo, Pascaly, Grigore 
Manolescu, Demetriad sau Nottara, ei sint înclinați uneori să. lase la ușă ținuta și 
etica artistică. lată de ce cred că reconstruirea vechiului lăcaș al Teatrului Național 
ar trebui să se facă pe locul și în vechea lui formă. 

Odată cu bombardarea Teatrului din Calea Victoriei, trupa omogenă a Teatrului 
Naţional — trupă pe care se bizuia marele repertoriu — s-a fărimițat și s-a imprăş- 
tiat. Dorinţa unei remunerări mai bune, într-o vreme cind valoarea banului se 
micșora din zi în zi, concurenţa teatrelor particulare, precum și alte cauze, au 
dezmembrat trupa Naţionalului, care primise lovituri necruțătoare și prin moartea 
unor mari regizori, ca Paul Gusty, Soare Z. Soare, Ion Sava și Victor Ion Popa, 
animatori de valoare, al căror cuvint ar fi fost azi hotăritor in viața noastră teatrală. 
Sub directoratul lui Zaharia Stancu, ansamblul Teatrului Naţional a fost în parte 
refăcut, aducindu-se dinafară actori valoroşi, dar de formație artistică diferită. Pe 
umerii acestor actori s-a rezemat, în ultimul an, aproape întreg repertoriul Naţio- 
nălului ; lor li se datoresc importantele succese dobindite pe linia comediei clasice 
şi moderne. Trebuie să remarcăm însă că alți interpreți — ce-i drept, destul de 
puțini —, care ar fi putut aduce o contribuție de seamă în reprezentarea tragediei 
şi dramei clasice universale sau rominești, nu au fost intrebuințați. Socotesc că 
actuala direcţie a Teatrului Naţional trebuie să se ingrijească de formarea și edu- 
carea acelei părți din ansamblu cu care s-ar putea sluji un repertoriu alcătuit din 
Sofocle, Shakespeare, Schiller, Hugo, Rostand, Alecsandri, Delavrancea, Davila etc. 

Înșirînd mai sus numele unor autori jucaţi mai rar sau deloc, în ultimii ani, 
pe scena Teatrului Naţional, ajungem la incă o problemă acută, indelung dezbătută 
pe sălile teatrului, în ședințele consiliului artistic sau în plenarele la care participau 
şi reprezentanţi ai Ministerului Culturii, problemă care așteaptă să fie rezolvată 
cît mai curind: aceea a repertoriului. În ultima vreme, „marele repertoriu“ — şi 
prin marele repertoriu înțeleg deopotrivă piesele literaturii clasice universale și 
romineşti, ca şi lucrările originale actuale, care, prin valoarea lor, tind să devină 
clasice — rar şi-a găsit locul pe scenele Teatrului Naţional. În anii din urmă, 
nici una din valoroasele lucrări devenite clasice ale literaturii sovietice nu a fost 
reprezentată. Oare de ce n-au fost montate piese ca Liubov larovaia sau Trenul 
blindat pe scena Naţionalului ? Oare, de ce nu a reluat acest teatru, cu dreptul 
unui proprietar de mai multe decenii, valorile dramaturgiei clasice rominești ? 
Era o obligaţie care revenea Teatrului Naţional, în primul rind: să servească aceste 
piese, așa cum numai un ansamblu ca al lui le-ar fi putut servi. 

Este cazul, fireşte, să ne întrebăm: a cui este vina? A directorilor, a regizu- 
rilor, sau chiar a actorilor care nu au știut să apere ceea ce constituie însuși patri- 
moniul artistic al teatrului, substanța și profilul Naţionalului ? M.H.A.T.-ul, Come- 
dia Franceză, Burgtheater-ul nu interzic altor scene să joace Cehov, Ostrovski, 
Molière sau Schiller; dar, în nici un caz, nu-i omit din repertoriul lor .propriu. 

Personal, consider că nu in mod iîntimplător, pe scena Teatrului Naţional, 
nu s-a mai jucat de ani de zile un spectacol în versuri; că un contingent intreg 
de tineri actori ai teatrului nu au avut încă ocazia să spună un singur vers pe 
scena acestui teatru, deși e indeobște știut că versul constituie baza exerciţiilor 

de rostire pe scenă. Vinovaţi de această regretabilă carență sint zei care n-au 
avut îndrăzneala să reia, la timp şi înaintea altora, firul unei tradiții care furniza, 
totodată, baza pregătirii tehnice a tinărului actor, cît și valorile culturale ce 
compun un profil teatral. 

S-ar putea obiecta, totuși, că Teatrul Naţional a prezentat în acest răstimp 
şi, intr-adevăr, în condiții admirabile, aproape întreaga operă a lui Caragiale. 
E adevărat. Dar Caragiale nu e singurul autor dramatic romin, chiar dacă Teatrul 
Naţional îi poartă numele. Exemplul reluării lui Delavrancea este, de altfel, con- 
cludent. Sint convins că spectacolul Apus de soare nu constituie numai un feno- 
men izolat, ci marchează chiar întoarcerea înnoitoare la această tradiţie. 

În sfîrşit, consider că, pe lingă toate acestea, ceea ce a lipsit Teatrului 
Naţional, în ultima vreme, a fost curajul: curaj în alcătuirea unui repertoriu la 
înălțimea misiunii acestei instituţii, curaj în soluționarea unor probleme de uti- 
lizare a ansamblului ; şi, în special, curaj în promovarea unui spirit novator în 
ceea ce privește mijloacele de expresie artistică, fie ele regizorale, scenografice 
ori actoricești. 

Prin rezolvarea tuturor acestor probleme — local, ansamblu, repertoriu, spirit 
de inovație — se va ajunge la restabilirea adevăratului rost al Teatrului Naţio- 
nal. Un profil artistic nu se creează à prior. din birou, ci rezultă din îmbinarea 
unei întregi serii de elemente, dintre care cele mai importante, mie imi par a îi 
cele pomenite mai sus. 

l Mihail BERECHET 


„despre dogmatism în critica dramatică 


„ [eoria echilibrului şi alte ciudățenii 


Revista „Teatrul“ nr. 7 din decembrie 1956 a publicat pe un spaţiu larg, sub 
semnătura tov. Ion D. Sîrbu, cronica privitoare la o nouă piesă originală: Ziariștii 
de Al. Mirodan. În această cronică — intitulată „Grandoarea şi servituţile debu- 
tului“ — s-au strecurat, după părerea mea, o serie de confuzii, contraziceri şi teze 
dogmatice, cu atit mai izbitoare cu cît au văzut lumina tiparului în publicația 
moastră de specialitate. 

Articolul se întemeiază într-o mare măsură pe despărțirea artificială intre 
“calitățile ideologice și cele artistice ale piesei analizate. La inceput, Al. Mirodan 
este lăudat mai ales pentru valoarea politico-ideologică a poziției sale și se for- 
mulează rezerve serioase la adresa realizării artistice. Spre sfîrşitul articolului, 
aflăm dimpotrivă că, în spectacol, obiecțiile criticului „se estompează... dispar aproape 
în deznodămint“, dar ele contează „in osatura ideologică a piesei“. Reluind cu 
dezinvoltură una din tezele favorite ale dogmatismului, cronicarul pare a nu fi 
auzit niciodată că într-o operă literară numai meritele sau defectele artistice pot 
avea o însemnătate ideologică, deoarece ideologicul nu se realizează decit prin 
artistic. 

După părerea tov. Ion D. Sîrbu, scriitorul are de realizat un „echilibru“ între 
faptele de viață înfățișate și interpretarea realității. «Dacă se merge prea mult 
pe linia „interpretării“ realității, se naște riscul înlocuirii acesteia cu o ficțiune...» 
Se ştie insă că zugrăvirea veridică a realității și interpretarea ei nu pot fi așezate 
pe cele două talere opuse ale unui cîntar farmaceutic. Sau e vorba despre o inter- 
pretare justă a realității și atunci, cu cît această interpretare va fi mai profundă, 
mai deplină, cu atit meritele artistice ale lucrării vor creşte; sau interpretarea e 
falsă, şi atunci nu numai că nu se poate „merge prea mult pe linia“ ei, dar nu se 
poate merge de loc, fără a deforma adevărul vieţii. 

Dezvoltind teoria „echilibrului“ între realitate și interpretare și aplicind piesei 
un tipar preconceput, cronicarul îl pune pe Al. Mirodan în fața următoarei dileme : 
„pe de o parte, tematica însăși a piesei (ziariștii) pretinde o analiză justă și severă 
a „realităţii ; pe de alta, artificiile compoziționale îl obligau la o serie de concesii 
pe linia ficţiunii, a abstractizării și exagerării“. Nu ni se spune care sint aceste 
pîrdalnice de artificii compoziționale, în virtutea cărora autorul ar fi fost silit să 
accepte ca pe o fatalitate necruțătoare abaterile parțiale de la realism. Aflăm 
doar că „dozajul a fost totuși nimerit“. Din fericire, Mirodan nu a urmărit cituși 


de puţin un asemenea „dozaj“, care l-ar fi aruncat direct în braţele schema- 
tismului. 

Dar cronicarul ţine cu orice preţ la teoria echilibrului și de aceea trece ia 
„echilibrarea pozitivului cu negativul“ care „nu se face fără oarecare riscuri artis- 
tice“. Abia salvat din dilema precedentă, datorită unui „dozaj“ satisfăcător, tinărul 
dramaturg e prins din nou între stinci periculoase, căci: „„Negativul e adesea mai 
teatral, mai uman poate, în orice caz mai convingător pe scenă“. Nu văd de ce 
crearea unor tipuri pozitive la fel de umane şi convingătoare implică neapărat un 
risc. Presupunind că ar fi așa, înseamnă că Mirodan a riscat și a cîştigat. 

Nu este singurul lucru pe care cronicarul nu l-a înțeles din piesa Ziariștii. 
D-sa constată întii foarte just că „nucleul dramatic“ al piesei este Cerchez. în 
aliniatul următor, uită acest lucru și ne surprinde cu afirmaţia că „nucleul con- 
flictual“* îl constituie de fapt Ion Gheorghe. Centrul de greutate al lucrării este 
deplasat astfel în mod arbitrar, ocolindu-se cu consecvență principalul merit al 
piesei — imaginea valoroasă şi nouă a eroului pozitiv. Mai departe, arătind că 
Ion Gheorghe şi lumea lui, fabrica, muncitorii rămîn în afara acţiunii piesei, 
criticul remarcă o slăbiciune reală a textului. Aci s-ar fi putut face o serie de 
observaţii interesante și utile autorului. În loc de aceasta, cronicarul îl declară pe 
lon Gheorghe un muncitor netipic pentru că... scrie corespondențe la gazetă și 
compune schiţe literare în timpul liber. 

Revista „Teatrul“ are o rubrică foarte utilă care se cheamă: Clar-Obscur. 
Din păcate, articolul „Grandoarea și servituţile debutului“ oferă un material abun- 
dent pentru coloana cenușie a acestei rubrici. 

De la bun inceput, sintem puși în fața unei sentințe la fel de edificatoare 
ca răspunsurile oracolului de la Delphi: „„Autorul Ziariştilor s-a văzut în dificila 
poziție de a trebui să combată anume defecte contemporane, folosind o formulă 
dramatică ce nu e decit corolarul artistic al acestor defecte“. Nu căpătăm! nici o 
explicație cu privire la formula dramatică incriminată. Stilul criticului e cel aluziv. 
Cum însă in piesa lui Al. Mirodan sint combătute, după însăşi afirmaţia cronica- 
rului, venalitatea, lașitatea, cinismul, birocratismul, rezultă nici mai mult nici mai 
puțin decit că... formula dramatică a Ziariştilor este corolarul artistic al venali- 
tății, lașităţii, cinismului, birocratismului. Oricine cunoaște piesa nu poate să nu 
zimbească... 

Arătind că nu a făcut altceva decit să expună citeva „nedumeriri“, autorul 
spune : „În spectacol aceste nedumeriri se estompează, alunecă printre replici, 
dispar aproape în deznodămint. Dar în osatura ideologică a piesei, ele contează 
— şi contează tocmai pentru că reprezintă fundalul realist al operei“. Iată cum 
printr-o întorsătură dibace de condei, nedumeririle tovarăşului I. D. Sîrbu ajung 
să reprezinte... fundalul realist al operei lui Mirodan. 

Ceva mai jos, citim: „Nu e oare Ion Gheorghe o victimă a lui Pamfil? Nu 
se pune in mișcare o întreagă redacție pentru a-l salva ? Dacă autorul ar fi mers 
pe linia justificării psihologice a acestor doi eroi, s-ar fi putut evita echivocul 
născut din disproporţia între venalitatea lor și poziția socială pe care o ocupă“. 
Venalivratea lui Ion Gheorghe ? Nu se pricepe absolut nimic. 

În vreme ce se războiește neiertător cu unele „preţiozități ale textului“, 
(eie există într-adevăr !), îşi exprimă temerea că Beligan ar fi putut merge pe 
linia „unei preţiozităţi“, iar apoi satisfacția că actorul „a retezat preţiozitatea 
cerchezismelor“, tov. Ion D. Sîrbu aplaudă „eliminarea oricărei majuscule psiholo- 
gice“ în interpretarea unui personaj care se caracterizează printr-o „cerebralitate... 
ușor apodictică“. N-am văzut niciodată o majusculă psihologică și nu știu dacă 
cerebralitatea poate fi apodictică, dar mi se pare că se face simțită aci o oarecare... 
preţiozitate. Alteori, inventivitatea stilistică a autorului pare a seca brusc, nefiind 
alimentată cu idei. Aflăm astfel că Beligan „a dirijat în mod continuu întreaga 

mișcare scenică“, pe cind regizorul Moni Ghelerter „a știut să dirijeze inteligent 
ritmul dramatic...“ 

Citind acest articol, am avut impresia că autorul lui ezită să formuleze 
aprecieri clare şi hotărite, susținute cu argumente, și preferă să se strecoare 
printre teorii de circumstanță și propoziţii care angajează numai pe jumătate. 
Dramaturgul capătă la început un „certificat literar încurajator“, apoi tot ce i s-a 
dat i se ia iîndărăt puţin cite puțin, pînă la afirmaţia că în această dramă „există, 
fără indoială (!!) mai multă intenție morală decit fior emotiv“, iar in incheiere 
se trece din nou la complimente. Entuziasmul urcă și coboară vertiginos, ca într-un 
montagne-russe. Sistemul — de altfel destul de frecvent în critica noastră dra- 
matică — mi se pare deficitar. Asemenea cronici menite să împace pe toată lumea 
sfirşesc inevitabil prin a-i nemulțumi pe toţi: pe autor ca și pe spectatori, pe cei 
cărora le-a plăcut piesa și pe cei cărora nu le-a plăcut. lar cel mai nemulțumit 
ar trebui să fie chiar cronicarul, căci îmi închipui că nu este nici ușor, nici plăcut 
să umbli ţinindu-te în echilibru pe o sirmă atit de subțire. 

Andrei BĂLEANU 


AL. POPOVICI 


21 Sra 
Cum se „„naşte 0... piesă 


Proiect de „dramă“ în trei tablouri și un epilog 


Tabloul 1 


În care se vede cum se naște o nouă... piesă. | 

Dacă o anumită zeitate păgină s-a născut din spuma mării, de multe ori o 
nouă piesă se naște dintr-un... referat. Cum? E simplu: se face o ședință mai 
lungă sau mai scurtă, se fac niște discuţii și un secretar e însărcinat să facă un 
referat. lată și formula clasică a „actului de botez“: 

„Piesa autorului X este reușită. Ea a fost citită în consiliu și a întrunit 
aprecierile unanime. În ciuda unor mici deficiențe de: construcţie a personajelor, 
inchegare a conflictului și dialog, autorul vădește un real talent; deși tablourile 
II, III, IV, V şi VI ar mai avea nevoie de unele indreptări, ținind seama de calitatea 
primului tablou cerem ca piesa să intre în repertoriul teatrului nostru, urmind ca 
unele modificări să se facă pe parcurs“. (Parcurs = drumul de la prima lectură 
la premieră, răstimp în care actorii își pot „îmbunătăți“ rolul cu adaosuri perso- 
nale sau reminiscențe din piesele în care au mai jucat.) 

Vasăzică, autorul dramatic a fost declarat! Uneori, atirnă desigur în balanță, 
mai ușor sau mai greu, și unele considerente „locale“, alteori autorul — dînd 
pilda unei perseverențe diabolice (proverbul „perseverare diabolicum“ cred că a 
fost inventat de un secretar literar) — insistă atita, incit moaie toate rezisten- 
ţele. Şi... se bate referatul cu „en-tâte“-ul teatrului, se aplică stampila şi... spre 
minister. 

„De-acuma, ce-o da Dumnezeu. Cum ţi-o fi norocul!“ spune secretarul, 
autorului neliniștit. Eu mi-am făcut datoria, te-am „uns“ autor, aconto ai luat, 
poate scapă piesa şi la minister!“ 

Şi iată cum la minister sosesc în valuri amenințătoare piese care poartă 
stampila „bun de jucat“. Referatul teatrului întărește textul, așa cum, la un 
produs industrial, asigurarea o face „marca fabricii“. 

Ce se întîmplă la minister? 


Tabloul 2 


În care se vede ce se întimplă la Direcţia Teatrelor. 
Piesele au sosit! Bun! Unele, însoțite de formulări lapidare: „Piesa o soco- 

tim bună de jucat“ sau „Vă rugăm să inscrieți piesa in repertoriul teatrului 
nostru“, altele avind alături lungi argumentări, altele cu explicația: „Noi pină aici 
am lucrat cu autorul. Am ajuns la un punct mort. Vă rugăm să vedeți dv. etc., etc.“ 
(Teatrul Armatei, de ex.) Şi atunci, începe... acțiunea! Piesele sint citite, anali- 
zate, date pentru referate la oameni de specialitate și, cel mai adesea, găsite... 
slabe, submediocre, de nejucat. Acţiunea se precipită. Poftim, să poți dovedi unui 


autor — care a fost declarat bun de jucat de către un colectiv teatral, întărit in 
credință adeseori și de secţiile culturale prin referatele suplimentare pe care 
acestea le fac — că piesa lui e slabă! Începe o lungă corespondenţă, o pledoarie 


care mănîncă timp şi nervi, pentru ca, pină la urmă... autorul să fie convins 
că a fost persecutat. Urmează reclamaţiile, plingerile la forurile superioare etc... etc... 
Intermezzo : referatele. 

Citez dintr-un referat al Teatrului Tineretului: „Din această comedie, copiii 
învață o serie de lucruri folositoare legate de viața și preocupările lor: probleme de 
mecanică, astronomie, botanică etc...“* Dacă ar fi să ne luăm după referat, comedia ar 
face concurenţă... manualelor școlare. Ar trebui ca ea să-i mai învețe pe copii 
cîntul, gimnastica, lucrul manual și eventual o limbă străină. 

Este vorba despre o comedie pentru copii. Cei doi autori (de altfel talentați) au 
“prezentat un personaj cu fantezie care vrea să construiască împreună cu amicii săi 
o rachetă pentru a călători în lună, unde să scape de cicăleala și plictiselile de acasă. 
Cu complicitatea bunicului, ei construiesc în magazie o rachetă pe care o vor pune în 
mişcare cu ajutorul exploziei unei cantități de praf de pușcă. Înainte de decolare, 
bunicul le aduce o sticlă de vin în care a dizolvat un somnifer. Copiii adorm și sint 
transportaţi într-o pădurice pe lingă Cimpina, unde apar deghizați, sub aspectul unor 
„bărboşi“ din lună, propriii lor părinţi, care le vor da astfel o lecţie, punindu-i 
la încercări aspre. 

Piesa a fost discutată intr-o primă versiune: deficiențele de atunci nu au fost 
înlăturate; a rămas aceeași neverosimilitate prea „infantilă“ a desfășurării conflic- 
tului (de pildă, părinţii care se joacă de-a Robinson Crusoe la Cimpina), aceiaşi eroi 
care se manifestă doar printr-o emisiune continuă de „bancuri“, fără a fi caracte- 
rizaţi psihologic. În fond, pină la urmă poate, piesa condamnă ceea ce ar fi trebuit 
să afirme: fantezia creatoare. Dar, pornind de la prima versiune a piesei, cu o muncă 
temeinică, structurală asupra textului, nu s-ar fi putut avea rezultate pozitive? 
Desigur ! 

Referatul, considerind că „această piesă ii va prilejui (Teatrului) un adevărat 
succes prin aportul pe care il constituie față de masa micilor spectatori“, arată că 
autorii au infăptuit modificările cerute in cinci puncte lapidare (cităm) : 

1) Diferenţierea copiilor. 

2) Construirea rachetei e făcută mult mai doamnei, astfel încit iluzia e 
verosimilă. 4 | 

3) Întoarcerea pe pămînt nu mai e prezentată într-un mod naiv, ca: înainte 
(copiii erau legați la ochi și aduși într-un camion). Acum, o parte din familie vine 
in „lună“ şi le arată adevărul. i 

4) Autorii i-au prezentat pe micuți ca fiindu-le dor de acasă, așa cum li 
s-a cerut. 

5) Caracterele adulților sint diferenţiate. 

Şi totuși... piesa nu e încă realizată, cu toate cele cinci puncte, și Direcţiei 
Teatrelor și autorilor li s-ar fi făcut un real serviciu dacă... 

Mult a dat de lucru și piesa în trei acte Microbii, prezentată de Teatrul 
„C. Nottara“. drept bună de inclus în repertoriu. S-ar fi tăcut oare prin aceasta un 
serviciu teatrului, autorului, publicului ? Hotărit, nu! Şi atunci, sarcina dificilă a 
revenit tot organelor centrale din minister, care au trebuit-să demonstreze cu greu 
autorului slaba valoare a textului său. Nu e vorba numai de pastișarea Citadele: 
sfărimate în concepţia conflictului care urmăreşte să demonstreze aspectele vieții 
unei familii burgheze (foarte asemănătoare cu a Dragomireștilor) în zilele noastre. 
Mania tatălui (frica de microbi), lipsa de personalitate a mamei, acțiunile veroase 
ale unor membri ai acestei familii, incercarea de sinucidere a unuia, reabilitarea 
morală a altuia amintesc cu voie sau fără de piesa lui Horia Lovinescu. Nu amintesc 
de textul acestuia, din păcate, schemele personajelor, banalitatea replicilor (pagini 
intregi de locuri: comune și plate), efecte ieftine introduse etc... 

Eroul principal pozitiv, purtător al unei „inalte etici“, e doctorul Mihai, care 
vorbește cam astfel: „Cu oamenii și împrejurările trebuie să lupţi. Este o luptă 
aspră, adeseori necruțătoare, dar nu o poți evita. Viaţa ţi-o făurești greu, dar 
fericirea e și mai greu de cucerit. Adesea iți incordezi întreaga putere și lanțul 
neajunsurilor tot nu se sfarmă... Şi atunci trebuie să continui, cu voință, cu tena- 
citate, scrişnind din dinți...“ etc... etc... Teatrul, în acest caz, s-a spălat pe miini, 
ca Pilat, și a lăsat... săpuneala pe seama Direcţiei Teatrelor. Dar dacă. piesa ar îi 
fost admisă să se joace în această formă ? Răspunsul e simplu şi de la; sine înţeles. 


Tabloul 3 


În care se văd unele lucruri despre „autorul local“. 

A existat și mai persistă din nefericire ideea că se poate face „rabat“ în ceea ce 
priveşte exigența artistică „autorului provincial“. Din nefericire, rezultatul concesiilor 
făcute a demonstrat inuțilitatea coeficientului de indulgență; nu e nevoie să ar- 
gumentăm în plus. Nici un cetățean nu va fi mai îngăduitor cu un costum prost 
croit, scuzindu-l că e făcut de fabrica din Oradea și nu de cea din București. 

Teatrul de Stat din Orașul Stalin a trimis drept „bune“ două piese: o comedie 
şi o dramă. 

Într-o gară mică se petrece într-o gară minusculă de provincie, unde Ilie, un 
impiegat cu talente de inovator, suportă o serie de batjocuri, fiind îndrăgostit de 
Olga, fiica șefului stației. Fata este insă promisă inspectorului Florea. Ilie îl roagă 
pe colegul său. Emil să se indrăgostească de fată, pentru a o împiedica să-l accepte 
pe inspector. Olga se îndrăgosteşte însă de-a binelea de Emil. Ce face Ilie? Se 

îndrăgosteşte subit de colega lui de birou Ileana. Această Ileană preia „ideile 
îndrăznețe“ ale lui Ilie și obține numirea lui ca șef de stație și repartizarea ei în 
acelaşi loc. Inspectorul, dovedit incorect, e retrogradat... acar. Aproape nimic nu se 
intimplă în scenă, acţiunea e complet schematică, legată doar de „aţa“ unor palide 
spirite „ceferiste“. 

lată o mostră de dialog: 

„ileana: Noi vom face totul ca acest lucru să nu se mai intimple. Sint 
greutăți, dar lupta cu greutăţile este şcoala eroismului. 

Emil : Lozinci ! 

Ileana : Lozinci ? Da. Dar aceste lozinci sint scrise cu fapte pe santiere, in 
uzine, în fabrici, la noi, la calea ferată. Nu te-ai întrebat oare niciodată, atunci. 
cind ai întîlnit un muncitor cu Ordinul Muncii pe piept, pentru care „lozincă“ a 
primit această înaltă distincție. N-ai deslușit cea mai grăitoare „lozincă“ în fapta 
revizorului de cale Petre Gheorghe, care cu riscul vieții sale a evitat în noaptea 
de 22 nov. prăbuşirea acceleratului în prăpastie ? Noi ne mindrim cu aceste lozinci. 


Celor care nu le convin, pot să le numească cum doresc, dar ele izvorăsc din tilcul 
faptelor...“ etc., etc. 


Astfel vorbesc în comedie, la o înaltă tensiune... emoțională, doi colegi de birou. 

Nu poate fi valabil nici argumentul din adresa secției culturale a regiunii, 
care arată că, printre alte calități ale piesei, există și aceea că are „numai opt per- 
sonaje și un singur decor“. Sintem însă de acord cind adresa arată că „promovarea 
unui autor local va fi un stimulent pentru autorii din regiunea noastră“; această 
promovare trebuie să aibă însă o bază temeinică; un text dramatic valoros va fi 
fără îndoială cel mai bun stimulent. 

Referatul teatrului arată că „in momentul de față, piesa a fost pusă în lucru 
ín mod experimental“. 

Experiența poate fi fără îndoială utilă, deşi socotim că scena, actorii, decorurile 
şi costumele nu sint cel mai indicat „cobai“. Cel puțin în cazul unui text dramatic, 
spre deosebire uneori de medicină, rezultatele unor asemenea experiențe pot avea 
un pronostic aproape sigur. 

Drama prezentată ca „bună de jucat“ de același teatru se numește Cetatea 
coroanei şi acțiunea ei se petrece în secolul XVI, in cetatea Kronstadtului (Brașov). 

Referatul teatrului arată că „in forma actuală pe care autorul a dat-o piesei, 
el şi-a însușit sugestiile Consiliului artistic, axind acțiunea piesei, pe condiţiile 
sociale și economice ale epocii“, 

Nici un cuvint despre probleme de construcție dramatică, de măiestrie artistică, 
adică lacuneie nevralgice ale textului. Autorul, scriind piesa, şi-a propus să rezolve 
o dramă cu corespondențe nenumărate de-a lungul istoriei teatrului: dragostea intre 
un sas, fiul unuia din juzii Kronstadtului, şi o tînără romincă din Scheiu. Tatal 
băiatului și conducătorii cetății condamnă această dragoste; părinții, la rindul lor, 
își blestemă fata pentru că iubeşte un bărbat de altă lege. 

Compoziţia dramatică este însă rudimentară, naivă; eroii sint doar fantoșe 
care nu rostesc decit replici reci, convenționale ; e vizibilă tendinţa autorului de a 
demonstra, prin locuri comune, dragostea și infrățirea intre cameni. 

Textul piesei, supărător de „cuminte, trădează strădania autorului de a 
urmări, cu rigiditate neinspirată, mereu recomandarea consiliului artistic, privind 
„condiţiile economice şi sociale“ ale epocii, in dauna profilului uman al eroilor. 

Singura justificare a teatrului poate fi că acțiunea piesei se petrece acune 
500 de ani, în orașul în care locuiesc cei care au tăcut şi referatul cu recomandațţia. 


Epilog... 


Şi astfel se naşte cite o nouă piesă care, la rindul ei, naște o întreagă acţiune 
— din păcate — inutilă, provoacă muncă de prisos, uneori încurcături și dă prilej 
de inspirație unui... reportaj. 

Toate acestea, pentru că, undeva, un consiliu artistid, un secretar literar nu 
au fost suficient de exigenţi, de atenți față de problemele esențiale ale muncii 
lor, s-au grăbit în aprecieri, sau chiar au dovedit insuficiente calități de îndru- 
mători şi critici. Desigur, dacă autorii ar fi fost călăuziți, unele piese, poate chiar 
dintre acelea citate de noi, ar fi putut să aibă o altă soartă. Poate, sint autori 
de talent, cărora trebuie însă să li se dezvăluie mai cu grijă „tainele“ construcţiei 
unui text dramatic. 

Alteori, există autori care (urmează o propoziţie explozivă) n-au talent. 
Pentru că, totuși, printre sutele de autori dramatici care îşi prezintă piesele la 
teatre, trebuie să existe și unii fără de talent. | 

De fapt, lipsa de talent e ca frumoasa din pădurea adormită. Toată lumea 
vorbește de ea, dar nimeni n-a văzut-o. 

Mai sint, e drept, unele teatre care nu fac deloc greşeli ca cele citate mai 
sus. Da, teatrele care nu lucrează cu... autorii. Înlătură riscul. Şi, ca dovadă, iată 
că nici nu le-am trecut în reportaj. Dimpotrivă, există și teatre care înaintează 
la minister piese bune. Din păcate, nici ele nu constituie subiectul reportajului, nostru. - 

Sfirşitul reportajului nostru e însă trist. Piesele născute din „referate“ au o 
viață scurtă şi existența lor prematură se consumă grabnic. Înainte de a sui 
pe scenă... 

Din fericire? Din nefericire? 


G. Í ovstonogov z „Sebastian 1=a cucerit pe spectatorir 
PE A 
sovretici 


Numele regizorului sovietic G. Tovstonogov este 
cunoscut de multă vreme. Dar personalitatea sa artistică 
complexă s-a dezvăluit cu deosebire acum un an, 
datorită admirabilei Tragedii optimiste, realizată pe 
scena Teatrului „Puşkin“ din Leningrad. De numele 
(> regizorului se leagă și o nouă biruință a dramaturgiei 
rominești pe scena sovietică: Steaua fără nume a 
lui Mihail Sebastian la Teatrul Mare de Dramă „A. M. 
Gorki“ din Leningrad. E lesne de înțeles, de aceea, 
emoția cu care am aşteptat întrevederea cu G. Tovsto- 
nogov — din păcate pentru prea scurtă vreme oaspete- 
al țării noastre —, mai ales că trebuia să aibă loc 
după spectacolul Steaua fără nume, prezentat de an- 
samblul Naţionalului din București, la care regizorul 
sovietic fusese invitat să participe. l 

— A fost un spectacol instructiv pentru mine —- 
ne-a spus G. Tovstonogov. Este meritul Teatrului Na- 
tional de a fi găsit modalități de expresie scenică în măsură să dezvăluie specta- 
torilor întreaga frumusețe a teatrului lui Sebastian. În ce mă privește însă, 
mărturisesc că am intuit sensurile piesei intrucitva altfel decit colectivul Naţio- 
nalului, iar concepția și viziunea mea regizorală diferă și ele de acelea ale 
colegilor romiîni. 

Steaua fără nume pe scena Naţionalului din București mi s-a părut a nu depăşr 
sensurile unei comedii de moravuri. Sensurile ei lirice, notele satirice, caldul umanism 
pe care-l simţi în și dincolo de litera textului nu le-am resimțit. Pe scena Teatrului. 
„A. M. Gorki“ am încercat să reliefăm tocmai aceste tonuri ale peisei. 

— Cum aţi făcut cunoștință cu Steaua fără nume? 

— Prin traducătorul ei, Ilia Konstantinovski. Mă aflam la Moscova, cind Kon- 
stantinovski mi-a prezentat piesa. Am fost încintat de la prima lectură. Înarmat 
cu textul piesei, m-am înapoiat la Leningrad și am organizat citirea ei în colectiv. 
Entuziasmul actorilor a depășit toate așteptările mele. Surpriza cea mare mi-au 
rezervat-o însă spectatorii: încintarea și interesul cu care au urmărit spectacolul, 
aplauzele lor, mi-au dovedit că Sebastian i-a cucerit pe spectatorii sovietici. 

— Așadar — în lumina celor spuse mai înainte de dumneavoastră —, spectatorul 
sovietic a avut prilejul să asiste mai degrabă la o piesă lirică, pe alocuri satirică, 
nu la ceea ce numim în mod obișnuit o comedie de moravuri... 

— Aceasta este, cel puțin, ceea ce am intuit noi — regizorul şi actorii — 
în Steaua fără nume. Am considerat că sintem datori a arăta publicului mai mult 
decit simpiele fapte consemnate de Sebastian, să reliefăm acele laturi ale piesei 
care Îl apropie pe undeva pe Sebastian de Andersen Nexö sau alți autori de atmosferă. 
Tema omului mărunt, dar înzestrat cu un 
suflet mare este familiară spectatorului 
sovietic. Tocmai pe ea a căzut accentul 
principal în spectacolul nostru. Pe profeso- 
rul Miroiu l-am considerat a fi personajul 
central al piesei. Mona, această Stea ne- 
cunoscută, pe care o descoperim prin Mi- 
roiu, ca și toate celelalte personaje ale piesei 
sint subordonate profesorului. Piesa lui Se- 
bastian este bogată în simboluri și tocmai 
pe acestea ne-am străduit să le accentuăm 
şi să le explicăm. Încă de la prima lectură, 
mi-au apărut cu limpezime cele două planuri 
generale ale piesei: cel liric și cel satiric. 
În realizarea scenică a spectacolului, difi- 
cultatea de care ne-am lovit a fost tocmai 
sublinierea explicită a acestor planuri. Mu- 
zica de scenă pe care am introdus-o în 
spectacolul nostru are tocmai menirea de a 
diferenția cele două planuri. 

În ce-o privește pe profesoara Cucu, 
acest Savonarola al micului oraș de provin- 
cie, autentic reprezentant al spionajului lo- 
cal, ea întruchipează, dincolo de umorul de 

replică, trăsăturile specifice unei lumi ce a 
Afişul Teatrului Mare de Dramă „,A. M. Gorki“ 1 s $ pi a dă A 
la „Steaua fără nume“ populat cindva orășelele de provincie și îm- 
potriva căreia se ridică Miroiu. De aceea 
am considerat necesar să incredințăm acest rol unui actor deosebit de abil. Cum 
u-am găsit nici o actriță potrivită, rolul a fost interpretat în travesti de un bărbat. 
Şi vă asigur că rolul nu și-a pierdut de fel autenticitatea. Chiar și discuția dintre 
Mona și Cucu a sunat firesc, cu accente tragicomice. 

Pot spune că și pe planul rezolvării sale plastice, spectacolul nostru diferă de cel 
de la Bucureşti. Astfel, actul I înfățișează fațada unei gări. Prin geamuri mari de 
sticlă, se întrezăresc camerele, peronul. Spectatorul poate urmări în voie viața gării, 
micile întimplări menite să-l familiarizeze cu atmosfera orașului de provincie. Actul 
II aduce în scenă un crimpei din pano*?ma orașului. În fundal, se conturează foi- 
șorul de foc, de jur imprejur apar o mulţime de case, cu geamuri luminate, prin 
care locatarii urmăresc ce se întîmplă prin curţile altora. Iar atunci cind acțiunea 
se desfășoară În camera lui Miroiu, ea este luminată anume, toate celelalte amănunte 
răminind în umbră. În finalul actului, cind Miroiu își afundă privirea în lumea ste- 
lelor, camera dispare, iar spectatorul, privind cerul înstelat cu ochii lui Miroiu, 
pătrunde parcă în cosmos. 

Înaintea fiecărui act, am introdus un prolog, inspirat, de altfel, chiar de textul 

Decorul actului IJ 


iui Sebastian. Ştiţi că Sebastian ne sugerează imaginea unui orășel cu multe garduri. 
De aceea, inaintea fiecărui act, într-o scenă mută, diverse personaje ale piesei au de 
trecut un gard. în cazul primului act, Ichim, îndreptindu-se spre gară. sare peste 
un gard, ce desparte un arbore de un felinar. Înaintea actului II, același gard e 
sărit de Miroiu şi Mona, ce se întorc tocmai de la gară, iar în cazul actului III, 
gardul este sărit de un personaj incă necunoscut spectatorilor, un tînăr bine îm- 
brăcat, elegant, în care l-aţi ghicit, desigur, pe Grig. 

Sper că cele arătate de mine vor fi în măsură să sugereze cit de cit linia 
pe care ne-am străduit s-o urmăm in realizarea scenică a Stelei fără nume. 

— Sint convins că în timpul scurt pe care l-ați petrecut în țara noastră, ați 
avut prilejul să vizionati citeva spectacole. În genere, ce impresie v-a lăsat teatrul 
rominesc ? 

— Am simţit aici adierea aceluiași vint înnoitor ce-și intinde astăzi aripa şi 
asupra teatrului sovietic. Căutări, soluţii și iar căutări, ale căror roade se vor face 
fără îndoială curind simţite. Sintem convinși că va fi așa, spre binele întregii mișcări 
teatrale realist-socialiste. 

V. D. 


Hermon Cosson: 7 „Arta cu adevărat mare este totdeauna 


: ară A2 
cea mar adecvata 


O față prelungă, amintind fizionomia unui 
popular actor de cinema francez, nişte ochelari 
imenși, prin geamul cărora te surprinde o pri- 
vire lenevoasă şi scrutătoare totodată, un zîm- 
bet ce pindeşte din colțurile gurii şi din cutele 
obrajilor : iată-l pe dl. Herman Closson, qau- 
tor dramatic belgian, profesor la Conservatorul 
din Bruxelles, cronicar teatral — „in tinerete, 
şi cronicar muzical“, ține d-sa să precizeze —, 
lector principal al Teatrului Național din Bru- 
xelles, regizor „à ses heures“, pe scurt, om de 
teatru. 

Pentru a-l situa, ca să spunem aşa, pe 
oaspetele nostru, preferăm acest ultim termen, 
deoarece ni se pare că-l defineşte cel mai 
bine. Într-adevăr, nu cantonarea, oricît de te- 
meinică, într-o sferă limitată de activitate — 
de ordin creator, critic sau pedagogic — ni s-a părut a fi proprie d-lui Closson, ci 
mobilitatea pasionată a gîndirii şi a sensibilităţii, care îi înlesnește şi, într-un fel, 
îi impune chiar să îmbrățișeze cit mai multe aspecte ale activității teatrale. Firesc a 
fost de aceea ca și interviul nostru, departe de a fi un sistematic „interogatoriu”, 
camuflat cu mai multă sau mai puţină îndeminare, să evolueze într-o convorbire 
innodată spontan și fără traiectorie fixată în prealabil. 

Adversar hotărit al sistemului practicat ani de-a rindul de unele trupe şi ve- 
dete pariziene, care îşi „rodau? la Bruxelles noile spectacole, înaintea prezentării 
lor în premieră la Paris, dl. Closson ne vorbește cu pasiune despre strădania 
tinărului Teatru Naţional — înființat abia de vreo zece ani — de a stimula creația 
dramatică și scenică belgiană. 

— De doi ani, există două unități absolut separate, reunite sub același nume: 
un ansamblu joacă în limba franceză, iar celălalt — în flamandă. Sediul lor este 
la Bruxelles. Să nu vă inchipuiți, însă, că neglijăm provincia. Dimpotrivă. O for- 
maţie a Teatrului Naţional este in permanenţă în turneu şi ea nu ocolește nici 
un sat, oricît de mic. 

— Această formaţie îşi stabilește de- 
sigur un repertoriu adecvat... 

Intervenția noastră are darul să-l 
indigneze pe dl. Closson. 

— Ce erezie!! Ce înseamnă „reper- 
toriu adecvat“?! Jucăm în provincie — 
inclusiv în regiunile rurale — tot ce 
prezentăm publicului din capitală și, mai 
ales, întocmai așa ca pe scena din Bru- 
xelles ! Eu, unul, am regizat, de pildă, 
tragedia Antigona de Sofocle, cu care am 
fost în turneu prin ţară. S-ar putea spune 
că nu e piesa cea mai „adecvată“ unui 
public nu prea deprins cu ale teatrului și 
care, în cea mai mare parte, nici pome- 
neală să fi auzit vreodată de Sofocle, dar 
mi-te de Oedip sau Creon. Ei bine, vă 
înșelaţi ! Succesul a fost imens. Ţăranii au 
înțeles foarte bine zbuciumul Antigonei şi 
poate și incrincenarea fatală a lui Creon; 
mai exact, le-au simţit. Patetismul sofo- Scenă din „A douăsprezecea noapte“ de 
clian i-a zguduit intocmai ca pe specta- Shakespeare, jucată de ansamblul de turneu 
torii din Bruxelles, ca pe mine, ca pe dv. al Teatrului Naţional din Belgia 
Da: arta cu adevărat mare este totdeauna cea mai „adecvată“. 

— Bine, dar există factori obiectivi, anumite condiții scenice, care cintăresc 
la alegerea pieselor... j 

— Posibilităţile tehnice de realizare a spectacolelor noastre in localități unde 
nu dispunem de o scenă identică cu aceea din Bruxelles sint o problemă pe care 
am rezolvat-o odată pentru totdeauna: la noi, toate decorurile se confecționează 
de la bun început, în dublă ediție, din care una de dimensiuni mai reduse, pentru 
a putea fi adaptată la sălile de primării, şcoli etc., unde ne deplasăm. Decorurile de 
turneu sînt absolut identice cu „originalele”, însă mai mici. În felul acesta, for- 
măm şi gustul marelui public, deoarece nu ne permitem să-i oferim surogatę 
ieftine, sub pretext că „nu se pricepe”. După cum vedeți, lucrul nu e atit de greu, 
mai ales că noi preconizăm decoruri simple, realiste, care mai degrabă să sugereze 
decît să reprezinte. Cît despre costume... n-aş vrea să vă supăr, dar nu vi se pare 
că teatrele dv. cheltuiesc prea mulți bani şi prea multă migală cu costumația 
în spectacolele pe care le montează? Noi, de pildă, am reprezentat la Teatrul 
Național Romeo şi Julieta cu costume din cea mai grosolană pinză, însă vopsită 
şi pictată; efectul a fost minunat. În general, costumele trebuie să aibă viață, să 
nu fie ca scoase din cutie sau de pe cuier, să nu izbească ochiul spectatorului, 
dacă vreţi, nici chiar prin frumuseţea lor. Teatrul nu e un muzeu istoric și nici 
o paradă a modei. Spectatorul trebuie să creadă că, în costumul pe care il poartă, 


personajul îşi trăiește viața, se plimbă cu iubita prin cring, lucrează — mai ştiu 
eu ? — bea cafeaua cu lapte dimineaţa, sau se tăvăleşte pe iarbă verde. Dacă omul 
din stal iși dă seamă că actorul poartă, de fapt, o haină de împrumut pe timpul 
cit durează spectacolul, costumul e ratat — oricît ar fi el de frumos. 


Herman  Closson e și autor dramatic. Cezar Borgia, Godefroy de Bouillon, 
Shakespeare, Cei patru fii Aymon (piesă pentru tineri, inspirată dintr-o legendă 
populară medievală) sau Lumină amăgitoare (a cărei acțiune se petrece în zilele 
noastre, pe o insulă de la tropice) — iată titlurile citorva din lucrările sale care 

au văzut lumina rampei atit la Bruxelles, cit și la Paris, la Théâtre de Oeuvre, de 
pildă. Oaspetele ne citează numele citorva tineri dramaturgi belgieni, care au șanse 
de a 'se înscrie alături de ale înaintaşilor consacrați: Crommelynck și Ghelderode. 
Sint : Georges Sion, Charles Bertin, Jean Sigrid şi Suzanne Eilar. 

În schimb, cind îi cerem să ne numească actorii mai de seamă ai Teatrului Na- 
tional din Bruxelles, interlocutorul nostru se recuză şi ne narează, drept justifi- 
care a atitudinii sale, următorul fapt, petrecut în realitate, dar cu iz anecdotic: 

'— Acum doi ani, Naţionalul nostru a întreprins primul turneu în străinătate, 
în America de Sud. Era un act de curaj — nu aveam nici opt ani vechime! -- 
ba chiar o cutezanță, căci ne duceam acolo tocmai după compania Barrault, care 
işi efectuase obișnuitul turneu triumfal. La debarcarea în Buenos Aires, gazetari, 
fotografi, aparate de filmat, microfoane — în sfîrşit toate cele de rigoare. „Care 
sint vedetele ?“ — intrebarea aruncată de zeci de reporteri il năucește pe direc- 
torul trupei. Nădușit, îngrozit, aproape rușinat, mărturiseşte: „Să vedeţi, noi... 
n-avem vedete“. Drept care, armia de gazetari face stinga-mprejur și îi părăsește 
pe oamenii noştri, deveniți printr-o singură replică neinteresanți. Seara — spec- 
tacol. Vă inchipuiți ce tulburați erau actorii: presa și radioul îi desconsideraseră 
cu desăvirșire, iar publicul venise la teatru numai fiindcă fusese atras de afișe. Ac- 
torii au jucat cum au putut mai bine, iar succesul a fost considerabil. A. doua zi, 
toate ziarele scriau în pagina intii despre triumful „teatrului fără vedete” ! Bătălia 
fusese cișştigată. 


Și dl. Closson zimbi malitios — la adresa reporterilor sud-americani sau a 
întrebării noastre, rămasă fără alt răspuns ? 
$ T. S. 


HORIA DELEANU 


$ everrfatea clasicismul UI 


În evul rigidităților literare, clasicismul a întocmit, prin rapsozii săi teoretici, 
un soi de nou decalog, împotriva căruia nu i se dădea nici unui scriitor să 
păcătuiască : 

Să nu îndrăznești să încalci unitatea de loc. 
Să nu te încumeți să pingărești unitatea de acțiune. 
Să nu carecumva să uiti de unitatea de timp ș.a.md. 

Înfierbintați de pasiunea răvăşitoare a  sistematizărilor  sactosancte, păstorii 
sufletelor artisticeşti din acea vreme de demult şi-au torturat neistovit fantezia, în 
căutarea unor şi mai 'strașnice formule și reguli. Tulburătoare ore de insomnie și 
extenuante ceasuri de trudă la lumina zilei au rodit, în versuri și proză, regulamente 
înghețate de funcționare cuviincioasă a literaturii. 

Aşa a apărut, ca o amenințare vie, şi ideea separării exacte a genurilor: 

Să te înțioare numai gindul unui eventual amestec al elementelor pure de 
tragedie raciniană cu elementele pure de comedie molierească etc... 

Drama modernă şi-a dobindit treptat dreptul la emancipare, înlăturind -—- 
întii cu timiditatea pubertăţii, mai apoi cu îndrăzneala tinereții, în cele din urmă cu 
hotărirea  neclintită a maturității — ruinele unor dogme petrificate. Şi ne-am 
intilnit, către timpul nostru, cu piese care au renunțat la o pudoare iezuită, topind 
adesea în fluidul poeziei dramatice tacrima şi zîmbetul, gingășia frazelor scenice 
duioase cu intonația stenică a risului satisfăcut. 

Aruncind parcă mănușa peste veacuri clasicismului, Maiakovski îşi deţinea 
cunoscuta sa piesă Misterul buf, adăugindu-i un subtitlu plin de paradoxal pentru 
urechea contemporanilor lui Corneille: „reprezentarea eroică, epică și satirică a 
epocii noastre“. 

Solicitaţi de ideea majoră a operei lor şi slujiți de un credincios talent, 
mulți poeți dramatici, situați în diferite puncte ale istoriei literare, au procedat 
ca marele scriitor sovietic, străbătind o cale dificilă dar fertilă. 

Pentru unii, însă, ispita emancipării a fost din cale afară de mare: autori 
și, alături de ei, regizori şi-au descoperit voluptăți nemotivate în alternarea capri- 
cioasă a genurilor și nuanțelor, in iîngemânarea lor fortuită. 

Așa, de pildă, oare numai Boileau ar fi fost intrigat de edificiul hibrid al 
Romanticilor, în care pe piatra de temelie gravă, dramatică, s-au suprapus, fără 
justificare, materiale de construcție groteşti, cărămizi depozitate altădată în incinta 


69 


vodevilului ? Numai el s-ar fi mirat că două tablouri parazitare — serata din 
casa Marinei şi euforia din mansarda lui Daniel —, care par să poarte indicația 
„vesel“, sînt insinuate cu totul arbitrar în trupul fragil, dar „trist“ al piesei? 

Nu vreau să continuu să-l obosesc pe Boileau, tirindu-l și prin alte teatre, 
deoarece nu-l consider, chiar dacă om de bine, judecătorul autorizat al pieselor 
și spectacolelor noastre de astăzi. E limpede că el n-ar putea să aducă o contri- 
buție substanțială la înțelegerea sensurilor profunde ale unor lucrări reprezentate 
nu de mult la Naţional. 

Să ne oprim, în drum, la Steaua fără nume. Există partizani convinși şi ad- 
versari ferventi ai acestui spectacol. Nu cred că el reprezintă suprema perfecțiune, 
tot așa cum mi se pare nedreaptă sentința de condamnare definitivă promulgată, 
într-o zi, de un cronicar mai aspru ca inchiziția. În orice caz, mărturisesc că şi 
mie mi s-a părut că am traversat Atlanticul sau Pacificul, cind am trecut de la 
actul I la cele următoare. De la tratarea caragialescă, punctată de gesturi și in- 
fleziuni de comedie grasă, a scenelor din biroul şefului de gară, s-a ajuns, în 
interiorul lui Miroiu, la momente de autentică emoție, filtrate cu sensibilitate şi 
discreție. Situaţiile, fără îndoială, nu sint deloc identice; dar spectatorul, ca să le 
voată recepta fără tresăriri prea mari, ar fi trebuit să aibă în geamantan straie 
ușoare de vară toridă şi haine îmblănite de iarnă geroasă. Fiindcă, în diversitatea 
genurilor prezente într-o piesă, există totuși o unitate a viziunii scriitoricești, pe 
care regizorul e obligat s-o respecte, s-o urmeze. De aceea, poate că ar fi fost 
mult mai bine ca directorul de scenă să nu se lase frămintat de aprigele valuri 
ale oceanului, care poartă, fără scrupule, călătorii între cer și pămînt, oprindu-i, 
adesea, nedumeriţi, într-un punct nesigur. Îmbrăcind întreg spectacolul în atmosfera 
învăluitoare a tonurilor atit de variate din gama generoasă a comediei lirice, cred 
— şi nu sint regizor, ca s-o afirm, după temperament, mai mult sau mai puțin 
sentențios — că spectacolul ar fi ieșit şi mai bine. 

Dificultăţi de definire a genului, a genurilor, a prezentat, fără îndoială, si 
Omul cu mirțoaga. Directorul de scenă are aici marele merit de a ne fi oferit in 
spectacol o nouă lectură a textului, mult deosebită de aceea din urmă cu decenii; 
tot lui, sau mai exact increderii sale în talentul lui Matei Alexandru, îi datorăm 
posibilitatea de a ne fi întilnit, într-un rol de mare respirație și semnificatie, cu 
un tinăr interpret care dispune de posibilități foarte interesante. 

În același timp, regizorul s-a lăsat antrenat, ca şi alți predecesori, de studiul 
migălos, aplicat al unor porțiuni din piesă, pierzind pe alocuri firul ansamblului și 
neizbutind să definească cu limpezime stilul unitar al spectacolului. A  pendulat 
cu dezinvoltură între polul melodramei (cronicarul de la „Informatia Bucureştiului“ 
il felicită pe regizor că a evitat melodrama. Ce să-i faci? Există opinii diverse în 
critica noastră dramatică) şi antipodul grotescului. Aşa, intermediul Ana-Nichita, 
cărora li s-a asociat adesea și Chirică, a fost jucat într-o manieră aproape bern- 
steiniană, storcindu-se pină și ultıma picătură de vibrație posibilă din contorsiunea 
dramatică reală a personajelor. Tot așa cum Gr. Vasiliu-Birlic, inspiratul interpret 


ol lui Varlam — pe cind, în sfirșit, măcar o piesă potrivită, în care să fie deplin 
valorificate în centrul absolut al acțiunii harurile neobişnuite ale acestui mare 
comic romin ? -—, şi-a depășit dimensiunile rolului, amplificindu-l uneori pină la o 


compoziție ușor grotescă şi obligind spectatorul amuzat și fermecat de talentul 
actorului să-l urmărească dincolo de intențiile textului. 

N-ar fi fost oare mai potrivit un echilibru, care, apropiind, în convenție, 
ecuatorul de cercul polar, să permită o partitură de mterpretare mai egală, mai 
armonioasă, tuturor interpreților ? Parcă da. Şi aceasta mai cu seamă fiindcă, în 
afară de unitatea necesară în diversitatea genurilor cuprinse într-o lucrare dra- 

matică, se cere şi valorificarea unei dominante, deplin corespunzătoare mesajului 
intenționat de autor. Or, pentru aceasta, sint necesare o anumită preciziune în defi- 
nirea genurilor, o anumită erarhizare a însemnătății diverselor accente dinăuntrul 
aceleiași piese şi obligatoria lor repartizare foarte bine cumpănită, în vederea 
sprijinirii cît mai solide a ideii fundamentale pe care o slujește textul și pe care 
nu poate decit să o slujească și spectacolul. l 

Reţete ? Porunci înscrise. într-un alt decalog, care să împovăreze umerii 
scriitorilor şi autorilor spectacolului ? Sigur că nu. Severitatea dusă uneori pină la 
absurd a clasicismului nu ne e prietenă. Totuşi, martori ai epocii noastre gene- 
roase, parcă nu ne-ar prinde rău să ne mai orînduim uneltele, obișnuindu-ne, cu 


fermitate, să evităm şurubelnita la despicatul lemnelor şi toporul la reparatul 
ceasornicelor. 


Poezia lui Chirică 


Actor cu veleități scriitoriceşti, Gheorghe 
Ciprian şi-a făcut, acum 29 de ani, intra- 
rea în arena literaturii, însoțit parcă de o 
fanfară. Lucrarea sa de început a provocat 
o larmă  asurzitoare, punindu-l pe autor 
pentru o vreme în centrul atenţiei generale. 
A fost o jalnică onoare, un succes destul 
de crud. După aceea, cariera scriitoricească 
a lui Ciprian poate inspira romanul unei 
vocații autentice dar neîmplinite. Bănuiala 
imposturii odată alungată, halucinatul Ha- 
ralambie  Cutzaftachis din Sof or făr'de 
apare evident ca o prelungire a ilumina- 
tului Chirică ; atmosfera din Capul de rä- 
foi păstrează ecouri din povestea despre 
Faraon al V-lea, iar umorul amar şi stra- 
niu’ al Omului cu mirțoaga revine şi în 
Cutia cu maimuțe.  Veselia este însă aici 
mai crudă decit oriunde aiurea, este ve- 
selia lugubră a unei cîrciumi de peste 
drum ce cimitirul Bellu, cu un taraf in- 
fernal care întovărăşeşte pe cei ce trec pe 
un alt tărîm, cîntîndu-le sinistru: ,„Tara- 
bumbara“ sau „La moară la hiîrța-tirța. 
Tot ce a urmat după Omul cu mirțoaga a 
trecut însă în contul datoriilor. Poliţele au 
fost achitate. Paternitatea „comediei ecves- 
tre” a fost confirmată. Dar nivelul ei nu 
a mai fost atins; de aceea, pînă acum. ca 
scriitor, Ciprian rămîne să înfrunte timpul 
ținînd sub braţ doar o singură piesă. 

Dar după cum autorul Omului cu mir- 
toaga este scriitorul unei singure cărți, co- 
media sa este piesa unui singur erou. Per- 
sonajele celelalte, mai izbutite sau mai 
puțin izbutite, nu sînt aduse în preajm 
protagonistului, decît pentru a-i sublini 
mai putemic drama, pentru a accentua şi 
mai mult nimbul arhivarului-mucenic, care. 
împins de o încredere suprafirească, şi-a 
mizat întreaga existență pe capul unei 
miîrțoage. În afara acestui unic destin, pe 
scenă nu mai contează nimic ; căci tot, dar 


absolut tot ceea ce se petrece de-a lungul 
a patru acte, nu reprezintă în fond decit 
şirul probelor de foc prin care trebuie să 
treacă virtutea, în speță altruismul, sau 
— cum o numeşte Ciprian — „uitarea de 
sine”. Probele acestea sînt cumplite: mai 
întîi, îl părăsește nevasta ; apoi, apare pro- 
prietarul, ameninţindu-l cu evacuarea; pe 
urmă, încep batjocurile mahalalei, glumele 
crude ale copiilor, candoarea usturătoare 
a unui provincial curios să vadă şi el co- 
media omului cu mirţoaga ; apoi, vin zia- 
rele pline de articole zeflemitoare, vine pri- 
mejdia de a fi cat afară din slujbă, vine 
inocenţa dureroasă a „omului cu idei”, 
vine vestea că cei doi copii nu mai sint 
primiţi la şcoală.  Obstacolele acestea nu 
fac parte dintr-un angrenaj savant con- 
struit. Ele apar așezate la rind unul după 
celălalt, simetric, monoton de simetric, 
uneori uimitor sau înduioşător de naiv. 
Dar dramatismul situației creşte, creşte nu 
atit prin explorarea adîncului sufletului 
omenesc, cît prin acumularea cantitativă a 
nenorocirilor, care se supralicitează reciproc 
şi converg toate într-un singur punct: Chi- 
rică. 

Judecat după legile unui realism rigu- 
ros, acest personaj nu rezistă. Recus la 
încrederea sa fanatică într-un animal re- 
begit și răpănos, el devine sau un maniac 
cu şansă sau un vizionar cu puteri supra- 
naturale. Analizat din punctul de vedere al 
autenticității absolute, cataclismul în foarte 
multe reprize, căruia trebuie să-i ţină piept 
nenorocitul arhivar, apare confecționat după 
rețeta celor mai lacrimogene melodrame ; 
aşa după cum, cercetat de pe poziţiile lo- 
gicii curente, martiriul liber consimţit al 
omului cu miîrțoaga devine absurd, inexpli- 
cabil, nebunesc. Căci poezia acestui perso- 
naj, ca și a întregii piese, iese la supra- 
față numai în momentul în care lăsăm la 

o parte unitățile de măsură obișnuite, nu- 
mai în momentul în care izbutim să pri- 
vim tot ceea ce se petrece pe scenă, prin 
lentila simbolului personificat de acest 
uluitor Chirică. 

Plămădit din bunătate ce mucenic şi 
răbdare de serafim, personajul acesta are 
o puritate aproape nepămîntească. Minciuna 
și ipocrizia în mijlocul cărora trăieşte nu-l 
ating ; patima măririi îi e străină; hula 
oamenilor îl mîhnește dar nu-l clintește. În 
promiscuitatea mediului în care a apărut, 
inocența sa se înalță ca o floare cu lujer 
lung şi petale albe. Nonviolenţa este răs- 
punsul său la ferocitatea din jur, dar 
punctul său de sprijin în univers nu este 
resemnarea, ci încrederea fanatică în bi- 
nele final și atoaterăsplătitor. Precum se 
vede, mitul folcloric este transpus pe un 
plan modern: Domnița, care ajută o 
broască buboasă, asistă la transformarea 
jivinei în Făt-Frumos; Harap Alb, care 
nu se lasă scîrbit de înfățișarea prăpădită 
a unui animal, asistă la prefacerea vietății 
într-un adevărat Pegas ; arhivarul, care nu 
s-a cezis de mirțoaga sa, asistă şi el la 
miraculoasa metamorfoză a unei gloabe, 
devenită un cal de curse imbatabil. 

Autorii actualei puneri în scenă au me- 
titul incontestabil de a fi făcut foarte mult 
pentru a atenua latura mistică a piesei, 
latura de prooroc a personajului său cen- 
tral. Despre o reușită deplină în acest 
sens nu poate fi vorba și nici nu ar fi 
fost posibilă, ținînd seama de felul în care 


a fost concepută această comedie, mai cu- 
rînd tragicomedie. De aceea, chiar în ac- 
tuala versiune, Chirică emană o bunătate 
apostolică. Chipul său, alb ca varul, trist, 
permanent trist, aminteşte de Christos ispă- 
şind păcatele omenirii.  Mărinimia insului 
care hrănește zilnic cortegii de cerşetori, 
osanalele cu care îl întimpină trecătorii, 
extazul nefericiţilor care aleargă să-i pri- 
vească fața — sint parcă versiunile mo- 
derne ale faptelor din Noul Testament. La 
fel, contactul eroului cu oamenii cin jur, 
care produce tulburătoare „minuni“: mar- 
țialul inspector are revelația deşertăciunii 
a tot ceea ce făcuse („Nu cumva toată 
viața am trăit pe sub pămînt ca şobolanii 
şi abia acum ies pentru prima dată la lu- 
mină ?“) ; Ana, soția lui, are revelația — 
puțin cam tirzie, e adevărat, tocmai cînd 
Chirică devine bogat şi celebru — dar re- 
velație, totuși — a unui om care nu sea- 
mănă cu ceilalți și, păcătoasă și pocăită 
ca o Marie Magdalenă, se aruncă la pi- 
cioarele lui și îi imploră iertarea. Limbayul 
întregii piese are, de altfel, o patină bi- 
blică. 

În ceea ce privește punerea în scenă, 
regizorul Al. Finţi are în primul rînd un 
merit pasiv, şi anume meritul de a nu fi 
lăsat spectacolul sub semnul exaltării mis- 
tice. Atmosfera unei existente mărunte, de 
slujbaş  oropsit, viața  scurgindu-se anost 
sub plafoane joase, printre mobile vechi și 
desperechiate, a fost reconstituită cu mîi- 
loace corecte. Scenele excelează (chiar și 


Geo Barton (Alexandru Nichita) şi Maria Botta (Ana) 

Ilon Manu (Omul cu idei), Gr. Vasiliu-Birlic (Varlam), Matei Alexandru (Chirică) 


în prezenţa lui Birlic) în tonuri sumbre. 
O amărăciune grea, o melancolie surdă 
trece subteran, ca o apă neagră, făcînd ca 
— în spectacol — să domine cenușiul, cu- 
loarea tristeţii. Uneori însă, abuzul de ce- 
nușiu dă sentimentul monotoniei şi regre- 
tul că, preocupat de rezolvări parțiale, re- 
gizorul nu a reușit totuși să treacă dincolo 
de situațiile concrete şi să transfigureze 
spectacolul, imprimîndu-i un suflu poetic 
atit ce mecesar în cazul de față, căci în 
afara acestui suflu, adică reduse la semni- 
ficaţiile lor obișnuite, faptele înfăţişate ne 
apar banale, uneori neverosimile, alteori 
aproape plicticoase.  Orientat pe sensul 
unei drame conjugale curente, conflictul 
Chirică-Ana s-a diminuat, în spectacol, la 
dimensiunile unei melodrame oarecare. Ex- 
plicația între soți poartă pecetea sentimen- 
talismului facil: există o perorație prea 
zeloasă, o punctare prea insistentă a inter- 
jecțiilor. Şarja cin ultimul tablou e prea 
groasă : delegaţii vin ca niște păpuşi cu 
arcuri, reacționează caricatural, împingînd 
totul pe un plan burlesc, iar comicul a- 
cesta gras este distonant, produce stridente, 
acuză lipsa de stil. 

Dar, în monotonia spectacolului, o răs- 
pundere revine şi interpretului Matei Ale- 
xandru. Acest tinăr actor a fost adus, prin- 
tr-un salt aproape acrobatic, în tovărăşia 
vechilor interpreți ai Omului cu mirțoaga, 
iar alăturarea unui Calboreanu, a unui 


Mortun nu este niciodată comodă pentru 
un începător. Dar acest tinăr actor este cu 
totul remarcabil prin maturitatea lui artis- 
tică şi prin sobrietate. Există momente de 
nostalgie, de durere înăbușită de zimbet 
melancolic, de sfială, pudoare şi modestie, 
realizate cu atita tact și pondere incit te 
face să bănuieşti existența unor calități ne- 
dezvăluite în acest rol, dar care puteau să 
fie aduse la lumină. Dar de ce reduce in- 
terpretul pe Chirică la imaginea hieratică 
a unui sfint bizantin ? Pentru ce imprimă 
personajului doar o tristețe obosită? Pentru 
ce recurge la o singură nuanţă, reducîn- 
du-și eroul la o singură dimensiune ? 
Fără voia mea, trebuie să prelungesc re- 
proşurile și pentru partenera lui. Cred că 
este inutil să încep prin a da asigurări că 
Maria Botta este o actriță de o sensibili- 
tate deosebită și că rolurile sale au profun- 
zimi dramatice cu care nu ne întilnim des. 
De data aceasta însă, tocmai excesul de 
profunzime este de vină. Luînd-o prea în 
serios pe Ana, dincu-i gravități care nu îi 
aparțin, ea a transformat pe uşuratica, 
banala soție a lui Chirică într-o femeie ra- 
sată, înăbușită de vulgaritatea înconijură- 
toare. În loc să se integreze în meschină- 
ria mediului, ea apare ca o victimă a a- 
cestei meschinării, un fel de Hedda Gabler 
în faţa marii iubiri: pasiunea îi parali- 
zează voinţa, iar femeia își uită bărbatul, 
îşi uită copiii, uită totul. N-aş putea spune 

că personajul realizat de Maria Botta nu 
este interesant ; dar nu este Ana, nevasta 
omului cu mîrțoaga: este altcineva. 

În schimb, Grigore Vasiliu-Birlic, inter- 
pretul  ratatului,  dezamăgitului, bunului 
Varlam, slujeşte textul, în pofida nepotri- 
virilor între tipul lui consacrat și acest rol. 
Aşa cum a existat prejudecata „tipului Be- 
ligan“, există şi (alimentată de altfel cu 
destul zel chiar de actor) prejudecata „tipu- 
lui... Birlic“, adică a unui personaj care 
deschide braţele în semn de neputinţă, tu- 
guie buzele, ridică ochii spre cer, merge 
ca pe arcuri, cu pași giganți, stirnind ho- 
hotele sălii prin simpla apariție, de după 
uşă, a unui nas lung. Pentru Varlam, 
Birlic a renunţat, în mare măsură, la co- 
micul lui buf și personajul nu a avut de- 
cît de cîştigat. Cu reală sobrietate, el a 
construit imaginea unui prieten sensibil, 
solidar în nenorocire, cu simțul practic 
mult mai pronunțat cecit la Chirică, cu 
umorul celui ce face haz de necaz. 

Ne-au plăcut Inspectorul general (Io- 


nescu-Ghibericon) cu gravitatea sa care se 
topeşte treptat; veleităţile de „bestie mas- 
culină“ ale lui Nichita (Geo Barton), ocu- 
riozitatea  dezarmantă a  provincialului 
(Amigdalis), hazul rustic şi bunul simţ 
atotbiruitor al Firei (Draga Mihail). Foarte 
mult, excepțional de mult ne-a plăcut Ion 
Manu. Jocul său plin de semitonuri dă 
„Omului cu idei“ un farmec rar şi face 
din el cel mai poetic personaj al piesei și 
cel mai caracteristic erou al lui Ciprian: 
ingeniozitatea naivă, şmecheria sa inofen- 
sivă, optimismul său infantil, comicul său 
natural conțin un infinit tragism; acest 
tragism scapă privitorului neatent, dispus 
să consemneze doar pitorescul figurii. În 
realitate, el este teribil: este teribil pentru 
că posesorul său nu își lovește pieptul cu 
pumnii, nu ţipă şi nici nu stă cu obrazul 
împietrit de durere; este teribil pentru că 
suferința este drapată în umor, în demni- 
tate şi — într-o oarecare măsură — în 
naivitate. 

Ecaterina OPROIU 


O problemă de echilibru 


Poem dramatic al zilelor eroice din anii 
războiului civil, Liubov larovaia este una 
din capodoperele literaturii sovietice. 

Acțiunea ne poartă printre oameni foarte 
diverși : mentalitatea şi poziția lor faţă de 
evenimentele pe care le trăiesc sînt în func- 
ție de interese de clasă, de gradu! lor de 
pătruncere a fenomenului social pe care 
deopotrivă îl îndură și-l făuresc.  Fiorul 
tragic al piesei nu se impune în detrimen- 
tul amănuntului psihologic, în detrimentul 
omenescului fiecărui personaj, chiar dacă 
acesta apare numai o clipă din vîhtoarea 
faptelor. Momente tragice alternează brusc 
cu irezistibile rezolvări de comedie, dar ca- 
racteristica rămîne gravă, pe linia sensuri- 
lor profunde. Lucia Demetrius și Sonia 
Filip au pus la dispoziția teatrului o fru- 
moasă traducere, într-o limbă literară de 
calitate ; replica este incisivă, plină de ex- 
presie, dramatică. Prin subiect, prin întreaga 
sa formă artistică, această piesă a lui Tre 
niov ridică grele și interesante probleme 
de regie, căreia i-a revenit rezolvarea difi- 
cultății esențiale a spectacolului: aceea a 
echilibrului între ideea majoră și amănuntele 
semnificative (care — îmbulzindu-se la lu- 
mină — riscă s-o măpădească). Atît la pre- 
mieră, cît şi acum, după patru ani, la re- 
luare, acest echilibru a fost, în general, 
obținut. Sub conducerea regiei (W. Sieg- 
fried), valoroase creatii actoricești au dat 
viață momentelor subtile ale acțiunii, alcă- 
tuin în mai multe locuri armonia cuceri- 
toare a unei simfonii. 

Revoluţia popoarelor Rusiei a fost făcută 
şi apărată de oameni puternici şi maturi, 
ajunși de această parte a baricadei în urma 
unor concluzii proprii asupra vieții şi a le- 
gilor ei, ca Roman Koșkin; de adolescenți 
care luptau pentru realizarea unei dreptăți 
„iceale”' pe pămînt, fără să ştie cum, dis- 
puşi cu orice prilej să-și jertfească viaţa, 
ca tinărul electrician Kolosov ; de soldați 
care, pe front, au prins din zbor cîteva no- 
țiuni de marxism, cimentîndu-le cu indig- 
narea acumulată de-a lungul generațiilor de 
asuprire şi împilare, cum e figura de ne- 
uitat a lui Şvandea. Revoluţia a reunit sub 
steagul partidului pe toți acei care au venit 
spre ea cu sufletul curat: femei din mica 
burghezie, ca Liubov, profesori ca Gornos- 
taev, oameni care în focul luptei necruţă- 
toare au eliminat pînă în cele din urmă 
din viața curentă orice ezitare. 

La premiera acestui spectacol, în 1952, 
cele două cupluri  antagonice:  Koşkin- 
Iarovoi și Liubov-Panova se reliefau egal. 
Dacă acest fel ce a prezenta problema în 
toată complexitatea ei solicita atenția, el a 
contribuit totuşi la o oarecare îngreunare 
în urmărirea firului acțiunii. Astăzi, la re- 
luare, prin detașarea puternică a persona- 
jului Liubei larovaia — în interesanta in- 
tempretare a actriței Clodi Bertola — spec- 
tacolul cîştigă în claritate, deci în forță 
dramatică. Emoționantă în simplitatea și 
puritatea ei, Liubov devine, prin puterea 
conștiinței sale, dintr-o femeie modestă și 
slabă în fața vieții, însuși tipul eroinei 


ideale a timpurilor moderne. Este interesant 
de observat cît de bine se armonizează, în 
aceeaşi compoziţie, patosul romantic şi jocul 
simplu. Prima apariţie în scenă a Liubei 
se face pe nesimţite, șters, anodin. La un 
moment dat, constatăm prezența unei femei 
tinere, subțiri, frumoase, care şade liniştită 
pe un scaun — e Liubov; în final, cînd 
oamenii sînt cerutaţi, pierduţi în fața si- 
tuaţiei teribile, cînd nimeni nu mai are 
curajul să ridice glasul, Liubov apare ca, 
un vînt năpraznic: cu brațele întinse în- 
tr-un gest de măreață chemare, cu glasul 
vibrant şi grav, a- 
ceastă femeie capătă 
măreție de simbol — 
şi toată sala este 
zguduită de emotie. 
Acelaşi personaj îm- 
bracă, la un moment 
dat (în scena în care 
e surprinsă de Mali- 
nin), masca unei ti- 
nere aristocrate, va- 
poroase şi guralive. 
Transformarea se face 
sub ochii noştri şi 
— cu toate că iluzia 
este perfectă — tot 
timpul simțim sub 
această aparență 
pulsul precipitat al 
Liubovei care ştie 
bine că în orice clipă 
poate fi prinsă. Ace- 
ste fațete ale rolu- 
lui, puternicele ac- 
cente de dramă, mo- 
mentele ce duioasă 
feminitate, realizate 
cu atita căldură, ne 


Regia a vrut să-l prezinte pe larovoi ca 
pe un puternic om de acțiune, care, din- 
tr-un egocentrism exasperat, ajunge la con- 
cepții eronate şi devine un criminal. Iaro- 


voi este o forță; dar — spre deosebire 
de Panova — o forță care se cheltuieşte; 
care — spre deosebire de Liubov, de 


Koşkin şi de tovarășii lor — se cheltu- 
ieşte împotriva curentului revoluţionar de 
patriotism şi dreptate. Aproape ce aceste 
linii ne-a apărut personajul la premieră 
Astăzi însă, nu ştim de ce, Septimiu Sever 
a rămas numai cu masca, numai cu apa- 
renţele personajului, 
fără acea sinceritate 
care ne impresionase 
în unele momente 
acum patru ani, 
Ceva similar se 
întîmplă cu persona- 
jul creat de I. Man- 
ta. Koşkin este comi- 
sar comunist; atunci 
cînd apare, trebuie sä 
simțim dintr-o dată, 
fără ezitare, în ce 
constă personalitatea 
sa de conducător ; 
OT, acest personaj 
este văduvit de di- 
mensiunea majoră pe 
care textul, redus ca 
întindere, o presu- 
pune, o cere inter- 
pretului. Grima, pe- 
ruca, lipsa de com- 
poziție „pe glas“ fac 
poate ca, în specta- 
col, Koşkin să rä- 
mînă o schemă abia 
verosimilă, în orice 
caz, puțin convingă- 


îndreptățesc să apre- Clodi Bertola (Liubov lIarovaia) toare. De asemenea, 


ciem interpretarea ac- 
triței Clodi Bertola 
în acest spectacol ca o creație deosebită. 
Alături de Liubov, se ridică amenință- 
tcare, din umbră, Panova — rol deosebit 
de greu prin echivocul constant pe care 
este construit. Sirenă modernă, plină de o 
patimă fără alt scop decit o comoditate 
generală, egoistă, forța ei se manifestă 
printr-o continuă defensivă; inteligență 
subtilă, dar incapabilă să ajungă la o con- 
cluzie, să opteze pentru ceva pe lumea asta, 
personaj fermecător şi periculos, acest rol 
a fost realizat cu iscusință de Tanţi Cocea, 
care — fără să-l sărăcească în multiplici- 
tatea lăuntrică — l-a compus omogen şi, 
pînă la urmă, consecvent cu el însuși. 
Construit pe acelaşi profil ce individua- 
lizare cinică, dar axat pe ofensivă, Iaro- 
voi — în interpretarea lui Septimiu Sever 
— pierde din profunzimea viciului, prin- 
tr-o ‘agitație de cele mai multe ori factice. 


Cotescu, în rolul atît 

de generos al tînăru- 

lui electrician Kolosov, a fost superficial. 
În schimb, cin masa aproape anonimă 
a: aparițiilor fugitive, personaje secundare, 
avînd cîteva rînduri de text, ne-au rămas 
în memorie,  întipărite semnificativ. De 
neuitat este figura intelectualului Folghin, 
care, în fața morţii, este fulgerat de ideea 
că a trăit inutil și ar vrea măcar acum să 
dea un sens vieții lui; dar care, la prima 
ocazie ce i se oferă, se sperie, ezită, na- 
ționează și pleacă repede, oftînd. Cu dis- 
creția sa obişnuită, dar și cu marea sa 
sensibilitate şi inteligentă scenică, N. To- 
mazoglu a izbutit să ne sugereze un în- 
treg univers psihologic şi social, prin cîteva 
replici intempretate cu măiestrie. În rolul 
marinarului revoluționar Şvandea, B. Da- 
bija aduce prea puțin din forța talentului 
său, bazincu-se pe generoasa putere de 
simpatie care-l susține, dar îngreunînd 


75 


printr-o dicțiune defectuoasă urmărirea tex- 
tului. 

Apariţii ca acelea ale Silviei Fulda în 
Dunka, Aurora Şotropa în rolul Mabhorei, 
Mircea Block în Maestrul de dans se re- 
liefează cu putere din masa atit de variată 
a oamenilor pe care revoluția îi amesteca 
spre a-i putea alege. Cuplul soților Gor- 
nostaev, în interpretarea Mariettei Rareş 
şi a lui D. Onofrei, traversează ca două 
apariţii nefireşti existența pasionată a ce- 
lor din jur. Marietta Rareş realizează, 
şi în acest spectacol, un personaj com- 
plex, de o mare autenticitate, emotionant 
prin simplitatea sa, comic în plină trage- 
die, interesant artisticeşte. Creaţii actori- 
cești numeroase solicită atenta cronicaru- 
lui: Ciubotărașu a profilat cu multă forță 
expresia maiestuoasă a defunctei autorități 
pe care o reprezintă episcopul Zakai»v; 
V. Ronea, în rolul contrarevoluţionarului 
Elizatov, a ştiut să aibă umor fără să al- 


tereze caracterul odios al personajului în- 
truchipat, iar Fory Etterle, în rolul unui 
stilat dar antipatic şi stricat ofițer tarist, 
a creionat un “tip interesant şi sugestiv, 
chiar dacă pe alocuri a văduvit persona- 
jul  monstruosului Maiinin de forța pe 
care i-o dau răutatea și ura. 

O atît de bogată montare e foarte greu 
de realizat. Dacă alături de succese actori- 
ceşti s-au strecurat și unele lipsuri, ace- 
stea nu izbutesc să întunece mesajul cu- 
prins în text. Caracteristica, la meluare, a 
acestui spectacol este o prezentare mai 
clară, prin puritatea liniei, atît în decor 
cît şi în concepția regizorală. Concentrînd 
toată lumina asupra Liubovei, regia a 
păstrat intactă chemarea pe care zilele 
eroice ale revoluției ne-o lansează peste 
ani : chemare la luptă pentru o viață mai 
bună, mai cinstită, mai omenească. 

Rodica GHEORGHIU 


Distilarea mătrăşunei 


Comedia italiană s-a născut într-o epocă 
de rafinată cultură, dar şi de mare corupție 
şi cinism. Teatrul se orienta după mode- 
lele antichității — urmate mai cu seamă 
în ce privește tragedia, care a rămas for- 
mală, artificioasă, în timp ce comedia, în 
ciuda multor imitații servile ale lui Plaut 


şi Terenţiu, se degaja în plină lumină a 
vieții, Alături ce Ariosto şi Machiavelli. 
nume ilustre, comedia Renaşterii era prac- 
ticată ce cardinali esteți ca Bibbiena, ori 
pamfletari truculenți ca Aretino, cu toţii 
aducînd în producţiile lor un spirit licen- 
tios, impregnat — pe lingă picanteriile cla- 


Dem Savu (Timoteo), Angela Chiuaru (dona Lucrezia), Puica Stănescu (dona Sostrata) 


sicității — de umorul popular, autohton. 
Reprezentaţiile comice se bucurau de parti- 
ciparea unanimă a poporului și erau prilej 
de montări grandioase: pentru Calandra 
lui Bibbiena, pictorul Baldassarre Peruzzi 
a fäcut decoruri ce reconstituiau o piață 
cu străzile învecinate, cu palate şi temple, 
iar Ja montarea Mandragolei şi-a dat con- 
cursul Andrea del Sarto. 

Necuviincioasă cesigur (ușa o considera 
şi Goldoni, mai tirziu, prețuind-o totuși şi 
luindu-și-o ca model, dar pe o linie ma: 
morală), Mandragola lui Machiavelli s-a 
jucat la Roma în fața Papei Leon al X-lea, 
căruia i-a plăcut atît de mult încît a cerut 
să o vadă şi a doua oară; în general, 
publicul era onorabil: la Florența, cardi- 
nalul Silvio Passirini, care se îngrijea de 
educaţia tinerilor prinți de Medici, şi-a dus 
el însuşi princiarii elevi la reprezentaţie. 
Nu trehuie să uităm că sîntem în preajma 
Reformei... Şi apoi, printre explicaţiile care 
se cau acestei atmosfere obscene, este şi 
faptul că femeile n-au urcat pe scenele 
Italiei, decit pe la începutul secolului al 
XVIII-lea, cînd temele devin, fireşte, mai 
decente. Dar problema atmosferei e secun- 
dară, chiar dacă oglindește un anumit as- 
pect al momentului istoric. Admirind Man- 
dragola, Voltaire şi Goethe aveau motive 
substanțiale de a o aproba; mai întîi, ca 
literați, motive de ordin artistic. Cu Man- 
dragola se ivesc, într-o bogată izbucnire, 


zorii comediei de caracter. Intriga — ale 
cărei - situații şi personaje sînt luate fără 
îndoială din Boccacio —, desfășurată în- 


tr-o piesă bine construită, cu tema nostimă 
şi verosimilă (majoritatea lucrărilor dra- 
matice ale timpului se caracterizează prin 
subiecte fanteziste şi  neverosimile, abun- 
dînd în substituimi și ttiavestiuni), dă oca- 
zie autorului să traseze caractere viabile. 

Cu ajutorul parazitului Ligurio, al călu- 
gămului Timoteo și al proastei dona Sos- 
trata, mama  Lucreziei, desfrinatul Calli- 
maco, întors de curind de la Paris, azbu- 
teşte să îmbrobodească pe credulul babalic 
doctor Nicia şi să se culce, chiar la în- 
demnul şi sub supravegherea acestuia, cu 
frumoasa și tinăra lui soție. Atit. Însă 
călugărul Timoteo e, poate, primul tip de 
ipocrit care apare pe scenă, caracter com- 
plex, solicitat de multiplele forme ale vi- 
ciului. lar messer Nicia, soțul, e de o 
prostie magistrală, imbecilitatea ornată cu 
titlul de „doctor“, pe cînd Ligurio, demo- 
nul acţiunii, e — aşa cum s-a spus — 
un „gurmand spiritual”, un Volpone în 
tinereţea lui, care profită și se distrează 
de spectacolul viciilor și neghiobiei ome- 
neşti, înșelind cu o amoralitate binevoi- 
toare şi simpatică, ceea ce n-o împiedică 
să fie hidoasă. În prologul la Clizia, altă 
comedie a sa, Machiavelli enumeră trei 
surse ale risului: prostia, birfa și drago- 


i A 


N. Neamţu-Ottonel (messer Nicia) şi Dominic 
Stanca (Ligurio) 


stea. De Nicia, micem fiindcă e stupid; de 
Timoteo, fiindcă e supus, prin faptele sale, 
birfei ; cît despre dragoste, n-am ride de 
ea, dacă ar fi pură — aici e însă vi- 
cioasă, demnă deci nu de a fi cîntată, ci 
satirizată. 

Pentru ca Machiavelli să  plăsmuiască 
aceste caractere, în care adevărul trăieşte 
şi viața se confirmă în modelele sale, tre- 
buia ca în conștiința lui să se răsfringă 
spiritul gîndirii acelui veac înnoitor, cînd 


— precum spune De Sanctis — societatea 
se pătrundea de sine, se recunoștea pe 
sine. În autorul Mandragolei — susține 


mai departe De Sanctis — evul mediu e 
cu hotărire depășit și cel nou e puternic 
prezent, cu materialismul nu explicit teo- 
retic, ci recunoscut în fapt, în afirmarea vi- 
puroasă a vieții. Noua cultură italiană era 
o reacție contra  ascetismului, simbolis- 
mului şi scolasticismului medieval, rodul 
acestei reacții fiind comicul sau negati- 
vul ce se întrupau în Decameron, mani- 
fesiindu-se ca liberare a vieţii de ele- 
mentele supranaturale și supraumane, și 
considerare a omului şi naturii în sine. 
Prin studiul antichității și progresul ştiin- 
tei se ajunge la calmul ideal al expresiei, 
la cunoașterea realului, la plasticitatea şi 
migoarea contururilor, la sentimentul idilic 
al naturii şi al omului. În conștiința lui 
Machiavelli, universaliile evului meciu se 
topesc şi realitatea efectivă triumfă, expe- 
rienta dezvăluind pe om nu aşa cum ar 

putea şi ar trebui să fie, ci cum este. Ma- 
chiavelli respinge ceopctrivă concepția Di- 
vinei Comedii, după care cauza primă a 
naturii şi omului e în afara lor, dincolo 
de lume, şi aceea a lui Boccacio, care 
atribuia hazardului, norocului, forța ani- 
matoare ; autorul Mandragolei crede că 
puterile şi legile care îl conduc pe om tre- 
buie căutate în el însuşi — iată de ce, 
nu întîmplătorul şi intriga, ci caracterul 
constituie fundamentul artei. Şi De Sanctis 
încheie arătînd că în Mandragola simță- 
mântul adînc al realului indică o nouă di- 
recție estetică. 

La Teatrul „C. Nottara“ Mătrăguna e 
un spectacol stilizat şi poetic. Speriaţi 
parcă de brutalităţile textului realist al 
lui Machiavelli, regizorul Mihail Raicu şi 
scenograful Toni Gheorghiu au evadat din 
comedia de caracter naturistă şi licenţioasă, 
în care erosul se manifestă cu o virulență 
aproape sălbatică, în sfere mai pure; cău- 
tind o nobleţe a sugestiei plastice, mobile 
şi imobile, o armonie pur estetică, o trans- 
figurare poetică, menită să estompeze orice 
„vulgaritate“, ei au interpretat, de fapt, în 
chip personal pe autorul Mătrăgunei. Re- 
pizorul s-a lăsat, poate, sedus de versurile 
prologului și de cele rostite de-a lungul în- 
tregii piese, între acte, de acelaşi prolog, 
învăluind de la început pe spectator în 
dulcea și înțeleapta lor poezie. La timpul 
său, prologul era dătător de ton: Ariosto 
şi-l debita în persoană. Actorul Tudorel 
Popa ar fi. poetizat convenabil, dacă defi- 


Nedumeriri Şi 


Teatrul de Stat din Sibiu ne-a oferit, la 
începutul acestei stagiuni, cîteva prețioase 
surprize : o sală complet refăcută, de o 
mare eleganţă şi comoditate artistică, un 
nou colectiv dramatic — secția germană — 
şi, în cadrul acestui colectiv, premiera pe 
țară a unui spectacol Bertolt Brecht: Mut- 
ter Courage und ihre Kinder. 

Chiar pentru un cititor avizat în drama- 
turgia lui Brecht, un spectacol de acest fel 
uluieşte şi derutează.  Spectatorul trebuie 
să realizeze o mutație în ordinea valorilor, 
un salt al sensibilităţii sale spre o zonă 
de participare cu nouă, cu totul ne- 
obișnuită. Vechiul teatru „aristotelic“, cum 
îi plăcea lui Brecht să definească teatrul 
dramatic, concepea personajele și conflictul 
ca ceva dat, ca ceva obiectiv și opera a- 
supra spectatorului prin efecte emotive ex- 

ciente de dicțiune nu l-ar fi făcut nepo- 
trivit în această postură; în ciuda lor 
însă, textul străluceşte. 

În rolul lui messer Nicia, „doctorul“ 
mai mult decit naiv, soțul tras pe sfoară 
în mod atit de grosolan, N. Neamţu-Otto- 
nel şi-a dovedit încă o dată marea sa ex- 
periență scenică, redind cu haz clasicul 
personaj. Tînărul Iurie Darie e un... prea 
tînăr Callimaco : eroul lui Machiavelli are 
o anumită maturitate vicioasă, el nu este 
un juvenil și romantic adorator, ci un des- 
frînat care vrea pur şi simplu să-și îm- 
plinească pofta. Cit priveşte complexul ca- 
racter al lui Ligurio, Dominic Stanca a 
încercat să redea personajului tocmai acea 


vit 


„gurmandiză spirituală“, acea plăcere mor- 


bidă de a participa la rău, mizînd pe inteli- 


gență, dar lipsind rolul de spontaneitate. 
Fra Timoteo al lui Dem Savu are mult 
haz, rolul fiind compus cu pricepere şi ta- 
lent, în, limitele discrete ale artei. Proas- 
pătă apariție are Aurel Cioranu, în Siro, 
servitorul lui Callimaco. Angela Chiuaru 
(Lucrezia), Puica Stănescu (Sostrata) și 
Dorina Donne (O femeie), şi-au avut fie- 
care onesta lor contribuție în a realiza 
scenic aspectul fizic, puținătatea gîndirii şi 
temperamentul personajelor respective, 
Dacă întreg spectacolul ar fi fost însă 
mai temperamental conceput, ne-am fi a- 
propiat ce acel realism efectiv al autoru- 
lui Mătrăgunei. O stilizare fidelă spiritu- 
lui lui Machiavelli ar fi trebuit mai de- 
grabă să se îndrepte spre grotesc. 
I. NEGOIȚESCU 


certitudini 


trem de calculate. Teatrul epic îşi ia sar- 
cina de a rupe cu toate formele dramatice 
existente. Se declară, astfel, război patetis- 
mului,  retorismului,  sentimentalismului, 
construcției fortuite, deznocămîntului : Tea- 
trul nu trebuie să angajeze spectatorul, nu 
trebuie să-l zguduie, să-l tirască cu sine, 
desființindu-i individualitatea, judecata. 
Teatrul trebuie să povestească, trebuie să 
analizeze, trebuie să demonstreze şi să e- 
duce. Spectatorului să nu i se ofere soluții 
de-a gata; el singur, printr-o participare 
activă la povestire, trebuie să mediteze și 
să tragă concluziile. De aici, o serie în- 
treagă de inovaţii în teoria și tehnica sce- 
nei. Teatrul epic brechtian pretinde, dacă 
nu un alt public, în orice caz, un cu totul 
alt mod ce participare a acestui public. 
Întreaga concepție regizorală şi scenogra- 


fică e răsturnată. Dispare aproape total 
decorul, apar pancartele indicative şi — 
interesant! — apare cronicarul (o voce 
din întuneric) care, la începutul fiecărui 
tablou, anunţă locul, timpul şi acțiunea 
care urmează a fi reprezentată în tabloul 
următor. Dar ceea ce este mai surprinză- 
tor, e noua tehnică pe care o pretinde 
Brecht de la actorii teatrului său. E vorba 
de aşa zisa „distanțare” a actorului de 
personajul întruchipat. În cartea sa Klei- 
nes Organon fiir das Theater, Brecht nu- 
meşte acest nou mod de a juca „Technik 
der Verfremdung“, adică tehnica înstrăi- 
nării. Actorul, ca şi publicul de altfel, nu 
are voie să se identi cu eroul inter- 
pretat, ci e obligat să ia atitudine față de 
acesta  (aprobîndu-l, contrazicîndu-l, ironi- 
zîndu-l chiar), întocmai cum — după spu- 
sele lui — un om care vine din stradă şi 
ne povestește o scenă văzută nu se iden- 
tifică cu oamenii despre care povestește, 
ci din contra... 

Mutter Courage, scrisă în 1938, este una 
din cele mai tipice şi mai mult jucate piese 
ale lui Brecht. Acţiunea se petrece în 
timpul răzbciului de 30 de ani şi, în cele 
12 tablouri, acoperă a lungă perioacă din 
viața unei biete vivandiere, Anna Fierling, 
poreclită Mutter Courage. Femeia aceasta, 
împreună cu cei trei copii ai săi, Eilif, 
Schweizerkas și muta Kattrin, înhămați la 
căruța în care poartă marfa micului lor 
comerț, circulă printr-o Germanie devas- 
tată de furia cumplită a războiului. Mufter 


Courage vrea să se îmbogăţească: „Răz- 
boiul, zice ea, se face pentru cîştig. Altfel, 
noi, sărăntocii, ce interes am avea să par- 
ticipăm ?“ În același timp, ar dori să sal- 
veze şi viața copiilor săi. Eilif, prostănac 
şi bătăuș, se angajează în armată şi, pînă 
la urmă, moare spînzurat fiindcă a jefuit 
niște ţărani. Celălalt fiu, Schweizerkas, e 
idiot şi cinstit. Refuză să predea catolici- 
lor casa de bani a unui regiment protes- 
tant. În timp ce mama lui se luptă cu 
propria-i zgircenie, ezitîind să scoată banii 
de răscumpărare, duşmanii îl împușcă, a- 
ducînd în fața ei cadavrul bietului băiat. 
Kattrin, tînără şi frumoasă, una din cele 
mai splendide figuri ale piesei, e mută. 
Vede tot, înțelege tot, şi suferă cumplit. 
E un fel ce Cassandră a acțiunii. Pînă la 
urmă, e împuşcată pe la spate, în timp ce, 
— pentru a trezi pe locuitorii cetăţii Halle, 
amenințați de un asalt prin surprindere. — 
bate toba de pe acoperișul unei case. Mut- 
ter Courage își pierde astfel toți copiii ; ră- 
mine singură. N-a învățat nimic, n-a pri- 
ceput nimic. A suferit, a blestemat, dar 
pînă la urmă se înhamă din nou, singură, 
la căruța ei, pentru a-și continua odiseea. 
„Sper să mă descurc“, zice ea în ultima 
ei replică. „Căruţa e ușoară, acum. Tre- 
buie neapărat să-mi reiau afacerile...“ 
Brecht precizează în felul următor mo- 
rala piesei: „Ceea ce trebuie să înțelegem 
Cin ea este faptul că, în timpul războiului, 
marile afaceri nu se fac de către oamenii 
mici. Războiul, care nu este altceva decît 


Scenă din tabloul 1 


MUTER CORAGE 


continuarea — cu alte mijloace — a afa- 
cerilor, ucide virtuțile omenești,  mortifică 
sufletele celor pare îl suportă. Pentru acest 


Specificul acestei drame stă în faptul că 
nu există niciun personaj contrar, de opo- 
zitie: locul acestuia e substituit prin pre- 
zenţa vie, concretă, generală, a războiului. 
Războiul ca realitate, ca ființă, iată eroul 
cu care luptă, în mod inconștient, biata 
Mutter Courage. Dar și lupta aceasta e 
ciudată :_ e o luptă prin identificare, prin 
anihilare; eroina noastră şi fatidica ei 
căruță cu mărunțişuri ajung simbolul cel 
mai deprimant tocmai al acestui război de 
care se teme, dar de pe urma căreia trä- 
ieşte. 

Spectacolul pe care ni l-a oferit secția 
germană a teatrului din Sibiu (regia Hans 
- Schuschnig) e surprinzător şi derutant în 
același timp. Ne-a surprins, în primul rând, 
curajul tineresc cu care acest colectiv abia 
înjghebat a atacat una din cele mai difi- 
cile piese ale repertoriului european de 
astăzi. Ne-a derutat pentru că, dincolo de 
evidentele calități ale regiei şi actorilor, ni 
s-a părut, totuşi, că ceea ce am văzut nu 
a fost, nu a putut să fie un spectacol 
brechtian. N-am recunoscut, decit foarte 
arareori — în monologul Yvettei Pottier 
(Erika Friedrich) şi în scena morţii Kattri- 
nei (excelent interpretată de Dotza Stefan) 
— fiorul specific pe care ni-l închipuiam 
a fi al teatrului epic. Încolo, tot ce am 
văzut a fost o desfășurare mai mult sau 


mai puțin interesantă de tablouri create iu 
stilul teatrului obișnuit. Ceea ce a emoţio- 
nat în jocul actorilor nu s-a realizat pe 
linia tehnicii înstrăinării ; emoția şi aplau- 
zele publicului au răsplătit doar scenele 
dramatice din acest teatru, zis epic. Con- 
fuzia e justificată şi regretăm enorm că, 
în acest stadiu al teatrului romînesc, ne 
lipsesc termenii de comparație. Sincer vor- 
bind, spectacolul Mutter Courage e un 
spectacol lung, dificil, aproape plictisitor. 
Cine e vinovat? Noi, publicul, pentru cä 
nu avem antrenamentul teatrului epic ; re- 
gia şi actorii, fiindcă n-au nimerit specifi- 
cul, sau Brecht însuşi, care oferă scenei 
altceva decît ceea ce preconizează teoretic ? 
Nu putem să ne däm seama. 

Considerind rezultatele spectacolului din 
punotul de vedere obişnuit, nu putem to- 
tuşi ascunde bucuria unei certitudini. Chiar 
dacă n-au încarnat o eroină brechtiană, Ilse 
Thüringer și dublura ei, Ursula Armbrius- 
ter, au demonstrat publicului — prima: 
farmecul colorat al unui joc natural, di- 
rect, simplu ; iar a doua: forța și patosul 
unei neobișnuite încordări dramatice. Am 
admirat jocul fermecător al Erikăi Friedrich 
(rolul  proxenetei Yvette Pottier), panto- 
mima complexă şi emoţionantă a interpre- 
tei rolului Kattrinei (Dotza Stefan), figura 
tantuffiană a pastorului (Victor Bulhack) 
şi, mai ales, energica și promițătoarea pre- 
zență scenică a cîtorva tinere talente, ca: 
Joachim  Szaunig, Kurt Conradt, Horst 
Strasser etc. 

Ion D. SÎRBU 


Voluptatea jocului comic 


Dacă în raport cu celelalte specii ale 
comediei, farsa se deslușeşte printr-o con- 
ducere mai arbitrară a acţiunii, în pofida 
logicii curente, printr-o conturare de ase- 
menea forțată a personajelor; în sfîrşit, 
dacă simburele comic se ascunde mai mult 
sub coaja situaţiilor și a întorsătunilor de 
efect, Onomastica domnului director, a 
polonezilor Zdzislaw Skowronski şi Iosef 
Stotwinski e — aşa cum au denumit-o au- 
torii — o farsă. Dar numai în parte, 
fiindcă la compunerea ei n-au prezidat ex- 
clusiv legile speciei. Autorii s-au găsit 
în fața vechii dileme, punte de încercare 
a tuturor comediografilor de azi: există 
în societate motive satirice, există tipuri 
umane demne de a {fi trase în teapa iro- 
niei, dar există — majoritare — categorii 
şi individualități absolut sănătoase, zdra- 
vene sub aspectul moral și al concepției de 
viață. Calculul, din punct de vedere socio- 
logic şi statistic, e exact. Numai că, din 

punctul de vedere al artei, al scenei, nu e 
la fel. E clar că în comedie toate elemen- 
tele se dispun în mod firesc într-un cîmp 
ce gravitează spre nucleul comic. Orice 
altă orientare e fie fortuită, fie subsidiară, 
Forța comediei, vis comica, înlătură tot ce 
îi e potrivnic sau neconform. În speţă, 
efortul de a alinia, cu drepturi egale, idei, 
personaje, conjuncturi ide altă. ţinută decît 
cea comică, e de multe ori sortit eșecului. 
Într-o comedie, personajele cu încărcătură 
comică sînt atit de puternice, tocmai pen- 
tru că acționează pe teren propriu, încît 
pun în umbră, dacă nu în ridicol, tot res- 
tul. Cu o singură excepție, cînd persona- 
jele de o structură diferită de cea co- 
mică se orientează după coordonata prin- 
cipală a piesei, adică se acordează tonali- 
tăţii comice. Cu atît mai mult, dacă e 
vorba de farsă, fie ea cu obiectiv sa- 

Autorii Onomasticii domnului director au 


vrut să ridă şi să ne facă să ridem de 
apucăturile şi deprinderile rele ale unor 
personaje la niveluri diferite în ierarhia 
socială : îngîmfarea, intolenanța,  frazeolo- 
i ă a unui director de întreprin- 
dere (Puchalski);  slugărnicia, confor- 
mismul subaltern al unui şef de serviciu 
(Dobek) ; precaritatea morală a unui de- 
clasat (Poldek) ; abuzul de „putere“ al 
unei secretare-dactilografe (Zuzia). Pe a- 
ceştia i-au aşezat în poziții contrastante 
faţă de o mulțime de personaje pozitive 
sau semipozitive, în frunte cu inginerul 
Rachwal, cu Maria şi Magda Puchalski 
(soția şi fiica directorului) și cu directo- 
rul general — care au menirea să-i dez- 
văluie şi să-i facă inofensivi pe cei dintii. 
Au presărat dialogul cu — mai mult decît 
una — săgeți la adresa birocratismului, 
familiarismului şi a altor racile; au inserat 
în conflict o mică intrigă amoroasă; au 
făcut ca în final să triumfe binele, apoi 
și-au așezat, modest, lucrarea sub emblema 
farsei și au încredințat-o montării scenice. 
La lași (Teatrul Naţional), Onomastica 
domnului director a încăput pe miini bune. 
Mai exact, s-a bucurat de o regie dezin- 
voltă şi ceschisă mijloacelor speciei şi. 
mai ales, de o interpretare generoasă, care 
a avut în centru un comedian excepțional: 
Miluţă Gheorghiu. Fără să exagerăm și 
fără să diminuăm prin nimic valoarea a- 
portului celorlalți interpreți, putem afirma 
că trei sferturi din succesul spectacolului 
— care continuă să facă săli pline — 
se datoresc lui Miluţă Gheorghiu, extra- 
ordinarei sale vivacităţi, spontaneităţii sale 
expresive. Nu s-ar putea susține că per- 
sonajul creat de actor e aidoma celui ima- 
ginat de autori. La rigoare, am spune chiar 
că directorul Puchalski s-a întîlnit cu Mi- 
luţă Gheorghiu la jumătatea drumului, că 
acesta din urmă a lăsat personajul să vină 
la el, făcînd cu zgircenie cîțiva paşi spre 
personaj. Dar acestea ar fi consideraţii de 
care ne-am împiecica în alte împrejurări, 
în orice caz nu în legătură cu Miluţă 
Gheorghiu. Fiindcă, mai mult sau mai 
puţin, credincios modelului conceput de au: 
tori, Puchalski a trăit prin interpretul ie- 
şean cu o exuberanță, cu o vitalitate in- 
vidiabilă de cele mai ilustre personaje ale 
literaturii comice. În curînd se va ivi ne- 
cesitatea de a analiza mai amplu personali- 
tatea artistică a lui Miluţă Gheorghiu. 
Deocamdată, ne mărginim să facem elo- 
giul fericitului său temperament scenic, ire- 
zistibilei expresivități a mimicii şi a ges- 
tului si, nu mai puțin, a cuvîntului. Mi- 
luță Gheorghiu e, singur, un spectacol plin 
de vervă, molipsitor de bună dispoziţie. 
Ceilalți interpreți l-au încadrat cu multă 
promptitudine comică, detașîncu-se în pri- 
mul rînd Eliza Nicolau (doamna Puchal- 
ski) care, mai ales în actul III, a rea- 


6 — Teatrul 


“Miluță Gheorghiu (Puchalski) 


E 


O aki 


» 


și 
Dăncinescu (Dobek) 


lizat un prototip savuros de vanitate culi- 
nară, de provincialism şi de clarviziune 
familială. Nu mai puţin interesante, inter- 
pretările Rellei Ghiţescu și Rodicăi Su- 
ciu: intuire clară a ,„,numerelor” sécre- 
tarei Zuzia la cea dintii, căldură si aten- 
ţie la valorile comice ale rolului, la cea 
de a doua. O notație meritorie trebuie atri- 
buită şi lui Ştefan Dăncinescu (Dobek), 
în ciuda unui abuz de efecte facile, dar 
mai ales lui Ion Buraga (directorul gene- 
ral), care printr-un umor discret şi prin- 
tr-un fin simţ al ironiei a salvat un per- 
sonaj înzestrat de autori cu foarte puţină 
substanță.  Antipatic şi rece, în schimb, 
„pozitivul'' inginer Rachwal, personificat de 
Valeriu Burlacu. 

Regia lui Traian Ciurea, deși puțin în- 
vederată în spectacol (ceea ce nu e rău), 
a avut meritul de a fi desfăcut generos 
ghemul farsei, fără rigidități și fără pre- 
veniri academice, şi mai ales, de a fi lăsat 
liber jocul scînteietor al interpretului prin- 
cipal. 

Remarcăm, în același timp încercarea 
scenografului Mihai Stamate de a seconca 
prin cîteva elemente de decor (un fanion, 

lozinci, o firmă grotescă) ideea satirică a 
piesei. 

În rezumat, Onomastica domnului direc- 
tor ilustrează bunele roade care se pot 
obține dintr-un pretext dramatic, atunci 
cînd trupa de actori — supravegheată de 


un regizor cuviincios şi potențată de suflul 
inepuizabil al unui mare comedian — 
simte în fiece seară voluptatea de a a- 
prinde într-un colț al scenei flacăra ju- 
căuşă a Thaliei. 

Florian POTRA 


O treaptă ce trebuie depăşită 


Cu Marele bijutier, Teatrul de Stat din 
Bacău se află la a cincea premieră în sta- 
giunea 1956—1957. După Take, lanke şi 
Cadir, Omul care a văzut moartea, O che- 
stiune personală şi Ziariştii, comedia scrii- 
torilor maghiari Karinthy Frigyes şi Mà- 
joros lIstvân indică o nouă treaptă a unei 
munci 'sirguitoare. Asigurarea unui reper- 
toriu capabil să satisfacă interesul artistic 
ai orașului de reşedinţă şi — prin tur- 
nee — al întregii regiuni; valorificarea tu- 
turor elementelor actoricești, promovarea 
dramaturgiei romîne şi străine — sînt 
obiective demne de toată consideratia. Preo- 
cuparea aceasta, a unei activități desfășu- 
rate în extensie, nu este însă lipsită de 
consecințe negative în ordinea calității. 
Realizarea spectacolului Marele bijutier e o 
dovadă. 

Comedia celor doi scriitori maghiari este 
o satiră socială, estompată prin ironie. Un 
mare industriaș surprinde, într-o seară, un 
spărgător care își făcea de lucru la safe-ul 
său. Captivat de sinceritatea și avîntul cu 
care acesta își apăra „meseria“ şi atras 
totodată de perspectiva  redresării econo- 
mice a întreprinderii, fabricantul şi-l aso- 
ciază, Spărgătorul salvează fabrica de la 
ruină, dar izbînda sa este repede întu- 
necată : fabricantul îi fură logodnica şi 
pierde întreaga lor avere în speculații la 
bursă. Disperat, fostul spărgător se predă 
poliției. Mărturisirea sa nu izbuteşte însă 
să  zdruncine prejudecățile şi imaginea 
falsă cespre vîrfurile societății. Toţi îl cred 
nebun, pentru că nimeni nu confirmă de- 
claraţiile sale : financiarul — din interes ; 
vechiul său c ice — din prietenie; fata 
iubită — din dragoste; cu toţii îl obligă 
să rămînă la postul său de conducere în 
această întreprindere, salvată — ca prin 
minune — de un împrumut străin. 

Marele bijutier nu este o operă de sar- 
casm virulent ci ce ironie, de multe ori 
abia implicată, care nu afectează zonele 
adinci ale conduitei umane. Ca și genialul 
escroc din Nekrasov, spărgătorul (,,Marele 
bijutier“, cum i se mai spune) e singurul 
erou care are conștiința etică a raportu- 
rilor sociale, după ce se dovedise singurul 
om cu conștiința artistică a meseriei sale. 
Piesa cultivă tocmai paradoxul aparent că 
universul moral al spărgătorului este unul 

cu valori stabile şi echilibrate, în timp ce 
societatea din jurul lui se dezvăluie ca o 
urzeală de intrigă, minciună şi cinism. Nu 
raportul față de legi este, deci, important, 
ci raportul față de propria ta conştiinţă: 
ea, şi numai ea, legiferează just. 
Spectacolul, regizat de I. G. Russu, nu 
s-a lăsat antrenat spre comicul buf, ci a 
subliniat semnificațiile morale şi sociale, re- 
zolvînd totocată cu justețe unele momente 
de comedie (jocul în jurul fotoliului, din 
tabloul 3 ; cîteva scene din tabloul 4). De- 
ficitară în ceea ce priveşte ritmul specta- 
colului, regia s-a orientat spre definirea 
caracterului eroilor : isteria Jogodnicei (ta- 
bloul 3) sau tentaţia bătrînului la vederea 
bijuteriilor (tabloul ultim) trebuie înțelese 
în sensul acesta. Nu e mai puţin adevărat 
că regia a permis interpretului principal 
un tempo încetinit — care s-a răsfrint asu- 
pra întregului spectacol — iar logodnicei 
o lamentație permanentă, prin nimic justi- 
ficată, şi o prematură cădere în vulga- 
Dintre interpreţi, Gigi Iordănescu (Fa- 
bricantul) s-a detașat prin culanță scenică, 
agilitate spirituală şi fină insinuare a cinis- 
mului. Poate că totuși, uneori, farmecul 
său personal a venit în contrazicere cu 
profilul moral al personajului. Ion Schim- 
binschi, în rolul „Marelui bijutier“, a oferit 
o interpretare contradictorie : pe de o parte 
a domolit ritmul spectacolului, sleind » 
desfășurare care se cerea precipitată ; pe 
de altă parte, n-a marcat îndeajuns reti- 
cența care indică celiberarea, momentele 
de cumpănă ale personajului, mulțumindu-se 
să debiteze textul. Interpretul a avut °? 
scenă (tabloul 4) cînd a fost alături de 
indicația cuprinsă în replica partenerului : 
Inspectorul de poliţie îi reproșează, pe ne- 
drept, tonul elegiac, deoarece jocul spăr- 
gătorului vădea iritare şi revoltă. Mo- 
mentul său cel mai reușit a fost autocema- 
scarea la telefon, cînd actorul a găsit tonul 
unei sincerități autentice. Interpretarea Mi- 
lenei Rizescu (Logodnica) n-a acoperit în- 
treaga complexitate sufletească a persona- 
jului : sclipirile de ironie şi cinism s-au 
pierdut în tonul de tînguire. Ana Cristi 
(Fiica fabricantului) a vădit disoreție, in- 
teligență, dar şi un oarecare scepticism de 
prisos, într-un rol aproape ingrat ca regi- 


Schiţă de decor pentru actul I, de Liviu Ciulei 


stru psihologic. Deosebit de pregnantă a 
fost apariția lui Florin Gheucă, în Bătrân, 
tovarăș de „breaslă“ al spărgătorului, de- 
venit apoi secretarul său personal. Prea 
multă mobilitate, anulind orice imagine ti- 
pică — deşi personajul era o caricatură 
deplină — a acus lon Mihăilescu în rolul 
Inspectorului. Situarea pe o poziţie cu totul 
contrară s-a dovedit însă la fel de pri- 
mejdioasă : C. Vurtejanu, în Procuristul, 
a fost o simplă schemă. 

Surpriza spectacolului o constituie, fără 
îndoială, decorurile semnate de Liviu Ciu- 
lei. Cu ajutorul unui cadru fix, scenograful 
a creat diverse locuri dramatice, apropiind 
şi îndepărtind peretele dindărăt sau modi- 
ficînd poziția celor laterali. În tabloul 1, 
salonul, cu două prelungiri în fund, su- 
gerează — prin mobilă și combinaţie de 


Comedia 


A fos: o vreme cînd Tony Bulandra tas- 
cina publicul în rolul extravagantului lord 
Goring. De atunci, piesa lui Oscar Wilde 
nu s-a mai jucat la noi. Sînt momente în 
teatru, momente „nec plus ultra“, pe care 
generațiile următoare de actori le contemplă 
cu sfială, oprite în pragul perfecțiunii lor. 


culori — pretenția şi gustul îndoielnic al 
mamei şi logodnicei. Biroul fabricantului 
este, din contra, oglinda unui suflet rafi- 
nat: auriul și maroul stăpinesc un inte- 
rior cald, molatic. Apăsarea insinuantă a 
perdelelor e și mai vizibilă în tablourile 
doi şi ultim, la fabricant acasă, unde am- 
bianța respiră o  voluptuoasă  ușurătate. 
Servind, aşadar, atit ca atmosferă cît şi 
ca indicație, caracterul personajelor, decorul 
a fost cea mai valoroasă realizare a spec- 
tacolului. 

Ne-ar plăcea să putem socoti bucuria 
acestui cadru dramatic, ca o promisiune: 
Teatrul de Stat din Bacău a ajuns, prin 
activitatea sa, la punctul în care preocu- 
parea pentru' calitatea spectacolelor trebuie 
să treacă pe primul plan. 

Ştefan Aug. DOINAȘ 


paradoxelor 


Teatrul de Stat din Arad are meritul de 
a fi cutezat să forțeze tradiția, și, indife- 
rent de calitatea spectacolului, se cuvine 


felicitat. Astfel, repertoriul scenelor noa- 
stre, monoton uneori în mișcarea lui de ro- 
tație, asemenea unei constelații răsucindu-se 

mereu în jurul aceluiaşi ax, a primit încă 
un impuls, un impuls accelerator. 

An Ideal Husband este o comedie de 
moravuri, una dintre cele mai scînteietoare 
comedii ale lui Oscar Wilde. A fost re- 
prezentată pentru întiia oară la 3 ianuarie 
1895 şi critica timpului a definit-o în una- 
nimitate ca pe o` piesă „knock-about“ — 
care izbeşte, adică, în toate părțile. Şi, în- 
tr-acevăr, Soțul ideal dărimă mulţi idoli ai 
ipocriziei engleze. Acţiunea se petrece în 
a doua jumătate a secolului trecut, în plină 
epocă victoriană, cînd viciile oamenilor, sub- 
țiate de huzur, acoperite de giuvaeruri şi 
de regulile celei mai distinse bune creşteri, 
capătă fastul coloristic, excrescențele lu- 
xoase însă organic gratuite. ale plantelor 
ferite de intemperii și cultivate cu grijă 
în sere. 

Toată intriga se învirtește în jurul unei 
afaceri veroase, ce pătează trecutul onora- 
bilului sir Robert Chiltern, „soțul ideal“, 
unul dintre cei mai invidiați oameni din 
Londra, atît pentru cariera sa neobişnuită 
— la 30 de ani baronet, subsecretar la mi- 
misterul ce externe — cît și pentru fericita 
viață conjugală pe care o duce; lady Chil- 
tern, soția sa, îl idolatrizează, socotindu-l 
omul cel mai bun, mai cinstit și inteligent 
din lume. Conflictul se dezlănțuie încă dim 


prima scenă. Cuibul fericit al lui sir Ro- 
bert este tulburat de apariția diabolicei 
doamne  Cheveley, o  aventurieră fără 
scrupule, ale cărei uneltiri infernale îi re- 
velează lui lady Chiltern un acevăr mon- 
struos : că averea, cariera, situația strălu- 
cită a soțului ei fuseseră clădite pe o înşe- 
lătorie. Pierzindu-și fericirea, lady Chiltern 
e gata să se despartă de soțul ei, să rui- 
neze două existențe. Din fericire însă, un 
prieten al casei, lordul Goring, rezone- 
rul piesei „un tînăr nobil de 34 de 
ani, dandy fără cusur, cel mai bine îm- 
brăcat filozof din istoria gîndirii umane, 
care se joacă cu viața și adoră să fie în- 
teles greşit“ — intervine la timp restabi- 
lind echilibrul conjugal. El combate intran- 
sigența puritană a  ladiei Chiltern, ple- 
dează pentru o atitudine mai tolerantă, 
pentru un compromis, convingînd-o că 
omul, făptură slabă, are nevoie mai mult 
de o înțelegere caritabilă decît de o con- 
damnare inflexibilă, şi comedia, după a- 
ceastă apologie a indulgenței, se termină 
printr-un happy-end general: „Mai păs- 
trezi pentru mine dragoste, Gertruda, sau 
numai milă ?“ îşi întreabă, dus pe gin- 
duri, soția, soțul ideal detronat. „Dragoste, 
Robert, numai dragoste. Pentru noi, începe 
azi o viață nouă“, îi spune ea în replica 


Sorin Lepa (sir Robert Chiltern), Marina Başta (lady Chiltern) şi Valentino Dain 
(viscount Goring) într-o scenă din actul II 

finală, în care se ascunde multă tristeţe, 
şi spectatorul simte de ce... 

Piesa, ce la prima pină la ultima scenă, 
este un splendid foc de artificii, întreținut 
mai ales de lordul Goring, purtătorul de 
cuvint al lui Oscar Wilde. Paradoxal, spirit 
epigramatic, de un umor radios, fluștura- 
ticul lord Goring (care, în timpul „sezo- 
nului“, nu-şi permite să fie serios decit 
în prima marţi a fiecărei luni, de la 4—7) 
este totuși cel mai grav, mai lucid şi mai 
pur dintre toți eroii. Aparenta lui nese- 
riozitate- decurge dintr-un principiu opo- 
ziționist, dintr-o nerespectare sistematică a 
conveniențelor. „Eu spun tocmai ceea ce 
n-ar trebui să spun — declară e] la un 
moment dat. Acică, ceea ce gîndesc într-a- 
devăr. Asta e marea greşeală a zilelor noa- 
stre : rişti să fii înțeles greşit“. Risc deter- 
minat de un consens social, general fals. De 
altfel, aceasta e funcția paradoxului, privit 
ca metodă de cunoaștere, nu ca o aporie, 
ca un impas al rațiunii. Paradoxul ascunde 
un adevăr neprevăzut, sclipitor, tocmai fi- 
indcă fulgeră în norul plumburiu al confor- 
mismului, al ideilor ofilite, așternute ca un 
țesut mort peste argintul viu al gîndirii. 
Şi, într-o lume ipocrit serioasă, formalistă, 
logica, desigur, îl obligă pe omul lucid să 
ia în răspăr realitatea, să devină cîteocată 
neserios — ironia, paradoxul fiind, în acest 
caz, singurul mijloc pentru restabilirea în 
sens invers a celor mai elementare adevă- 
ruri. 

Cum s-a descurcat teatrul din Arad în 
ițele complicate ale acestei comedii ? Regi- 
zorul Savel Grunea a căutat să dea spec- 
tacolului o interpretare modernă, prin de- 
gajarea scenei de decor, însă soluția a fost 
hibridă. În primul plan, decorul îndeplinea 
cerințele celui mai riguros naturalism — 
canapele, fotolii, biroul din actul III în- 
cărcat cu toate accesoriile, plus cîteva 
scaune în jur —, în timp ce în planul 
din fund, ieșirile erau realizate simbolic, 
prin simple cadre de uși, prin care eroii 
circulau aerian, ca niște fantome, stîrnind 
rumoare în sală. Dezacordul planurilor a 
fost simţit ce public, mai ales în scena în 
care doamna Cheveley „se ascunde“ în în- 
căperea de alături și asistă „invizibilă“ , la 
discuția dintre sir Robert şi lord Goring. 
Trîntirea vasului cu flori, întins de cineva 
din culise, la momentul oportun (în text, 
se indică trîntirea unui scaun), frizeazä 
absurdul.Într-o parte a scenei, lucrurile se 


desfășurau normal, în altă parte intervenea 
brusc un vacuum, inutil cerebralizat. For- 
mula nu e cîtuși de puţin potrivită spiri- 
tului teatrului lui Oscar Wilde. Sărăcia 
decorului, de altminteri, a produs în scenă 
un fel de vraiște, în care actorii, neavînd 
de ce să se agaţe, evoluau somnambulic, 
grăbindu-se parcă să părăsească centrul 
dezechilibrat al podiumului — atunci cînd 
trebuiau să iasă --, ceea ce îi făcea une- 
ori să-şi reia uşuraţi înfăţişarea din cu- 
lise, cu un metru înainte de a pieri cin 
văzul publicului. 

În ce priveşte interpretarea, cu excepția 
lui Sorin Lepa (sir Robert), actor talen- 
tat, cu o dicțiune plăcută, sigur în gesturi, 
în mișcări, şi a Marinei Başta (lady Chil- 
tern), care izbutește să acopere cu multă 
feminitate rolul, restul distribuţiei, cam 
eterogen, s-a comportat modest. Grigore 
Chiriţescu (Earl of Caversham), avind de 
creat tipul unui gentleman bonom, a reali- 
zat mai curînd un burtă-verde de vodevil, 
izbitor de autohton. Valentino Dain, în ex- 
trem de dificilul rol al lordului Goring, a 
fost depăşit de text. În loc să ardă ca un 
arc voltaic, a avut debitul pal al unui bec 
de 25 de lumini. Eleganţă în ținută, dar 
supărătoare mimica înghețată și mai ales 
o anumită afectare, o anumită tendință de 
a copia un gen de joc pe care publicul îl 
recunoaște numaicecit. Lady Marckby n-a 
găsit în Viorica Oancea-]Julius interpreta 
cuvenită : o dicțiune defectuoasă, machiajul 
neverosimil, tonul, gestul, sacadate, au îm- 
piedicat-o să transmită sălii umorul sec al 
personajului. Maya- Indrieş (Mabel Chil- 
tern), juvenilă, simpatică, și-a declamat ro- 
lul, fără înţelegerea nuanțată a replicilor, 
și la un plafon vocal prea strident. Doam- 
na Marchmont şi contesa de Basildon (res- 
pectiv Silvia Tabacu, Fana Geică), deco- 
rative. Teodor Daneti, în rolul lui Phipps, 
a creat, nu știm de ce, un tip de valet 
sumbru de piesă polițistă. 

Se cuvine menţionată Coca Ionescu în 
rolul doamnei Chevelev, pentru un anumit 
„Stil temperamental“, exagerat însă pe a- 
locuri.  Costumele, pasabile; fracurile, în- 
deosebi, ar mai fi trebuit ajustate. În ac- 
tul II, lordul Goring avea pantalonii ne- 
călcați. De remarcat rochia și pălăria doam- 
nei Chiltern, cînd se întoarce de la Aso- 
ciația liberală a femeilor“ (actul II, 
scena 1). 

Constantin TOIU 


Scenografia 


Dintre ultimele spectacole pe care le-am 
văzut, Mătrăguna şi Vrăjitoarele din Salem 
reprezintă, din punct de vedere scenografic, 


două realizări cu totul diferite între ele. 
Pe cînd drama lui Arthur Miller, Vrâji- 
toarele din Salem (regia : Sorana Coroamă, 

Gheorghiu), a 
comedia lui 


decoruri şi costume: Toni 
avut decoruri arhitectonice, 
Machiavelli,  Mâtrăguna (regia: Mihail 
Raicu, decoruri şi costume: Toni Gheor- 
ghiu), a fost prezentată într-un decor pic- 
tural, mai precis: grafic. Desigur, amin- 
două piesele, oricît de deosebite ca atmos- 


feră, loc și timp, puteau fi montate în 
decoruri arhitecturale, ca și în decoruri 
picturale, dar optarea pentru soluții sce- 


nografice diferite o socotim cu totul feri- 
cită, ținind seamă atit de scena pe care 
s-au jucat (Teatrul „C. Nottara“, sala din 
strada C. Dobrogeanu-Gherea), de caracte- 
rul pieselor şi de concepțiile regizorale. 
Într-adevăr, Vrăjitoarele din Salem, dra- 
mă a cărei acțiune se petrece în 1692, în- 
tr-un orășel din sumbra și puritana Nouă 
Anglie (statul Massachusetts), pe atunci 
aparținind coroanei engleze, are o atmos- 
feră apăsătoare, încordată, un 
mediu puritan, care nu a îndrăgit niciodată 
viața liberă, coloritul viu și exuberant, va- 
lorile estetice. 


o acțiune 


De aceea, aici nu avea ce 
căuta picturalul, care înseamnă — în pri- 
mul rînd — Pictorul 
Gheorghiu a procedat bine optind 
pentru decoruri arhitectonice, foarte puţin 


colorate, dar care — aşa cum au fost rea- 


culoare. scenograf 


Toni 


Schiţă de decor de Toni 

Gheorghiu pentru tabloul 1 


4 
YA 


lizate — sugerează viața primitivă şi în- 
tunecată a locului. Coloniștii englezi, sta- 
torniciți peste ocean, nu aveau la încemină. 
mai ales într-un orășel ca Salem, mate- 
riale variate ; lemnul, mai mult sau mai 
puţin fasonat, era materialul de căpetenie 
şi numai într-o mai mică măsură, cără- 
mida și piatra. 

Pereţii interioarelor de pe scenă se vă- 
desc a fi din scînduri, iar încăperea unde 
se fac ancheta și judecarea împricinaților, 
cu două planuri suprapuse, are o scară 
foarte primitivă, cu drugi și spite de lemn 
nevopsite, ba chiar şi stingaci geluite, prne- 
cum este și podeaua planului superior. De 
asemenea, soba mare din casa soţilor Proc- 
tor sugerează clima friguroasă a locului 
Mobilierul este de asemenea greoi, masiv 
(pat cu baldachin, jilțuri înalte, bănci și 
mese masive etc.) şi în stilul vremii. 

Singurele două  inadvertenţe pe care 
le-am constatat se datoresc probabil execu- 
tării nu în tctul fidele a schițelor de de- 
cor. Scîndurile sau blănile de lemn care 
acoperă pereții, vrînd să sugereze apele 
lemnului, par de sticlă mată, nu de lemn 
— ceea ce la prima vedere nedumereşte pe 
spectator. De asemenea, în casa soților 
Proctor personajele circulă prin spatele so- 
bei de cărămidă, care trebuia lipită de 


din „,,Vrăjitoarele din Salem“ 

Schiţă de decor de Toni Gheorghiu pentru ,,Mătrăguna“ 


peretele unde sobele sau căminurile îşi au 
coşul. 

Costumele personajelor, negre sau în cu- 
lori închise, din stofe grele şi nu prea ele- 
gant croite, au contribuit la redarea atmos- 
ferei specifice. 

Decorul unic al comediei lui Machia- 
velli, Mătrăguna, a fost ingenios conceput 
în vederea unei duble finalități: sä ser- 
vească o scenă insuficientă pentru un de- 
cor monumental, cu o piață în care se 
află o catedrală măreață şi clădiri masive 
şi din care pornesc diferite străzi, iar în 
al doilea rînd, să marcheze totuşi schim- 
barea locului acțiunii (care, la un moment 
dat, se petrece în interiorul catedralei). 
Aici, piața din plină Renaștere florentină 
a fost realizată printr-un decor pictat pe 
pinză, în care, pe fondul albastru închis, 
se desprind liniile albe ale portalului, fe- 
restrelor etajere şi ale altor amănunte 
arhitecturale, în toate precumpănind arcul, 
dreptunghiul şi pătratul, caracteristice Re- 
nașterii. Decorul ocupă partea centrală a 
scenei şi prin două aripi se întinde şi în 
părțile laterale, alcătuind astfel un fundal 
care sugerează atmosfera monumentală a 
locului şi totodată permite costumelor, mai 
colorate, să se desprindă de pe acest fond, 
împlinindu-l cromatic. În primul plan al 
“scenei, un fel de poartă vopsită în roşu 
indică (nu prea clar) accesul pe două stră- 
dute. În fața porţii, baldachinul cu frunze 
verzi de mătrăgună, motiv stilizat şi răs- 
pîndit de altfel şi pe pinza ce acoperă 
partea de jos a scenei, pînă la picioarele 
spectatorilor, stăruie ca un simbol al pie- 
sei. 


Ideea aceasta de a sugera pictural, mai 
precis : grafic (căci liniile albe ale elemen- 
telor arhitectonice predomină pe fondul al- 
bastru, iar forma cu nervuri a frunzei de 
mătrăgună apare pe baldachin şi la baza 
scenei) o epocă și o aşezare, nu este nouă 
şi chiar la noi a mai fost folosită, dar 
pictorul decorator a ştiut să-i dea amploa- 
rea adecvată şi o ritmică foarte sugestivă. 
Există cartoane ale lui Rafael şi ale altor 
pictori din Renaștere, precum și mobilier 
(console, scrinuri, mesuțe cu tăbliile dese- 
mate în negru pe fond gălbui etc.) care 
folosesc un asemenea grafism decorativ, 
foarte sugestiv pentru arhitectura şi între- 
gul stil al epocii. 

Astfel, cu mijloace artistice destul de 
simple şi restrînse, spectacolul a putut su- 
gera atmosfera florentină din vremea lui 
Machiavelli şi da spectatorilor iluzia că se 
află cînd în fața catedralei, cînd înă- 
untrul ei — lucru cu putință cînd e 
vorba de Renaștere, în ale cărei clădiri 
uneori şi pereții interiori sînt împodobiţi 
la fel ca fațadele. 

Costumele au fost la fel de liber concepu- 
te, uneori cam fantezist, dar pe linia sti- 
lului vremii (mantia cu simboluri medicale 
şi de alchimie a lui Callimaco sugerînd 
profesiunea şi îndeletnicirile personajului). 


'Costumele, mai colorate, asigură picturali- 


tatea necesară spectacolului. Autorul lor a 
mers pînă la unele amănunte foarte suges- 
tive pentru psihologia personajelor, sau 
pentru poziția lor comică; de pildă, felul 
cum au fost croite și folosite feluritele pă- 
lării şi capuşoane cu apendice, care uneori 

par urechi de iepure, alteori coarne (messer 
Nicia). 

Singurul costum care ne-a părut prea 
angelic și idealizant, de un albastru sera- 
fic, a fost acela al comentatorului, care 
— cu un costum mai bine croit şi mai 
strîns pe trup — ar fi părut un înger 
pogorit din frescele lui Fra Angelico. Nici 
textul său, nici atmosfera gen Boccacio a 
piesei nu pretind însă un asemenea cos- 
tum. În schimb, costumul călugărului Ti- 
moteo, vătuit şi îngroșat, sugerează şi pe 
plan decorativ caracterul și situația acestui 
personaj, ca de altfel şi pe ale celorlalte. 
Eleganţa oamenilor Renaşterii nu s-a dez- 
mințit, mai ales in rochiile femeilor, aici 
formele şi coloritul vestmintelor, coafura 
sau  vălăriile sugerînd, de asemenea, atît 
epoca, cît şi individualitatea personajelor 
respective. 

În acest spectacol, luminaţia a fost folo- 
sită cu iscusință, ca şi unele atitudini plas- 
tice (plastica spectacolului: N.  Bazaca), 
astfel că din colaborarea regizorului cu pic- 
torul decorator, cu actorii şi cu ceilalți fac- 
tori ai scenei, spectacolul a izbutit să ob- 
țină o adevărată viziune plastică, să-ți 
rămînă întipărit în ochi şi în minte, ceea 
ce nu se întîmplă aşa de des la noi. De- 
sigur, viziunea plastică depinde şi de jocul 
actorilor ; dacă acesta ar fi fost încă mai 


strălucitor şi mai viu, plasticitatea ar fi 
cîştigat. 

Spectacolul Teatrului Național „I. L. 
Caragiale“ cu piesa lui G. Ciprian Omul 
cu mirțoaga (regia: Al. Finți, decoruri: 
Lucu Andreescu, costume: Gabriela Ni- 
țescu-Nazarie) a avut, din punct de vedere 
scenografic, deosebite merite.  Decoratorul 
a ştiut să sugereze atmosfera casei de la 
mahala, cu grădină și lumină îmbelşugată, 
iar detaliile interiorului din primele două 
acte erau în nota vremii și sugerau oare- 
care poezie. Podul din actul III a fost 
poate prea bine aranjat, dar — aşa cum 
a fost realizat — oferă actorilor posibili- 
tăți de mișcare prin jocul scărilor, după 
cum incică totodată înălțimea casei, situa- 
ţia personajelor, planurile gîndirii și aspi- 
raţiilor lor. Costumele — destul de adecvate 
atmosferei. Încă din primui act, se simte 
însă că rochia soției lui Chirică este mai 
pretențioasă decît interiorul şi decit posi- 
bilitățile financiare ale soţului. 

Spectacolul cu piesa lui Petru Dumitriu 
și Sonia Filip, Romanticii (Teatrul Tine- 
retului, regia: N. Massim, decoruri: Ion 
Mitrici, costume: Ion Mitrici-Olga Scor- 
teanu), nu a avut din punct de vecere sce- 
nografic unitatea necesară. Dacă decorul 
mansardei lui Daniel Cristian a fost izbu- 
tit, sugerind promiscuitatea vieții poetului 


Schiţă de decor de Lucu Andreescu pentru actul III din „Omul cu mirţoaga“ 


Schiţă de decor de Ion Mitrici pentru tabloul 5 din ,,Romanticii“ 


evazionist, atit prin cadrul general cît și 
prin unele amănunte sugestive, în schimb 
nu la fel de izbutit a fost decorul din 
casa unde locuiesc Andrei și Marina. Casă 
de țărancă maghiară, interiorul lui Erzsébet 
are unele obiecte de ceramică dispuse pe 
pereţi şi pe citeva polite greoaie, aparți- 
nind în parte artei populare maghiare, în 
parte celei romînești. Nici mobila nu are 
unitate: scaunele sînt unele vechi, altele 
moderne, iar lavița este țărănească. Desi- 
gur, decoratorul a căutat să sugereze prin 
acest amestec de stiluri al naționalităților 
conlocuitoare, continua  întrepătrundere a 
obiceiurilor şi artei lor, relații continue ce 
le apropie; dar, oricum, obiectele se pu- 
teau grupa mai armonios, iar ceramica sau 
țesăturile puteau fi mai caracteristice. Cele 
trei farfurii agățate pe peretele din dreapta 
nu produc nici un efect, iar polițele — 
greoaie şi urite, ca și birna de deasupra 
— au vase mari amestecate, la întimplare, 
cu altele de format mai mic și mai sub- 
țiratice. Laviţa nu are desenele și coloritul 
caracteristic, ci pare o ladă oarecare. În- 
treaga orînduire a mobilelor şi obiectelor 
este neglijentă, insuficient gîndită, minima- 
lizind personalitatea Marinei. O femeie cu 
problemele și gustul ei și-ar fi orînduit 
îndată un interior mai armonios şi mai 
caracteristic, chiar dacă mobilele țărănești 


se alătură altora cerute de îndeletnicirile 
orășenești ale soțului. 

Lipsa de unitate decorativă apare mai 
ales în felul cum sînt montate diferitele 
acte. Pe cind actul I are un decor ela- 
borat și complet, destul de corect — în 
actele următoare apar mai mult elemente 
sugestive (o grindă grea, polite etc.), si- 
luete de decor, porțiuni fragmentare de ar- 
hitectură nelegate între ele sau fără tavân, 
ceea ce nu este deloc indicat. Scenograful 
trebuia să folosească ori percele, şi atunci 
să dea peste tot siluete de decor, ori din 
contra, să ofere numai decoruri complete. 

Nici costumele nu au avut unitate. Unul 
din tinerii sportivi purta o flanelă groasă 
de iarnă, pe cînd celelalte personaje erau 
îmbrăcate în haine mai subțiri (în actul 
I), ceea ce sugerează două anotimpuri în 
același moment al acțiunii. Rochia pe câre 
Marina o poartă în casa țărăncii este prea 
elegantă (are falduri și trebuie să şi-o a- 
ranjeze cînd se aşează pe scaun). Un cos- 
tum mai simplu, poate „de sport“, s-ar fi 
potrivit mai bine condiţiilor de acolo. Şi 
în actul cin „interiorul“ lui Daniel Cris- 
tian, rufele întinse pe sirmă dau un aspect 
naturalist, care nu mai este necesar, aici 
decorul fiind sugestiv şi bine conceput. 

Petru COMARNESCU 

JOCUL ACTORILOR. — Actorii care 
au interpretat piesa au ştiut, fără porniri 
țifnoase spre vecetism, să constituie un an- 
samblu omogen şi, în general, mulțţumitor. 
Desigur că cele patru tinere actrițe care 
au avut de interpretat greaua scenă de is- 
terie colectivă, au eşuat în acest punct. Dar 
Natalia  Arsenie-Macri în perversa Abigail 
Williams și Tatiana Popa în timorata Mary 
Warren s-au dovedit nu o dată la înălțimea 
unor roluri foarte dificile, cu registre foarte 
variate, pentru a căror interpretare merită 
laude. 


(Radu Popescu, în cronica 
la Vrăjitoarele din Salem — 
Teatrul „C. Nottara”. Ro- 
minia Liberă“, nr. 3748.) 


COORDONATELE PIESEI. —  ...cons- 
truită pe o acțiune extrem de redusă, pe 
o mișcare scenică minimă, piesa alcătuită 
din dialoguri vii, cu un miez bogat, pline 
in același timp de umor și căldură, reu- 
şeşte să înfățișeze personaje bine contu- 
rate, situații caracteristice epocii, frămîn- 
tări adinci. 

(G. Lăzăroiu, în cronica la 
Take, lanke și Cadir — Tea- 
trul de Stat Sibiu. „Flacăra 
Sibiului“, nr. 2666.) 


PP a, 


CURAT ATRIBUTE ALE TINERE- 
ŢII. — E greu să fii obiectiv în sensul 
cerut de obligaţiile cronicarului față de 
spectacolul de teatru. Dar dacă adăugăm 
atributele tinereții (încă!!) cronicarului 
mulțumit de spectacol, la faptui că au- 
torul e tinăr şi debutează cu o piesă 
reușită din multe puncte de vedere, că 


regizorul e de asemenea tinăr, dovedind 
inteligență și talent în piesa cu care de- 
buteazä, personajele şi interpreții sînt ti- 
neri (unii păşind pentru prima oară pe 
scenă) — atunci poţi să fii subiectiv fără 
teamă. Bilanţul este un impuls care nu 
poate fi decit util pentru viitor. 

(M. L., în cronica la Zia- 
riştii — Teatrul de Stat Ba- 
câu. „Steagul Roşu“, Bacău, 
nr. 1188.) 


SUCCESUL  COBORIRII. — Tocmai 
în aceasta constau meritele tov. Ioana 
Baciu, interpreta Mașei, care joacă fru- 
mos, îşi pune la contribuţie întregul ta- 
lent și reuşeşte să se coboare cu succes 
la ‘comportarea fetiţei de 15 ani. 

(Ioil Virgil, în Articolul 
scris pentru ziarul „Steagul 
roşu“, Bacău, nr. 741.) 


UN ABURIT. — Spectacolul ce satiră 
şi umor „Pe trei lungimi de undă“ trece 
prin aburii caustici ai criticii, conducerea 
I.G.L. care neglijează calitatea reparații- 
lor, unele năravuri ale „sportivilor“ din 
tribunele stadionului ete. 

(I. Priponescu, în cronica 
la Pe trei lungimi de undă 
— Teatrul de Stat Birlad. 
„Steagul roşu“, Birlad, nr. 
736.) 


LOCUL II: ACTORII. — Piesa lui 
Miller e o dramă cu conflicte puternice 
şi cu caractere tari, dar este mai ales o 
piesă de atmosferă. E deci în primul rind 
o piesă pentru regizor şi scenograf şi 
abia în al doilea rind pentru actori. 

(Sanda Faur, în cronica la 
Vrăjitoarele din Salem — Tea- 
trul „C. Nottara. „Steagul 
roşu“, Bucureşti, nr. 825.) 


SE NON E VERO... — ..în convorbi- 
rea cu I. A. Zavadski... aflăm că s-a stat 
de vorbă cu dramaturgul sovietic pe cînd 
a esta îşi petrecea concediul la Sinaia... 

(Lector, în Materiale „pa- 


„Rominia liberă , 
nr. 3774.) 


EBU TUR: IN CRITICA 


O mască vie 


Cei care cunosc ultimele trei realizări 
ale lui George Calboreanu au asistat la 
infirmarea oricăror  preconcepții despre 
„genul“ actorului. Pentru mine, ele au fost 
o lecţie vie a ceea ce înseamnă integrarea 
pină la uitarea de sine în lumea interioară 
a eroului, o pildă de artă realistă, o ilus- 
trare a  infinitelor resurse emoționale de 
care dispune un mare actor. Knurov, Be- 
«est, voievodul Ştefan : trei creaţii, trei a- 
notimpuri. Fiecare cu legile sale naturale 
şi cu o substanță specifică a caracterului. 
Atit de străini unul de celălalt, aceşti 
trei eroi au comun adevărul interpretării 
ce li s-a dat, vitalitatea şi seva artistică 
abundentă dăruită de actor. 

Vom analiza aici prima din aceste trei 
creații ale lui G. Calboreanu. 

Am în față o fotografie a maestrului, 
înfățişîndu-l ca interpret al lui  Molei 
Parmionici Knurov din Fata fără zestre. 
Un burghez în vîrstă, etichetat prin ele- 
ganța vestimentară, cu o ţinută glacială ce 
dezminte orice veleități de bătrin Cupi- 
don, care l-ar face un caraghios. Bătrinul 
şi bogatul negustor nu este cituși de puțin 
ridicol. Pasiunea lui pentru fiica Oguda- 
lovei nu se traduce prin suspine răgușite, 
prin declaraţii grotești die dragoste, ori prin 
încercări penibile de a părea mai sprinten 
decit îi îngăduie reumatismul şi obezi- 
tatea. 

Personajul lui Ostrovski face parte din 
burghezia rusă în plină dezvoltare, de la 
finele celui de al XIX-lea veac. Modul său 
de viață cuprinde alte sfere decit lumea 
necioplită a lui Diki, cu miros de votcă 
şi cu apucături sălbatice. Knurov şi-a de- 
săvirşit formaţia în contact cu afaceriștii 
rafinaţi din Moscova, Petersburg sau Paris. 


Acolo, a ajuns la conștiința deplină a va- 
lorii sale ca om deosebit de bogat; acolo, 
a devenit înfumurat de atotputernicia ba- 
nilor săi, însușindu-și distincția brutală a 
burghezului greu accesibil nu numai oa- 
menilor de rînd, dar şi confraţilor ceva 
mai rurali, ca Vojevatov. 

Prin  Knurov însă, samavolnicia şi-a 
schimbat numai culoarea. Cizmele greoaie 
și stofele grosolane au cedat locul ghetelor 
de lac şi fracului impecabil. Dar chiar 
sub această înfățișare nouă, gîndirea şi su- 
fletul negustorului încep și sfirșesc cu ace- 
lași blestemat act de  vinzare-cumpărare. 
Instrumentul care ucide deopotrivă bunul 
simț, sensibilitatea şi rațiunea a rămas 
neschimbat, doar că și-a umflat pretenţiile: 
e acelaşi interes material, urmărit cu ci- 
nism. În economia piesei, Knurov ocupă 
un loc relativ restrîns, fiind încadrat în- 
tr-o pleiadă de cupizi și imorali care ucid 
orice speranță de fericire a Larisei Dmi- 
trievna, o fată lipsită de zestre, dar plină 
de calități sufletești. 

Socoteala lui Knurov, făcută cu singe 
rece, nu cunoaște complicaţii : el nu cerșește 
dragostea, ci o cumpără cu bani; a se osteni 
să pară un biet bătrîn îndrăgostit ar fi o 
aberaţie : nici o abatere de la felul său de 
viață, împărțit între afaceri şi digestie. 
Spectacolul fișicurilor cu ruble îl bucură 
mai mult decit cel al florilor, iar degetele 
sale mingiie monezile, nu strunele chita- 
rei — iată de ce pumnii săi sint puternici ! 
Nu ridicol, ci monstruos și respingător se 
relevă Knurov pe parcursul piesei. 

În spectacolul de la Teatrul Naţional 
„I. L. Caragiale“, personajul a devenit 
odios. Nici o alunecare în ridicol, nici un 
indiciu de ramolisment, de senilitate, nici 

o încercare de a stirni compasiunea noa- 
stră nu s-au strecurat în regia lui V. V. 
Vasiliev şi în interpretarea maestrului 
Calboreanu. Prima ridicare de cantină oferă 
imaginea unei terase de cafenea, locul de 
întîlnire al notabilitäților unui orăşel de pe 
Volga. Patronul şi sluga sa comentează 
obiceiurile înaltei societăți a oraşului. În 
felul acesta, este pregătită apariția lui 
Knurov, despre care aflăm că se plimbă 
matinal de-a lungul și de-a latul bulevar- 
dului pentru a-și incita apetitul, sau că. 
este foarte tăcut. ca 
orice om cu buzu- 
narul  „doldora ide 
milioane“. 

Knurov îsi face 
intrarea călcînd apă- 
sat şi grav, conștient 
de importanţa sa, ne- 
păsător la  plecăciu- 
nile celor din uşa 
cafenelei. Această ex- 
presie va rămîne con- 
stantă, permanentă, 
de-a lungul întregii 
evoluții a  personaju- 
lui. Aceasta nu în- 
seamnă însă o unifor- 
mizare, în creatia lui 
Calboreanu, ci o în- 
truchipare  monolită, 
consecventă, a unui 
caracter care rămîne 
în afara oricărei evo- 
luţii: el nu poate ` 
manifesta nici un pic 
de înduioșare sau în- 
țelegere față de soar- 
ta Larisei, el rămîne 
definitiv cristalizat, 
în absența oricărei omenii și delicateţe, 
exprimat doar prin cupiditatea și arbitra- 
riul conduitei sale. Compoziţia aceasta are, 
la fiecare apariție a personajului, ceva din 
liniile masive şi înghețate ale unei case de 
bani. Portretul, căruia maestrul Calboreanu 
i-a dat viață, se mulează întru totul pe ca- 
racterul cunoscut de noi: o față imobilă, 
cu trăsături greoaie, lipsite de mobilitate; 
buze subţiate și strînse; zimbetul rar şi 
silit, privirea compunind o mască a indi- 
ferenţei și disprețului, cu aprinderi care se 
sting deîndată. 

Regia a întregit, prin machiaj şi costum, 
portretul moral şi social al lui Knurov: 
o barbă rotunjită cu grijă, despicată ele- 
gant la mijloc, cilindrul, bastonul şi mä- 
nușile albe alcătuiesc’ atributele exte- 
rioare ale unui provincial ajuns în contact 
cu suflul nou, de „civilizație“ al metropo- 
lelor. Printr-un contrast menit sä punä în 
evidență intențiile satirice ale spectacolu- 
lui, atenția spectatorilor este atrasă de bo-, 

G. Calboreanu (negustorul Knurov) 


tinele groase, asemeni: unor jumătăți de 
sferă, ce concentrează parcă în ele întreaga 
grosolănie patriarhală a negustorului: ves- 
tigii elementare păstrate în ciuda efortu- 
rilor de a se îmbrăca după moda pariziană. 

În perspectiva unei concepţii limitate asu- 
pra rolului, exista pericolul ca Knurov să 
apară bun şi darnic, animat de o sinceră 
compasiune față de Larisa. Replicile ar 
putea să confirme, la o lectură neavrofun- 
dată, o atare concepție. lată-l comnăti- 
mind-o în scena cu Vojevatov, din actul 
I: „Biata fată! Cit 
trebuie să sufere...“ 
Mai departe: „Păcat 
de biata Larisa Dmi- 
trievna... Păcat“. În 
actul II, de astă dată 
în prezența Ogudalo- 
vei, părerea de rău 
şi îngrijorarea nu mai 
apar în stare pură: 
„O viață  meschină, 
burgheză, plină de 
lipsuri, ea n-o să 
poată încura. Şi ce-i 
va rămîne atunci? 
Să se istovească, pină 
ce într-o bună zi: 
hop, oftica“. 

Nimic din această 
aparență de  bătrin 
cumsecade și îndato- 
ritor n-a apărut în 
jocul lui Calboreanu. 
Cu cîtă răceală și 
indiferență rosteşte el 
replica lui Knurov 
„Sărmana fată !'. În 
discuţia cu  Oguda- 
lova, bruma de îngri- 
jorare are o notă in- 
sinuantă, de pregătire perfidă a propunerilor 
„salvatoare“ ce le va face, propuneri ce-i 
rezervau Larisei, de fapt, drumul rușinii. 

Desigur, Knurov nu are o structură 
complexă, sinuoasă, cu nuanțe multiple. 
Nici o clipă, interpretarea lui Calboreanu, 
sobră, plină de măsură și vigoare artis- 
tică, nu depășește dimensiunile reale ale 
personajului : rigiditatea omului puternic, 
temut, capătă cu fiecare scenă culoarea 
nouă a unei armuri primejdioase, impene- 
trabile. Knurov alternează între două mo- 
duri de manifestare, în funcție de persoa- 
nele cu care are de-a face. În primul rînd, 
disprețul brutal şi grosolânia. lată-l pe 
Knurov deranjat, în timpul lecturii unui 
jurnal franțuzesc, de invitația lui Karan- 
dişev de a-i fi musafir. Surprins de în- 
drăzneala acestui om de nimic, Knurov îl 
măsoară  nimicitor cu privirea, apoi răs- 
punde cu mirare şi amenințare în ton: 
„La... dumneata ?* —  sacadind dispre- 
țuitor acest „dumneata“, sub povara că- 


ruia Karandișev trebuie să se plece. In- 
vitația e formulată din nou de Ogudalova, 
iar Knurov se vede silit să consimtă. Ka- 
randişev persistă însă în rolul de gazdă ce- 
remonioasă : „Aşa că, sper... . Dar negu- 
storul pune capăt elanului orgolios al ace- 
stui. nepoiftit, într-o izbucnire aproape vio- 
lentă: „Am spus odată că viu“. Di- 
plomaţia  nefericitului logodnic şi-a frînt 
aripile. În al doilea rînd, „onorabilita- 
tea“, politețea rece și ţinuta distinsă, la a- 
dăpostul căreia se răsfață viermele des- 
îrîului. Amintiţi-vă cu ce accent de înaltă 
etică în voce îl previne Knurov pe Voje- 
vatov asupra cuvîntului dat, în scena tra- 
gerii la sorți, ca şi cînd ar fi vorba de o 
chestiune de onoare și nu de coruperea 
unei' fete ajunsă pe pragul disperării! În 
discuția hotăritoare cu Larisa, din actul IV, 
Kmurov debitează fraze politicoase, aproape 
părintești. Calboreanu le rostește cu o a- 
diîncă “stimă, atent şi curtenitor, iar ulti- 
mul său gest, înclinarea elegantă şi res- 
pectuoasă a capului, la plecare, trădează un 
veritabil „gentleman. Toate acestea dau 
personajului astfel conceput de Calboreanu, 
un chip de bestie amabilă. 

Încheind, nu putem trece cu vederea 


subtila şi cificila artă a elocinţei mute, de 
care dă dovadă maestrul Calboreanu. Pre- 
zența scenică, împietrită, lungile tăceri ale 
lui Knurov vorbesc prin fața şi ţinuta 
actorului. În actul I, agitația din oraş, 
stîrnită de sosirea lui Paratov, nu îl atinge 
cu nimic pe Knurov. Dar în indiferența 
ce o afişează, stind nemișcat în fotoliul de 
pe terasă, se poate totuși citi reprobarea 
faţă de risipa şi luxul de care se face 
vinovat Paratov. În general, scenele mute 
jucate de Calboreanu par a spune : „Vreau 
totul; am totul; pot totul!.. 

Urmărind pe Calboreanu în Fata fără 
zestre, am admirat o inteligență scenică 
deosebită, care l-a dus la înțelegerea justă 
a locului ce ocupă personajul în conflict, 
condiție necesară a omogenității speotaco- 
lului. Am admirat ușurința și firescul cu 
care actorul dispune de vocea și tempera- 
mentul său, ambele de intensităţi vulca- 
nice, subordonîndu-le condiției cerute de 
personaj. Am acmirat, în sfîrşit, prospeți- 
mea creaţiei sale, nealterată de repetarea 
spectacolelor, solicitate cu un rar interes 
de către spectatori. 

Emil MANDRIC 


O metodă actuală 


Se spune că, discutindu-se odată despre 
vechile statui grecești dispărute poate pen- 
tru totdeauna, un om de spirit ar fi replicat 
că pierderea n-ar fi ireparabilă dacă sta- 
tuarii ar fi păstrat cu grijă și la locul lor 
feliile şi firimiturile de marmoră dezlipite 
la facere ce pe trupurile acestor statui. 
Folosite ca un fel de matrițe, toate tiri- 
miturile și feliile ne-ar fi ajutat să recom- 
punem astăzi cu fidelitate capodoperele 
despre care vorbesc cu înciîntare memoria- 
liştii vremii. 

După cum se ştie, oamenii de spirit nu 
ascund totdeauna adevărul, mai ales dacă 
se ţine seama de cota de analogie și de 
expresie figurată a vorbelor lor. lar cînd 
sfatul lor rămîne unica resursă pentru 
înfruntarea trecerii vremii, el cîștigă si 
multă valoare practică. Să trecem de la 
generalitate la concret. Să deschidem ușa 
și să urcăm scara spre Muzeul memorial 
„C. I. Nottara și C. C. Nottara“, inaugu- 
rat astă toamnă în Bucureşti. 

Generaţiile care intră astăzi în maturi- 
tate l-au putut cunoaște nemijlocit pe al 
doilea și mult mai puţin sau de loc pe 
primul. Despre C. C. Notara, muzicianul, 
şi-au spus şi își vor spune cuvintul auto- 
rizat oamenii de muzică. Totuși, nu com- 
petența, ci mai mult elanul ne îndeamnă 
să vorbim despre primul. 

Ştim despre el că a fost actor eminent, 
că a interpretat peste 700 de roluri, că a 
fost profesor la conservator și director de 
scenă, că el era dintre cei cîțiva oameni 
fără de care nu se poate închipui viața tea- 
trului romînesc vreme de peste cincizeci de 
ani. 

Organizatorii muzeului s-au străduit să 

mențină pe de o pante caracterul de lo- 
cuință particulară al muzeului şi, pe de 
alta, să prezinte publicului o- profu- 
ziune de documente despre viața marelui 
om ce teatru. 

Citeva fotografii ni-l înfăţişează, să zicem 
aşa, în „civil“: sînt puţine și de la înce- 
putul vieții; cele mai multe sînt fotografii 
ale rolurilor sale, ale rolului său în tea- 
trul romiînesc. Se găsesc și manuscrise de 
ale lui — planul unui curs de dicțiune și 
învățămînt teatral, amintirile, scrisori, pre- 
cum și testamentul care cere o înmormin- 
tare simplă ș. a. 

Două grupuri ce exponate domină încă- 
perile. Primul grup îl constituie cărțile- 
Vitrinele cu cărți au fost amenajate pre- 
tutindeni unde se putea. N-au încăput însă 
în. ele — precum ni se spune — toate 
cărțile, toate cele 6.388 de volume pe care 
le-a lăsat actorul. Acest om de teatru ci- 
tea, fireşte, cărți și reviste de teatru. A- 
bundă operele dramatice și scrierile despre 
teatrul rominesc în ediții de epocă, precum 
și dramaturgia și lucrămile de teatru în 
limba franceză. Sînt printre ele cîteva e- 
diții rare. 

Măsura înaltei preţuiri pe care o acorda 
C. I. Nottara teatrului se vede și cin ima- 
ginea complexă ce şi-o făcea el despre ac- 
tivitatea teatrală. Profesorul de  dicțiune 
avea cărți în care graiul e studiat în va- 
riatele lui condiţii fizice şi psihice. Pen- 
tru a cunoaşte mimica, el a recurs şi la 
lucrarea lui Darwin despre Expresia sen- 
timentelor. E bogată colecția de lucrări 
asupra istoriei teatrului universal. Multe 
studii de costume, de arhitectură, de pic- 
tură... 

Dar nu numai atît. Scrierile memoria- 
listice, istorice, literare, sociale, politice 
— ai zice: fără legătură cu teatrul — 


ocupă un spaţiu preponderent şi faptul nu 
e fără semnificaţie. 

Al doilea grup de exponate îl constituie 
biletele, scrisorile, diplomele, adresele ofi- 
ciale, imnurile provinciale  închenărate și 
tipărite cu bronz, omagiile festive, picturile, 
covoarele, vitrinele, ceramica, fotografiile 
cu dedicaţii — oferite lui C. I. Nottara în 
timpul vieţii de colegi romîni şi străini, 
elevi, spectatori, instituţii și care toate îi 
strigă numele ca un cor imens. 


Laudele la adresa actorului — corecte 
sau stingace din punct de vedere grama- 
tical — au toate expresii de proporții 


uluitoare.  Admiraţie, dragoste,  recunoș- 
tință, stimă îi adresează nu numai cetățe- 
nii simpli din diverse orașe, ci şi actori 
de seamă, ca Maria Giurgea, Gr. Carussi, 
P. Gusty, Ion Şahighian, Olimpia Z. Bir- 
san ș.a. „Scumpului maestru, marelui tra- 
gecian, marelui profesor de teatru şi de 
omenie“ — îi scria Agepsina Macri- 
Eftimiu. 

Un simțämînt firesc te cuprinde: îl aş- 
tepți pe maestru să coboare de la etaj, 
spre a-și primi vizitatorii. Cum va arăta ? 
Un bust postum îl prezintă statuar, singur 
şi dominant, cum poate n-a fost el nici- 
odată. Miile de volume, milioanele de gîn- 
duri, sutele de roluri l-au împiedicat, de- 
sigur, să se privească serios cu ochii ex- 
taziați ai admiratorilor. 

lată-l apoi ascuns, cum i-a plăcut lui, 
sub sute de chipuri surprinse de obiectivul 
fotografic dincolo de cușca în formă ce 
scoică a vechii scene a Naţionalului. Sînt, 
printre altele, chipuri de greci, romani, 
italieni, francezi, englezi, ruși şi mai ales 
români. 

Chipul actorului în toate aceste roluri 
ni se pare contemporan, deși unele cos- 
tume şi mai ales decoruri din piesele isto- 
rice aduc mai de grabă cu unele gravuri 
istorice de fantezie ale lui Asaki, decît cu 
ce ne închipuim noi azi a fi înfăţişarea 
istorică sau scenică a tablourilor respec- 
tive. 

La asta a contribuit desigur nu numai 
slăbiciunea aparatului fotografic, ci gi, 
adesea, concepția și viziunea regizorală a 
spectacolelor respective. Se pare intr-ade- 
văr că nimic — nici chiar moda feminină 
—: nu poartă mai puternic culoarea și 
apoi patina vremii respective decit rea- 
lizările scenice ale spectacolelor. 

Dintr-atitea documente și relicve, cesi- 
gur, îl putem cunoaște pe C. I. Nottara. 
Ele tind a fi acea matriță din care s-ar 
putea reconstitui nenumărate statui-cOpii 
ale actorului. Vizitatorii muzeului pleacă 
acasă avind fiecare în minte cîte o astfel 
de statuie. Ea, însă, este inertă. Pentru 
eternizarea actorului, materia  neînsuflețită 
rămîne neindestulătoare. 


Prins cu invizibile fire de spectacolele 
pe care le-a însuflețit, C. I. Nottara se 
cufundă, an de an mai mult, în trecut. 
Cît de tragic sună, în această perspectivă, 
cuvintele actorului: „Eu n-am avut altă 
viață în afară de ceea din teatru. Căci 
dacă viața obişnuită își păstrează continui- 
tatea, simțul identității peste ani şi de- 
cenii, în schimb, viața teatrului, socială şi 
nu biologică, stă mai mult sub semnul 
mutaţiei și al trecerii pe fragmente minime 
în trecut. 

A acceptat, oare, Nottara, care ştia 
multe, destinul acesta constituit în sub- 
strat grav al atîtor succese strălucite? 
Dintr-un copac care arde, mai rămine ce- 
nușa : ce rămîne din instrumentul acto- 
rului ? 

Am asistat la inaugurarea muzeului. 
Despre C. I. Nottara, au vorbit Ion Mano- 
lescu şi I. Şahighian, prieteni şi elevi ai 
maestrului. Din cuvintele lor, s-a putut 
reține, pe lingă elogii, convingerea că to- 
tuși C. I. Nottara n-a murit cu totul. 

Comentind parcă înscripția de sub bus- 
tul postum, I. Manolescu a arătat că Č. I. 
Nottara și-a transportat întreaga-i umani- 
tate în teatru, iar acolo a fost mai: mult 
om decit actor. 


În cuvinte vibrante, I. Şahighian a com- 
parat pe Nottara cu un copac miraculos 
care,  pierzîndu-și trunchiul, continuă să 
trăiască prin şi în ramurile și în ramu- 
rile ramurilor sale. 

Se pare că I. Șahighian avea dreptate. 
Cu geniul său, actorul Nottara a știut să 
salveze din calea timpului ce avea el mai 
bun : arta sa, înpărtășind-o multor gene- 
raţii ce tineri. Prin tinerii lui elevi de 
altădată, azi maeștri ai scenelor noastre, 
Nottara continuă să trăiască, nu într-una 
ci în mai multe case, nu numai în docu- 
mente şi relicve, ci pe scene, așa cum a 
vrut el 

Metoda Nottara îşi mai păstrează ac- 
tualitatea. 

G. DĂIANU 


Elogiul muncii 


Nu e artist emerit și nu e dramaturg, 
nici director de teatru sau secretar literar 
nu e, sau măcar mașinist-șef, ci numai 
simplu mașinist — adică minuitor de de- 
coruri — la Teatrul Naţional din Cluj. 
Numele lui nu e lega: de nici un eveni- 
ment semnificativ în istoria teatrului clu- 
jean, nu trezește asociații cu mari întru- 
chipări de personaje şi, dincolo de am- 
bianța actoricească din orașul său, cine-l] 
cunoaște ?! Totuși, Carol Mona a fost 
obiectul unei festivități de particular re- 
lief. Actorii, regizorii, tehnicienii şi oa- 

menii de artă din Cluj au ţinut să săr- 
bătorească 40 de ani de, activitate ai co- 
laboratorului lor. Carol Mona a primit, de 
la masa festivă, salutul şi dovada de re- 
cunoștință a întregii mişcări artistice din 
orașul său. Rînd pe rînd, colegii săi au 
evocat episoadele unei vieți modeste, dä- 
ruite integral și definitiv scenei. S-au 
rostit cuvinte simple şi cuvinte meșteșu- 
gite și cu toate că uneori retorica a adău- 
gat inutile flori de hirtie, simțămintele au 
fost totdeauna sincere, simpatia mereu 
proaspătă. Ca un fir director, din fiece 
cuvintare a răzbătut meritul unei activi- 
tăți pline de abnegaţie, de pasiune pentru 
teatru : de 40 de ani, Carol Mona, încă 
în plină vigoare, a fost martorul tuturor 
succeselor și, bineînţeles, al înfrîngerilor 
însemnate pe răbojul Naţionalului clu- 
jean. 

Un actor poate fi întrebat în cite piese 
și-a adus contribuţia şi va răspunde, după 
virstă şi experiență : trei, zece, douăzeci. 
La aceeaşi întrebare, mașinistul Caral 
Mona poate răspunde cu mîndrie: În 
toate! Şi dacă nu se poate vorbi, la el, 
de realizări specific artistice, avem în 
schimb contravaloarea unei härnicii de a- 
proape o jumătate de veac. Elogiul adus 
lui Carol Mona este însuși elogiul muncii. 

De aceea îl felicităm și noi, din toată 
inima, în aceste pagini. 


Prime sondaje 


Cu opt caiete la activ, revista noastră 
e încă tînără, își caută configurația 'defi- 
nitivă, încearcă soluţii de ton și de formă, 
în tendința limpede de a-și dobîndi ti- 
nuta, ca expresie fidelă a vieţii teatrale 
românești. E clar că, în acest sens, verifi- 
carea eforturilor și realizărilor se poate 
face în primul rînd prin consultarea citi- 
torilor. Dar aceştia formează un tot destul 
de variat, diferențiindu-se în straturi deo- 
sebite prin interes, receptivitate, discernă- 
mînt. Am început, de aceea, prin a cere 
părerea  cititorilor-actori şi regizori, cei 
mai direct interesați de activitatea revistei, 
care e în mare măsură oglinda lor. 

De fapt, e vorba mai mult ce spicuiri, 
de sondaje în opinia actoricească şi mai 
puțin de consfătuiri cu caracter de ample 
dezbateri. - (Deocamdată am stat de vorbă 
doar cu oamenii de teatru de la Constanţa, 
Oradea și Cluj. Deşi exprimate în locuri 
îndepărtate între ele, opiniile celor solici- 
taţi au fost, mai totdeauna, asemănătoare, 
după cum foarte apropiate le-au fost şi 
deziceratele și sugestiile. 

Încercăm să le redăm, sistematizindu-le 
după frecvență și intensitate. 

— Revista e difuzată defectuos, pătrun- 
zind într-un număr prea limitat de exem- 
plare în oraşele amintite (mai ales la 
Cluj) şi devenind inaccesibilă unei ma- 
jorități de actori ; 

— viața teatrelor din regiuni nu e des- 
tul de prezentă și reflectată in paginile 
revistei; nu au fost urmărite îndeaproape 
efectele Decacei din 1956; 

— revista ar trebui să publice „me- 
dalioane'“ asupra marilor actori romîni din 
trecut ; 

— e utilă publicarea de informații 
mai cuprinzitoare și mai adinci asupra 
problemelor şi realizărilor mișcării teatrale 
din ţările socialiste și din apus; 

— revista să cuprindă articole de spe- 
cialitate privind arta machiajului, truca- 
jului, costumării, mişcării scenice etc. ; 

— pe lingă iniţiativele de pînă acum, 
revista să încerce să organizeze, eventual 
în colaborare cu alte instituţii, unele ci- 
cluri de conferinţe literare și de specia- 
litate pe lingă teatrele din provincie; 

— revista să ia inițiativa oreării unui 
Anuar al teatrului în R.P.R.; 

— fiecare caiet al revistei să conţină 
cel puțin o semnătură din regiuni (chiar 
să găzduiască pe rînd cuvîntul oamenilor 
de teatru din întreaga ţară) ; etc., etc. 

E lesne de înțeles că opiniile au fost 
mult mai numeroase. În general, ele s-au 
rostit cu simpatie şi satisfacție, dar această 
adeziune generoasă nu va face ca revista 
să-și încetinească paşii spre perfecţionare. 
Din cele aflate la consfătuiri, revista va 
folosi fiecare sugestie pozitivă şi. mai 
ales, realizabilă fiindcă nu tot ce s-a 
cerut poate fi imediat îndeplinit. Oricum 
— după aceste trei consfătuiri şi înaintea 


` altora, mult mai largi, ce se vor orga- 


niza — se pot desprinde numeroase idei, 
sugestii și concluzii, interesind nu numai 
revista, ci și pe toți cei care participă 
într-un fel la viața teatrelor noastre. După 
cum s-au desprins idei şi sugestii din ana- 
lizele făcute diferitelor caiete ale revistei 
în presă, analize ce stau și ele perma- 

nent în atenția noastră. 
Deocamdată atit, după primele sondaje... 
Fi. P. 


Declaraţii posibile 
şi declaraţii imposibile 

Povestește directorul Teatrului ce Stat 
de la Petroșani: 

„Cînd ne-am gîndit să pornim la sate, 
să cutreierăm satele pe unde n-a trecut 
niciodată vreun teatru, am avut o stringere 
de inimă. Cum ne vor primi oare? Şi 
ne-au primit aşa cum nu ne-am fi putut 


închipui. În primul din aceste sate, de în- 
dată ce s-a lăsat amurgul, am văzut aprin- 
zindu-se pe dealuri sute de felinărac:: 
insoțeau oamenii care veneau la teatru, 
îmbrăcați în haine de sărbătoare, depășind 
cu mult ca număr puterea de a-i cuprinde 
a sălii căminului cultural, purtind în legă- 
turi de mînă daruri pentru artiştii care so- 
siseră la ei. Impresionați adînc, actorii 
au jucat ca niciodată. Emoţionaţi, spec- 
tatorii i-au răsplătit cu cea mai adîncă 
și fierbinte mulțumire a sufletului lor. Vom 
face de-acum încolo totdeauna turnee la 
sate — şi nu vom lăsa nici un sat din 
regiune fără spectacol teatral“. 

Zice tovarășul Gabor, actor la secția 
Rp 6hiMĂ a Teatrului de Stat din Ora- 
ea : 

„Ceea ce mă tulbură nespus, de cite ori 
mă întîlnesc cu spectatorii-țărani, în turneele 
noastre la sate, este participarea lor extra- 
ordinară la întimplările de pe scenă. Noi 
am jucat la sate, cu un succes de mare 
anvergură, Intrigä şi iubire de Schiller. 
Mă uitam cîte-o clipă, cu coada ochiului, 
în sală şi vedeam şiroind lacrimile pe o- 
brajii bărbaților, femeilor, “copiilor, zgu- 
duiți de nenorocirea bietei Luisa Miller. 
Am încercat, poate, cea mai mare satisfac- 
ție a vieţii mele de artist, cînd, intr-o 
comună, la sfîrşitul spectacolului, mi s-a 
atras atenția că un grup de flăcăi vîn- 
joşi mă așteptau să se răfuiască pentru 
totdeauna cu mine: interpretam pe intri- 
gantul Wurm şi ei nu puteau să-i ierte 
personajului purtarea lui ciinoasă. Pînă la 
urmă, ne-am împrietenit — și am ciocnit 
pahare, bineînţeles... Nu m-aș putea lipsi 
de plăcerea de a mă întilni cu publicul de 
la sate“. 

„Spectatorii săteni — spune tovarășul 
Jivan, secretarul organizaţiei de partid de 
la Teatrul de Stat din Arad — primesc cu 
mare bucurie trupa noastră de turneu. A 
devenit tradițională această trupă. Toţi ac- 
torii fac parte din ea, prin rotaţie, şi ea 
se află tot timpul prin satele regiunii, fiind 
totdeauna așteptată, totdeauna răsplătită. 
Oamenii satului constituie un public admi- 
rabil, credeţi-mă, merită neapărat să li se 
dea reprezentații la ei acasă. După o ase- 
menea reprezentație, unii se vor sui în 
tren şi vor veni la oraș, la viitoarea pre- 
mieră ; alţii vor înființa o echipă la ei 
în sat sau o vor mări pe cea existentă 
şi ne vor cere un instructor... 

Se pot reproduce asemenea declarații 
făcute de membri ai colectivelor teatrelor ce 
stat din Bacău, Piteşti, Ploeşti, Constanţa, 
Timişoara şi altele. 

Nu se pot reproduce asemenea decla- 
rații ale teatrelor Naţional, Municipal, Ar- 
matei, Tineretului, din Capitală. Ele n-au 
„regiune“. Își amintesc că în jurul Bucu- 
reştiului există sate şi săteni, numai din 

cind în cînd. Frumoasa inițiativă a Muni- 
cipalului din anul 1954! Frumoasele spec- 
tacole ale Teatrului „Nottara“, date în re- 
giunea Bucureşti în anul 1955! Admira- 
bilele intenţii de a călători peste barieră 
ale Teatrului Tineretului din anii din 
urmă !  Splendidele deplasări trimestriale, 
făcute cu atita vilvă şi cu atît de puţină 
cheltuială de forțe artistice ale Teatrului 
Naţional ! Tulburătoarea izolare citadină a 
Teatrului de Operă şi Balet, ale cărui 
generații tinere de cîntăreți și dansatori 
vor deosebi din ce în ce mai greu o oaie 
ce o capră și un știulete de porumb de un 
morcov adult ! 

Şi cu toate acestea, cît de mult sînt aş- 
teptate, ce mult ar putea să facă şi cît 
de bine ar face, dacă ar face tot ceea ce 
trebuie... 

V. S. 


Regizorul şi „trupa“ 


Termenul teatral „trupă“ a fost încetul 
cu încetul înlocuit din limbajul nostru tea- 
tral. Sint, poate, în curs de dispariție și 
alți termeni: vedetă, cabotin etc., etc. 
„Trupă“ sugerează ceva din teatrul de odi- 
nioară, din teatrul vechi in care unul era 
proprietarul (patronul), omul cu bani și, 
dacă se întîmpla, și cu oarecare platformă 
artistică. „Trupa domnului Nae Vasilescu?!“ 
„Fac parte din trupa maestrului X“... 
„„Simbăâtă seara, soseşte în localitate trupa 
lui Y... Două vagoane cu decoruri, 30 de 
balerini, 8 artişti!“ 

Trupele nu mai există, din fericire. Și 
totuși... 

Aţi observat, desigur, că sînt anumiţi re- 
gizori care joacă mereu cu aceeași... (era 
să spun: trupă), cu aceiași actori... Nu- 
mai de la artiști emeriți în sus, sau, dacă 
„e tineri“, atunci trebuie să fie laureați ai 
concursului tinerilor actori, absolvenţi cu 
diplome excepționale și înzestrați cu... no- 
roc. Termenul, e drept, pare cam... mistic. 
L-a rostit, însă, odată și marele actor so- 
vietic Cerkasov, cu un zîmbet în colțul 
gurii, la Institutul de Teatru din Bucu- 
rești, cu prilejul unei întilniri cu studenții. 
Spunea el că, pentru a izbuti în teatru, un 
tînăr trebuie să aibă şi puțin noroc. [No- 
roc pentru a fi încadrat în... (din nou era 
să spun: trupă) vederile regizorului, com- 
pletăm noi]. 

Unii spectatori care frecventează asiduu 
spectacolele ar putea chiar pronostica (cu 
12 rezultate sigure) o distribuție, dacă li 
s-ar anticipa regizorul. 

Aceiași mari actori, aceeași mare glorie 
perpetuă a regizorului ! 

Am avut ocazia să parcurg lista cu nu- 

Naţional „I. L. Caragiale"... 
neutilizaţi în distribuții |... 

Un început a fost făcut cu Omul cu 
mirțoaga — şi este salutar. Pe afișul spec- 
tacolului, am reîntilnit nume aproape uitate 
de actori... Însuşi titlul piesei pare B aa 
un simbol... Se poate cuceri „austriacul“ 
cu alergători ale căror nume nu sînt ka 
buzele tuturor ! 

La cîte teatre nu există măcar embrionul 
unei asemenea „trupe“ ! Printre kam 
inîimoşi care „riscă“ e şi Ion 
i un numär mare de diverşi ac- 

chiar dacă riscă uneori. 

va urma urmei, regizorul are dreptu” 
să-şi aleagă actorii pe care îi vrea pentru 
un spectacol. El ar putea spune semnata- 
rului acestor rînduri: „Dacă nu-ți place, 
pune dumneata piesa în locul meu!“ 

Şi eu i-aș răspunde: „Atunci, ai scrie 
dumneata în locul meu, aceste rînduri !“ 

AL P. 


Cîţi actori 


Scriitorii la teatru 


O împrejurare oarecare ne-a reunit pe 
mai mulți scriitori de teatru. După epui- 
zarea formulelor de politețe: „Ce mai 
faci ?“, „Ce mai scrii?" etc., discuția s-a 
înnodat în mod firesc în jurul unora din 
ultimele premiere. 

— Ați văzut 
trebat unul. 

— Nu! Am citit cronicile apărute — 
a răspuns altul, în numele tuturor. 

Aici, a început să fiarbă cazanul vrăjit 
al comentariilor „colegiale”. Dar nici unul 
din cei de față n-a putut emite o părere 
personală asupra piesei și asupra spectaco- 
lului. Nici unul n-o văzuse. 

— Dar de Ziariştii, ce spuneţi ? 

De data aceasta, terenul era mai propice 
pentru enunțarea unor opinii proprii, în- 
trucit piesa fusese radiodifuzată. 

Totuşi, pînă la urmă, nu s-au conturat 
decit aprecieri aproximative. Concluzia ge- 
nerală a fost că, pentru a-ți putea: forma 
o părere cît ce cît obiectivă, e necesar... 
să vezi un spectacol. Redat pe calea un- 
delor, spectacolul este văduvit de un ele- 
ment esențial, cel vizual, și, ca atare, apre- 
cierile nu pot fi decît incomplete. 

Venind apoi vorba despre Vrăjitoarele 
din Salem, unul din cei prezenţi a început 
să-și expună punctul de vedere în legă- 
ură cu nivelul regiei şi interpretării. Dar 
abia a apucat să rostească două fraze, că 
a și fost întrerupt: 

— Dar ce, ai văzut spectacolul de la 
„Nottara“ ? 


Romanticii ? — a în- 


— Nici vorbă! 

A urmat o tăcere admirativă, ruptă de-e 
întrebare timică 

— Păi... cum asta? Că nu prea se gä- 
sesc bilete. 

— Sä vedeţi! — a lămurit cel între- 
bat. —  Cumnata mea se ocupă pe linie 
sindicală cu difuzarea de bilete la între- 
prinderea unde lucrează. Aşa că.. 

Întimplarea, chiar dacă este pe alocuri 
îngroşată, înfăţişează totuși o stare de lu- 
cruri. Scriitorii și — ceea ce e mai re- 
gretabil — dramaturgii, în marea lor ma- 
joritate, nu prea merg la teatru. 

Cauzele sînt multiple și vina este în 
parte şi a lor. Dar nu numai a lor. De 
foarte multe ori, cele mai bune intenții se 
fring de imposibilitatea procurării bilete- 
lor, de îndelungate așteptări pe la ghișee 
etc. 

Scriitorul ar trebui să aibă putinţa de 
a-şi procura bilete la spectacole prin insti- 
tuția de care depinde din punct de vedere 
profesional — prin Uniunea Scriitorilor. 

Ar mai fi şi altă soluţie. Ne amintim că, 
acum cîțiva ani, secția de dramaturgie a 
„Uniunii“ își invita în mod stăruitor mem- 
brii să vizioneze spectacolele organizate 
special, împreună cu directorii de teatre, în 
„vederea unor eventuale ir mă în plena- 
rele secției. 

lată o activitate care ar mai însufleți 
puțin secția respectivă și ar  vindeca-o, 
poate, de debilitate. 

În sfîrşit, mai este o chestiune. La tea- 
tre, funcționează aşa-numite servicii de 
protocol, care întocmesc liste de invitați la 
premiere. Criteriile după care sînt întoc- 
mite aceste liste sînt labile și discutabile. 
În orice caz, ar trebui revizuite, pentru ca 
la premiere să nu întîlnim, în afara per- 
soanelor care prin calitate oficială ori în- 
deletnicire trebuie să fie prezente, şi in- 
vitați care n-au nici un fel de legătură cu 
arta în general şi cu teatrul în special. 
În schimb, sînt omiși oameni care, prin 
întreaga lor activitate, merită şi trebuie să 
li se facă cinstea de a fi poftiți la pre- 
miere, sînt omiși scriitori și, mai ales, dra- 
maturgi. Un început bun în direcţia revi- 
zuirii acestor liste a fost făcut la Tea- 
trul Muncitoresc C.F.R. Giuleşti. Exemplul 
trebuie urmat, cu colaborarea uniunilor de 
creatori. 

Dacă — așa cum spunea Gogol — e 
adevărat că teatrul nu e numai o tribună 
ci şi o catedră, deci o adevărată şcoală, 
trebuie atunci să ne străduim pen: TU „,$CO- 
larizarea“ oamenilor de artă şi îndeosebi 
a scriitorilor de teatru. 


Ştefan TITA 


Un succes al dramaturgiei romine 


În decursul Lunii prieteniei  romîno- 
sovietice, Teatrul Central al Armatei So- 
vietice şi-a deschis noua stagiune prezen- 
tind în premieră comedia lui Tudor Mu- 
șatescu Titanic Vals. Pus în scenă ce A. 
Șatrin, spectacolul a întrunit o valoroasă 
distribuţie, în frunte cu K. Nassonov (Spi- 
rache), L. Dobrjanskaia (Dacia), L. Feti- 
şova (Miza), L. Persianov (Traian), F. 
Alekseeva (Gena) şi alții. 

Primită cu deosebit interes de publicul 
spectator, piesa a trezit un larg ecou în 
presa sovietică. Astfel, sub semnătura lui 
VI. Pimenov, ziarul „,Sovetskaia Kultura“ 
nr. 135—1956 publică o amplă cronică 
asupra spectacolului. 

„Această piesă — scrie Vl. Pimenov — 
care biciueşte, cu inteligență şi haz, făţăr- 
nicia şi corupția societăţii burgheze, a fost 
scrisă încă în anul 1930, dar ea nu şi-a 
pierdut nici astăzi ardoarea combativă, as- 
cuţita notă satirică în zugrăvirea burghe- 
ziei, nici simțul cald de omenie, atunci 
cind e vorba de relatarea vieţii simplilor 
oameni muncitori, a căror cinste şi înaltă 
moralitate contracarează cinismul și rapaci- 
tatea bogătanilor'. Referindu-se la tema și 
construcția piesei, Vl. Pimenov relevă: 
„Povestea familiei lui Spirache care s-a 
trezit cu o moştenire, a Genei care a 
luat asuprä-şi păcatele surorii sale — 
ce a dat viață unui copil nelegitim — a 
felului în care familia îmbătată de bogă- 
ție îl împinge pe Spirache spre deputätie, 
a suferințelor pe care le îndură clarvăzăto- 
rul şi  cinstitul Spirache — constituie 
acțiunea vie, celoc artificioasă a comediei 
care în cele mai bune scene ale ei se 
apropie mult de tradiţiile clasice ale satirei 
de moravuri caragialeşti”. 


meri diaune 


Colectivul artistic care a dat viață scenică 
piesei şi, în primul rînc, regizorul au consi- 
derat lucrarea lui Tudor Mușatescu ,....0 co- 
medie de moravuri în care notele lirice 
se alătură  accentelor satirice, psihologia 
oamenilor  dezvăluindu-se prin mijlocirea 
unor detalii de viață imponderabile...”. 

Centrul de greutate al spectacolului l-a 
reprezentat personajul Spirache, care a gă- 
sit în K. Nassonov un interpret plin ce 
înţelegere și sensibilitate. Coordonind ar- 
monios întreaga gamă a acțiunilor fizice cu 
psihologia personajului interpretat, K. Nasso- 
nov a creat un Spirache plin de umanism, 


Afişul Teatrului Armatei Sovietice din 
Moscova la „Titanic Vals“ 

Scenă din „,Titanic Vals“ la Teatrul Armatei Sovietice din Moscova 


animat de „dragoste de muncă, pătruns 
de credința că cinstea şi munca sînt inse- 
parabile““. 


Aceeași înțelegere față de sensurile pie- 
sei au dovedit-o şi ceilalți interpreți care, 
îmbinînd în jocul lor modalităţile specifice 
comediei cu accentele de autentic drama- 
tism, au reușit să ridice la valoare de ge- 
neralizări sociale unele trăsături de caracter 
ale personajelor. 

„Bogatul cromatism — subliniază autorul 
cronicii —, varietatea modalităților folosite 
pentru a da viață personajelor, armonioasa 
îmbinare dintre grotesc și elementele de a 
devărată şi convingătoare viață fac ca 
munca actorilor tineri şi a celor experi- 
mentați sau a maeștrilor vîrstnici să de- 
vină interesantă, plină de miez și pildui- 
toare pentru mulți dintre colegii lor de 
scenă“. 

Un prețios sprijin a găsit regia în pic- 
torul scenograf B. Efimov, care. vădind o 
deosebită înțelegere față de subtextul pie- 
sei, a contribuit substanțial la crearea 
unui cadru plastic corespunzător acțiunii 


scenice. 
„Spectacolul Teatrului Central al Arma- 
tei Sovietice — conchide VI. Pimenov — 


care şi-a început viața scenică în zilele 

Lunii prieteniei romino-sovietice, stă mär- 

turie că legăturile culturale dintre popoarele 
a è a se 

noastre sint tot mai strinse . 


Roadele unui schimb 
de experiență 


Turneul Teatrului Popular din Varna 
la Constanţa și cel al Teatrului de Stat 
din Constanţa la Tolbuhin şi Varna se 
cer considerate, mai ales astăzi cînd re- 
zultatele pot fi cumpănite, în întregul lor, 
drept promițătoare începuturi ale unei mai 
bune cunoașteri reciproce pe planul mis- 
cării teatrale. Mai mult decît simple vizite 
de curtoazie, mai mult decit obişnuite spec- 
tacole de teatru, cele două turnee au con- 
stituit o amplă şi sistematică luare de con- 
tact cu problemele mișcării teatrale din am- 
bele țări, dar mai ales au fost prilejul 
unui sincer și binevenit schimb de expe- 
riență între. două teatre regionale care, cu 
această ocazie, şi-au descoperit similitu- 
dinea preocupărilor şi problemelor. 

Ecourile pe care cele couă turnee le-au 
trezit la noi în ţară și cu deosebire am- 
plele relatări publicate în presa bulgară 
în legătură cu Teatrul din Constanţa și 
problemele teatrului romînesc, ne întăresc 
convingerea că aceste turnee au corespuns 
întru totul aşteptărilor. 

În zilele cînd actorii constănţeni pre- 


zentau pe scena Teatrului Popular din 
Varna Citadela sfărimată de Horia Lovi- 
nescu,  Ciinele grădinarului de Lope de 
Vega şi Floricica purpurie de Karnauhova. 
„în paginile ziarului ‚Narodno Delo“, sub 
semnătura lui Alexandr Hadjihristov, direc- 
torul- Teatrului Popular cin Varna, apărea 
articolul „O pildă de prietenie frăţească 
și similitudine de concepţie în artă“. 

„Stinghereala resimțită: de actorii noştri 
— scrie A. Hadjihristov, referitor la tur- 
neul- colectivului din Varna la Constanţa 
— din pricina contactului cu o scenă nouă 
şi cu un public necunoscut, a dispărut re- 
pede. Noi mulțumim publicului constănţean 
pentru atenția, prelungitele aplauze şi sen- 
timentele lor sincere... Aceste întilniri crea- 
toare între popoare frăţeșşti stimulează pro- 
gresul artei noastre... Este evident că exi- 
stă multe posibilități pentru iniţierea unor 
schimburi reciproce între actori şi regizori. 
Un început de schimb a şi fost stabilit în- 
tre dramaturgii bulgari și romîni. În pre- 
zent, directorul Teatrului Popular cin Tol- 
buhin, Atanas Popov, traduce Steaua fără 
nume de M. Sebastian și Citadela sfări- 
mată de Horia Lovinescu.“ 


Dramaturgul Lozan Strelkov, care a în- 
soțit Teatrul Popular din Varna în turneu! 
său, a publicat în „Literaturen Front“, or- 
ganul Uniunii Scriitorilor Bulgari, un. am- 
plu interviu cu B. Lebli, directorul Tea- 
trului de Stat din Constanţa.  Insistînd 
îndeosebi asupra activității teatrului pe 
planul promovării unui repertoriu predomi- 
nant național, Lozan Strelkov precizează: 
„Există prejudecata că de la un teatru de 
provincie nu poți învăța nimic... Teatrele 
bulgare, atît cele cin capitală cît şi cele 
regionale, pot învăța multe de la tinărul 
teatru din Constanţa”. 


| Știri din... 
Eda A MD Sa 


e Noua comedie a lui Gheorghi Mdi- 
vani, Cine l-a inventat pe Bukaşkin ?, își 
alege eroii şi faptele din lumea arhitec- 
ților. 

În două apartamente învecinate, trăiesc 
doi arhitecți celebri: Korotkov. un om 
deosebit de talentat, dar dispus să-și 
schimbe concepțiile după bătaia vîntului, 
şi Morozov, un om iubit de toți, de o rară 
cinste și principialitate. 

Și tocmai Morozov va cădea victima 1n- 
trigilor tesute cu abilitate de către Korot- 
kov şi Ilia Kornilov, un arhitect pe cât de 
netalentat pe atit de dibaci în urzirea in- 
trigilor de tot felul. Deşi disprețuit de 
colegii săi, Komilov își continuă nestinje- 


nit uneltirile, nici unul din tovarăşii săi de 
muncă neavind curajul să-l demaşte. Pen- 
tru a-l discredita pe Morozov, Kornilov 
îl acuză de a fi plagiat proiectul execu- 
tat de un proiectant necunoscut, pe nume 
Bukașkin. 

Finalul aduce completa reabilitare a lui 
Morozov şi, totodată, demascarea lui Ko- 
rotkov şi Kornilov. 

„Vreau să sper — a declarat G. Mdi- 
vani — că noua mea piesă va determina 
pe spectatori să reflecteze asupra unor as- 
pecte urite ale realității.“ 

e La Muzeul Teatrului Academic de 
Artă din Moscova, a fost organizată o ex- 
poziție cuprinzînd schițe de decoruri şi 
costume, create de Ulianov, Rerih, Dobu- 
jinski, Egorov, Simov şi alții pentru spec- 
tacolele prezentate în perioada 1907— 1917. 
În cadrul aceleiași expoziţii, au fost ex- 
puse şi schițele lui N. Andreev pentru 
Cain de Byron, primul spectacol prezen- 
ta: de M.H.A.T.. cupă Revoluţia din Oc- 
tombrie. 

e Teatrul de Dramă din Chişinău a 
prezentat recent în premieră unională co- 
media Minunata şarjă de V. Kirşon. Piesa 
surprinde aspecte semnificative din viața 
oamenilor sovietici. Spectacolul Teatrului 
de Dramă din Chişinău a fost susținut de 
a distribuţie în care predominau numele 
tinerilor actori ai colectivului. 

Montată de Teatrul de Dramă „Puşkin“, 
din Chișinău, cu prilejul celei de a 39-a 
aniversări a Marii Revoluții Socialiste din 
Octombrie, piesa Din dorința inimii de N. 
Anov şi I. Stein cunoaște un deosebit suc- 
ces de public. 

e La Moscova, s-au desfășurat recent 
lucrările plenarei a Il-a a filialei din Mos- 
cova a Uniunii Scriitorilor Sovietici, con- 
sacrate problemelor de dramaturgie. 

După raportul „Sarcinile dramaturgilor 
din Moscova în lumina celui de al XX-lea 
Congres al P.C.U.S.“, ţinut de I. Ce- 
purin, au urmat rodnice discuţii, la care 
au participat, printre alţii: F. Vagranov, 
D. Holencro. G. Mdivani, S. Maiorov etc. 

La lucrările plenarei, au participat nu- 
meroşi scriitori, teatrologi, cronicari dra- 
matici, regizori şi actori. 

© Despre Societatea Teatrală Rusă s-a 
scris la noi puțin. Totuși, această puternică 
organizație, însumînd aproape 22.000 de 
membri, ce activează în 68 de secţii dife- 
rite, s-a impus de mulți ani prin multila- 
terala și constructiva sa activitate pe pla- 
nul sprijinirii mişcării teatrale sovietice. 

Acordind o deosebită atenție probleme- 
lor dramaturgiei contemporane, Societatea 
Teatrală Rusă, cu sprijinul Ministerului 
Culturii și al Uniunii Scriitorilor, organi- 
zează regulat discuții de cenacluri cu dra- 
maturgii. Cu acest prilej, sînt dezbătute 
diverse texte dramatice aparținînd scriito- 

rilor „locali“. Multe din aceste piese au 
văzut, în urma unor atari dezbateri, lumina 
rampei, trezind interesul spectatorilor. Ast- 
fel, piesele Însoțitor periculos de A. Sa- 
linski, Cheia de cristal de E. Bondareva 
ş.a., reprezentate cu succes de multe tearre 
sovietice, au făcut, înainte de a intra in 
repertoriul teatrelor, obiectul unor luări de 
cuvint în cadrul acestor adunări creatoare. 

Societatea Teatrală Rusă acordă atenţie și 
problemelor spectacologice. Conferinţe, cicluri 
de lecţii, seminarii despre problemele ac- 
tuale ale regiei, ale măiestriei actoricești şi 
scenografiei sînt inițiate frecvent în cele 
mai diferite orașe. În ultimul timp, sub 
conducerea unor regizori de frunte, ca M 
Kedrov, N. Akimov, N. Ohlopkov, G. Tov- 
stonogov, au fost organizate seminarii spe- 
ciale pentru studierea experienței lui Sta- 
nislavski şi  Nemirovici-Damcenko, ca şı 
consfătuiri pentru popularizarea metodelor 
folosite de regizorii de frunte ai scenei 
sovietice. 

Pentru a sprijini munca creatoare a ca- 
drelor artistice, Societatea Teatrală Rusă 
organizează seminarii de estetică marxist- 
leninistă, întîlniri ale actorilor cu oamenii 
de știință și cultură sau cu fruntaşi în 
producție, ca și întilniri între actorii tineri 
şi vechii maeștri ai scenei. 

Această rodnică muncă educativă se im- 
bină strîns cu activitatea practică, direct 
legată de spectacol. Prin secţiile de consul- 
taţii și documentare, societatea oferă di- 
verselor colective teatrale un vast material 
documentar-informativ în legătură cu spec- 
tacolele în curs de pregătire. 

Pe de altă parte, desele ceplasări ale re- 
pizorilor de la teatrele centrale la teatrele 
regionale și raionale, inițiate de Societae. 
constituie pentru acestea un important spri- 
jin şi un eficient stimulent. 

Societatea se interesează îndeaproape de 
atitudinea spectatorilor față de activitatea 
teatrală. Exigenţele și părerile lor sînt stu- 
diate cu multă grijă și transmise teatrelor. 
Numai în cursul ultimului an, s-au ținut la 
Moscova şase consfătuiri cu spectatorii. 

Societatea  popularizează larg realizările 
artistice ale fiecărei republici unionale și 
sprijină organizarea  Decadelor Naționale 
de artă ale diverselor popoare. 

Pentru a acoperi cheltuielile pe care le 
solicită această rodnică muncă, Societatea 
Teatrală Rusă depune și o activitate pro- 
ductivă. Astfel, ea asigură publicitatea tea- 
trelor, tipărirea de programe, dispune de 
ateliere de decoruri, de ateliere de costume 
şi recuzită, mai ales pentru uzul torma- 
țiilor de amatori, şi chiar de o tabrică de 
parfumuri. 

În anul acesta, Societatea Teatrală Rusă 
este chemată să contribuie activ la buna 
desfășurare a Festivalului Unional şi In- 


102 


ternațional al Tineretului, îndeosebi la ur- 
ganizarea spectacolelor artistice ce se vor 
desfășura cu acest prilej. 

e În cursul actualei stagiuni, Teatrul 
„A. V. Lunacearski“ din Penza va monta 
piesa Dmitri Kalinin de V. G. Belinski. 
Această piesă se joacă  întiia oară în 
U.R.S.S. 

e De la începutul acestei stagiuni, Tea- 
trul de Satiră din Moscova a prezentat 
două premiere: Căsuţa de V. Kataev şi 
A existat oare Ivan Ivanovici? de Nazim 
Hikmet. 

Tot în cursul acestei stagiuni, teatrul îsi 
propune sä monteze Lysistrata de Aristofan, 
Revizorul de Gogol şi Moartea lui Taret- 
kin de Suhovo-Kobîlin. 

În ce priveşte dramaturgia originalä 
contemporană, teatrul a fäcut contracte cu 
o serie de dramaturgi, ale căror piese ur- 
mează a vedea curînd luminile rampei. 
Dintre acestea, menționăm : În legătură cu 
trecerea la altă muncă de A. Hazin şi |. 
Metter, Nu treceți!, comedie polițistă sat- 
mică de B. Egorov, I. Poleşciuk și B. Pri- 
valov şi altele. 

Scriitorii I. Gherman și G. Munblit lu- 
crează la o dramatizare după romanele 12 
scaune si Viţelul de aur de I. Ilf şi E. 
Petrov. 

e Cu prilejul aniversării a 100 de az: 
de la nașterea scriitorului ucrainean Ivan 
Franko, Studioul de televiziune din Harkov 
a transmis Ghereta nr. 27, dramă într-un 
act a clasicului ucrainean. 


Anglia 


e Într-un moment cînd rivalitatea dintre 
teatru şi televiziune este trimbiţată ades 
şi cu mult zel, televiziunea engleză a luat 
iniţiativa ce a inaugura — cu titlu de 
experiment — un ciclu de emisiuni spe- 
ciale destinate să cîştige pentru teatru 
cercuri noi de spectatori ! Aceste emisiuni 
vor cuprinde extrase din reprezentațiile 
curente de clasici de la Old Vic sau în 
interpretarea principalelor companii de tea- 
tru din Anglia; narațiunea de legătură 
Între fragmentele televizate şi comentariul 
lor va fi încredințată unor personalități 
de seamă ale vieții teatrale engleze. Pături 
mai largi de spectatori, pe care insufi- 
cienta familiarizare cu textele marilor cla- 
sici îi făcea să ocolească genul „serios 
în materie de reprezentații teatrale, vor 
putea astfel să fie captați şi educați. Cel 
puțin acesta este obiectivul mărturisit de 
inițiatorii ciclului. 

Inaugurarea acestor „introduceri la cla- 
sici“ s-a făcut cu fragmente din Cymbe- 
line de W. Shakespeare, în interpretarea 
ce i s-a dat la Old Vic și în regia lui 
Michael Benthall. Aranjamentul pentru te- 


leviziune a fost opera lui M. Elliott, iar 
comentariul a fost făcut de decana scenei 


engleze, Sybil  'Thorndvke. 


R CihoiRVyati 


e Un post de televiziune îimstalat pe 
scena teatrului D-34 din Praga şi un 
ecran plasat în biroul directorului permit 
acestuia să urmărească îndeaproape activi- 
tatea din timpul repetiţiilor sau chiar spec- 
tacolele, fără să-și întrerupă munca. 

e Reprezentată pentru prima oară în 
Cehoslovacia în anul 1930, din inițiativa 
elevilor gimnaziului real din Hranice, Au- 
lularia lui Plaut a văzut cin nou lumi- 
nile rampei, datorită secției de teatru a 
Bibliotecii Universitare din Brno. Regia 
spectacolului și rolul lui Eucion au fost 
deţinute de R.Walter. 

© Din iniţiativa Comitetului regional din 
Prezov și a Consiliului regional din Rzes- 
zov, ansamblul de operetă al Teatrului 
Naţional Ucrainean din Prezov a efectuat 
un turneu în Polonia. Cu acest prilej, ac- 
torii slovaci au prezentat în cîteva centre 
industriale şi localități din Galiţia şapte 
spectacole. 

La rindul său, Teatrul de Stat din Rzes- 
zov a poposit pentru un ciclu de specta- 
cole. în Slovacia de răsărit. Repertoriul tur- 
neului a cuprins două piese din dramatu:- 
gia polonă: Oamenii viilor moarte de R. 
Brandstădter şi Răzbunarea de A. Fredro. 


Ítalia 


© În Palatul Serbelloni, din Milano, 
în fața unui public numeros şi receptiv, 
Paolo Grassi și Giorgio Strehler au făcut 
a expunere interesantă, punctată de amă- 
nunte pitorești, asupra turneului efectuat 
de Piccolo Teatro din Milano prin Eu- 
rcpa.. Compania a vizitat 19 orașe — prin- 
tre care: Stockholm, Copenhaga, Karl Marx- 
Stadt, Berlinul democrat şi Viena — şi a 
dat, în decurs de 56 de zile, 41 de repre- 
zentaţii, fiind primită pretutindeni cu 
prețuire şi călcură. 

e A fost atribuit pentru întiia dată 
premiul Noce d'Oro, destinat să răsplătea- 
scă anual pe tinerii actori și tinerele ac- 
trițe care au realizat cea mai bună inter- 
pretare a unui personaj dintr-o lucrare dra- 
matică italiană, reflectind în chipul cel 
mai izbutit epoca noastră. Actrița premiată 
este Monica Vitti, interpreta rolului fem: 
nin principal din Bella de Cesare Meano. 
Sandro  Ninchi, tînărul actor premiat cu 


același prilej, este unul din interpreţii pie- 
sei Pe străzile nopţii de Renato Lelli. Per- 
sonajul pe care îl joacă aci este un „băiat 
de familie“, fiul unui avocat integru și 
intransigent, aparent prea sever cu unicul 
lui copil, pentru a contrabalansa răzgiiala 
practicată de soția lui. Dar nici unul din 
cei doi părinți nu-și poate închipui că fiul 
lor va căuta o ieşire cin „monotonia tra- 
iului aşezat“ şi o soluţie pentru comple- 
tarea banilor de cheltuială de care dis- 
pune, în sordide acțiuni de banditism și 
escrocherie. Totuşi, aşa se întîmplă pînă 
la urmă și tatăl integru se vede silit, cu 
regret, să-şi denunțe fiul. Aprecierile cri- 
ticii despre jocul lui Sandro Ninchi au 
fost foarte laudative şi le înregistrăm ca 
atare. Semmificativ ni se pare, însă, că 
eroul interpretat de el a putut fi consi- 
derat ca reprezentativ pentru epoca noastră 
de către un juriu format cin oameni de 
cultură italieni. Poate că votul lor nu a 
fost lipsit de o doză de amărăciune... 


e Numărul mare al celor ce au luat cu- 
vintul în cursul dezbaterilor, caracterul în- 
suflețit al discuţiilor și tonul lucid şi in 
același timp optimist al concluziilor au im- 
primat o deosebită semnificație celui de al 
VI-lea Congres naţional al autorilor dra- 
matici, convocat la Saint Vincent (Val 
d'Aosta) din inițiativa Institutului Italian 
de Dramaturgie (I.D.I.). În prezenta unei 
asistențe numeroase, din care firește că nu 
lipsea nici un dramaturg italian și în rin- 
durile căreia au putut fi -ecunoscuţi nu- 
meroși critici, actori, regizori, lucrările 
congresului au fost deschise de Egidio 
Ariosto, președintele I.D.I. El a făcut o 
«xpunere asupra activității desfășurate de 
institut în cei zece ani de ia înfiintarea 
lui (octombrie 1946). Succinta trecere în 
revistă a pus în evidență faptul că în tot 
acest timp, I.D.I. a fost preocupat în pri- 
mul rînd ce nevoia de a pune capăt „si- 
tuaţiei absurde create în perioada imediat 
următoare războiului și care consta în eli- 
minarea aproape totală a repertoriului ita- 
lian de pe scenele tării“ — după cum s-a 
exprimat E. Ariosto. În privința cani:ității 
rezultatele eforturilor depuse de I.D.I. sint 
mulțumitoare : pe cînd în stagiunea 1946 — 
47 teatrele italiene nu au reprezentat decît 
patru lucrări aparținînd unor autori ita- 
lieni, în stagiunea trecută au văzut lumi- 
na rampei 76 de piese italienești noi (din- 
tre care, 50 de piese în trei acte şi 26 de 
piese într-un act): Dar această afluență 
de lucrări originale nu a oglindit în 
epală măsură și un progres calitativ. As- 
tăzi, a spus E. Ariosto în încheiere, accen- 
tul trebuie să cadă pe calitatea lucrărilor, 
„pe prestigiul și calificarea ansamblurilor 
cărora li se încredințează operele drama- 
tice, pe demnitatea spectacolului...“ 

Congresul a adoptat o rezoluţie, cuprin- 
zind șapte puncte programatice, din care 
spicuim următoarele:  selecționarea rigu- 
roasă a pieselor autohtone, în lumina ca- 
lităţii lor literare şi, totodată, a validității 
lor spectacologice ; sprijinirea materială a 
companiilor care se consacră cu precădere 
repertoriului naţional, precum şi a teatre 
lor experimentale, acestea din urmă în- 
telese „nu ca prilej de manifestare a unui 
diletantism ocazional... ci ca laboratoare 
pentru pregătirea unor spectacole exem- 
plare, în stare să reveleze noi opere“ ; tea- 
trele mici vor fi îndrumate să acorde n 
atenție specială dramaturgiei italiene; se 
va întocmi proiectul unei Carte a tea- 
trelor universitare, pentru a le stimula și 
orienta activitatea. 


R. D. Germană 


e Pe scena Teatrului Popular din Ber- 
lin, a fost reluatä piesa Faust de Goethe. 
Relul lui Mefisto este interpretat de cuno- 
scutul actor Ernst Busch. Este interesant 
ce menţionat că, pentru realizarea obținută 
în acest rol, Emst Busch a fost distins cu 
Premiul Naţional pe anul 1956. 

© Teatrul din Döbeln a inaugurat la 
sfîrşitul anului trecut, un cicla de mati- 
nee poetice — Lirica secolului XX. Des- 
chiderea a fost făcută cu un matineu Ma- 
iakovski, la care şi-a dat concursul — ca 
recitator — actorul W. Thielman, de la 
Teatrul „Maxim Gorki“ din Berlin. Ciclul 
prevede recitări din Lorca, Brecht. Ne- 
ruda etc., ca și din creația poetică a po- 
porului negru. 

@ Stucioul de pe lingă Deutsches Theater 
reprezintă piesa Puii de vulpe de cuno- 
scuta autoare americană Lilian Hellman, 
în regia lui Wolfgang Heinz. Scenograful 
spectacolului este Karl von Appen, distins 
cu Premiul Naţional 1956 „pentru contri- 
buția luj importantă la dezvoltarea sceno- 
grafiei realiste“. 

Interpretarea e susținută de Gisela Uhlen, 
Inge Keller, Waldemar Schütz şi alţii. 


„R F. Germană 


e Teatrul din Diăsseldorf a montat de 
curînd într-o nouă înscenare Azilul de 
noapte de M. Gorki. Regia spectacolului 
aparține lui Karl Heinz-Stroux. 

e Cunoscutul romancier Erich Maria 
Remarque și-a făcut recent debutul în tea- 
tru. Ultina etapă, piesă cu care autorul 
romanului Pe frontul de vest nimic nou 
a înfruntat luminile rampei, reînvie ulti- 
mele zile ale Germaniei naziste. 

Cuprinși de panica iminentei înfrîngeri 
(marșul victorios al Armatei Sovietice spre 

Berlin le spulberă și ultimele nädejdi) 
membrii batalioanelor SS încearcă în grabă 
exterminarea prizonierilor dintr-un lagăr de 
concentrare din preajma Berlinului. Doi 

izonieri reuşesc să scape. Unul dintre ei, 
îmbrăcînd uniforma Wehrmachtului, se as- 
cunde în casa unei femei. Dar Schmidt, 
agent al Gestapoului, îi găseşte urma. 
Pentru a-l identifica, îl pune față în față 
cu celălalt deținut, prins între timp de po- 
liție. Momentul revederii e dramatic. Con- 
stient că printr-un singur gest, printr-un 
singur cuvint, și-ar putea träda prietenul, 
deținutul se aruncă pe fereastră, sacrifi- 
cîndu-și propria viață spre a salva liber- 
tatea celuilalt. Astfel, palmaresul criminal 
al lui Schmidt înregistrează încă o victorie: 
uciderea unui profesor universitar (identi- 
tatea  sinucigașului este constatată abia 
după moartea lui). 

Schmidt înțelege că partida e pierdută, 
dar el nu-și pierde speranţa. „lată-l pur- 
tind haine civile, înarmat cu o serie de 
acte cît se poate ce bune, în care nu se 
pomenește nimic de crimele făptuite, scrie 
ziarul „Der Kurier“ într-o amplă cronică 
pe marginea spectacolului. Pină la urmă, 
însă, Schmid: este arestat. Referindu-se 
la marea actualitate a piesei, acelaşi ziar 
scrie: „Remarque spune lucrurilor pe 
nume, Pentru aceasta, el nu trebuie së 
inventeze nimic“, 


Recentele evenimente petrecute în Ger 
mania Federală fac din Schmidt figura 
centrală a piesei. Reprezentată de Teatrul 
Renaissance în zilele cînd campania de rea- 
bilitare a foştilor membri ai batalioanelor 
SS ia amploare crescîndă, piesa lui Re- 
marque constituie un avertisment adresat 
poporului german şi întregii lumi, în a 
cărei memorie se mai păstrează proaspete 
atrocitățile războiului şi crimele săvirşitey 


de hitleriști. 


R. P. Bulgaria 


e În anul sărbătoririi centenarului tea- 
trului bulgar, teatrele din R. P. Bulgaria 
acordă o sporită atenție dramaturgiei cla- 
sice şi contemporane bulgare. Pe afișul 
teatral bulgar, pot fi întilnite piesele La 
poalele Vitoşii şi Cind tună de P. lavo- 
rov, Horo, o dramatizare după romanul lui 
Straşimirov, Tinerețe zbuciumată, de S. 
Krasinski, Albena de I. lovkov, Ivanko de 
V. Drumev sau Spre prăpastie de I. Va- 
ZOV. 

Teatrul Popular din Varna continuă să 
reprezinte Zile de neuitat de L. Strelkov, 
piesă cu care acest teatru şi-a deschis 
actuala stagiune. 

În repertoriul multora dintre teatrele 
bulgare, sînt incluse și lucrări ale dra- 


maturgiei clasice sau contemporane străine, 
mai puţin jucate în ultima vreme. Dintre 
acestea, menționăm Inimă, nu piatră de 
N. Ostrovski, -Ruy Blas de Victor Hugo 
şi o dramatizare după romanul Hotel Ber- 
iin al scriitoarei Vicky Baum. 

e Întreaga presă ce specialitate din 
R. P. Bulgaria este unanimă în a recu- 
noaște strălucita izbindă repurtată de tî- 
nărul „actor Ştefan Ghetov în rolul com- 
plex al lui Gh. Dimitrov din piesa Prima 
lovitură de Krum Kiuleavkov. 

După cum am mai arătat, piesa se 
bucură de un deosebit succes pe scena 
Teatrului „Kristiu Sarafov“ din Sofia. 


Finlanda 


© Teatrul Muncitoresc din Tampere a 
luat ființă în anul 1901, din iniţiativa 
actriței Filda Vuori, prin contopirea cî- 
torva ansambluri de amatori. De la înce- 
putul activității sale, teatrul a acordat un 
loc de frunte în repertoriul său dramatur- 
giei naționale. Piesele clasicului Alexis 
Kivi, sau ale dramaturgilor Rislakki Ensio, 
Talvi Jussi, ca și ale multor altora, au pri- 
lejuit Teatrului Muncitoresc spectacole de 
înaltă ținută artistică. De-a lungul anilor, 
teatrul s-a adresat adeseori dramaturgiei 
clasice ruse și sovietice. Furtuna lui Os- 
trovski, Cadavrul viu de Tolstoi, Revizorul 
de Gogol, Livada cu vişini de Cehov, dra- 
matizările după Ana Karenina şi Crimă şi 
pedeapsă sau Căi înflorite de V. Kataev 
au ţinut timp îndelungat afișul teatral. 

Repertoriul destul de variat al teatrului 
însumează și alte lucrări ale dramaturgiei 
clasice universale şi contemporane. 

Dintre ultimele premiere prezentate, vom 
menționa piesa Ultimii de la etajul 6 de 
Alfred Gehri. 

Colectivul artistic al teatrului numără 20 
de actori. Dar în munca lor, cadrele pro- 
fesioniste primesc un substanțial ajutor din 
partea unui grup de 30 de actori amatori, 
care participă activ la munca teatrului, 
jucînd în diverse spectacole. 


R. P. Chineză 


e În oraşul Cenciou, s-a deschis recent 
o nouă școală de teatru, care va funcționa 
cu două secții permanente: una de act- 
vie, iar cealaltă de regie. În cadrul şcolii, 
vor studia circa 300 de elevi, recrutați în 
marea lor majoritate cin regiunea Henan. 

e Teatrul de Artă din Pekin a marcat 
comemorarea a 100 de ani de la moartea 
dramaturgului J. K. Tyl, prin reprezenta- 
rea cunoscutei piese Cimpoierul din Stra- 
konice a clasicului ceh. 

e Cu prilejul turneului efectuat în Ja- 
ponia, Opera din Pekin a prezentat două 


spectacole în folosul victimelor bombei 
atomice lansate de americani. Presa sub- 
liniază că biletele la aceste spectacole au 
fost epuizate în răstimpul unei jumătăți 
de oră. 


E ranja 


@ Sub direcția de scenă a lui J. P. Gre- 
nier, în decorurile lui Wakhevitch Teatrul 
Marigny a dat viață scenică comediei Nemo 
de Alexandre Rivemale. 

Unul dintre rolurile principale este de- 
tinut de Nelly Vignon, pe care bucureştenii 
au putut-o vedea în spectacolele prezentate 
cu prilejul turneului din anul trecut al 
teatrului de l'Atelier. 


e Théâtre d'Aujourd'hui şi-a inaugurat 
noua stagiune cu piesa lui Scarpetta Mı- 
zerie şi noblețe, interpretată de ansamblul 
lui Jacques Fabbri, deținător al premiului 
Molière pe anul 1955. 

© După ce ani de-a rîndul a fost în- 
gropată sub praful uitării, Topaze de Mar- 
cel Pagnol a revăzut lumina rampei pe 
scena teatrului: Gymnase. 


© Posturile franceze de televiziune au 
transmis recent o dramatizare după roma- 
nul Madame Bovary de Flaubert. Versiu- 
nea . dramatică aparține lui Gaston Baty. 


R. P. Albanie 


e Strădania de a îmbogăți repertoriul 
cu noi lucrări ale. dramaturgiei clasice și 
contemporane naționale caracterizează as- 
tăzi intreaga activitate creatoare a teatre=- 
lor din R. P. Albania. Datorită condițiilor 
grele de asuprire şi aservire pe care le-a 
cunoscut Albania în trecut, multe din ce 
morile literaturii dramatice albaneze au 
fost împiedicate să-și afle crum spre 
inima spectatorilor, fiind acoperite de ui- 
tare. Tocmai de aceea, teatrele Albaniei 
democrat-populare și-au asumat nobila mi- 
siune de a valorifica moștenirea trecutu- - 
lui, punînd astăzi la îndemina specta:o- 
rilor opere de artă autentică, create de 
scriitori clasici. 

Edificatoare este inițiativa Teatrului Re- 
gional Anton Zako Csjupi din Korci de 
a reprezenta vechea piesă Lulya e Kujtimit 
(Floarea iubită) de Foquino Postali. In- 
scrierea acestei piese în repertoriul teatru- 
lui din Korci. alături de Ruptura lui La- 
vreniev, Căsătoria de Gogol şi Tania re 
Arbuzov. a fost primită cu deosebită sa- 
tisfacție de spectatorii din Korci. Învin- 
gind dificultăţile legate m primul rînd de 
caracterul pronunțat regional al piesei, re- 
gizorul Sokrat Mio a reușit să creeze un 
spectacol de înaltă ținută artistică, in care 

îşi află o deplină valorificare întreaga fru- 
musețe a textului dramatic. 

Nu mai mică este atenția acordată ce 
teatrele din R. P. Albania repertoriului 
contemporan. 

Teatrul „Alexander Moissi”' a prezentat 
recent piesa Logodnica de la ţară de Fat- 
mir Djati — povestea unei fete albameze 
ce coboară din munți pentru a lucra în- 
tr-o fabrică. Actualmente, piesa lui Fatmir 


Djati a. fost înscrisă în repertoriul teatre- ` 


dior din Skoder, Korci și Tirana. O altă 
lucrare dramatică contemporană care s-a 
impus atenţiei teatrelor este Logodna bles- 
temată de Selman Vaquari, unul dintre 
cei mai tineri dramaturgi și regizori din 
R. P. Albania. 

Pe scena Teatrului Naţional din Tirana, 
a avut loc de curind premiera piesei De- 
tura (Mesagiul) de Kol Jakova, unul din- 
tre cer ma reprezentativi dramaturgi alba- 
nezi contemporani. 


e În orașul Skoder se află în curs de 
construcție un nou teatru. Sala lui va 
avea 630 de locuri, fiind înzestrată cu 
numeroase cabine, săli de repetiție etc. Pe 
lingă teatru, va funcţiona şi un club per- 
manent. 


Elețtta 


e În anul 1908, în pitorescul sat Me- 
zières din inima Alpilor, a luat ființă un 
teatru popular de vară, care şi-a cîştigat 
repede popularitate. Iniţiatorii lui erau 
frații René şi Jean Morax. Primul este 
poet şi dramaturg, iar celălalt, pictor și 
regizor. Spectacolele de la Théâtre du Jura 
atrăgeau nu numai pe muntenii și pe lo- 
cuitorii satelor învecinate, ci şi un nume- 
ros public, sosit anume din toate colțurile 
Europei. 

Primul război mondial a silit teatrul 
să-şi întrerupă activitatea. Cei doi fraţi 
n-au vrut însă să abandoneze ideea. Şi 
astfel. în anul 1921, Théâtre du Jura își 
redeschide porţile,  bucurincu-se în conti- 
nuare de un binemeritat succes. 

Majoritatea pieselor prezentate pe scena 
acestui teatru sînt scrise de René Morax, 
punerea lor în scenă fiind asigurată ın 
exclusivitate de fratele său Jean Morax. 


A ustria 


e Comitetul de organizare a Festivalu- 
lui de la Bregenz a inițiat un mare con- 
curs internațional de lucrări dramatice, des- 
chis tuturor scriitorilor din lumea întreagă. 
Se vor acorda două premii în valoare de 
20.000 şi 10.000 de dolari. Înscrierile la 

concurs — sub forma unei cereri de ad- 
mitere cu indicaţia numelui şi datelor per- 
sonale — au fost primite pină la 31 ia- 


nuarie 1957. Juriul e format cin repre- 
zentanţi ai comitetului de organizare a Fe- 
stivalului, ai Burgtheater-ului din Viena şi 
ai vieții artistice internaționale. Juriul va 
putea să decearnă ambele premii, sau să le 
reunească în unul singur. Pe de altă parte, 
direcțiunea Festivalului își rezervă dreptul 
de a reprezenta în premieră absolută si 
alte lucrări trimise de participanţii la con- 
curs, în afară de cele premiate. Piesa dis- 
tinsă cu premiul I va fi reprezentată de 
către Burgtheater, în cadrul Festivalului de 
la Bregenz. 


Africa de Sud 


e Marionetele „Protea“ sînt nişte per- 
sonaje umblate; sub oblăduirea soților 
Thompson — creatorii şi minuitorii lor — 
aceste păpuși au parcurs într-un an 
20.000 km de-a lungul și de-a latul A- 
fricii de Sud. Această companie de „ac: 
tori” ce 30 cm înălțime a dat spectacole 
la Johannesburg, (Capetown şi Dunbar 
— dar şi în toate oraşele mai mici, în 
așezările izolate şi chiar în satele cin tinu- 
turle mai sălbatice. Cel mai mare succes 
l-a obținut spectacolul de estradă Afri- 
cana, inspirat din folclorul populațiilor 
häştinaşe. 

Anul trecut, marionetele „Protea“ au tire- 
cut oceanul şi s-au produs în mai multe 
orașe din Anglia, unde publicul — şi nu 
numai cel format din copii — le-a făcut 
o primire călduroasă. 


Japonia 


e În ultimul timp, teatrele japoneze se 
adresează tot mai des dramaturgiei chi 
neze, deosebit ce apreciată de publicul 
spectator. Astfel, au fost reprezentate pină 
acum Tiu-Uan de Go Mo-jo, Furtuna de 
ŢȚao-uai, Fata cu părul cărunt, de Bin Y 
și He Tin-zi şi altele. 


Brazilia 


e Premiul Saci, suprema distincție bra- 
ziliană care se conferă oficial celor mai 
bune spectacole teatrale, a fost atribuit 
(pentru cea mai bună punere în scenă, cel 
mai bun spectacol, cel mai închegat conflict 
şi cea mai bună interpretare feminină) 
spectacolului Ciocîrlia de J. Anouilh, pre- 
zentat de formația de la Teatre Popular 
de Arte, a cărui animatoare este Mara 
dell Costa. 


In plină activitate 


Trebuie să mărturisim că prea mari a- 
matori de „,„memorii” nu sintem. De vină 
este, poate, faptul că acest gen ne-a su- 
gerat adeseori un condei grav, mînuit de-un 
arhivar rigid, tipicar, cu fişe şi creion bine 
ascuţit, care își ține condicile şi jurnalul 
la zi, foarte preocupat de evenimentele cele 
mai mărunte ale propriei vieți, cu care ține 
să fericească generaţiile următoare, de teamă 
ca nu cumva altcineva să uite s-o facă. 


Am prefera: dintotdeauna amintirile — un 
iingvist ar obiecta poate că  „memorii” 
Și „amintiri sînt cam acelaşi lucru —, 


care, prin lipsa unei ordini rigide, prin 
fuga nestăpinită a condeiului, aduc o adiere 
caldă, poetică, cu acea nuanță de melancolie 
pe care o lasă anii adunați în urmă. Poate 
că lipsa aceasta de organizare, suita de 
evenimente uneori aparent nelegată, ,„poe- 
zia” aceasta serveşte mai bine întelege- 
rea personalității autorului, discernerea ca- 
racterului lui, posibilitatea de a-i aprecia 
dorința de a se dezvălui şi, în ultimă in 
stanță, obiectivitatea. 

Volumul Amintiri... amintiri... ! al actri- 
tei și omului de teatru Lucia Sturdza Bu- 
landra adoptă tocmai această linie, pe care 
o consemnează în însuși „Cuvîntul înainte”: 
„„.Nu am intenționat să comit greșeala de 
a-mi serie memoriile. În general memoriile, 
mai ales cele ale actorilor, sînt prea su- 
biective. Cînd cineva îşi povesteşte propria 
sa carieră, e greu să ocolească această pri- 
mejdie...” Şi apoi: „De ce să-mi scriu me- 
moriile ? Sint încă în plină activitate. Cre 
deam că memoriile se scriu cind eşti prea 

l Lucia Sturdza Bulandra, Amintiri... amin- 
tiri... E.S.P.L.A., 1956, 288 pag. i 


cărți dAn T: 


vîrstnic pentru profesiunea aleasă, sau cînd 
încetezi de a fi în putere: nemaiputind 
munci, te retragi la pensie şi, pentru a nu 
pierde legătura cu profesiunea mult iubită, 
retrăiești trecutul scriindu-ți memoriile”. 

Într-adevăr, după 58 de ani de muncă în 
teatru, multipla activitate a autoarei nu s-a 
încheiat. Cum spune poetul: „Le matin 
n'est plus! Le soir pas encore”. 

Activitatea Luciei Sturdza Bulandra se 
împarte aproximativ în trei etape. Prima, 
începînd de la intrarea în teatru (1898) 
pină la părăsirea Naţionalului, în 1914; a 
doua, care a coincis cu existența îndelun- 
gată a companiei particulare (pină la des- 
ființarea ei în 1941) şi s-a prelungit pină 
în 11947; şi, în sfîrşit, cea care a în- 
ceput în 1947 prin numirea sa ca direc- 
toare a Teatrului Municipal. 

Cartea, în afara impresiilor şi referirilor 
la evenimente cu caracter strict personal, 
prezintă şi o valoare documentară, atit în 
ceea ce privește dezvoltarea teatrului în 
țara noastră, cît și activitatea unor mari 
figuri ale scenei, pe care autoarea le-a cu- 
noscut îndeaproape. Este în fond rezulta- 
tul parcurgerii a peste o jumătate de seccl 
de teatru romînesc. Prezentarea vechiului 
„Naţional”, chiar dacă ne e cunoscută în 
mod obiectiv din lucrări anterioare, are a- 
vantajul dezvăluirii unor aspecte şi al in- 
terpretării lor printr-o prismă foarte per- 
sonală — fără teama ce a spune unele 
adevăruri neconforme cu adagiul „de mor- 
tuis.... Sinceritatea e una din trăsăturile 
caracteristice ale cărții. Sinceritatea aceasta 
— ba am putea spune, o ușoară naivitate 
şi prospețime, pe care nu le-am fi bănuit 
— ne-a surprins la „digna doamnă Bulan- 
dra“. Şi autoarea însăși ne relatează la 
modul anecdotic că aceeaşi imoresie a fä- 

cut-o şi altora. Ni se amintește în carte 
că, după o neînțelegere cu unul din me- 
seriașii teatrului, acesta a venit într-o seară 
în care actrița juca în Țarina de Lengyel, 
să-şi ceară scuze: „Mai sînteți supărată pe 
mine, doamnă Bulandra? — Îi răspuns : 
— Lasă-mă-n pace, Angelo. Pleacă de aici ! 
El, mucalit, adaugă: Jucaţi foarte bine, 
doamnă, foarte natural : sînteţi ca o Ţarină 
pe scenă, fiindcă și în viață vă purtați cu 


= 


noi... tot ca o Ţarină”. 


Acest fel de a fi nu are desigur nimic 
formal în el. Este expresia unei anumite 
conformaţii psihice. Este omul care, găsind 
forța să fugă dintr-un mediu social ca să 
se fixeze în altul, a ştiut să conducă, do- 
vedind o energie și un spirit realist pe care 
le-au apreciat probabil îndeajuns de-a lun- 
gul anilor colegii de direcție. Evoluţia Lu- 
ciei Bulandra şi cotiturile sale cruciale — 
cea din 1898, la intrarea ei în teatru, şi 
cea din 1947 — mă fac să mă gindesc 
la piesa Luciei Demetrius, Trei generaţii, în 
care s-ar fi sărit etapa actului II. Lucia 
Bulandra a ştiut să arunce o punte între 
două epoci. Energia, dorința de a lupta, 
de a se afirma au ajutat-o din plin. Este 
ceea ce a contribuit la înscăunarea sa ca 
„Spiritus rector“ pe oriunde a trecut. O ac- 
tivitate bogată în tovărășia lui Tony Bu- 
landra, dublată însă adeseori ce mari difi- 
cultăți, nu putea fi decit rezultatul unui 
cicrt pe care bilanțul de pînă acum al au- 
toarei ne obligă să-l recunoaștem ca izvorit 
dintr-o enerpie deosebită. 

Dar în mijlocul întregii activități, îi re- 
cunoaştem pe oameni. Sint zecile, sutele de 
actori și oameni de teatru cu care actrița 
și directoarea 'a colaborat în cei 58-de ani 
de teatru: directorii Teatrului Naţional, de 
la Davila la Diamandy; actori ce prima 
linie, ca: Iancu Petrescu, Agatha Birsescu, 
Demetriad, Aristizza Romanescu etc. Si, ca 
un amănunt emoționant: prima întîlnire cu 
studentul George Georgescu, care își cîştiga 
piinea ca acompaniator în. culise. Această 
trecere în revistă dezvăluie, în afara unor 
aspecte pozitive ale scenei romînești .— 
pasiune, spirit de sacrificiu, solidaritate — 
și acea racilă, adeseori socotită inerentă 
teatrului: .„bîrfa, invidia, - intriga”, acele 
„pertractări“ de culise, cum spune cu umor 
Lucia Bulandra. E, cred, o lecţie pentru con- 
temporani — atit pentru actori, cît si pen- 
tru conducătorii de teatru. 

În toată această mulțime evocată adesea în 
cuvinte emoționante, descoperim mari actori, 
virstnici, care mai trăiesc și azi, ca: Storin, 
lancovescu, Marioara Voiculescu, Sorana 
Topa, sau alții care au fost elevi ai Luciei 
Bulandra: Aura Buzescu, Mihai Popescu, 
Finteșteanu, Giugaru, Chr. Etterle, Nelly 
Sterian etc. Aceste ultime numé ne amin- 
tesc faptul că activitatea ca profesoară a 

constituit ani de-a rîndul una din pasiunile 


“Luciei Sturdza Bulandra. 


În afara scurtului istoric al teatrului ro- 
minesc din prima jumătate a secolului nos- 
tru, în cartea Luciei Sturdza Bulandra mai 
aflăm o seamă de lucruri interesante. Este 
vorba de consideraţiile pe marginea acelei 
perioade în care regizorul nu avea încă au- 
toritatea de azi, cînd regizorul era și actor, 
cind funcția de regizor profesionist abia 
își dobindea justificare. Tot atit de intere- 
sante sînt și aprecierile autoarei pe mar- 
ginea muncii pe care trebuia s-o ducă tea- 
trul cu autorii. Am dori să notăm, în acest 
sens, sprijinul pe care compania Bulandra 
l-a dat dramaturgiei autohtone, prezentind 
în acelaşi timp numeroase opere ale drama- 
turgiei clasice universale, ca şi o serie de 
piese străine mai ușoare. 

Volumul de amintiri al Luciei Sturdza 
Bulandra mai cuprinde un capitol intere- 
sant, intitulat: „Actorul și arta dramatică “, 
care nu este în fond decit teza de „defi- 
nitivat“ a autoarei, datînd din 1912. Acea- 
stă lucrare, care cuprinde numeroase în- 
drumări, valabile și astăzi pentru actori, 
poate constitui obiectul unui studiu aparte. 

Volumul, frumos prezeniit, s-ar putea de- 
sigur bucura de mai multă apreciere in 
ceea ce privește condiţiile tehnice, dacă, în 
afara eratei, n-ar mai fi cuprins și un nu- 
măr egal ce greșeli nesemnalate, dintre care 
iată câteva: Monmet-Sully în loc de Mounet- 
Sully (pag. 64), Ranetti Roman în loc de 
Ronetti Roman (pag. 28—29), How în loc 
de Gow (pag. 113), Etna Weber în loc de 
Edna Ferber (pag. 108). 

Marius MĂGUREANU 


O interpretare modernă 
a „„/Orestiei'“ 


În caietele companiei sale de teatru de 
pe lunile noiembrie, decembrie 1955 şi ia- 
nuarie 1956, Jean-Louis Barrault! publică 
un foarte interesant studiu, intitulat. Pro- 
blemele „,Orestiei”', o amănunțită cerceta:e 
tehnică şi teoretică a trilogiei lui Eschil, 
reprezentată în octombrie 1955 pe scena tea- 
trului Marigny din Paris, 

Stabilind cadrul istoric al operei lui Eschil, 
definit prin „momentul Salamina” — in- 
frîngerea perșilor —, cînd are loc trecerea 
de la perioada homerică. tulbure, mitică, 
la secolul luminos al lui Pericle, Jean-Louis 
Barrault analizează cu o remarcabilă finețe 
procesul care l-a cus la formarea unei con- 
cepții regizorale noi, mai apropiată de ade- 
vărul epocii, concepție bazată nu pe „fai: 


1 J. L. Barrault, Problemele „Orestiei““, în 
caietele companiei teatrului Marigny, nov., dee. 
1955, ian. 1956. — 1 


moasa armonie greacă, învățată în şcoli”, 
ci pe ideea unei Elade „arhaice, mustoase, 
neliniștite şi în permanent contact cu mis- 
tarul vieții“. Ideea aceasta îndrăzneață, 
atit de puţin tradițională față de canvu- 
nele spectacolului clasic, însă vagă, por- 
nind de la o simplă intuiție, Barrault 
izbutește totuși să o concretizeze printr-o 
documentare directă, realizată — para- 
doxal — în urma unei călătorii făcută 
in... Brazilia. Între eposul popular bra- 
zilian, tributar celui african, și serbările 
dionisiace; între ceremoniile mai mult sau 
mai puțin oculte, la care vestale negre 
dansează frenetic samba, macumba, pină 
ce cad istovite jos, în cercuri magice tra- 
sate cu apă lustrală vărsată din amfore, 
și misterele orfice, oricît de ciudat ni 
s-ar părea, subtilul actor şi regizor fran- 
cez ajunge să descopere treptat corespon- 
dențe firești, deloc arbitrare. Astfel, aflăm 
cu surprindere că dansul „fecioarelor 
sfinte” din mahalalele orașului Rio sea- 
mămă prin virtejul lui infernal cu dansul 
Eriniilor; că ceata de bărbaţi şi femei în 
veşminte albe, care se zvircolesc cîn- 
tind, în ritmul sălbatic al unei tobe, nu 
e altceva decit corul; bătrînul care le con- 
duce paşii —  corifeul; iar convulsiile, 
mimica tragică a  coreuţilor — strigătul 
grec de refuz în fața crudei Moira. 
Recurgind la măşti în care vede „o 
punere în valoare simultană a exterioru- 
lui și interiorului, a ceea ce este aparent 
și secret, a relativului și absolutului, -a 
vieții și morții”, Barrault, urmărind ace- 
eași serie de corespondențe întemeiate pe 
o identitate de spirit, nu foloseşte forma 
“convențională a măștii grecești, ci se in- 
spiră după măștile triburilor din Africa, 
vopsite și confecționate cin piele. Costu- 
mele, iarăși, deşi copiate dură vase ve- 
chi, anterioare epocii lui Eschil, poartă în 
ele influența unei alte călătorii, între- 
prinsă în Africa de Nord, la Dakar, unde 
straiele albe, sumare, ale locuitorilor, i-au 
dat „une impression fortement théâtrale". 
Decorurile, ținînd seamă de faptul că pia- 
tra şi marmora nu vor fi folosite decît 
mai tîrziu, în secolele decadente, sînt 
construite — potrivit celor mai vechi tra- 
diții — din lemn. Muzica, fiind vorba 
ce o epocă neajunsă la maturitatea ej 
elenică, are un uşor caracter oriental, in- 
spirat îndeosebi după dodecafonismul japo- 
nez sau tibetan. Flautul lui Pan, deci, 
care precede intrarea corului, a fost ex- 
clus, ca un accesoriu, tot din aceeași ten- 
dință de a restitui ambianța istorică 
exactă, de a evita o internretare didac- 
tică.  Orchestica — ansamblul miscărilor, 
evoluţiilor corului şi dansurilor — este 
concepută după modelul dansurilor popu- 
lare, în special ruseşti și spaniole. Bar- 
rault combate teza după care orchestica 


tragediei antice eline s-ar asemăna cu 
dansul clasic european. 

După aceste considerații tehnice, de c 
viziune nouă, modernă, cam îndrăznețe 
la prima vedere, dar susținute printr-o 
argumentaţie elegantă și riguroasă în a- 
celaşi timp, ne este prezentat montajul 
dramatic al trilogiei. Relevind încă o 
dificultate de regie, ce astă dată o difi- 
cultate majoră, o  incompatibilitate exis- 
tențială, de stadiu de cultură, Barrault 
face o paralelă între ritmul vieții noa- 
stre de astăzi şi ritmul Eladei, pe care 
îl descoperă realizat prin excelență în cele 
trei piese: Agamemnon, Coeforele şi Eu- 
menidele, care alcătuiesc trilogia părinte- 
lui tragediei universale. Orestia i se pare 
o lecție magistrală, dată de un veritabil 
teatru al acțiunii, pe care „agitația ste- 
rilă a teatrului nostru de intrigă” ne 
împiedică uneori s-o înțelegem. 

n continuare, trecind la volumul de 
idei al trilogiei, studiul subliniază sem- 
nificația plină de actualitate a operei lui 
Eschil. Pornind de la judecata că teatrul 
este în fond o problemă de justiție, o 
„răfuială vastă”, în care viaţa  restabi- 
lește totdeauna  dezechilibruri temporare 
pricinuite de forțele răului, autorul gă- 
seşte în Orestia un exemplu patetic al 
acestei idei. 

Despotismul orunt al lui Agamemnon, 
adulterul, crima  Clitemnestrei,  uneltirile 
sumbre ale Electrei, matricidul lui Oreste, 
vaietele neputincioase ale coeforelor, pri- 
goana nemiloasă a  Eriniilor, însetate de 
singe, de răzbunare, de sacrificii abomi- 
nabile — în numele unei legi oarbe — 
toată această lume ce se zbate disperată 
în hăul întunecat al pasiunilor este izbă- 
vită de chinuri de zeița Atena, printr-un 
act de justiție luminoasă. 

Prezidînd procesul deschis de Erinii 
împotriva lui Oreste, Atena rezolvă dis- 
puta dintre lumea veche, a  divinităților 
subpămîntene, și lumea nouă, solară, a 
lui Jupiter și Apollo. Ea face apel la în- 
țelepciunea omenească, adună pentru în- 
tiia oară un complet de judecată, înfiin- 
țează  areopagul, osîndind instinctele ob- 
scure și aducînd laude inteligenței clar- 
văzătoare. Acțiunea ei nobilă se încheie 
printr-o înțelegere generală.  Îmblinzite, 
Eriniile se vor numi de aci înainte Eu- 
menidele, adică  „binevoitoarele”, iar O- 
reste este achitat în numele unei cle- 
mente largi, pe care zeii o reaprind în 
sfîrşit în inimile oamenilor. 

Iruptă din tenebrele unui ev barbar, 
Orestia şi întreaga operă a lui Eschil ni 
se înfățișează astfel ca un preludiu în- 
depărtat, dar titanic, al Renașterii, ca un 
elogiu al forței pe care, oricînd și ori- 
unde, o cuprinde în ea Rațiunea. 


C. T- 


MIC DICŢIONAR LEAIRAL 


Machiajul 


Noţiune din argoul teatral, care indică 
rezultatul acţiunii prin care un specialist, 
sau actorul însuşi, realizează — pe chipul 
sau corpul interpretului — fața sau as- 
pectul general al personajului interpretat, 
colorindu-l cu farduri, pentru a nu părea 
livid în lumina putermică ce scenă, şi am- 
plificindu-i trăsăturile, pentru a fi vizibile 
din orice punct al sălii. 

Baza de plecare în machiaj o formează 
însuși chipul actorului. Acest chip este co- 
lorat şi modelat cu ajutorul a două grupe 
de elemente : fardul şi postişele. 

Fardurile cuprind: 1) fondul de ten, 
adică culoarea de bază, acoperind o gamă 
cromatică complexă ce la alb la negru; 
2) culori de retuş, menite să creeze umbre 
sau lumini; 3) culori pentru accente, care 
au rostul de a corecta detaliile feței; 4) 
dermatograje, cu ajutorul cărora se trag pe 
față linii care contribuie la definirea ca- 
racterologică ; 5) pudre, care acoperă, întii 
fondul de ten, apoi întreaga mască, pen- 
tru a-i lua luciul cremei; 6) fondul de ten 
lichid (numit şi transparent) pentru restul 


corpului, cuprinzind culori de la aur la 


negru. 

Postişele sau aplicele sînt elemente care 
se lipesc pe faţă pentru a corecta anumite 
defecte ale interpretului sau pentru a rea- 
liza tipul personajului. Ele sînt de couă 
feluri : cu păr (sprîncene, mustăţi, barbă, 
perucă, negi etc.) şi fără păr (nas, gușă, 
urechi, pomeţi etc.), confecţionate dintr-un 
fel de plastilină numită chit de nas, din 
cauciuc sau din papier-mâche. Aceste a- 
plice se fixează de față cu eter mastic sau 
cu spirt de santarac. 


În teatrul antic se proceda la o am- 
plificare mult mai pronunţată a trăsături- 
lor personajelor, utilizindu-se masca, pro- 
cedeu folosit și azi, în mod curent, în tea- 
trul extrem-oriental. 

Machiajul are citeva funcţii bine sta- 
bilite : integrează personajul unei anumite 
categorii (rasă, clasă, regiune a globului, 
sex, vîrstă etc.) sau marchează o evoluție 
în timp  (îmbătrinirea, de pildă), ori o 
durată interioară (urmele unor succesiv? 
stări sufletești). În sensul acesta, se poate 
vorbi ce cîteva tipuri de machiaj. 

Există un machiaj realist, care tinde să 
evidențieze trăsăturile fireşti, veridice, 
ale personajului ; există un machiaj grv- 
tesc, în care este evidentă tendința de ca- 
ricaturizare prin sublinierea exagerată a 
trăsăturilor caracterului. Din contra, ma- 
chiajul simbolic vizează, eliminarea caracte- 
risticilor individuale şi accidentale, prin ac- 
centuarea unui singur element, prin folo- 
sirea culorilor sugestive, care indică tipul, 
ideea. Trăsăturile chipului uman pot ti 
însă îndepărtate de modelul real, substi- 
tuindu-i-se acestuia un alt principiu ceciît 
cel al vieții, aşa cum se procedează în ma- 
chiajul stilizat, unde fața interpretului poate 
fi asemănătoare unei statui sau unei figuri 
geometrice. În fine, se poate vorbi de un 
machiaj fantezist, care transformă inter- ` 
pretul într-o ființă, reală (animal sau 
plantă) sau imaginară (centaur, satir, zînä, 
zmeu. etc.) aparținînd altor regnuri. 

Machiajul este, desigur, unul din adju- 
vantele importante ale actorului, dar el 
rămîne o simplă formă goală, dacă trăi- 
rea interpretului nu-l umple pe dinăuntru. 

| Liviu CIULEI 


Alexandru Davila — dramaturg, poet, actor, director de scenă şi de 
teatru — s-a născut la 12 februarie 1862, în Bucureşti. 

A făcut studii la Paris, unde a urmat la Liceul „St. Louis“, fiind 
coleg de şcoală cu Georges Feydeau şi cu J. de Feraudy, actorul de mai 
tîrziu. 

Activitatea sa ca scriitor este restrinsă, opera sa principală rămine 
drama istorică în versuri Vlaicu Vodă, reprezentată pe scena Teatrului Na- 
țional din București la 12 februarie 1902 (deci acum 55 de ani), cu Agatha 
Bîrsescu în principalul rol feminin, Doamna Clara, şi cu C. IL Nottara 
în rolul titular. 

Între anii 1905—1908 şi 1912—1914, Al. Davila este director al Teatrului National 
din Bucureşti, iar în răstimpul celor două ‘directorate își alcătuiește propria sa „Companie 
dramatică“ (1909—1911) cu elementele tinere ale primei noastre scene: Lucia Sturdza 
Bulandra, Marioara Voiculescu, Maria Giurgea, Ana Luca, I. Manolescu, Tony Bulandra, 
G: Storin, Romald Bulfinski, Ion Morțun, Niculescu-Buzău, N. Kanner, Grigore I. Bre- 
zeanu ş. a. 

În 1915, Davila cade victima unei încercări de asasinat, rămînind paralizat și țin- 
tuit în fotoliu tot restul vieţii sale. 

Ca director de scenă şi de teatru, lui Alexandru Davila îi revine marele merit de 
a fi introdus metoda realistă în concepția spectacolului și de a fi fost îndrumătorul 
pleiadei noastre de mari actori realiști. Ca regizor, Al. Davila a cunoscut concepția regi- 
zorală a lui Stanislavski și a contemporanilor săi, Reinhardt, Antoine, Fr. Gemier și 
Gordon Craig. 

Al. Davila a încetat din viață la 19 octombrie 1929 şi a fost înmormintat la Cimi- 
tirul  Bellu-Militar. 


Asupra datei de naștere a lui Costache Caragially, biografii vieții sale 
trudnice şi roditoare se contrazic: unii dau ca sigură data de 13 martie 
1815, alţii pe aceea de 13 aprilie 1813, iar cîţiva confirmă docar anul naş- 
terii: 1812. În schimb, data morţii sale este certă: 13 februarie 1877, acum 
80 de ani. 

Primele sale studii şi le face la școala grecească din Bucureşti. 

În noiembrie 1835, ca elev al clasei de „declamațiune și mimică” 
a lui Costache Chiriacos-Aristias, primul actor și dascăl de teatru din 
Muntenia, apare într-un rol pe scena Teatrului „Momollo“, la unul din 
examenele Societății Filarmonice din București. 

După lichidarea Societăţii Filarmonice și a teatrului promovat de ea, în 1838, 
Costache Caragially pleacă la Iaşi şi apoi la Botoşani, unde împreună cu mai mulți dile- 
tanți prezintă citeva spectacole, pentru ca după un an (1839) să-l vedem revenit la Iași, 
ca angajat al trupei rominești de sub conducerea d-nei Frisch. 


ZII 


In 1844, părăseşte definitiv laşul şi se reintoarce la Bucureşti, 
cu actorul şi „profesorul ce limba romină“. Costache Mihăileanu, înființează „Teatrul de 
diletanţi » cu mare parte din foştii elevi ai Societății Filarmonice, reuşind să-l deschidă 
abia după nouă luni (miercuri, 21 martie 1845), în unica sală de teatru a lui leronimo 
Momollo, cu piesa Furiosul, dramă prelucrată de dînsul. 

f Pe la sfîrşitul anului 1848, după relatările unor istoriografi, Costache Caragially, 
impreună cu o parte din trupă, pleacă la Craiova, unde dă viață teatrului de acolo 
jucina împreună cu alți actori locali în sala cea mare a Oteteleşanului. i 

Din octombrie |1850, pe (Costache Caragially îl găsim din nou în Bucureşti, în 
fruntea one Naţional im „Momollo“), în asociație cu I. A. Wachmann, avind 
in trupă pe: Maria Apostolu (Constantinescu-Blonda), Eleon Cecili, i 
Mihail Pashală (Pascaly) $- sh, : a aa 

La sfîrşitul anului 1852, Costache Caragially conduce, împreună cu I. A. Wachmann, 
o stagiune pe noua scenă bucureşteană a Teatrului cel Mare (Național), de la a cărei 
direcție pleacă la 1 iulie 1855 „fără nici un profit personal material, ci numai pierderi“. 

După retragerea sa din postul de director-concesionar al Teatrului cel Mare (Na- 
tional), a continuat să joace, sub diferiţi directori, pe aceeași scenă. 

După 1865, studiind legile, îmbrățişează avocatura, pentru ca apoi să fie judecător 
de pace la București în, „culoarea de verde“, timp în care preda şi lecţii de declamaţie. 


să În 1866, apare pentru ultima oară pe scenă, în piesa Doamna Ruxandra de B. P. 
așdeu. 


unde în asociație 


Costache Caragially n-a fost numai actor, regizor, profesor şi director de teatru, 
ci şi scriitor dramatic, 

După ani de muncă, de înfringeri și de biruinţi, atît pentru scena noastră, cît și 
pentru viața sa care se confundă cu începuturile anevoioase ale teatrului rominesc, Costache 
Caragially a sfîrşit într-o casă modestă de pe strada Brezoianu, în mizerie şi împovărat de 
o familie numeroasă. 


Carlo Goldoni s-a născut la Veneţia în 14 februarie 1707 dintr-o 
familie înstărită şi în același timp instruită. Lui Carlo, gustul pentru vocația 
dramatică i se deşteaptă de mic — la 8 ani este autorul unei comedii. 
După ce incepe studiile într-un colegiu iezuit, fuge cu o trupă de actori 
ducind o viață foarte aventuroasă. Ocupă diverse funcţii, printre care şi cea 
de avocat, apoi se stabilește în Veneţia, unde se dedică teatrului. Goldoni 
îşi propune să dea commediei dell’arte un caracter mai literar, îndreptîindu-și 
creația pe linia conturării unor caractere bine stabilite în cadrul unei des- 
făşurări dramatice închegate. Lovindu-se de o puternică opoziție (Chiari, 
Gozzi), Goldoni va proceda cu precauție, scriind la început piese în care 
înfățișarea caracterelor şi moravurilor se ascunde sub vechile procedee scenice ale măștilor. 

Dezamăgit totuși de cabala organizată împotrivă-i, Goldoni pleacă în cele din urmă 
la Paris, unde, după o bucată de vreme, este numit lector și profesor de italiană al fiicelor 
regelui şi pensia acordată îi asigură bătrinețea. În 1787, la virsta de peste optzeci de ani, își 
scrie în franceză „Memoriile“, menite să servească la istoria vieții şi a teatrului său. 

După izbucnirea revoluției din Franţa, în 1792 i se suprimă pensia, care îi este 
apoi redată. După o viață nesigură, neliniștită, plină de încercări aspre, a murit în 
anul 1793. 

Opera sa dramatică însumează 267 de piese, dintre care unele adevărate capodopere, 
tragedii, drame, intermezzo-uni, farse, opere comice, comedii. 

Comedia lui (Goldoni se caracterizează printr-o varietate de intrigi și de situații, 
prin spirit de observaţie, prin vioiciune și multă mișcare, dialoguri vii, un limbaj simplu 
popular, prin veselia care merge chiar spre bufonerie şi printr-o lume întreagă de perso- 
naje populare. 


Cu toate concesiile pe care este constrins să le facă publicului și modei timpului, 
Goldoni rămîne iniţiatorul unui teatru nou, care înlocuiește ficțiunea prin adevăr şi con- 
venţionalul prin viața reală. De aceea, el poate fi considerat precursorul realismului în 
teatrul italian, opera sa satirizînd viața de desfriu și de viciu a nobilimii degenerate, în 
plină descompunere, arătînd interes și înțelegere pentru oamenii din popor, care apar în 
toate piesele sale. 

Dintre piesele lui Goldoni, au fost mult gustate de spectatorii noştri: Hangiţa, Min- 
cinosul, Slugă la doi stăpini, Evantaiul, Văduva isteață. 

